
| TRENUTAK JUGOSLAVENSKOG SOCIJALIZMA (111) | 


STRUKTURA MOĆI U JUGOSLOVENSKOM DRUŠTVU 
I DILEMA REVOLUCIONARNE INTELIGENCIJE 


Mihailo Marković 


Beograd 


1. 


Poslednjih godina provođena je u jugoslovenskom društvu 
jedna politika koja je po cenu svesnog žrtvovanja nekih socija- 
lističkih tekovina obećavala brži razvoj i više slobode. 

Cena koja je za nju plaćena ogromna je. 

Da ne bismo ostali »jednaki u siromaštvu« stvorene su mo- 
gućnosti da neki ostanu siromašni a da se drugi preko noći 
obogate. Na scenu je stupio kapital, praćen jednom neverovat- 
nom amnezijom: zaboravilo se da kapital nije samo suma no- 
vaca i dobara već i »društveni odnos«. Dakle u onoj meri u kojoj 
je prodirao ovaj društveni odnos on je stvarao na jednoj strani 
privatnu svojinu (individualnu ili grupnu) a na drugoj strani 
otuđeni, najamni rad (makar i obavijen velom samoupravnosti). 

Da bismo povećali produktivnost rada jednog dela radničke 
klase isključili smo iz produkcionog procesa drugi deo. Ista ona 
politika koja je počela kritikom klasičnih socijalističkih shvata: 
nja o neopravdanosti žrtvovanja sadašnje generacije za buduće, 
završila se žrtvovanjem jednog dela sadašnje generacije za drugi 
deo. Oko 400.000 nezaposlenih radnika u zemlji i oko milion u 
inostranstvu previsoka su cena za bilo koji ekonomski cilj. 

. Da bismo se oslobodili »administrativnog«, »etatističkog« pla- 
niranja u praksi smo gotovo sasvim anulirali bilo kakvo dugo- 


ročno usmeravanje i koordiniranje, pogotovo u okviru društva 
kao celine. 


. Da bismo izbegli moguće zloupotrebe preterane zaštite slabih 
i nerazvijenih pošli smo putem progresivnog ukidanja ili redu- 
Ciranja niza već ostvarenih socijalističkih tekovina (tzv. »soci- 


jale«) u oblasti socijalnog osiguranja, životnog standarda, obra- 
zovanja i kulture za mase. 

Da bismo se oslobodili primitivizma i provincijalizma prokla- 
movali smo »otvaranje prema svetu« koje je sobom donelo izves- 
ne dragocene slobode, dotle nepoznate u socijalističkom svetu 
Ali pritom se zaboravilo da apsolutno otvaranje znači apsolutno 
predavanje na milost i nemilost moćnima, i da čak i najrazvije- 
nije i najotvorenije zemlje sveta nikad nisu propuštale da va- 
ljano zaštite svoju privredu i svoju kulturu od prodora izrazito 
neželjenog. Nama se međutim desilo i dešava da nam i neka naj- 
bolja preduzeća jedva izdržavaju neravno takmičenje sa svet- 
skim gigantima, da politika uvoza doživi potpuni slom, da po- 
plava malograđanske masovne kulture, zajedno s odgovaraju. 
ćim imitacijama u zemlji postane najmoćniji činilac formiranja 
idejnog horizonta i ukusa najmlađe generacije. 

Najzad, sastavni deo politike »reforme« šezdesetih godina 
bila je svojevrsno »demontiranje« federacije. Ali umesto da eta- 
tizam bude zamenjen integralnim oblicima samoupravljanja on 
se jednostavno preselio u republike. Ukoliko je slabljenje savez. 
ne države omogućilo uklanjanje nekih zaostalih oblika nacional- 
ne neravnopravnosti, ukoliko ono ubuduće sprečava koncentra- 
ciju neograničene moći u bilo kojem saveznom centru i otvara 
neke nove mogućnosti daljeg kretanja ka socijalizmu bar u ne- 
kim republikama — taj proces sam po sebi nije bez istorijski 
progresivnih elemenata. Ali okolnost da se republike pretvaraju 
u suverene nacionalne države uz mestimičnu zaglušnu buku na- 
cionalnih bubnjeva i manijakalne napore za stvaranjem jedin- 
stvenih nacionalnih frontova — dovodi u pitanje ne samo opsta- 
nak jugoslovenske zajednice već i opstanak bilo kakve marksis- 
tičke orijentacije. Ma šta se fraziralo o jedinstvu nacionalnog i 
klasnog, nacionalni pokret se ne pravi na osnovu marksističkih 
teza o klasnim suprotnostima u okviru svake nacije i o međuna- 
rodnoj solidarnosti svih radnika. Potrebno je da prvo marksis- 
tičke ideje odu na bunjište da bi sa tog bunjišta izrasla biljka 
koja se zove nacionalizam. ' 

Ako je to cena politike »reforme« što su njeni rezultati? 

Da li je ona zaista donela više slobode? Izvesne tekovine gra- 
danskog liberalizma ona je pružila: veću slobodu govora, reli- 
giozne propagande, putovanja, trgovanja, bogaćenja, otvaranja 
deviznih računa, zabave, pornografije itd. Ali o istinskoj politič- 
koj demokratizaciji od 1963. naovamo ne može se govoriti. Struk 
ture profesionalne politike ostale su nepromenjene i još više su 
se učvrstile. Radnika u skupštinama društveno-političkih zajedni- 
ca ima sve manje. U opštinskim skupštinama na teritoriji Jugo- 
slavije bilo je radnika odbornika 1958. — 130/0, 1963. — 15%, 
1970. — 13%. U svim republičkim skupštinama radnika posla- 
nika je bilo 1958. — 9%, 1963. — 7%/0, 1970. — 1%. U Saveznoj 
skupštini radnika poslanika je bilo 1958. — 82/0, 1963. — 6%o, 1970. 
— 1%.' Nakon 1968. donet je izrazito nedemokratski zakon koji 


1) Vidi: Neca Jovanov: Konflikti i samoupravljanje, Teorija in praksa. 
No. 10, 1971. 

omogućuje zabranu svake publikacije koja »uznemiruje građane«. 
Na osnovu tog zakona sistematski se guši progresivna štampa, 
naročito omladinski i studentski listovi. U odnosu na 1966. go- 
dinu u kojoj su još bile moguće javne političke demonstracije i 
manifestacije bar u nekim jugoslovenskim gradovima, nalazimo 
se pet godina kasnije u nesumnjivom nazadovanju. 


Naročito je ozbiljna tendencija stagnacije radničkog samoup- 
ravljanja i pogoršanje socijalnog sastava njegovih organa. Tako 
ic u svim radničkim savetima u Jugoslaviji 1960. godine bilo 
76,2% radnika, 1965. — 73,8%, 1968. — 70,5%/0, a 1970. — 67,5%/0 
(od čega svega 55% stvarnih radnika — neposrednih proizvođa. 
ča). U upravnim odborima 1960. godine je bilo 67,2% radnika, 
1965. — 61,9%, 1968. — 55,3%o, 1970. — 44,2%/, (od čega svega 
32% neposrednih proizvođača). Za to vreme broj rukovodilaca, 
stručnjaka i administrativnih službenika iz godine u godinu ra 
ste. Nije nimalo jasno da li će i kako će ova vrlo nepovoljna ten- 
dencija biti zaustavljena. 


Moglo bi se tvrditi da su sva ova teška odstupanja od socija- 
lističkog kursa razvoja našeg društva bila neophodna da bismo 
se brže oslobodili zaostalosti, i postigli višu stopu privrednog 
rasta. Nažalost, istina je (1) da smo se u celoj dekadi 1960—70. 
srazmerno sporije razvijali nego 1950—60. i (2) da je stopa na- 
šeg ekonomskog rasta 1964—70. godine (4,4%) bila niža od sred. 
nje svetske stope (koja je u tom periodu iznosila 4,9%).* Neko- 
liko zemalja u našem susedstvu su ostvarile veću stopu rasta 
od nas. Nacionalni dohodak Bugarske u periodu 1964—1968. 
povećao se za 32,3%, Rumunije za 32%, Grčke za 40%, Turske 
za 45%, Španije za 52%. Naša zemlja je u tom periodu zabele- 
žila porast od 7,8 na 9,7 milijardi dolara, odnosno 24% rasta. 
Glavne teškoće su došle posle toga. 


Ako jedna politika u ime bržeg razvoja toleriše masovnu ne- 
zaposlenost, nepodnošljive socijalne razlike, rastuće struktural. 
ne disproporcije, masovni prodor građanske ideologije i nacio- 
nalističkog partikularizma, a ona na kraju ne uspe da ostvari 
ni prosečnu svetsku stopu rasta — onda je krajnje vreme da se 
kaže da je ta politika doživela slom i da je treba radikalno me- 
njati. 

Ali pritom se javlja pitanje: na kojoj društvenoj osnovi se 
formirala ta politika i da li postoje društvene snage koje bi je 
mogle radikalno promeniti. Drugim rečima, pitanje je da li je 
loša politika privremeno preovladala u jednom valjanom siste- 
mu ili je sam sistem suštinski ograničen i nemoćan da bez vrlo 
značajnih promena oblikuje progresivniju politiku? Ovakvo pi- 
tanje nas vodi ispitivanju klasne strukture našeg društva. 


2) Ibid. 


3) Branko Horvat, Analiza privredne situacije 1 predlog progra 
akciju, Beograd, 1970, str. 472. 297, MIEOg prepramna (za 

Analiza strukture moći u procesu upravljanja jedan je od naj- 
adekvatnijih pristupa proučavanju klasne strukture jednog dru. 
štva, naročito kad su u pitanju post-kapitalistička društva kao 
što je naše. Ona je ključ za objašnjenje stvarne prirode društve- 
nih odnosa, stvarne prirode društvenih sukoba. Ona je ključ 
za razumevanje naše današnje i sutrašnje istorije. | 

Kriterijumi pripadnosti pojedinim društvenim klasama koji 
su imali punu naučnu vrednost u analizi kapitalističkog društva 
postaju nedovoljno jasni i mogu čak poslužiti kao sredstvo ideo- 
loške mistifikacije kad se primene na društvo u kome su uki. 
nute institucije privatne svojine na sredstva za proizvodnju i 
kapitalističkog profita, ali nisu uklonjeni drugi izvori društvene 
nejednakosti. 

Tako na primer, ako naše građane podelimo u klase prema 
tome da li poseduju sredstva za proizvodnju, prenoseći pritom 
pojam posedovanja iz teorije kapitalizma dobićemo na jednoj 
strani grupu vlasnika, koja će uključivati i seljake i zanatlije 
koji jedva sastavljaju kraj s krajem, a na drugoj strani ćemo 
imati radne ljude u koje će spadati i oni koji celom jugosloven- 
skom privredom raspolažu kao privatnom svojinom iako je di- 
rektno ne poseduju. 

Do sličnih rezultata bismo došli i ako bismo klasifikaciju iz- 
veli polazeći od toga da li dohodak pojedinih grupa potiče od 
najamnine, profita ili zemljišne rente. Pošto je profit ukinut, 
pa prema tome i najamnina, izgledalo bi da se društvo sastoji 
iz dve klase: radnika (ili radnih ljudi, uključujući ceo tehno- 
kratski sloj) i seljaka (uključujući seosku sirotinju). Takav po- 
stupak je primenjen — u ideologiji staljinizma, i on odlično 
služi da se pseudomarksističkom frazeologijom prikriju stvarne 
klasne razlike i stvarna priroda društvenih sukoba. 

Novi društveni odnosi zahtevaju novi pojmovni aparat od- 
nosno promene u značenjima starih termina. U našem društvu 
postoji jedan odnos prema sredstvima za proizvodnju koji for- 
wmalno-pravno nije vlasništvo ali ima neke bitne karakteristike 
vlasništva. Pojedinci koji se nalaze u vrhovima političkog apa- 
rata ili na čelu radnih organizacija imaju često moć raspolaganja 
sredstvima za proizvodnju koja ne zaostaje za onom koju obično 
imaju vlasnici. Ona čak može biti veća i bezobzirnija jer ne mora 
biti ograničena brigom za budućnost i normama kapitalističke 
racionalnosti. Doduše, po našem Ustavu i zakonima pravo ras- 
polaganja ne povlači sobom pravo otuđivanja i preprodavanja. 
Međutim, u praksi naši pseudovlasnici sve više prisvajaju sebi 
i to pravo. Jadrolinija već godinama prodaje brodove koji su 
njena osnovna sredstva za proizvodnju. Neke radne zadruge pro- 
daju zemlju. U »Večernjim novostima« od 7. oktobra 1971. go- 
dine pod naslovom »PRODATO 120 RADNIKA ZA 25 MILIONA« 
mogli.smo pročitati kako je Radnički savet Zavoda za izradu nov- 
čanica odlučio da proda ceo svoj pogon za. proizvodnju alumi- 

nijumskih folija »Energoinvestu« iz Prokuplja. Novine su ovu 
odluku eufemistički nazvale »neobičnom« i to više zbog činje- 
nice da ovaj ceo pogon mora da se seli u drugi grad nego zbog 
toga što je u pitanju preprodaja društvene svojine.“ No, koliko 
je i sam pojam društvene svojine postao mutan vidi se i iz toga 
što na račun društvene privrede pojedini predstavnici naroda 
prave milijardske dugove, opterećujući generacije koje dolaze, 
ne obaveštavajući o tome narod, pa čak ni ostale narodne pred. 
stavnike. 

Aks se može suvereno raspolagati sredstvima za proizvodnju 
iako su ona u principu podruštvljena, prirodno je da će se u 
raznim oblicima i prisvajati višak rada proizvođača iako je pro- 
fit ukinut, iako je princip nagrađivanja prema radu bitni ele- 
ment zvanične ideologije. 

U građanskom društvu politička moć buržoazije zasnivala se 
na njenoj ekonomskoj moći, u post-kapitalističkom društvu do: 
šlo je do inverzije: ekonomska moć tehno-birokratskog sloja, 
stepen njegove kontrole nad sredstvima za proizvodnju i njego- 
vog prisvajanja viška vrednosti u formi privilegija uslovljen je 
njegovom političkom moći, njegovim uticajem u procesu druš- 
tvenog odlučivanja. 

Prema tome analiza distribucije moći u našem društvu naj- 
adekvatniji je put proučavanju njegove strukture. 


3 


Izvori moći u jugoslovenskom društvu su brojni i međusobno 
isprepleteni, mada nejednaki po značaju. 

Mogli bismo navesti sledeće: 

(1) obavljanje upravljačkih funkcija: političkih, tehničkih i 
samoupravnih, 

(2) posedovanje sredstava za proizvodnju, posedovanje ličnog 
bogatstva, 

(3) znanje: naučno, tehničko-operativno, znanje interesa i po- 
treba pojedinih društvenih grupa, raspolaganje poverljivim in- 
lormacijama o društvu i njegovim istaknutim ličnostima, 

(4) lične veze, razmena ličnih usluga, i 

(S) obavljanje delatnosti neophodnih za društvo koje zahte- 
vaju izuzetne kvalifikacije i koje su od ključnog značaja za mno- 
ge druge delatnosti ili za politiku zemlje u celini, 

(6) izvesne prirodne osobine ličnosti: izuzetna snaga, sposob- 
nost mogućeg uticaja na mase (karizma). 

Najveći deo ovih izvora moći možemo zanemariti. Tako na 
primer u našoj zemlji znanje samo po sebi ne obezbeđuje nika- 
kvu moć. Kod nas se može upravljati i bez previše znanja, i bez 


4) Posle javne kritike Ustavni sud Srbije je 10. novembra obustavlo' 
izvršenje ove odluke a Radnički savet je povukao svoju odluku. 

nekih izuzetnih kvalifikacija. Lične veze i razmena usluga igraju 
kod nas važnu ulogu ali postaju društveno značajne tek u vezi 
S drugim izvorima moći: s obavljanjem funkcija i bogatstvom. 
Najzad, prirodne osobine ličnosti pre objašnjavaju kako su iz- 
vesni pojedinci unutar jednog društvenog sloja postali moćni 
nego što nam objašnjavaju moć čitavih slojeva. 

Prvi najvažniji izvor moći je obavljanje upravljačkih funk- 
cija. To u prvom redu važi za vodeće političke funkcije u Savezu 
komunista i u državnom aparatu, na nivou federacije i repub- 
lika. Sve najavljene reforme i reorganizacije SK, svi projekti 
prema kojima je trebalo da se SK preobrazi u organizaciju za 
političko vaspitanje i izgrađivanje političke svesti doveli su sa- 
mo do toga da se prevaziđe neposredno tutorstvo nad organima 
samoupravljanja, neposredna kontrola nad kulturnim i ekonom- 
skim životom u zemlji. Međutim, temeljno odlučivanje o siste- 
mu, o njegovim promenama, o ključnim pitanjima tekuće poli- 
tike, i, naročito, celokupna kadrovska politika ostali su i dalje 
u rukama partijskog vrha van sfere mogućnosti uticaja partij- 
skog članstva i ostalog naroda. Posebno veliku moć dobijaju oni 
pojedinci iz partijskog vrha koji kontrolišu institucije fizičke 
sile koje služe ne samo odbrani od stranog neprijatelja već isto 
tako mogu poslužiti u represivne svrhe. 

Postoji znatna razlika u metodu korišćenja društvene moći 
kod nas i u društvima sovjetskog tipa. Naša birokratija vlada 
na znatno elastičniji i liberalniji način, ona izbegava primenu 
brutalne sile i najprimitivnijih oblika ideološke indoktrinacije, 
ona primenjuje daleko rafiniraniji metod nagrađivanja i kaž- 
njavanja u najrazličitijim oblicima. Na taj način se dobija utisak 
da su oni kojima se upravlja slobodni. Oni ne dobijaju nagrade i 
direktive unapred, a priori, pre delanja, već su odgovorni a poste- 
riori nakon delanja. Time se dobija na inicijativi ali je vrlo če- 
sto posledica dugotrajno oklevanje i laviranje u situaciji koja 
zahteva hitnu akciju. Društvu kao celini nedostaje kreativno, 
energično, adekvatno, demokratsko donošenje osnovnih odluka 
i dobija se utisak da je ono u celini slabo organizovano. S druge 
strane pasivno prisustvo birokratije kao umornog sporog drem- 
ljivog džina koji mora biti pitan o svakoj inicijativi na nivou re- 
publika i federacije i čiji odgovori su često negativni ili se ne 
mogu dobiti onda kada su najneophodniji — koči neke prirodne 
procese ekonomskog i kulturnog samo-organizovanja i samo-re- 
gulacije. Izrazit primer je način na koji republičke birokratije 
sputavaju i onemogućavaju mnoge inicijative inter-republičke 
ckonomske integracije i saradnje. 

U piramidi upravljačkih funkcija posebno značajno mesto 
ima tehnostruktura u državnom aparatu i privredi: razni eks- 
perti, direktori, administratori, finansijeri, izvršioci. Tehnokrat- 
ske tendencije ovog sloja ne idu tako daleko da bi on poželeo 
da potpuno zameni nekompetentnu političku birokratiju. On dob- 
ro zna da je u veštini političke igre nedorastao, a svestan je i toga 
da je za funkcije koje obavlja i sam dobrim delom nedovoljno 

kompetentan. Njegova je ambicija da deli vlast s političkim apa- 
ratom, da postepeno prodre u njega, da u njemu postigne domi- 
nantnu poziciju zahvaljujući svom tehničkom znanju. U tome 
on uspeva samo delimično. Dok s jedne strane sve veći broj di- 
rektora i stručnjaka dospeva u vrhunske političke strukture, s 
druge strane se izvestan broj rotiranih političkih funkcionera 
smešta na vodeće pozicije u privredi. Međutim, najefikasnije 
oružje političke birokratije protiv tehnostrukture je sama pri: 
roda sistema. Tehnostruktura dolazi u toliko više do izražaja 
ukoliko je sistem iznutra racionalizovan i stabilan, ukoliko se 
odluke u sistemu donose na osnovu utvrđenih principa i normi, 
ukoliko u sistemu postoji visok stepen predvidljivosti operacija 
u određenim uslovima. Naš sistem je nestabilan, promene se u 
njega unose stalno i na nepredvidljiv način. On ima svoje prin- 
cipe ali se oni nedovoljno primenjuju, on ima svoje zakone ali 
se oni često ne sprovode u živol, on ima svoje programe ali se 
oni ostvaruju kampanjski i sa ogromnim odstupanjima, on ima 
minimum moralnih normi ali one važe za običan narod, ne i za 

većoj meri zavisi od odnosa snaga a ne od snage argumenata. 
Razume se da je jedino principijelno rešenje ono koje je sa 
više strana i bilo predlagano ali nije usvojeno: da se širokim 
društvenim dogovorom odredi koje funkcije i koje vrste odluka 
će biti u kompetenciji centralnih, federalnih institucija (pre sve- 
ga Savezne skupštine) pa onda prepustiti tim institucijama da 
uobičajenim demokratskim postupkom donose odluke koje će 
biti obavezne za sve. Takozvano »samoupravno« dogovaranje o 
svim odlukama ustvari je dogovaranje nekolicine vođa i ima izra- 
zito oligarhijski karakter. Razume se ono je bolje od lične dik- 
tature fašističkog ili staljinističkog tipa. Ali, ono omogućuje 
ucenu, ultimatum, maltretiranje većine od strane manjine, ne- 
podnošljivu sporost u rešavanju bitnih pitanja i uveliko je ira- 
cionalnog karaktera. To su najteži mogući uslovi za tehnostruk- 
turu: u njima ona mora stalno da osluškuje, da čeka, da se na 
brzinu prilagođava, »prestrukturira«, »prestrojava u hodu« itd. 
Kolikogod tehnološka racionalnost bila sama po sebi nezadovo- 
ljavajuća, u ovim uslovima smo i od nje daleko. 

.. Sledeći značajan izvor moći jesu ili bi trebalo da budu funk- 
cije u organima samoupravljanja. U razvijenom socijalističkom 
društvu ove funkcije treba da budu izraz narodnog suvereniteta 
i izvor vrhovne društvene moći. 

Takvu moć bi organi samoupravljanja mogli imati pod sle- 
dećim uslovima: 

(1) Samoupravljanje bi imoralo postojati na svim nivoima 
društvene organizacije: u radnim organizacijama, u lokalnim za- 
jednicama, u krupnim regionalnim i granskim zajednicama, naj- 
zad na nivou republika i federacije. Na taj način bi donošenje 
osnovnih odluka, projektovanje dugoročne politike i kontrola 
njene realizacije i na mikro- i na makro-nivou društva bilo u 
rukama izabranih predstavnika radničke klase i celog društva. 

(2) Da bi izabrani članovi organa samoupravljanja u toku 
svog mandata zaista izražavali opštu volju svojih birača nije do- 
voljno samo da oni budu izabrani na adekvatan, demokratski 
način, da se redovno rotiraju, da budu odgovorni svojim birači- 
ma i u svako doba smenljivi. Potrebno je da postoji snažno i slo- 
bodno javno mnjenje, a to znači: intenzivan politički život bez 
autoritarne podređenosti i manipulacije, nesmetano cirkulisanje 
ideja, sloboda javne kritike, nezavisna sredstva masovne komu- 
kacije. U zemlji u kojoj je pobedila socijalistička revolucija mo- 
ra se pretpostaviti da će socijalističke ideje u otvorenoj borbi 
mišljenja bez obzira na otpor neprijatelja i upravo savlađujuci 
taj otpor argumentima, imati najviše izgleda da dobiju masovnu 
podršku. 

(3) U procesu konkretnog odlučivanja i formiranja politike 
organi samoupravljanja moraju biti autonomni u odnosu na 
postojeće političke organizacije. Te organizacije će nesumnjivo 
uticati na proces samoupravljanja svojom odlučujućom ulogom 
u artikulisanju društvene svesti, u utvrđivanju opšte-društvenih 
dugoročnih programa i određivanju osnovnih političkih krite- 
rija odlučivanja. Međutim, one ne smeju imati monopol poli- 
ličke moći i preuzimati ulogu više sile u odnosu na organe samo- 
upravljanja. 

(4) Radnički saveti i svi drugi organi samoupravljanja (uklju- 
čujući i one koji tek treba da budu formirani na nivou republika 
i federacije) morali bi imati sopstvenu informativnu i analitičku 
službu da bi mogli imati sopstveni uvid u situaciju, nezavisan od 
procene uprave, da bi mogli imati sopstveni objektivni i kritički 
sud o stanju realizacije ranije usvojenih programa. ' 

(5) Uprava (izvršni organi, administracija) mora biti u punoj 
meri podređena odgovarajućem organu samoupravljanja. U nje- 
nim rukama treba da bude priprema osnovnih odluka i njihova 
operativna realizacija. To su izvanredno značajne faze procesa 
odlučivanja i pružaju znatne mogućnosti manipulacije onima ko ji 
treba da donesu odluke. Te mogućnosti biće efektivno ograničenc 
jedino ako se obezbedi da priprema odluka bude analiza razli- 
čitih alternativa, ako donošenje odluka bude uvek izbor među 
alternativama, i ako samoupravni organ koji donosi odluke im»? 
svoju sopstvenu nezavisnu službu kontrole izvršenja. 

Ovi uslovi uglavnom nisu ispunjeni u našem sistemu samo 
upravljanja. Na nivou republike i federacije postoje samo rudi- 
mentarni elementi samoupravnosti — u skupštinama a 1 oni 
stagniraju već godinama. Savezna skupština najnovijim ustav- 
nim promenama gubi veliki deo svog značaja, a republičke skup- 

štine se konstituišu kao elementi nacionalne državnosti. Razume 
se, princip državnosti je potpuno suprotan principu samouprav 
ljanja: afirmacija jednog znači negaciju drugog. Samouprav- 
ljanje se može dalje razvijati upravo u onoj meri u kojoj država 
odurnire. 

Pošto država ne odumire nego jača, radnički saveti i drug: 
organi samoupravljanja na nivou društvene mikro-strukture ni- 
su u situaciji da se vertikalno povezuju i oslanjaju na mrežu 
samoupravnih tela sve do društvenog vrha već se nalaze pod 
pritiskom državne uprave i u velikoj zavisnosti od načina na 
koji ova funkcioniše. Brojnim zakonskim propisima državni 
aparat joj ograničava okvire u kojima može legitimno donositi 
odluke, a instummnentima ekonomske i druge politike stalno me- 
nja uslove privređivanja i otežava svako dugoročno racionalno 
usmeravanje. Samim tim otežavanjem i anuliranjem planiranja 
najveći deo odlučivanja u radnoj organizaciji dobija operativni 
karakter i prelazi u kompetenciju uprave (dakle, tehnostrukture). 
Pozicija uprave je još više pojačana time što je celokupna struč- 
na i analitička služba u njenim rukama i što ona materijale za 
radnički savet nikada ne priprema u formi alternativa već u ob 
liku koji savetu ne ostavlja nikakve mogućnosti izbora. Pošto 
u raznim organizacijama najčešće nema intenzivnog političkog 
života, i razvijenog javnog mnjenja, a sredstva za informacije — 
ako postoje — takođe su u rukama uprave ne retko dolazi do 
otuđivanja i samog radničkog saveta od radnika čiju opštu volju 
treba da izražava. To se naročito lako dešava ukoliko se pojavi 
spoljašnji pritisak političkih foruma ili ukoliko u samom pre- 
duzeću vrh tehnostrukture i vrhovi političkih organizacija (SKJ, 
sindikata itd.) formiraju neformalnu oligarhijsku elitu. 


Iz svega ovog sledi da je društvena moć predstavnika rad. 
ničke klase vrlo ograničena i da je samoupravljanje u našoj zem- 
lji u ozbiljnoj krizi — i to krizi stagnacije a ne krizi rasta. Jasno 
je da se u federaciji kao celini u postojećim uslovima sistem ne 
može bitno promeniti. Svaka republika ponaosob dobija sada 
šansu da u svojim okvirima učini dalje korake u razvoju samo- 
upravljanja — i to je najpozitivnija strana sadašnjih ustavnih 
promena. Ukoliko se ti koraci ne učine od samoupravljanja bi 
uskoro mogla ostati još samo ideološka fikcija. 

Drugi, značajan izvor društvene moći u svim klasnim dru$- 
tvima pa u izvesnoj meri i u našem je privatna svojina i to ne 
samo kao direktno posedovanje materijalnih dobara već u ši- 
rem Marxovom smislu kao odnos prema svetu koji karakteriše 
težnja da se ima umesto da se bude. 

Posedovanje sredstava za proizvodnju ograničeno je u našem 
društvu na minimum. Međutim, nije ograničeno bogatstvo koje 

se može nagomilati najrazličitijim legalnim i ilegalnim putevi- 
ma. Ovo rastuće bogatstvo jednog društvenog sloja kod nas koji 
se može okarakterisati kao sitna buržoazija koristi se za plaća. 
nje najrazličitijih usluga, za podmićivanje, kupovanje uticaja, 
formiranje potražnje na tržištu, nametanje ukusa i mentaliteta 
čoveka-potrošača, formiranje izrazito malograđanske pseudokul- 
ture, forsiranje izrazito malograđanske političke ideologije — na- 
cionalizma. 

Moć koju daje bogatstvo a koju u našem društvu sve više 
osvaja ovaj sitno-buržoaski sloj daleko je veća nego što bi to 
na prvi pogled moglo da izgleda jer smo izloženi strahovitom 
pritisku buržoaskih ideja i najrazličitijih oblika buržoaske kul- 
ture a u samom našem društvu građanska ideologija i kultura 
nikad nisu bili odlučno prevladani u sferi morala, umetnosti, jav. 
nih informacija i stila svakodnevnog života. Moć sitne buržoa- 
zije u tome je što ona oživljava društvene snage koje nisu ni bile 
sasvim dotučene, što ona pritom nalazi moćne saveznike ne samo 
u još uvek vitalnom okolnom građanskom svetu prema kome 
smo pomalo lakomisleno širom otvorili granice nego i u samoj 
birokratiji koja je brzo i sama počela da se bogati i koja je izlaz 
iz sopstvenih teškoća najpre počela da traži u sferi ekonomike 
— u građanskom liberalizmu, a zatim u sferi politike u naciona- 
lizmu. Mnoge stvari su nakon revolucije išle na ruku sitnoj bur- 
žoaziji. Jedan bitni unutrašnji faktor bila je okolnost — da je 
pobedonosna revolucionarna avangarda, kao u Francuskoj u do- 
ba restauracije usvojila mnoge elemente stila života svrgnute 
klase, uključujući bogati dekor, nepotrebni sjaj i luksuz, tipične 
građanske status-simbole i rituale, gomilanje skupih predmeta, 
izdvajanje od plebsa u svoje posebne ekskluzivne klubove, leto- 
vališta i lovišta. Da bi bio opravdan ovakav stil života trebalo 
je proširiti njegovu materijalnu bazu: dopustiti i drugima da se 
obogate. 

Dilema pred kojom se naše društvo našlo nakon sukoba sa 
kominformom: staljinizam ili samoupravljanje faktički nije do- 
sledno razrešena u prilog ovog drugog već nečeg trećeg: hibrida 
samoupravljanja i građanskog liberalizma koji je političkom 
vrhu omogućavao da u svojim rukama zadrži sve osnovne po- 
luge moći a da se pritom ipak izvrši izvesna debirokratizacija, 
uvodeći radničke savete, anulirajući rigidno planiranje i prepuš 
tajući tržištu da obavlja funkciju regulatora privrede. Sitna bur- 
žoazija je iskoristila svoju šansu. Koristeći svoje izvrsne pozi 
cije u sredstvima javnih komunikacija, naročito u večernjoj 
štampi ona je počela ideološku ofanzivu najširih razmera. Ta 
izrazito antimarksistička restauratorska ideološka akcija još tra: 
je. Ona se zalaže za laisser-faire ekonomiku u vreme kad je taj 
princip već davno prevaziđen i na Zapadu. U stilu vlasnika fab- 
rika iz perioda prvobitne akumulacije ona se bori protiv zaštite 
minimuma radničkog standarda, protiv bilo kakve politike sma: 
njenja nezaposlenosti, protiv bilo kakve »socijale«, tj. društve- 
nih olakšica i pomoći slabim i zaostalim. Ona se energično bo- 

rila za što više raspone u dohocima, opravdavajući bogaćenje i 
nastajanje sve većih socijalnih razlika po principu »Što je dobro 
za General Motors — dobro je za Ameriku«. Od vremena soci- 
jalnih darvinista iz prošlog veka niko nije tako usrdno branio 
princip preživljavanja sposobnih i opravdanog propadanja sla- 
bih. Kad je u euforiji nastupanja sasvim izgubila osećanje mere, 
ova malograđanska stihija je počela otvoreno da se zalaže za pri- 
vatne fabrike, akcionarska društva i berzu akcija. To je jedan 
od neposrednih povoda studentskog revolta iz 1968. koji je ovu 
restauratorsku kampanju bar privremeno zaustavio. 

No, ona je ubrzo dobila novi impuls prenošenjem na politički 
teren — stvaranjem nacionalističkih pokreta. Birokratska težnja 
za hegemonijom i za savremenim gospodarenjem na svojoj teri- 
toriji u okviru svoje nacionalne države našla se mestimično u 
savezu s malograđanskim separatizmom. Jedni pokušavaju da 
iskoriste druge. Bez obzira na to kakva je sudbina ovakvih sa- 
veza činjenica je da oni daju veću moć sitnoj buržoaziji nego 
što je i u najoptimističkijim snovima mogla očekivati pre dve 
decenije. 

Ovakva distribucija društvene moći u našem društvu ukazuje 
na postojanje četiri osnovne međusobno suprotne društvene gru- 
pacije: to su birokratija, tehnostruktura, sitna buržoazija i rad- 
nička klasa. U odsustvu opšte prihvaćene definicije pojma klase 
možemo ostaviti po strani pitanje da li su to četiri klase ili na- 
suprot radničkoj klasi jedna protiv klasa sastavljena od tri sloja. 
Bitno je da se borbom ovih grupacija razvija savremena istorija 
naše zemlje. Seljaštvo nije tretirano kao posebna grupacija naj- 
pre zato što po svom društvenom položaju i mentalitetu pripada 
nižim slojevima sitne buržoazije, za razliku od poljoprivrednih 
radnika koji pripadaju radničkoj klasi, a zatim i zato što ona 
nema gotovo nikakvu moć u sadašnjoj strukturi društvene moći 
i što uglavnom stoji po strani odlučujućih klasnih sukoba u na- 
šem društvu. 

Možda je na kraju potrebno precizirati neke razlike i ukazati 
na perspektive daljnjeg razvoja. 

Birokratija se od tehnostrukture jasno razlikuje po tome što 
je osnovni monopol društvene moći koncentrisan u njenim ru- 
kama i što je njeno osnovno uporište u profesionalnom politič- 
kom aparatu. Razume se, nije svaki profesionalni političar biro- 
krat već samo oni koji su zaista otuđeni od radničke klase i teže 
da konzerviraju samoupravljanje u sadašnjim rudimentarnim 
oblicima. Osnovna vrednost za birokratiju je održavanje vlasti 
i poretka. 

Tehnostruktura ima u svojim rukama operativnu, tehničku 
moć zasnovanu na znanju i određenim veštinama. Za nju nije 

bitno bogatstvo, mada ga ona može imati. Njene osnovne vred- 
nosti su: tehnički rast, efikasnost, usavršavanje proizvodnje. 

Sitna buržoazija je posednički sloj koji ne mora obavljati 
nikakve upravljačke funkcije i ne mora imati znanja. Njegova os- 
novna vrednost je bogaćenje. Intelektualci koji pripadaju sitnoj 
buržoaziji jasno se razlikuju od onih koji pripadaju radničkoj 
klasi. Prvi rade za zaradu kao cilj po sebi i teže da tu zaradu 
maksimiraju (analogno cilju kapitalista da maksimiraju profit). 
Drugi rade da bi zadovoljili istinske potrebe — svoje i drugih. 
Jedina im je težnja da budu nagrađeni prema radu. Sem toga 
karakteristično je za malograđanina da izbegava sukobe i kon- 
(rontacije i da teži harmoniji, ravnoteži, stabilizaciji. Isto tako 
on veoma oštro teži da se distancira od radničke klase i različi- 
tim status simbolima pokaže da pripada srednjoj klasi. 


Nasuprot samoupravnom socijalizmu čiji je istorijski nosi- 
lac radnička klasa, svaka od ostale tri grupacije teži hegemo- 
niji u jednom od izrazito antisocijalističkih sistema: kao što su 
staljinizam, tehnokratija i nacional-socijalizam. Teško je zami. 
sliti da bi u društvu kao što je naše, koje je prošlo istinsku revo- 
luciju upravo u borbi sa nacional-socijalizmom, i koje se zatim 
uspešno oduprlo staljinizmu, bilo koji od ovih modela mogao 
prevladati. Najpovoljnija šansa leži u savezu radničke klase sa 
svim onim snagama iz redova profesionalne politike, tehnostruk- 
ture i inteligencije koje su orijentisane antiburžoaski i antistalji- 
nistički. Savladavanje nacionalističke stihije, izgradnja stabilnog 
sistema integrisane samoupravne privrede, radikalna demokra- 
lizacija upravnog političkog aparata bili bi krupni potezi na 
putu definitivne pobede samoupravnog socijalizma. Taj osnovni 
revolucionarni ideal nije bilo moguće ostvariti u federaciji kao 
celini. Pitanje je sad da li još postoji šansa da to postignu revo- 
lucionarne snage u pojedinim republikama. 


7 


Dok činimo napore da opišemo i ocenimo istorijski trenutak 
u kome se nalazimo moramo biti svesni jedne ogromne teškoće: 
mi sudimo o procesu čiji smo aktivni učesnici i u času kad pos: 
taje definitivno jasno da istorija u dogledno vreme može teći 
drukčijim pravcem nego što je onaj za koji smo se mi zalagali. 

Teškoća je dakle dvostruka. Kad bi u pitanju bilo samo to da 
treba da objektivno govorimo o celini jednog procesa ČIJi smo 
istovremeno aktivni i vrlo zainteresovani činilac onda bismo s 
tom teškoćom bez velikih muka mogli da izađemo na kraj. Re: 
kli bismo: naša angažovanost i ogromna zainteresovanost za 1s: 
bod procesa smanjiće našu objektivnost ali to je situacija u ko- 
joj se nalazi svaka praktički angažovana misao, to je situacija 
u kojoj se istinski marksist nalazi uvek. Granice postojećeg koje 
želimo da ukinemo biće prelomljene kroz našu misao nešto osš- 

trije osenčene, nešto tamnije nego što možda jesu, vizija opti- 
malne moguće budućnosti koju želimo da realizujemo biće u 
našoj projekciji svetlija nego što bi ikad stvarnost mogla biti — 
ali kako drukčije možemo menjati stvarnost? Priroda je svake 
prakse da svoj objekat unekoliko pojednostavi i definiše. Po- 
sebno je priroda društvene prakse (koja teži da mobiliše ma- 
sovnu ljudsku energiju) da kontraste crnog i belog, pozitivnog 
i negativnog, starog i novog povlači s maksimalnom oštrinom. 
Nemoguće je milione ljudi povući u akciju skrupulozno objek: 
tivnim, do krajnosti iznijansiranim, suptilno a nikulissnim pro- 
gramima; ta teškoća je poznata i nije nova. 

Njoj se, međutim, od nedavno priključuje jedna nova, čak 
kvalitativno drukčija teškoća. Veza između revolucionarne ideje 
i njene realizacije gubi se u maglama budućnosti. Naše društvo 
je sada već toliko odstupilo od svog prvobitnog cilja da se više 
ne vidi jasno kuda ono zapravo ide. Po njegovoj politici, po 
pravcu menjanja njegove strukturc više se ne može neposredno 
uvideti koji je to put koji od sadašnje stvarnosti vodi društvu 
bez klasa bez otuđenog rada i bez otuđene ekonomske i političke 
moći. Pred našim današnjim društvom su otvorene različite mo- 
gućnosti. Ono će verovatno jednog dana dovršiti svoju industri- 
jalizaciju i urbanizaciju i postati društvo obilja. Njegova biro- 
kratija, ako želi da preživi na vlasti, moraće da postane prosve- 
ćenija, tolerantnija i kompetentnija, njegovi menadžeri efikas- 
niji. Postoji realna šansa da se u okviru jedne labave konfede- 
racije sadašnji nacionalni sukobi smire — ukoliko se ne želi ras- 
pad zajednice ili, obrnuto, intervencija »stranke reda«. Kosmet 
će doživeti današnji nivo Slovenije, pa će nekih pola veka od po- 
četka revolucije možda i nepismenost najzad biti eliminisana. 
Međutim, ne vidi se u ovom trenutku koje su to organizovane 
aruštvene snage koje će smanjiti postojeće klasne nejednakosti, 
ukinuti monopole moći, obezbediti vlast radničkih saveta od pre- 
duzeća do vrhova federacije, stvoriti ponovo duh bratstva i soli- 
darnosti koji je razoren u času kad je već izgledalo da je istorii- 
ski pobedio. Stvarne tendencije kretanja su disparatne u odnosu 
na ovaj idealni mogući pravac daljeg razvoja. Drugim rečima po- 
stalo je neizvesno da li je društvo koje je opisao Marx još uvek 
praktička mogućnost naše generacije. Još gore: postalo je neiz: 
vesno šta naša generacija može još učiniti da jugoslovensko dru- 
štvo prevaziđe sadašnje izvanredno moćne kapitalističke i etatis- 
tičke strukture i realizuje model demokratskog socijalizma. 


.. To je potpuno nova situacija. Ona revolucionarnu inteligen- 
ciju stavlja u položaj veoma angažovanog ali i nemoćnog, u kraj- 
njoj liniji tragičnog učesnika istorije. Takozvana revolucionarna 
avangarda je zaboravila kuda je pošla a mi je na to stalno pod. 
sećamo. Ona neko vreme sluša dobronamerno jer mi je priznaje- 
mo i dobro smo joj došli u borbi s onima koji je ne priznaju. 
Mi gubimo strpljenje i postajemo oštriji — čini nam se da situ- 
acija postaje kritična i zahteva golu istinu bez i slova pošte. Dru- 
govi, umesto da se urazume i da se ponašaju u skladu s istori j- 

skom ulogom koju su preuzeli, počinju da podozrevaju da se iza 
naše kritike krije žudnja za vlašću. Od tog momenta pljušte 
udarci, veza između teorije i prakse našeg komunističkog po- 
kreta kida se sve očiglednije. Praksa tone u puni pragmatizam 
politike; više ona ne uspeva da sledi nijedan svoj program niied- 
nu rezoluciju niti »smernice«. Od tri poslednja petogodišnja pla- 
na ona ne uspeva da realizuje nijedan, obe ekonomske reforme 
propadaju, obe rcorganizacije partije se završavaju vraćanjem 
koncepciji partije kao najjačeg centra političke moći, reorgani- 
zacija vrha federacije pravi puni krug i od Prezidijuma u prvim 
posleratnim godinama vraća se Predsedništvu četvrt veka kas- 
nije. Za to vreme teorija biva prognata u rezervat u tišinu insti- 
tutskih kabineta, malotiražnih časopisa i malobrojnih skupova 
čija reč neće imati pristup u javnosti. Teorija prestaje da bude 
anticipacija akcije i pretvara se u memento. Ona kaže: Seti se 
kuda si hteo da ideš pre tri decenije. Pa ako još uvek želiš da 
tamo odeš evo projekta koji smo u međuvremenu razradili: evo 
slike cilja, evo puta. 

Naša teškoća u ovakvoj situaciji nije više samo u tome što 
smo angažovani i što stvarnost vidimo u oštrim kontrastima, ne- 
go i u tome što smo životno, neodstupno angažovani za jednu 
viziju budućnosti koja se u realnom istorijskom procesu ne os: 
tvaruje, kojoj se sadašnjost ne približuje već se od nje iz časa 
u čas udaljava. Mi smo dakle u položaju da je naš sud praktički 
nemoćan i da sve više dobija karakteristike nesrećne svesti. > 

Pred nama je dakle osnovna dilema, da li uopšte govoriti ili 
ćutati, baviti se apstraktnom teorijskom delatnošću koju bi još 
samo vrlo tanke i posredne niti povezivale s mogućim društve- 
nim angažovanjem. : ' 

Ćutanje ima tu prednost da je dostojanstveno i da nas naiz- 
gled spasava ponižavajućih kompromisa. Međutim i ćutanje je 
svojevrsan kompromis. Nema sumnje da bi se sve regresivne 
snage obradovale našem ćutanju, odnosno vraćanju čistoj, aps- 
traktnoj teoriji. Čuvajući dostojanstvo na ovakav način u opas- 
nosti smo da izgubimo sebe. Ćutanje nije jedini način da se 
bude dostojanstven, kao što, uostalom, dostojanstvo nije jedina 
niti najbitnija odlika bića prakse. : 

Treba dakle govoriti. Ali kako? Treba izabrati među sledećim 
alternativama: , Pana 

— lament nad glupom, vulgarnom, nečovečnom sadašnjošću; 

— satira; 

— oštra teorijska osuda sadašnjosti bez nade da se na nju 
može uticati, da se ona može promeniti; .. 

— dalje razvijanje radikalne kritičke misli za buduće pe 
racije u nadi da će se u budućnosti opet jednom stvoriti revolu- 
cionarna situacija u kojoj će ona naći svoju primenu; .. 

— razvijanje jedne revolucionarno-reformističke misli (na 
način koji Andre Gorz predlaže), koja teži da nizom modifika- 
cija sadašnje društvo dovede do nivoa na kome realizacija radi- 
kalnog projekta opct postaje moguća. 

Svaka od ovih mogućnosti ima svoje prednosti i teškoće. One 
se među sobom uvek ne isključuju; izbor jedne ili druge, ili više 
njih istovremeno, zavisiće, pored ostalog i od temperamenta i 
od vrste sposobnosti pojedinaca. 


Lament i satira su poetskog karaktera i mogu imati najšire 
masovno dejstvo, daleko šire nego bilo koji oblik racionalne dis- 
kurzivne misli. No oni mogu stvoriti samo raspoloženje ne i od- 
ređeni promišljeni stav. 


Teorijska negacija postojećeg može uticati na formiranje od- 
ređenih idejnih stavova ali u obliku konačnog obračuna i osude 
ona najvećem broju ljudi zvuči kao preterivanje ili izraz frus- 
racije. Osuda je do krajnosti bezobzirna jer nije više vezana s 
nadom u menjanje stvarnosti. U pitanju je mislilac koji je već 
pristao da dalje ratuje sam iz svog bunkera ili iz svoje sekte. 
Ako on više nije potreban svetu ni svet ne treba njemu, i on će 
mu sručiti svu istinu u lice. Prednost ovog stava prema stvarno- 
sti je u tome što je za njega taktika postala irelevantna. Nje- 
gova slabost je u tome što utiče samo na mali broj pojedinaca i 
što teži da mobiliše nezadovoljnike čije nezadovoljstvo može da 
bude najrazličitijeg porekla. 


Radikalna misao koja ne vidi nikakve mogućnosti angažova- 
nja u sadašnjosti ali je zadržala nadu u budućnost nema potrebe 
da bude toliko žučna i osvetnička. Nju stvarni tokovi zbivanja ne 
impresioniraju suviše. Ona se stara da bude prisutna, da stalno 
održava jedan revolucionarni plamičak koji pokazuje izlaz iz kri- 
ze. Ona svoju utopiju budućnosti (jer sad je to još samo utopija) 
stalno dalje razvija i konkretizuje uzimajući u obzir tehničke, 
materijalne i kulturne mogućnosti razvijenog industrijskog druš- 
tva. Prednost ovog stava prema stvarnosti je u tome što pruža 
jednu stalno prisutnu alternativu koja u kriznoj situaciji može 
postati program delatnosti značajnih istorijskih snaga. Njegov 
nedostatak je u tome što osuđuje na pasivnost i čekanje. 


Onaj koji želi da se praktički angažuje i u ovakvim istorij- 
skim uslovima morao bi se orijentisati na to da svojom mišlju 
posreduje između svakodnevnice jednog potrošačkog i birokrat- 
skog društva i neke situacije višeg istorijskog nivoa u kojoj bi 
demokratski socijalizam opet bio realno moguć. Ovakav stav pre- 
ma stvarnosti pretpostavlja shvatanje revolucije kao niza pos- 
tupnih promena koje su sve usmerene ka određenom cilju, i koje 
u svojoj celini dovode do strukturalne transformacije društva. 
Ovakva strategija se ne može realizovati samo pomoću jedno- 
mišljenika, ona se dakle odlučno opire svakom sektaštvu. S dru. 
ge strane ona ne sme ići toliko u širinu da bi sazivala na okup 
sve pripadnike jedne nacije ili geografskog područja ili profe- 
sije: osnovni principi nameću određene granice mogućim sa- 
vezima. 

Velika teškoća ove orijentacije je u tome što je vezana s uvek 
prisutnom opasnošću da revolucionarni reformizam degradira u 
reformistički oportunizam. S druge strane, njena ogromna pred. 
nost nad drugim orijentacijama je u tome što u izvesnim situa- 
cijama ona jedina omogućava jedinstvo teorije i prakse sad i 
ovde. 

PROIZVODNI PRINCIP SAMOUPRAVE 
Andrija Krešić 


Beograd 


Ima raznih protivnika i raznih pristalica samoupravljanja u 
Jugoslaviji. Tako u šarenom društvu političke desnice misli sc 
da je samoupravljanje jedan anarhoidni socijalni eksperimeni, 
već poprilično kompromitiran neredom u ekonomiji i politici i 
osuđen na umiranje, lagano i tiho ili naglo i spektakularno, ali 
na sigurno umiranje. Ovakvu sudbinu samoupravljanju proriču 
ponajviše ljudi razvlašćene politike, bilo da su sljedbenici gra- 
đanskih ideala i bijelih režima bilo da su poklonici crvene vlasti 
čvrste ruke. Protagonisti vladajuće politike i nosioci sadašnje 
vlasti misle da je samoupravljanje njihova revolucionarna zaslu- 
ga i programski cilj, ali ga u praksi revnosno doziraju da ne 
prevrši mjeru svojih autora. Lijevo od ove pozicije se misli da 
je društveno samoupravljanje kod nas tek in statu nascendi i 
treba mu još dosta da bi postalo dominantna karakteristika dru- 
štvenog uređenja. Jednima može izgledati kao normalno da ma- 
lodobno samoupravljanje mora biti vođeno, a drugi mogu sma- 
trati da će ono ostati malodobno, uprkos godinama, sve dok ima 
staratelja. 


Državno-političko uređenje ili reguliranje tzv. javnog života 
u Jugoslaviji mijenjalo se poslije rata u pravcu decentralizacije 
vlasti i političke liberalizacije, održavajući različitim metodama 
državnu dominaciju nad društvenim bogatstvom. U prvo vrijeme 
je vrlo centralizirana državna vlast izravno planski raspolagala 
privredom i društvom u cjelini sve dok se nisu ukazale upadljive 
ekonomske disproporcije i druge iracionalne posljedice držav- 
nog monopola i subjektivizma (samovolja) političke hijerarhije. 
Zatim dolazi postupno oslobađanje tzv. objektivnih ekonomskih 
zakona od političkog diktata ili preorijentacija na slobodno-tr- 
žišnu privredu, uz opreznu afirmaciju parlamentarnog demo- 

kratizma u decentraliziranoj državi. Država i dalje gospodari 
nalazi svoj raison d'ćtre u privredi, ali ne isključivo kao nepo- 
sredni privredni subjekt, nego sve više kao vanjski posrednik 
koji zakonom utvrđuje opće okvire privređivanja, mada pone- 
kad i neposrednije intervenira (na primjer, kad nastanu ciklične 
krize tržišne privrede ili kad se posluži tzv. prinudnom upra- 
vom). 

Zakonom je ustanovljeno i samoupravljanje preduzeća i us- 
tanova. Ovo državno normiranje samouprave ne obuhvata samo 
vanjske odnose (prava i obaveze) preduzeća nego i bitne interne 
odnose. Preduzeće, istina, samo donosi svoj statut, ali ovaj ne 
može biti nezakonit i podliježe odobrenju državne instancije. Sa- 
moupravljanje je, prema tome, a priori podređeno državnoj vla- 
sti ili ograničeno državnim zakonom. Ograničeno samouprav- 
ljanje je nešto kao okrugli kvadrat jer nije posteriorno samo- 
ograničenje širim društvenim interesom. Zato je ovdje, zapravo, 
više riječ o svojevrsnoj participaciji radnika u upravljanju, uz 
državu kao jačeg participanta. Inače se ne bi mogla razumjeti, 
na primjer, već obična pojava štrajka u preduzećima i ustano- 
vama. Terminološko qui pro quo ne može uvijek pomoći državi 
da sakrije svoju krivicu za položaj radnika, a klasni instinkt 
može pomoći radnicima da tačno naslute jednu fundamentalnu 
istinu: naime, radnička samouprava pod tutorstvom države ne 
može biti novi produkcioni odnos koji više ne poznaje eksploa- 
taciju radnika. 

Nesvjesni kao i svjesni apologeti državnosti ometaju eman: 
cipaciju samoupravljanja i tako što samu državu prikazuju kao 
društvenu samoupravu. Nije riječ samo o tzv. nacionalnoj samo- 
upravi u vidu nacionalne države. Bio je učinjen pokušaj da se 
manje-više klasični parlament kao najviši organ vlasti prefor- 
mira te su u njemu ustanovljena i posebna vijeća radnih zajed- 
nica. Međutim, ova vijeća nisu nikakvi vrhovni radnički savjeti 
jer ne izrastaju prirodno kao takvi iz jedinstvene organizacije 
rada. Iako poslanici spomenutih vijeća po pravilu nisu profesio- 
nalni političari, njihovo izborno tijelo se sastoji za sam čin 1z- 
bora i ovlašćuje ih za cijeli mandat. Još je značajnije da ova vi- 
jeća nisu u nadležnostima ravnopravna s klasičnim parlamen- 
tarnim domovima. Prema tome, samo ustrojstvo skupštine kao 
autora zakona očigledno potvrđuje državnu dominaciju. nad 
društvenom samoupravom ili ograničenu radničku participaciju 
u državnom upravljanju. ' “e 

Samoupravljanje po definiciji negira svaku vanjsku, nu 
otuđenu prevlast, te i svaku državnost (despotsku i demokratsku, 
nacionalnu i nadnacionalnu, prerevolucionarnu i postrevolucio- 
narnu. A ei 

Državna dominacija nad samoupravljanjem znači nei 
stagnaciju, degeneraciju i kompromitaciju tako što se svi eko- 
nomski, socijalni i politički promašaji države tovare na nejaka 
leđa samouprave. Jedini revolucionarni izlaz iz ove društvene 
krize može biti odlučan preokret samog odnosa dominacije, to 

jest uspostava cjelovite društvene samouprave kao novog i do- 
minantnog produkcionog odnosa i pretvaranje države u podre- 
đenu službu samouprave. | 

Na temelju svakidašnje empirije može nam izgledati da bi 
ukidanje državnog posredništva u društvenom životu otvorilo 
put sveopćoj anarhiji. Zaista se dešava da ukidanje nekog orga- 
na državne nadležnosti dovodi do neprilika zato što samouprav- 
ni način prakticiranja te nadležnosti ne postoji ili nije dovoljno 
osposobljen da bi bio efikasan barem toliko koliko i državni 
način. 

Danas se preporučuje tzv. društveni dogovor kao nedržavni 
način usklađivanja interesa, osobito u ekonomskoj oblasti kao 
korektiv raznih anomalija tržišne privrede. Međutim, sama pre- 
poruka ima za pretpostavku nesklad interesa, znači više tera- 
Piju nego preventivu, a u ekonomskoj oblasti predstavlja van- 
ekonomsku intervenciju. 

Postavlja se pitanje o principijelnoj mogućnosti autoregu- 
lacije društvenog života, tj. bez ikakvog državnog posredovanja 
i bez opasnosti od anarhije. Da li se u ekonomici mogu naći i oslo- 
boditi bazične pretpostavke za takvo rješenje? 


Potrebno je konsekventno domisliti stav, što ga inače svi na 
riječima priznajemo, da je samoupravljanje novi produkcioni 
odnos i povući sve praktične konsekvencije toga stava. 


Prema ovom određenju, samoupravljanje je prije svega orga- 
nizacija sfere rada, i to modernog društvenog rada. Dakle, riječ 
je najprije o društvu kao jedinstvenoj radnoj asocijaciji. Ako se 
prisjetimo čuvenog Marxovog teksta, riječ je o tome da »udru- 
ženi proizvođači racionalno urede .ovaj svoj promet materije s 
prirodom, da ga dovedu pod svoju zajedničku kontrolu, umjesto 
da on njima gospodari kao neka slijepa sila; da ga vrše s naj- 
manjim utroškom snage i pod uslovima koji su najdostojniji 
i najadekvatniji njihovoj ljudskoj prirodi.« 


Već na početku ovoga razmišljanja o društvenoj samoupravi 
ukazuju nam se bitne razlike od raznih koncepcija samouprave 
po teritorijalnom principu (komunalna samouprava i federacija 
tih komuna, na primjer) ili po principu krvnog srodstva (na pri- 
mjer, porodična zadruga) tao primarnom. Razmatramo druš- 
tvenu samoupravu kao organizaciju društva po proizvodnom 
Principu, priznajući tako da je društveni poredak prvenstveno 
način produkcije i reprodukcije društvenog života. 


. Poredak samoupravnog društva rada ne treba izmišljati kao 
izvjesno nepostojeće stanje koje tek ima da dođe a koje, eventu- 
alno, ima neke svoje prauzore u prošloj historiji ili čak prahis- 
toriji. Radi se o tome da postojeći, realni udruženi rad bude 
oslobođen svake spoljašnje sile i prepušten samim radnicima da 
ga vrše u skladu sa svojim ljudskim potrebama i mogućnostima. 
Prototip za fizionomiju samoupravnog društva kao samoproiz- 
vodnje ukupne radne snage može biti jedna obična fabrika bilo 

gdje, ali bez privatnog fabrikanta ili direktora u svojstvu držav- 
nog povjerenika. 

U tvorničkim pogonima se proizvode dijelovi i montiraju se 
u finalni proizvod. Odnosi među pogonima, kao i unutar pogona, 
diktirani su tehnologijom i funkcionalnom podjelom operacija. 
Bitno je uočiti da ovi interni odnosi imaju karakter proizvodnje 
neposredno za upotrebu. Drugim riječima, tu je sasvim suvišno 
posredništvo vlasnika fabrike ili države ili autonomnog tržišta 
roba. Kvalitet i kvantitet proizvoda svakog pogona unaprijed je 
fiksiran ili planiran proizvodnim potrebama ostalih pogona, ta. 
koreći njihovom narudžbom. 

Po historijskoj logici razvitka rada može se uzeti da je finalni 
tvornički proizvod nekada proizvodio samo jedan zanatlija obav- 
ljajući jednu za drugom radnje kasnijih pogona. S druge strane, 
djelatnost svakog pojedinog pogona može se obavljati u samo- 
stalnoj specijaliziranoj tvornici. Međutim, dok pogoni proizvode 
direktno za upotrebu, samostalna tvornica proizvodi za tzv. slo- 
bodno tržište ili za državu prema državnom planu proizvodnje. 
Neposredni odnos proizvodnje i upotrebe je sada prekinut, me- 
đu njih se uvukao posrednik koji diktira uslove rada otuđujući 
ih od radnika. 

Moderna proizvodnja po sopstvenoj sili tehnološko-ekonom- 
ske racionalizacije istiskuje spoljašnje uplitanje, te različitim pu- 
tevima dolazi opet neposredno povezivanje ili integracija izoli- 
ranih jedinica privređivanja. Sada je to, naravno, na znatno 
višem stepenu historijskog razvitka rada, a novi integralni sub- 
jekt rada je kolektivan. Specijalizirane tvornice ulaze u kom- 
pieksne proizvodne organizme kompletirajući se uzajamno po- 
put organa živog tijela i obnavljajući u principu neposrednost 
međupogonskih odnosa. Racionalna integracija je uslov i nasuš- 
na potreba moderne privrede, potreba koja se ne može potpuno 
zadovoljiti dok ne obuhvati svu privredu i sve oblasti rada. Stvar 
je u tome da se ovaj »prirodni nagon« ekonomije shvati i ubrza 
tako što će se osloboditi svih vanekonomskih prepreka integra- 
cije. 

Proizvodni proces od prirodne sirovine do finalnog potroš- 
nog dobra teži da se konstituira u jedinstven proizvodni organi- 
zam rušeći okove oko različitih sektora rada, uspostavljajući 
neposredovane odnose između industrije i poljoprivrede, priv- 
rede u užem smislu i nauke, prosvjete, kulture, zaravsiva itd., 
i to snagom interesa svakog pojedinog subjekta integracije za 
ostale njegove partnere Na primjer, duvanska industrija je di- 
rektno zainteresirana da dobije za istu cijenu viši kvalitet i kvan- 
titet duvana, te joj je itekako stalo do produktivnijeg rada ra- 
tara koji proizvode duvan. Isti interes imaju proizvođači duvana 
prema industriji đubriva, alatki, proizvođačima sjemena itd., 
ili prerađivači duvana prema proizvođačima papira za cigarete. 
Zbog čega -sse svi ovi sektori proizvodnje ne bi udružili u proiz- 
vodnu zajednicu u kojoj se uzajamni interes do kraja očituje i 
neposredno zadovoljava? Sličan uzajamni interes i racionalna 

potreba za udruživanjem može se naći, naprimjer, između fab- 
rike konfekcije, tkaonice, predionice, stočarske proizvodnje i ob- 
rade vune, kultiviranja pašnjaka i proizvodnje stočne hrane. 
Svaki od ovih sektora industrijske i poljoprivredne proizvodnje 
može biti samostalan i proizvoditi za tržište, gdje se nadmeće 
sa ostalim proizvođačima ne znajući unaprijed da li će uspjeti, 
održati se ili propasti. Može proizvoditi, svaki napose, po držav- 
nom planu za državu koja distribuira njihove proizvode po svom 
interesu. Međutim, jedino u svom »prirodnom« ekonomsko-teh- 
nološkom udruženju proizvodni sektori mogu biti sami sebi mje- 
ra i zakon, Inogu proizvoditi po uzajamnim potrebama i izbjeći 
rasipanje ljudskog rada. U takvoj zajednici dolazi do neposred- 
nog odmjeravanja radova različitog intenziteta i postaje moguće 
ostvarenje načela »svakome prema radu«. Po istoj logici pro- 
dukcije i reprodukcije ljudskog života u društvu može se usta- 
noviti neposredna uzajamna ponuda i potražnja između privrede 
u užem smislu i prosvjete ili zdravstva itd. Radnici u privredi 
imaju interes za podizanjem svojih kvalifikacija, za obukom u 
radu i za školovanjem svoje djece. Stoga se udružuju u jedin- 
stvenu radnu zajednicu s prosvjetnim radnicima, sa školama raz- 
ličitog smjera i stepena. U ovakvoj produkcionoj komuni i škola 
ravnopravno participira u stvaranju i raspodjeli materijalnog 
dobra. Ona, naime, podiže produktivnost radnika kao što nauka 
podiže produktivnost sredstava rada. U principu je isto kad je 
riječ o udruživanju zdravstva sa ostalim sferama rada. U tom 
novom socijalnom statusu zdravstveni rad također neposredno 
participira u proizvodnji s drugim radovima, a kad je tako ne- 
posredno motiviran, onda mu nije u interesu da ima što više 
bolesti nego da ima što više zdravlja, dakle što produktivnije 
radne snage, te zdravstvena djelatnost postaje prvenstveno pre- 
ventivna medicina. I tako dalje i tome slično. 

Riječ je, ukratko, o tome da je svaki ljudski proizvod zapravo 
proizvod društvenog rada, da je društveni proizvod a ne privatni 
ili državni. Prema tome je i društveno vlasništvo — što nije isto- 
vjetno s nacionalnim ili sa grupnim vlasništvom — jedino pri- 
mjereno društvenoj prirodi proizvodnje ljudskih dobara. Ono je 
jedino primjereno i ljudskoj prirodi. Sam čovjek-proizvođač je 
društveni proizvod, proizvod društvenog rada. Od roditelja po- 
tječe i na svijet dolazi samo kao sirovina, puki materijal čovjeka. 
Kao radna snaga, tj. kao mehaničar, inženjer, književnik ili glu- 
mac, on je proizvod prosvjetnog, medicinskog, književnog i mno- 
gih drugih radova. 

Iz svega slijedi da je prava samoupravna komuna moguća 
kao produkciona komuna a ne primarno i obavezno kao terito- 
rijalna zajednica građana. Naša današnja općina je državna in- 
stancija koja nalazi svoj raison d'ćtre u posredništvu između raz- 
ličitih sfera društvenog rada na jednoj teritoriji, odvajajući ih 
jedne od drugih svojim posredovanjem. Odvajanje je nasilje nad 
društvenom “prirodom rada i općina se i služi silom državnih 
zakona i organa za regulaciju društvenih odnosa. Moderni rad 

stvara realne pretpostavke za stvaranje zajednica rada (produk- 
cionih komuna) bez obzira na teritorij. Za moderna sredstva ko- 
municiranja prostorna udaljenost postaje gotovo irelevantna kao 
činilac udaljavanja. Na primjer, istovjetnost interesa fabrik 

a du- 
vana u Sarajevu, Mostaru, Nišu, pa Skoplju, Zagrebu itd. već 
danas je opipljivija nego što je interesna veza između, na pri. 
mjer, proizvođača uglja i proizvođača duvana koji se opet 
dodiruju. Prema tome je u historijskom pogledu, posebno u “ 
gledu razvitka proizvodne snage rada, konzervativno svako a 
tjerano insistiranje na teritorijalnim granicama. : 

Konstitucija društvene cjeline, za razliku od državne ustav. 
nosti, vrši se »odozdo«, pretvaranjem društvenog rada »po sebi« 
u društveni rad »za sebe« i linijom ostvarenja istinskog društve- 
nog vlasništva. Ovom konstitucijom se uspostavlja jedinstven 
ekonomski sistem zemlje koji je istovremeno politički sistem 
zemlje. Organizirana društvena samouprava radnika je sama se- 
bi zakonodavac. Zakon ili norma društvenog ponašanja nije više 
ona prinudna ili vješto izmanipulirana akomodacija apriornom 
državnom razlogu, nego je to naknadna generalizacija ili konsta. 
tacija »zajedničkog imenitelja« u različitim samoupravnim sre- 
dinama. Norma koju tako proklamira organ društvene samoup- 
rave (od savjeta u preduzeću do kongresa radničkih savjeta ili 
vrhovnog radničkog savjeta) stiče pravi autoritet zakona nekom 
pogodnom vrstom društvene ratifikacije. Takvim ustrojstvom 
društva najzad bi se obistinila epohalna parola radničkog po- 
kreta — »sva vlast radničkim savjetima« — koja do danas ni- 
gdje nije empirijski zavladala. Oslobodio bi se ubrzani progres 
rada i ljudskog života, a osnovni pokretač bi bila prirodna po- 
treba radnika da proizvede što više ali što manjim utroškom žive 
radne snage. (Ako je još nekome stalo do konkurencije na rob- 
nom tržištu kao stimulatora materijalnog razvitka, za utjehu mu 
još dugo ostaje djelovanje svjetskog tržišta kapitala). Umjesto 
viška radnog vremena za otuđivanje i viška radnika, pojavio bi 
se višak vremena za radnike. 

Samo je po sebi jasno da samoupravljanje kao metod oslo- 
bođenja radničke klase (u modernom smislu riječi), može biti 
samo stvar same radničke klase. Niko drugi u ime te klase, pa 
makar poticao iz njenih njedara, ne može dosljedno sprovesti 
stvar klasnog oslobođenja, dakle, ni radnička država, ni politička 
partija radnika, bez obzira na zasluge tih institucija putem borbe 
za klasno oslobođenje. 

Kod nas se s razlogom govori o Savezu komunista kao vo- 
dećoj snazi društva. Vodeća (ili rukovodeća) uloga KPJ (odnosno 
SKJ) od stvaranja nove Jugoslavije do danas je nesumnjiva his- 
torijska činjenica. Kod nas se isto tako govori o samoupravlja- 
nju kao novom tipu društva koje je uvedeno i koje još treba do- 
građivati. Kako se ovo slaže jedno s drugim? 

I praktički i logički je nesumnjivo da se ne slaže nikako ako 
je riječ o SKJ kao klasičnoj političkoj avangardi proletarijata, 
lenjinsko-rkominternovskog tipa, i ako je riječ, s druge strane, 

o radničkoj samoupravi kao autentičnom ekonomsko-političkom 
samooslobođenju proletarijata. Partije spomenutog tipa mogu 
biti vrlo efikasne u rušenju buržoaske vlasti i njenih ekonomsko- 
-socijalnih temelja, zatim u izgradnji sopstvene državne vlasti 
(direktne ili indirektne, svejedno) sa ekonomsko-socijalnim os- 
novama njene stabilnosti. Historijski gledano, to je svakako neu- 
poredivo više nego kad jedna partija (ili koalicija partija) otme 
vlast drugoj. Ali u društvenoj samoupravi radnika nije riječ ni 
o kakvoj promjeni vlasti već o ukidanju svake vanjske prinude 
nad udruženim radom, o samovlašću udruženih radnika, o sa- 
mosvjesnom djelu cijele radničke klase koje ne može biti posre- 
dovano, koje niko ne može zamijeniti, a da ostane to što jeste 
po svom pojmu. 

Vrijeme je, prema tome, da se počne govoriti o vodećoj ulozi 
radničke klase i samo o toj vodećoj ulozi u društvu. 


Sigurno je, međutim, da znatnom dijelu te klase, čak većini 
radnika, dosadašnji uslovi života i manipuliranje njihovim klas- 
nim interesom ne dozvoljavaju da se uzdignu do svijesti o svom 
historijskom interesu i do odgovarajućeg revolucionarnog an- 
gažmana. Sigurno je, istovremeno, da o modernoj radničkoj kla- 
si (u kojoj se smanjuje broj manuelnih radnika a povećava broj 
intelektualnih radnika) ima radnika koji su za to sposobni. Oni 
mogu uočiti i represivnu prirodu savremenog »potrošnog druš- 
tva« obilja i već ga osporavaju na različite načine. Takvi se i kod 
nas neminovno pojavljuju kao prvoborci klasne emancipacije u 
smislu radničke samouprave. Ovi oprobani radnički prvoborci za- 
pravo danas i jesu komunisti-revolucionari, bez obzira da li pos- 
jeduju partijsku legitimaciju. Ako je faktički tako, onda se i 
formalno komunistima mogu smatrati samo takvi radnici. Os- 
tali radnici ih mogu birati kao svoje povjerenike i oni su komu- 
nisti samo ako su radnici koji uživaju to povjerenje i dok ga 
uživaju. Komunisti-radnički povjerenici su revolucionarna elita 
svoje klase, oni su kod nas majstori radničkog samoupravljanja, 
što znači eo ipso da nikako ne preuzimaju za sebe to klana dje- 
lo, nego za njega osposobljavaju ostale radnike na njihovom is- 
kustvu samoupravljanja. Dijete ne može krenuti u život vlasti 
tim koracima dok majka korača mjesto njega (noseći ga u utrobi 
ili u naručju), tj. dok ga ne prepusti samostalnom koračanju. 
Tako je moguće i jedino sigurno autorstvo radničke klase u iz- 
gradnji društvene samouprave kao novog produkcionog odnosa 
i društvenog poretka bez eksploatacije radnika. 

1. Čovjek kao usamljeni pojedinac je nemoćan promatrač 
historijskog događanja, sam se ne može uzdići iznad užeg kruga 
svog privatnog života, sveden je na lokalnu aktivnost kratkog 
dometa i bez znatnijeg utjecaja. Njegove životne teškoće ostaju 
zapretene u njemu ili u njegovoj užoj sredini, on sam praktički 
nema mogućnosti da poveže osobne probleme s tokom društvenih 
gibanja. 

Ali čovjek se s društvom ne susreće sam, nego zajedno s dru- 
gim ljudima, ne direktno, nego posredstvom različitih grupa. 
Otkada postoji ljudsko društvo, individuum je osjećao potrebu 
za životom u skupini, prilagođavao se njihovim normama i nas- 
tojao da ih prilagodi sebi, svojim interesima i pogledima. 

Suvremena društvena i tehnička podjela rada, ekonomski, 
tehnologijski i socijalni razvoj postali su do te mjere kompleks- 
ni i neophodni, da čovjek više ne može živjeti izvan organizira- 
nih socijalnih sistema, ukoliko se dakako, ne misli vratiti intakt- 
noj prirodi. 

Socijalnu organizaciju karakterizira strukturalna diferencija- 
cija (T. Parsons). Međutim, globalno društvo je postalo gigant- 
ska, hijerarhijska, birokratska organizacija u kojoj čovjek pos: 
taje neophodni element i ostaje najčešće puko sredstvo. Pojedi- 
nac živi u svijetu organizacije, on je postao »čovjek organizaci- 
ic« (W. Whyte, Jr.). Sve se institucionalizira i konačno svi su 
osnovni vidovi života došli pod stalni nadzor: kontrolira se pro- 
izvodnja i cijene, obrazovanje i istraživanje, udruživanje ljudi, 
dokolica, umjetničko stvaranje i filozofske ideje, privatni i javni 
život. Osnovni smisao i svrha ove brige nije bolja organiziranost 
društvenog Života ili veća sloboda čovjeka, nego prestiž onih 
koji imaju moć, sigurnost poretka i održanje postojećih odnosa. 


835 


. Suvremeno društvo mora biti racionalno organizirano, pru: 
žati odgoj mladima, zaposlenje odraslima, sigurnost građanima. 
Međutim, ono ide ususret i sve većoj iracionalnosti, agresivnoj 
politici, privrednoj ekspanziji koja produbljuje tehnologijski jaz, 
monopolu vlasti i znanja, vladavini propagande i sredstava ma- 
sovnih komunikacija. I dok čovjek očekuje zaštitu svojih inte- 
resa i sigurnost od rizika koji ga svuda i stalno prate, organiza. 
cija je usmjerena na zatiranje spontane inicijative i neovisnosti 
ljudskog duha. Često se ističe kako su organizaciji potrebne nove 
ideje, članovi se pozivaju na javnu diskusiju i otvorenu konfron- 
taciju mišljenja. Na kraju se uvijek ispostavi da je osnovni stva- 
ralački rad već obavljen i prije javne diskusije, da su sve nove 
ideje već otkrivene, i da je preostao jednostavan posao: prihvatiti 
predloženo i provesti u djelo. 

Tako je čovjek kao građanin objekt državnih i političkih sis. 
tema i represivnih mehanizama, kao proizvođač podređen je hi- 
jerarhijski konstituiranoj tehnokraciji, a kao potrošač po rije- 
čima jednog pobornika masovne proizvodnje (H. Forda): »Kupac 
može dobiti auto u svakoj boji.« Čovjek je organiziran, s njim 
se upravlja umjesto da on organizira i rukovodi. Čovjek misli 
ono što se od njega očekuje da misli, vidi ono što drugi očekuju 
da vidi. On se automatski zaustavlja pred crvenim svjetlom se- 
mafora i naglo kreće kada se upali zeleno svjetlo. 

Socijalna organizacija ne pruža zaštitu i sigurnost čovjeku 
usprkos uvjeravanjima nekih sociologa (npr. S. Lipseta) o posto- 
janju stabilnih političkih sitema, čemu pridonosi i kraj svih ide- 
ologija (D. Bell). Nema ozbiljnih znakova za stabilnost i slobo- 
du čovjeka u represivnoj civilizaciji, koja stalno rađa nesigur- 
nost, strah, konflikte, ratove. Društvo koje je samo u ovom sto- 
ljeću prije vremena i nasilno dokrajčilo živote preko 60 miliju- 
na ljudi, koje je stvorilo tako strašna oružja za daljnje uništa- 
vanje i izmislilo tako perfidne tehnike u svrhu manipuliranja lju- 
dskim ponašanjem, takvo društvo ne može garantirati nikome 
sigurnost, ni pružiti iole ozbiljniju nadu suvremenom čovjeku. 
Svaka sigurnost je nesigurna, svaka birokratska organizacija vo- 
di u kaos i anarhiju, iako proklamira borbu za progres, slobodu 
i ravnopravnost. Nedovoljna ili prevelika organiziranost vode 
anarhiji, koja kao instinktivni bunt protiv prinude i vlasti ne 
prekoračuje opstojeće. Svaka organizacija ima svoju »prirodnu 
granicu«, ispod i iznad koje postaje disfunkcionalna, guši spon- 
tanost, postaje isključiva, onemogućava izbor. Ono što je dobro 
za organizaciju, tj. njen vrh dobro je i za svakog njenog člana — 
osnovna je maksima rukovodilaca organizacije. 

2. Funkcionalizam tretira čovjeka kao ulogu u sistemu, funk- 
ciju u organizaciji. Efikasno i skladno funkcioniranje organiza- 
cije zahtijeva čovjekovo prilagođavanje i podređivanje prema 
prihvaćenim društvenim obrascima. Podjela rada je osnova or- 
ganizacije i što je dioba rada veća to je jedinstvo razvijenije. 
Integracija članova pretpostavlja zajednički sistem vrijednosti, 
suglasnost volja, consensus. Nasuprot realno postojećim razli- 


836 


kama funkcionalizam insistira na jedinstvu, naspram čovjekovih 
potreba ističe značenje funkcija, ulogu suprotstavlja ličnosti, u- 
mjesto spontane kreativnosti u prvi plan stavlja efikasnost, kva- 
ntificira kvalitet i isključuje kritičke pojmove kao suvišnu speku- 
laciju. Pošto je empirijski realitet zadan i ne može biti stavljen 
pod upitnik, to se ne pita »što jeste«, nego »kako jeste«. Funk- 
cionalizam je u osnovi pozitivno usmjeren prema opstojećem, 
njegov instrumentarij je prikladan za proučavanje statičkih dru- 
štava i organizacija, koji se u duljem vremenskom periodu ne mi- 
jeniaju i ne žele mijenjati. U središtu pažnje su oni faktori koji 
djeluju stabilizirajuće, a kritika je poželjna samo ukoliko jača 
dominantni odnos, inače je treba odstraniti pa i onemogućiti. 
Bitno je održati organizaciju u postojećem stanju bez obzira na 
vanjske ili unutarnje poremećaje. 

Marksizam polazi od čovjeka, njegovih potreba, svestranijeg 
razvoja ličnosti. Njegova osnovna misao jest kritika faktičkog 
u ime onog što je moguće, sadašnjeg za račun budućeg. Društve- 
ni odnosi određuju ponašanje pojedinaca i grupa, ali da bi čov- 
jek živio humanije on mora organiziranom akcijom mijenjati 
odnose dominacije i neljudske društvene strukture. Čovjek se 
ne može podrediti organizaciji u ime viših interesa, destruiraju- 
ći postojeće on otvara put novom. Dijalektika ima negativni stav 
spram društva u kome se ne mogu ispunjavati vitalne individu- 
alne i društvene potrebe čovjeka. Dok funkcionalističko mišlje- 
nje ostaje u okviru datog, dijalektička misao je izvorno kritička, 
u svojoj destrukciji kreativna, u svojoj kreativnosti destruktiv- 
na i konstruktivna. Dijalektika podržava napetost između onoga 
što jeste i onoga što bi trebalo biti, polazi od onog što postoji 
ka onom što nije, ali može biti. 

Dijalektika je prikladna za ispitivanje društvene dinamike, 
utvrđivanje promjena i prijelaza iz jednog stanja u drugo. Sa 
stanovišta dijalektike, funkcionalna analiza apsolutizira mirova- 
nje i može se tretirati kao moment dijalektike, jer ova tretira 
mirovanje kao moment kretanja. Ona ne zanemaruje strukturu i 
sistem organizacije, jer se pojedinačno može objasniti samo u ok- 
viru cjeline. 

Jedno od bitnih pitanja socijalne organizacije jest kako pre- 
vesti, transformirati njene odnose iz stanja manje ravnopravnosti 
i otuđenosti u stanje veće ravnopravnosti i razotuđenosti. Čov- 
jekov um stekao je sposobnost ne samo poimanja svijeta nego i 
uvida u mogućnost bitnih izmjena. 


. 4. Kada se postavi pitanje dinamike društva, promjene nje- 
nih struktura i odnosa, problem organizacije izbija u prvi plan, 
prestaje biti puko tehničko pitanje i postaje jedno od najvažni- 
jih duhovnih pitanja revolucije (G. LukAcs). Organizacija koja 
je sposobna da se mijenja i da mijenja kako pojedince tako is- 
to 1 šire organizirane strukture, jest nezaobilazni oblik posredo- 
vanja između prošlosti i budućnosti, teorije i prakse, između dje- 
lovanja svakog pojedinog člana i aktivnosti klase. Neorganizira- 
no, stihijsko djelovanje nije u stanju da pruži pouzdano mjerilo 

za procjenu adekvatnosti ili neprimjerenosti nazora i ideologij- 
skih koncepata, što se javljaju u praksi, a često međusobno pobi- 
jaju ili dopunjuju. Tek u svojoj posredničkoj ulozi, u organizi- 
ranoj djelatnosti, u funkciji povijesnog preobražaja, može se te- 
orija kritizirati ili smisleno prihvatiti sa stanovišta prakse. 

Organizacija omogućava spregu svjesnog djelovanja i sponta- 
nih akcija, ona je konkretno posredovanje između povijesti i po- 
jedinca. Nasuprot tome, pojedinci bez revolucionarne organi- 
zacije stvaraju masu, grupe pasivnih sljedbenika, koji su osu- 
đeni da igraju ulogu objekta prema aktivnoj igri vodstva. 

Stavove o neophodnoj potrebi mobilne organizacije anarhi- 
sti nisu nikad shvatili ni prihvatili. Zastupali su tezu da nakon 
rušenja građanske države treba uspostaviti odmah slobodu, pot- 
punu i neograničenu. Tražeći »slobodu od« države — negativni 
smisao slobode, nisu uočili da se o istinskoj slobodi može govori- 
ti samo u afirmativnom smislu, ako postoji »sloboda za« akciju, 
kada se stvaraju povoljni uvjeti za djelovanje u pravcu radikal. 
nih socijalnih preobražaja. Dosadašnje dugogodišnje iskustvo 
nedvosmisleno pokazuje, da se nakon slamanja klasične politič: 
ke vlasti građanske klase, nije sama od sebe stvorila nikakva 
slobodna ljudska zajednica, jer stihija ne vodi harmoniji već os- 
tavlja građanske odnose nepromijenjenim. Tako anarhizam že- 
li razoriti svaku organizaciju, umjesto da uz pomoć revolucio- 
narne organizacije nastoji uspostaviti ravnotežu individualnog i 
kolektivnog interesa, autonomiju pojedinaca i grupa, stvara mo- 
gućnost spontanog djelovanja usprkos discipline i reda, izgra- 
đuje solidarnost i jedinstvo, iako objektivno postoje različite 
potrebe i diferencirane uloge. 


II 


1. Termin »organizacija« upotrebljavao sam u prvom dijelu 
članka u dva različita značenja. Najprije kao strukturiranje dru- 
štva u obliku klasične države, a zatim u smislu revolucionarnog 
subjekta koji preuzima na sebe historijski zadatak preobražaja 
građanske države u neklasno društvo. 

U socijalističkoj državi, koja proklamira konstantne i kor- 
jenite transformacije u pravcu jačanja samoupravnog odnosa, 
ova dva značenja pojma »organizacije« koegzistiraju, a česlo 
razlike među njima i nestaju. Objašnjenje o stapanju dva zna- 
čenja može se potražiti u faktu da su prvi oblici radničkog i 
društvenog upravljanja uvedeni snagom zakona i da je takva 
praksa ostala do danas. 

Što je birokratizacija društva veća, to je manje jasno tko je 
revolucionarni subjekt u socijalizmu. Politički koncepti o »rad- 
nim ljudima«, »svi smo trudbenici«, kako su svi ili skoro svi po- 
stali revolucionari nakon likvidacije privatnog vlasništva na 
sredstvima za proizvodnju, govori o mehaničkom brisanju raz- 

lika između onih društvenih snaga koje jesu revolucionarne, ili 
bi to u određenim uvjetima mogle biti, i onih društvenih sloje- 
va i skupina koje to nisu. 

Sve postojeće države su u većoj ili manjoj mjeri nedemokrat- 
ske. Niti jedna nije uspjela izbjeći koroziji birokratizacije, bez 
obzira da li se radi o privatno-kapitalističkom, državno-kapita- 
lističkom ili državno-socijalističkom obliku organizacije. Intere- 
sira me sudbina samoupravne organizacije društva, koja je po 
definiciji negacija sva tri prethodno spomenuta oblika. Pruža li 
određene nade samoupravljanje kao originalni oblik upravljanja 
ili se možda radi samo o svojevrsnoj formi, koja je prvenstveno 
izraz zaostalosti ove sredine i odlučne riješenosti da se produlji 
borba za vlastiti opstanak? Čini se da bi samoupravni odnos 
konsekventno sproveden u svim sferama društvenog života, mo- 
gao postati osnova nove organizacije društva, jer nosi u sebi klicu 
upravljanja kojem pripada budućnost. Ali ta budućnost nije do- 
voljno prisutna. Postoje mnoga kolebanja i stramputice. 

Jedan od nedostataka dosadašnjeg razvoja samoupravljanja 

jest i nedovoljna razvijenost i eksplicitnost teorijskih koncepa- 
ta na osnovu kojih se odnose i provode praktičke akcije. Uzro- 
ke takvom stanju treba tražiti i u pogrešnom uvjerenju kako je 
kreativnost i u političkoj i ekonomskoj sferi monopol rukovo- 
dećih elita. 
Svi ljudi u načelu mogu biti kreativni, inače ne bi mogli op- 
stati (E.A. Johnson). Istina, neke strukture guše stvaralaštvo, 
dok druge stvaraju povoljne uvjete za oslobađanje kreativnih 
snaga. Samoupravno društvo — bez obzira da li ono to već jeste 
ili samo iskreno želi postati — nema više dovoljnog razloga ni 
opravdanja da strahuje od nestanka monopola u političkoj sfe- 
ri. Upravo nestanak monopola u kreiranju politike jeste jedan 
od valjanih indikatora debirokratizacije odnosa u tom područ- 
ju. Kao što s ponosom možemo ukazati na brojne dokaze ljud- 
skog stvaralaštva u filozofiji, znanosti, umjetnosti, tehnici, tako 
nešto, na žalost, ne možemo tvrditi za sve sfere ljudske aktiv- 
nosti. Postoje područja u kojima je stvaralaštvo rijetko viđeni 
gost. Takvo je i područje politike i upravljanja. Političke struk- 
ture su arhaične, a kreativna misao i stvaraoci nisu usmjereni 
ka politici — osim rijetkih. iznimaka. Zato imamo u svjetskini 
razmjerima neodgovoran način upravljanja i dosta rašireno ne- 
povjerenje prema profesionalnim političarima. 

2. Izložit ću ukratko osnovne ideje dvaju modela o samoupra- 
vnoj organizaciji društva, koji su u sebi konzistentni, iako se me- 
đusobno razlikuju. Oni ukazuju na neka otvorena pitanja i neke 
probleme jasno i eksplicite formuliraju. Prvi koncept je razra- 
dio sociolog (J. Županov), a drugi ekonomist (D. Gorupić). Oba 
en radje I kao plodan poticaj za daljnji razvoj ka- 
Služi ed kih . 1 same prakse samoupravljanja. Zato za- 
: Ji č P ne rugih radova, punu pažnju i praktičara i 
Pe ara. Prvi model karakterizira dualistička struktura dr- 

avnog i društvenog, birokratskog i samoupravnog, upravljanja i 

rukovođenja. Po mišljenju autora samoupravni odnosi su sve. 
deni na mikro plan, dok na makro planu, u globalnom društvu 
dominiraju odnosi klasičnog modela. 

U pogledu strukture utjecaja u našim radnim organizacijama 
koegzistiraju autokratski, oligarhijski sa demokratskim i poli- 
arhijskim tipovima. Radna organizacija kao struktura se dife- 
rencira na dvije međusobno zavisne komponente: radnu i soci- 
jalnu podstrukturu. Rješenje se ne traži u isticanju socijalne ili 
radne supstrukture kao primarne, jer bi distribucija moći poje- 
dinih grupa u organizaciji ostala neravnomjerna. Problem osta- 
je nerješiv u okviru modela, ako su podstrukture u visokom stu- 
pnju međusobno ovisne. On se može razriješiti, ako su to dvije 
autonomne strukture unutar organizacije kao superstrukture. 
Tada su strukture međusobno povezane određenim spregama, 
pa se može govoriti o dvije spregnute strukture. Distribucija 
moći nije jednaka u obje strukture. U jednoj, npr. radnoj struk- 
turi može ostati oligarhijska, a u drugoj, socijalnoj strukturi mo- 
že postati demokratska ili poliarhijska. Ovako koncipirane raz- 
like u distribuciji moći unutar pojedinih struktura što tvore 
superstrukturu, nisu — po mišljenju autora — prepreka za poli- 
arhijsku distribuciju moći na razini sprega, veza, a to znači na 
nivou organizacije kao superstrukture. Osnovno rješenje se tra- 
ži u aktiviranju novih izvora autonomne kolektivne akcije, što bi 
moglo biti efikasna brana dominaciji i presezanju birokracije 
nad socijalnom strukturom. . 

Drugi model zastupa tezu da razvoj razvijenog samoupravlja- 
nja ne može uspijevati na staroj tehnologiji, na staroj tehnici u- 
pravljanja, prikupljanja i obrade informacija, na starom nači- 
nu pripreme i donošenja odluka. Danas postoji mogućnost od- 
vajanja odluke od informacija i sredstava od odgovornosti, pa 
se odlučuje o tuđim sredstvima, na tuđu odgovornost, a u svo- 
ju korist. Odatle tolike borbe za pozicije u organizacijama. Zato 
sadašnju dualističku strukturu treba preformirati u jedinstve- 
nu samoupravnu strukturu kao jedinstveni proces upravljanja, 
na različitim nivoima, s nejednakim intenzitetom i različitom 
slobodom odlučivanja. Upravljanje ima slojeviti, a ne više hije- 
rarhijski karakter. Nema transmisija u prijenosu naređenja i o- 
dluka. Oni koji odlučuju ujedno provode odluke. Bitne strateš- 
ke odluke donosi i kontrolira najširi kolektivni predstavnički or- 
gan, taktičke odluke donosi i kontrolira uže predstavničko tije- 
lo, a operativne odluke donose i provode izvršni organi 1 poje- 
dinci-stručnjaci u okviru precizno formuliranih ovlaštenja. Iz- 
vršni su organi stručni, reizborni i smjenljivi. 

Hijerarhijska piramidalna organizacija je sadržavala ruko- 
vodioce i stručne službe. Stručne službe postaju funkcionalne ra- 
dne grupe, a rukovodioci postaju stručni koordinatori poslova, 
bez ikakvih diskrecionih prava. 


Pošto u razvijenom samoupravljanju nema hijerarhijskih 
stupnjeva, to je neprimjerena mehanička podjela na upravlja- 
nje i rukovođenje. Samoupravljanje je spoj neposrednog i pos- 

rednog upravljanja, a samoupravni odnos nije demokratski ne- 
go poliarhijski. Demokratski: odnos predstavlja dominaciju ve- 
ćine, što .u praksi može često značiti dominaciju manjine, koja 
je izmanipulirala većinu. ' jas. X 

3. Oba modela zaslužuju i zahtijevaju diskusiju. Tako npr. 
jedno od principijelnih pitanja svake organizacije koja želi biti 
samoupravna jest rješavanje problema hijerarhije, koji je im 
plicite ili:eksplicite prisutan u spomenutim modelima, ali o če- 
mu se iriače nedovoljno.javno raspravlja. | SE rene 

* Samoupravljanje. kao suvremeno upravljanje mora staviti 
pod znak. pitanja cjelokupnu: dosadašnju organizaciju. rada i ži- 
vota, čija je kičma upravo hijerarhija. Ako pogledamo našu prak- 
su, onda ćemo moći vrlo brzo uočiti da hijerarhija nema: mnogo 
teškoća s postojećom samoupravom. Ona joj se vrlo brzo prila- 
godila.i time izvornu ideju samoupravljanja u praksi znatno iz- 
imijenila. Tako je prirodna suprotnost između hijerarhijskih -i 
samoupravnih odnosa ostala samo teorijskog karaktera, jer u 
praksi prvi dominiraju drugima, a drugi čine lijepu fasadu pr- 
vima. 2 | i 
Ne treba zaboraviti da je hijerarhija poredak ljudi po rangu, 
diferenciranje funkcija po vertikali, bila i ostala kičma svih 
štruktura vlasti, koja precizno određuje svakom pojedincu u ok- 
viru formalne organizacije ulogu, status i opseg utjecaja. Tako 
je do sada čovjek.bio ne samo drugom čovjeku vuk, nego pr- 
venstveno biće hijerarhije (homo hierarchicus). 

Samoupravljanje bi trebalo postupno ali odlučno i radikalno 

potiskivati odnose vlasti, jer organizacija kao oblik kolektivne 
akcije, kao sistem podjele i povezivanja različitih poslova, ne 
mora biti zasnovana na dominaciji. Dosadašnje iskustvo poka- 
zuje da odnosi nadređenosti i podređenosti nisu najbolji način 
koordinacije rada. Hijerarhijska kontrola počiva na vertikalnom 
toku informacija, koji je dvosmjeran i dvoznačan. Informacije 
koje »silaze« niz piramidalnu strukturu nose naloge, zabrane i 
mogućnost sankcija, dok informacije što idu prema vrhu pirami- 
de sadrže prijedloge, molbe, ili su odgovor na zahtjeve »odoz- 
go«. Tako informacije što se kreću prema »gore« služe jačanju 
moći rukovodećeg vrha, a nisu diktirane prvenstveno općim do- 
brom organizacije. 
. Za rukovodioca u organizaciji uvijek je bilo važno pitanje što 
je važnije: odnos prema dolje ili prema gore. Razumije se, svaki 
šef ovisi o onima iznad sebe. Tako je bilo tako je i danas. Ne- 
koć je oficir bio vazal svoga gospodara, a javni službenik zastup- 
nik monarha. Francuski vladar Ljudevit XI koristio je istog čo- 
vjeka za brijača, predsjednika vlade i šefa tajne službe (P. Druc- 
ker). I sve do danas ministri u vladi ili funkcionari organizacija 
su sekretari, tajnici. 

4. Model je teorijska konstrukcija, idealni realitet, izražava 
opću logiku stvarnosti. Izrada modela, s obzirom na neprekidna 


otkrića i izume, sve intenzivnije i raznovrsnije promjene u prak- 
si, predstavlja vrlo složen zadatak. 

U našem društvu djeluju mnogobrojni faktori iz različitih e- 
poha, što otežava konkretnu analizu postojećeg stanja. Još uvi. 
jek su prisutni impulsi razvoja nižeg stupnja, kao što su agrari- 
zacija i industrijalizacija, uz istovremeno djelovanje impulsa 
višeg stupnja razvoja, kao što je formiranje trećeg i četvrtog 
sektora (V. Farkaš). Novi stupanj razvoja sve više ovisi o sposo- 
bnosti primanja, prerade, korištenja i davanja informacija. Sa- 
moupravljanje pretpostavlja donošenje osnovnih odluka u sa. 
moj osnovi društva i organizacija, a informacije prestaju biti 
clement kontrole i postaju faktor samokontrole. Nasuprot dosa- 
dašnjem delegiranju ovlasti »odozgo« prema »dolje« treba stvo- 
riti organizaciju u kojoj će se kompetencije prenositi »odozdo« 
prema »gore«. 


Samoupravljanje znači ostvarenje načela da se upravljanje 
konstituira iz osnove, iz sfere rada i mjesta stanovanja i razvija 
prema širim oblicima: asocijacijama proizvođača i širim društ. 
venim zajednicama. Čini se da ulazimo u epohu kada treba na- 
pustiti ideju osnivača »naučne organizacije rada« (F. Taylor) ka- 
ko radnik može surađivati, ali se ne Imože miješati u politiku 
rukovodilaca. Treba priznati — u teoriji i u praksi — pravo sva- 
kom stvaraocu materijalnih dobara i duhovnih vrijednosti na 
samoupravljanje i raspolaganje proizvodima svoga rada. To je 
konačno neotuđivo pravo svakog čovjeka. To je njegova vital- 
na potreba. To je zahtjev organizacije koja želi počivati na na- 
čelu samouprave. 

VALORIZACIJA NAŠE SITUACIJE 
Boro Gojković 


Sarajevo 


U ovom tekstu o valoriziranju naše situacije neće biti ništa 
bitno novo rečeno s obzirom na već dosada posvećene priloge 
ovom pitanju. To je u jednom smislu i razumljivo kada se ima 
na umu da je situacija koju živimo bivala, jeste i da će vjerova- 
tno biti predmet vrlo različitih valorizacija kako onih svakidaš- 
njih koje dolaze s parketa dnevne politike, tako i onih rjeđih, ali 
ne zato ozbiljnijih, koje dolaze iz sfere teorijskog mišljenja. S 
obzirom na ovaj posljednji i za nas, u svakom slučaju, relevant- 
niji način viđenja stvari, vrijedno je upozoriti na broj 3/4 Praxi- 
sa od ove godine te unutar njega na studiju Milana Kangrge' o 
kojoj se može reći, svakako bez pretjerivanja, da predstavlja, s 
obzirom na problematiku kojom se i mi ovdje želimo baviti, jed- 
nu od najuspjelijih studija što je kod nas uopšte napisana. Ova- 
kav sud o jednom tekstu, moglo bi se primijetiti, čini suvišnim 
ovaj prilog, suvišnim utoliko što se njime, na sasvim eksplicitan 
način stavlja do znanja da je teorijska slika situacije u kojoj se 
nalazimo već fizionomirana, te da svaki naknadni pokušaj u toj 
perspektivi može ostati, u najboljem slučaju, kopija te već izve- 
dene fizionomije. Primjedba ovakve vrste imala bi, međutim, 
sinisla, kad bi mišljenje moglo iscrpsti ono čime se bavi, to jest 
kad bi pretendovalo na apsolutno znanje. Ali priroda mišljenja 
nije u tome da se zatvori nad samim sobom i da time onemogu- 
ći drugima da misle i govore. Naprotiv, mišljenje je po svojoj 
prirodi otvoreno i nedovršeno i utoliko se ono uvijek pojavljuje 
kao poziv za novo mišljenje, kao što se svaka riječ pojavljuje 
kao potraga i poruka za novu riječ. 

.No, priznati se mora da se mi ovdje ne namjeravamo baviti 
prirodom ljudskog mišljenja niti vrednovanjem stručnih teksto- 


1) Milan Kangrga, Fenomenologija ideološko-političkog n : 
goslavenske srednje klase, Praxis, 3/4 1971. poli g nastupanja ju 

va. Kad bi to bio naš zadatak, tad se ne bismo mogli ograditi od 
toga da kažemo i ono što mislimo o mišljenjima i idejama što 
nalaze mjesta i izvan »Praxisa«, a takođe pretendiraju na to da 
budu slika situacije koju živimo. Nema sumnje da bi pokušaj 
vrednovanja tih mišljenja i ideja, s obzirom na pitanje o kojem 
je ovdje riječ, bio neophodan budući da te ideje i misli, nasta- 
jući iz određene situacije i participirajući na njoj, u izvjesnom 
smislu kompletiraju situaciju samu. Pa ipak, mi se njima nećemo 
baviti, osim koliko je to najneophodnije, i to upravo stoga što 
mi ipak ne živimo u mišljenjima i idejama, nego prevashodno u 
institucijama, tvornicama itd, dakle u jednoj socijalnoj okolini 
koju, s obzirom na socijalne odnose koje unutar nje živimo, mo- 
žemo nazvati bilo kapitalističkim bilo socijalističkim društvom. 
Ali prije nego što se usudimo da bilo šta kažemo o tim odnosi. 
ma kod nas, jer je ovdje riječ o našoj situaciji, neka nam bude 
dopušteno da postavimo nekoliko pitanja: najprije, kad se to 
unutar jednog društva nameće opšta ili skoro opšta potreba da 
svi oni koji ga žive nastoje nešto o njemu reći? Znači li to da 
oni, izričući nešto o njemu, izriču upravo nešto o samima sebi? 
Ako oni time nastoje preispitati njegove puteve, nisu li oni već 
posumnjali u puteve koje su sami prešli? Ali, ako se doista radi 
o sumnji u njih, ne znači li to da su se oni odlučili na novi i do- 
sada neiskušani korak? Da bi se izveo neiskušani korak, možda 
je neophodno precrtati prethodne tragove? Ako je to znak da se 
pređeni putevi ne mogu nastavljati, znači li to da su oni bili 
neumni? Ali, kako snage koje se odlučuju da razorc jedno već 
sedimentirano iskustvo, mogu na jednom postati umne, u ovom 
slučaju sposobne da na njegovim ruševinama sagrade novo? 
Sumnja u njihovu sposobnost za ovaj golemi zadatak možda je 
sasvim opravdana. Jer ako oni koji nešto razaraju, nisu u sta- 
nju da naprave nešto novo, mogu dovesti društvo u košmar i 
haos iz kojeg ga ništa neće moći izvući. Ovako postavljenim pi. 
tanjima trebalo bi iznaći i adekvatne odgovore. To će reći da 
teorijskim odgovorima uvijek prethode teorijska pitanja. Svaka- 
ko da su oni, pogotovu sada kod nas, neophodni, ali uprkos to- 
me mi se nećemo truditi oko njih ili preciznije, trudićemo se, ko- 
liko je to moguće, da ih izbjegavamo iz jednog jedinog razlo- 
ga: Odgovoriti na postavljena pitanja i pri tome reći da se ona 
postavljaju samo zato što je društvo zapalo u svim vitalnim di- 
menzijama u ozbiljnu krizu, značilo bi prebrzo preskočiti jedno 
prethodno iskustvo, jedan od teorijskog stariji i stoga funda- 
mentalniji način valoriziranja društva koji pretpostavlja svako 
teorijsko valoriziranje, bilo da ga je ono svjesno ili ne. . 
= Predkteorijski način valoriziranja kojem dajemo određeni pri- 
mat spram teorijskog nije .na djelu samo onda kad se radi o dru- 
štvu i socijalnim fenomenima. On je na djelu uvijek, dakle i tada 
kad je riječ o prirodnom svijetu i prirodnim fenomenima. Svako 
naime, »zna« prije nego što pročita bilo koju teorijsku raspravu 
O Vodi, pijesku ili stijeni da je voda tečna, kao što je zrno pijes- 
ka neznatno, a stijena čvrsta. Svako takođe zna prije nego što 

je uopšte čuo za Marxa da je društvo u kojem živi ili neljudsko- 
-eksploatatorsko ili ljudsko društvo. On to dakle zna ne jednim 
teorijskim nego predteorijskim znanjem, vlastitim životom kojim 
valorizira svoju okolinu. Postoji dakle jedno prethodno znanje 
koje ne može biti zamijenjeno nekom zrelijom formom znanja, 
jer je ono najzrelija forma znanja, znanje koje nam ne predo- 
čava svijet koji živimo, i utoliko je ono starija forma znanja ka- 
ko od onog naučnog, tako i od filozofskog. 

Ovi posljednji i, rekli bismo, izvedeni oblici znanja moraju, 
ako doista hoće ozbiljno govoriti o stvarima, nastojati prema 
tom pred-znanju iz kojeg su i sami potekli prevodeći njegovu 
implicitnu i nemuštu riječ u eksplicitnu i artikulisanu ekspresiju. 
Ukoliko pak teorijsko znanje uobrazi da je ono bez porijekla ili, 
što je isto, da je ono samom sebi porijeklo, tada i njegove valo- 
rizacije naše okoline mogu i najčešće ostaju pune proizvoljnosti 
u kojima ne prepoznajemo niti sebe niti našu okolinu, i utoli- 
ko su one bez ikakvog značenja za samu zbilju ljudi. Treba da- 
kle priznati i na tome sasvim svjesno izgrađivati jednu socijal- 
nu filozofiju da naša egzistencijalna struktura, tijelo koje ima- 
mo kao permanentnu i neotuđivu prisutnost nas i svijeta, uspo- 
stavlja određene odnose sa svijetom prije svakog teorijskog od- 
nosa valorizirajući ga na način koji ne može biti proizvoljan i 
koji nismo izabrali. Stoga, ako ću na teorijskom planu slijediti 
ove valorizacije, onda će moje teorijsko valoriziranje okoline 
biti samo produženje prethodnih valorizacija i u tom slučaju ne- 
ću moći da kažem da je voda čvrsta, da je zrno pijeska golemo, 
da je stijena mekana, a da je društvo koje živim ljudsko dru- 
štvo. Kad bi nešto od toga rekao, to niko ne bi povjerovao u 
istinitost mojeg iskaza, ali ne iz perspektive teorijskog nego iz 
perspektive pred-teorijskog iskustva, mišljenja i znanja. U ko- 
jem se smislu to misli, može se s punim pravom postaviti pi- 
tanje? 

Odmah valja reći da pred-teorijske valorizacije nisu stvar mo- 
jeg ličnog Ja, kao što je to slučaj s teorijskim valorizacijama. Mi 
možemo pročitati studiju Milana Kangrge i reći da je ona, s ob- 
zirom na problematiku kojom se bavi, razotkrila njeno značenje. 
Ukoliko se ovakav sud temelji na iskustvu koje živimo, dakle 
na iskustvu na kojem se temelji i ona sama, tada se u njegovu 
kao i u njenu istinitost ne može sumnjati. Ukoliko bismo pak 
rekli, kao što je već rečeno, da su njene ideje proizvoljne i da 
ona time »uznemiruje građane«, onda bi se pokazalo, kao što je 
uostalom i pokazano*, da je taj sud proizvoljan, jer se ne zasni- 
va na pred-teorijskom iskustvu »građana«. 

. Da su dakje pred-teorijske valorizacije istinite, a što ne mora 
biti slučaj s teorijskim valorizacijama, proizilazi već iz toga što 
su one opšte. Najprije, mi ih nalazimo u svih ljudi i to nas nika- 


2) Gajo Petrović, Prilog preliminarnoj analizi jedne privremene zabra- 
ne, Student od 24. VIII 1971. 

da ne iznenađuje. Zrno pijeska je neznatno kako za mene, tako 
i za vas. Kad bih vam rekao da je ono golemo, onda bi to za vas, 
budući da ste normalni, bilo sasvim nenormalno. A zatim, pred- 
-teorijske valorizacije uspostavljaju jedan sistem u kome svaki 
fenomen bilo prirodni bilo socijalni unaprijed nalazi vlastito 
mjesto i nikakva teorijska valorizacija ništa ne može protiv to- 
ga. 

Ali iz toga slijedi da ni teorijske valorizacije nisu motivisane 
nečim izvanjskim (kada je riječ o socijalnim fenomenima), dru- 
štvom i ekonomijom, kao sistemom impersonalnih snaga. Pre- 
ciznije rečeno, samo društvo i ekonomija koje živim i time im- 
plicitno valoriziram, samo dakle način na koji jesam u vlasti- 
tom životu, način na koji komuniciram sa društvom, motiviše 
moje eksplicitne stavove, i kada je riječ o meni, i kada je ri- 
ječ o društvu: »Ja sam radnik ili buržuj, a društvo koje Živim 
jest buržoasko društvo« odnosno »ja sam čovjek, a društvo ko- 
je živim jest ljudsko, socijalističko društvo«. 

Ako dakle živim na određen način: materijalno ograničen i 
nesiguran, ako sam u vlastitom životu izložen na milost i nemi- 
lost nezaposlenosti i volji drugih, ako se dakle osjećam stran. 
cem u vlastitom životu, onda je prirodno što ne mogu valorizi- 
rati društvo koje živim kao ljudsko društvo, uprkos svim parti- 
jskim i političkim nastojanjima koje me u to nastoje uvjeriti. 
Biti stranac u vlastitom životu i priznati taj život društvenim ži- 
votom, znači takođe priznati da mi je i samo društvo strano, da 
ne kontrolišem niti uslove vlastitog života niti njegove proizvo- 
de. To dalje znači da se ne mogu osjećati domaće kako u tvor- 
nici i klasi, tako ni u porodici i naciji. 

Ovaj način mojeg ophođenja sa svijetom, ovaj stil mojeg ži- 
vota po kojem se prepoznajem u svim svojim životnim manifes- 
iacijama, u tome kako govorim, mislim, radim, jedem, hodam, 
dišem spavam, volim i tako dalje, određuje moj eksplicitni stav 
»ja sam radnik«, stav koji nije ništa drugo nego prevođenje mo- 
jeg implicitnog u eksplicitno, teorijsko iskustvo. 

Marksizam je vjerovao, pa i danas dobrim dijelom vjeruje, da 
do ovog eksplicitnog iskustva radnik ne može doći. On je stoga 
izgradio teoriju partije, političke instancije, koja će neutrali- 
sati ovaj »nedostatak«. Ideja o ovoj instanciji bila je, čini nam 
se, manje značajna za Marxa nego za Lenjina. Dovoljno je, u tom 
smislu, konsultovati Manifest pa da se u to osvjedočimo. Za Mar- 
xa se komunisti ne razlikuju od radnika na temelju njihovih ra- 
zličitih interesa. Kada je riječ o njima, tada se radi o jednom 
jedinstvenom interesu. Ono po čemu se, međutim, komunisti 
razlikuju od radnika, dakle to po čemu oni doista jesu komunisti, 
to je što oni teorijski prednjače radnicima. Ali ovu razliku ne 
treba krivo shvatiti. Jer biti teorijski ispred nekoga ne znači da 
je taj neko lišen teorijskog ili da mu je mogućnost teorijskog 
a priori uskraćena. Radi se dakle samo o stepenu teorijske pred- 
nosti, ali ne i o nečemu specifičnom čega bi radnici bili u princi- 
pu lišeni i do čega oni ne bi mogli samostalno doći, kako je to 


846 


Lenjin mislio. Tako pojmljenu partiju Marx je nazvao revolucio- 
narnom partijom, a njenu politiku revolucionarnom politikom. 
Kao što se vidi, revolucionarna se politika mora zasnivati na 
odnosu radnika i komunista, to jest na istovjetnosti njihovih 
interesa. 

Može li se, međutim, danas kod nas govoriti o istovjetnosti 
tih interesa? Može li se, s obzirom na to, odnos koji postoji iz- 
među radnika i komunista, nazivati revolucionarnim odnosom, 
o politika koja egzistira između ta dva pola revolucionarnom po- 
litikom? Kad bi se na ova pitanja pozitivno odgovorilo, tada bi 
svaka pomisao o ovom odnosu kao kontrarevolucionarnom, bur- 
žoasko-eksploatatorskom i birokratsko-manipulativnom bila is- 
ključena. No, i u ovom slučaju kao i u prethodnom mi ćemo od- 
biti da damo eksplicitan odgovor. Na to pitanje, uostalom kao i 
na sva pitanja, odgovara stil i način življenja toga odnosa, stil 
i način koji je upravo taj odnos. 

Ako naime postoji partija koja prihvata kritiku radnika, parti- 
ja koja nije konstituisana u posebnu, posebnim interesima ogra- 
đenu frakciju, i s druge strane ako postoje radnici koji kritikuju 
partiju ali bratski, lojalno i tako dalje, dakle kao svoju političku 
ekspresiju, tada se svakako može govoriti o revolucionarnosti 
ovoga odnosa i revolucionarnosti politike, budući da se on živi. 
Obratno, to jest ukoliko se ne živi revolucionarni odnos, ukoliko 
se ne živi jedna revolucionarna politika, tada se takođe može 
govoriti o revolucionarnom odnosu i revolucionarnoj politici, ali 
takav govor ostaje prazan, a to znači neistinit, jer se ne zasniva 
na prethodnom iskustvu života. 

Jer, ako se kaže da je naša partija politička ekspresija rad- 
ničke klase, tad bi bilo realno očekivati, bar po Marxu, da tu 
Partiju konstituišu najsvjesniji radnici. Nažalost, to kod nas ni- 
je tako. Povjeruje li se nekim sociološkim istraživanjima, a mi 
nemamo razloga da im ne povjerujemo, onda se ovdje ponovo 
može reći da se od svih radnika u članstvu »SKJ nalazi 13,4 po- 
sto« a od »osoblja u državnoj upravi 80,2 posto«*. Ako se ima u 
vidu ovakva konstitucija partije, može li se onda reći da je to 
partija radničke klase, i da su njeni interesi istovjetni interesima 
Barok i ovoga puta odbiti da odgovorimo na ovo pi- 
nje: ži ah oo oga ćemo se iznova pozvati na iskustvo svakidaš- 
njeg života. 1969. godine 2,5 zaposlenih na tlu Jugoslavije imalo 
je mjesečnu platu 40.000 dinara, 15 posto od 40.000 do 60.000, a 
24,1 posto 60.000 do 80.000 dinara. Osoblje u državnoj upravi 
imalo je u istom periodu nekoliko puta veće plate. Ne participi- 
r ie u raspodjeli dohotka radnici ne mogu participirati ni u 
po itičkom životu zemlje. Da bi poboljšali svoje stanje, oni su se 
e služiti klasičnim sredstvima borbe. Ta sredstva borbe, 
sikovi ne primjer stavljali su do znanja da je socijalni pro 

Ciran, da se suprotnosti unutar njega sve više 


3) Stipe Šuvar, Sociološki presjek jugoslavenskog društva, Zagreb, 1970. 

zaoštravaju i da taj proces mora jednoga dana dovesti do oz. 
biljnih potresa. Svakako na to nije dugo trebalo čekati. 1968: i 
zahtjevi koje je ona eksplicitno postavila bila je potvrda dubo- 
ke socijalne izdiferenciranosti društva. Zahtjevi za uklanjanjem 
socijalnih razlika upozoravali su partiju da se postojeće socijal 
ne prilike moraju mijenjati. Ali partiji, čiji ekonomski i politički 
interesi nisu bili u mijenjanju postojećeg stanja, ostalo je da tra- 
ži izlaz iz postojeće situacije na nekom drugom planu, izlaz ko- 
ji ne bi doveo u pitanje njene interese, a koji bi s obzirom na 
njih, neutralisao tendenciju da se oni svedu na interese radničke 
klase. Stoga je ona potražila i našla privremeni izlaz u sebi sa. 
moj. Na posljednjim republičkim kongresima ona se pocijepala 
u šest partija čime je ustvari pocijepala i radničku klasu na šest 
radničkih klasa. Na taj je način klasna polarizacija. društva 
bila zamijenjena nacionalnim konfliktima. Preferiranje nacional: 
nog nad klasnim interesom praćeno je istovremeno preferira- 
njem. nacionalne nad klasnom ideologijom. Ali preferiranje. na- 
cionalnog nad klasnim još uvijek ne likvidira: klasno. U datom 
stanju stvani ono se ocrtava u samoupravnoj tendenciji koja bi 
mogla, ako pronađe snage koje bi doista bile sposobne da je po- 
nesu, izvesti društvo iz situacije u: kojoj se zateklo. “aos 
Ako bismo, na temelju ovih kratkih upozorenja, htjeli nešto 
određenije progovoriti o našem društvu, onda bismo ga mogli 
sasvim eksplicitno valorizirati: najprije, za njega se .ne može 
reći da je kapitalističko. društvo, ali isto tako ni da je. socijalis- 
tičko društvo. Radi se dakle o nekom novom tipu društva koje 
tek treba istražiti, o nekom tipu društva u korne se susreću ka- 
ko elementi kapitalizma (najbrutalnija eksploatacija čovjeka od 
strane čovjeka sada zamaskirana nacionalističkim strastima), ta- 
ko i elementi socijalizma (tendencija samoupravljanja, na pri- 
mjer). air | 

Ali, i da time završimo, možda će se. jednom pokazati (ali ka- 
da, to bog zna), da je nacionalizam najkraći zaobilazni put pre- 
ma internacionalizmu, a da je eksploatacija i duboke razlike u 
materijalnom položaju ljudi takođe najkraći zaobilazni put pre: 
ma jednakosti. Nažalost, mi nemamo pred sobom dovršeno dru- 
štvo i stoga ga ne možemo valorizirati iz perspektive jedne nc- 
određene budućnosti, nego iz njegove sadašnjosti, a to znači iz 
vlastitog života što ga živi to društvo i koje je, u određenom 
smislu, sam i taj život. Ako nam taj život ne dopušta da kaže. 
mo da je radnik na vlasti, kako onda radnik može prožimati vla- 
stitu djelatnost komunističkim vrijednostima u koje vjeruje kao 
individuum? Marxov proleter je simultano živio iskustvo indi- 
vidualnog i univerzalnog. Radnik u Jugoslaviji danas se nalazi u 
dilemi šta da izabere. Jer da bi se slijedila razbijena dijalektika 
individualnog i univerzalnog, neophodno je da i sami individuu“ 
mi koji je slijede budu razbijeni. Otuda danas, pa i u komunista, 
neka vrsta neokomunizma koji je po svemu identičan pragmatiz- 
mu. Svaka riječ koju danas izgovara komunista, nije samo riječ 
nego i akcija. Stoga on prije nego što je izgovori, ne pomišlja:na 

to, da li će ona biti istinita, nego kome može koristiti. Zbog toga 
naši komunisti toliko zaziru od vlastitih riječi, da se više ne 
usuđuju otvoreno govoriti o onome što je danas u ovom društvu 
bitno. U krajnjem slučaju to je i razumljivo jer se o društvu bez 
trajnih razvojnih linija ne može ništa pouzdano reći, budući da 
se neprestano pokazuje kako je neka ideja, neka misao, neka 
riječ samo trenutno istinita. No, to ni u kom slučaju ne znači 
odustati od govora. Ako su ideje, misli i riječi samo trenutno 
istinite, onda je i sama istina trenutna. Utoliko je valja reći. 

FELJTON O »SADAŠNJEM TRENUTKU SOCIJALIZMA« 
Milan Mirić 


Zagreb 


UVODNA FELJTONSKA RAZMATRANJA 


Stavimo li na kraju izričaja »sadašnji trenutak socijalizma« 
još i znak pitanja, čini se da smo dobili pojmovni sklop kojim 
je io kojem je moguće plodno misliti. 


No da li je doista tako? Što nam se nudi kao polazište ho- 
ćemo li misliti o socijalizmu danas? Trebalo bi svakako naj- 
prije da smo složni što nam znači — socijalizam, pa da mu tek 
tada počnemo istraživati — sadašnji trenutak. I baš tu, na pr- 
vome koraku moramo zastati. Što je to socijalizam, danas više 
uopće nije onako jasno kako je to jasno bilo prije dvadesetak 
godina, ili možda kako je to bilo još jasnije prije pola vijeka. 
Što se više odmičemo od naših dana, sretat ćemo misli, ideje, pa 
čak i akcije u kojima se čini da su pojmovi o socijalizmu bili 
jasniji. Danas pak kada se na sve strane o njemu govori, kada 
mnoge države za organizaciju odnosa među svojim građanima 
tvrde da je ona socijalistička, teško je u nekima od njih naći i 
dva čovjeka, što se između sebe odnose preko tih socijalističkih 
institucija, da o socijalizmu misle jednako. No, kad je o soci- 
jalizmu moguće misliti na toliko raznih načina, ne upućuju li 
baš ti mnogi načini na njegovu duhovnu vitalnost? 


O socijalizmu se s puno ozbiljnosti i pažnje govori u Kini i u 
Rusiji, u Čehoslovačkoj i na Kubi, a govori se i u Jugoslaviji. 
Međutim, svaka od ovih zemalja tvrdit će da je njezin socijali- 
zam pravi, dok u onoj drugoj nešto s njime nije uvijek na pra- 
vome mjestu. Zazivajući socijalizam, zemlje kao što su Kina i 
Sovjetski Savez izazivaju strah jedna u druge. Čehoslovaci su 
prije koju godinu započeli govoriti o socijalizmu s ljudskim 
likom kazavši tako da njega ima i u neljudsku obličju. U ime 
pravoga socijalizma u Čehoslovačku su ušle vojske prijateljskih 
socijalističkih zemalja i objasnile da takve dileme zapravo nema. 

U Jugoslaviji se voli reći kako ona svoj samoupravni oblik soci- 
jalizma ne misli nikome sugerirati, ali se ipak vjeruje da je to 
jedini ispravni socijalizam, što u sebi svakako nosi i nešto od 
misli kako bi i drugi najbolje učinili kada bi se u nas umetli. 

Govorimo li dakle o socijalizmu, današnjem njegovu liku i 
našem znanju o tome što on i gdje on jest, osjetit ćemo kao da 
nam argumenti izmiču. Sa sigurnošću možemo računati jedino 
na naše opredjeljenje za ovaj ili onaj njegov oblik. Uz takvu 
pak argumentaciju svaki od oblika socijalizma ima jednako pra- 
vo na to ime. No više još od našeg opredjeljenja pravo mu izlazi 
iz moći koliko da sebi uzme ime toliko i da ljude zadrži u onom 
organizacijskom obliku što ga je odabrao. Čime mi danas mo- 
žemo osporiti da kineski oblik socijalizma, od ideje o cvjetanju 
stotine cvjetova, preko velikog skoka u proizvodnji željeza, do 
kulturne revolucije i njezina jenjavanja, sa svim protivštinama 
što jednu fazu meću nasuprot drugoj doista nije socijalizam? 
Zar njegov program ne izvikuju i ne izvršuju neizbrojivi Kinezi? 
Oni su uvjereni da sve što čine predstavlja socijalizam. Mi bi 
trebalo da im kažemo kako to nije tako, jer. čvrsto centralizi- 
rana organizacija javnog života nema ništa sa socijalizmom. Tre: 
balo bi dakle da uvedu samoupravljanje. Naš je razlog u činje- 
nici što samoupravljanje preko dvadeset godina postoji u nas, 
što smo se takvi održali, čak i postigli velike rezultate. Oni nam 
pak odgovaraju da je baš tako i s njima. Postoje doduše neku 
godinu manje kao zemlja u kojoj se živi socijalistički, ali nema 
sumnje da ljudi žive bolje nego što su ranije živjeli. Javi li se 
kakva teškoća, oni izmisle novu fazu. I njihov je dakle i naš 
argument za socijalizam njegova programska i državno-organi- 
zacijska sposobnost da traje. Kada bi jedan od organizacijskih 
oblika socijalizma propao u nekoj od državnih zajednica, on bi 
propao kao socijalizam uopće, post festum on, naime, ne bi bio 
socijalizam iako je to ranije bio. Upravo se to zbilo sa socija- 
lizmom onih nekoliko spornih čehoslovačkih mjeseci. 

Ako je tako sa socijalizmom i njegovim sadašnjim časom, 
ako se on od jedne socijalističke zemlje do druge toliko razli- 
kuje da u jednoj za onu drugu uopće i ne postoji, ako se u jed- 
noj i istoj socijalističkoj zemlji od prilike do prilike, u nepredvi- 
dljivom trajanju čini da njega usprkos ranijih zaklinjanja zapravo 
nije bilo, onda socijalizma možda nema ni u ovom času za koji 
sigurno kažemo da u njemu jest. Ako se njegova najjača argu: 
mentacija često skriva u što punijoj negaciji ranije njegove ar- 
gumentacije, onda teško da čovjeku pojedincu, što pokušava 
shvatiti nešto od zaokreta koji ga pogađaju poput sudbine, nije 
druge nego da se pusti toj nemogućoj situaciji, te pod socijali- 
zam uzme sve što se danas socijalizmom zove a ima organizacij- 
sku mogućnost da to i dokazuje. ' 

“Ovakvo bi razlaganje sličilo formalističkom poigravanju kad 
svakom od spominjanih socijalno-organizacijskih tvorevina no 
bi bile opasane neizbrojive ljudske nade i patnje istovremeno, kad 
iza njih ne bi pucale nepregledne poljane neoznačenih groblja, 

kad u isti mah, na različitim krajevima svijeta, ne bi otaljavali 
svoj život oni koji, zahvaljujući upravo tome što se socijalizmom 
nazvalo, nisu pomrli od gladi. Naša dakle sumnja da li se o soci- 
jalizmu uopće dade misliti, čak da ga možda i nema čini se da 
se ipak naprečac rodila. Pored nje s istim pravom može stajati 
već na prvi pogled razumno rješenje da su svi socijalizmi, od- 
nosno sve društvene organizacije koje su to za sebe spremne tvr- 
diti, doista socijalizmi. Ako je, naime, za jednu ljudsku zajed- 
nicu, da bi se kao zajednica održala, osnovna teškoća u nedo- 
voljnoj proizvodnji željeza, onda je organizirano općenarodno 
livenje željeza ono što to društvo označava socijalističkim. Zašto 
naime za neke ljudske zajednice već i sam broj tona proizvedenog 
čelika po jednom stanovniku ne bi označavao da ti stanovnici 
žive u socijalističkom društvu? Čini se doista, nemajući jednog 
kriterija, da nam neće biti druge nego pristati kako sve što o 
sebi misli da socijalizmom jest, misli to s razlogom. 

Iako toliko raznorodan, socijalizam nosi jednu uglavnom za- 
jedničku osobinu. Kao organizirana socijalna formacija javio se, 
protiv svih teorijskih pretpostavki, u zemljama sa zaostalijim 
načinom proizvodnje. Kako je proizvodnju uzeo za svoju najbit- 
niju značajku, a kako je i kapitalizmu proizvodnja osnovna, to 
socijalizam i kapitalizam žele da se razlikuju po odnosima u 
proizvodnji. Socijalizam će proizvoditi više i bolje od kapita 
lizma i raspodjeljivati pravednije, kapitalizam pak treba da vodi 
sve većem bogaćenju jednih i drastičnom siromašenju drugih. 
Socijalizam se ali sve do danas u proizvodnji materijalnih do- 
bara nije u stanju uspješno nositi s kapitalizmom, a u kapitaliz. 
mu se ne zbiva ono siromašenje radnika koje bi ih navodilo da 
ga oružjem ukinu, pa očito proizvodnja sve teže i za kapitalizam 
može biti jedini pouzdani kriterij, a kako onda da isključivo 
ona pokaže koliko nešto socijalizmom jestili nije! 

Neki su teoretičari pokušali posvećeni kriterij koji u osnovu 
svega stavlja proizvodnju spasiti tako, da su planetu vidjeli po- 
dijeljenu na nacije uporna bogaćenja i nacije što rapidno paupe- 
riziraju. Pa ako danas građansko društvo dosta lako izlazi na 
kraj s mnogim izrazima nezadovoljstva unutar sebe, čini se da 
je stvarna revolucionarna mogućnost za čovjeka uopće ostala još 
samo u siromašnim nacijama. One će svoje revolucionarno ras- 
položenje izraslo iz siromaštine pretvoriti u akciju za izmjenu 
svekolike planete. Ma koliko takvo uvjerenje ne imalo još i šire 
razrađenih planova, ma koliko se danas činilo neuvjerljivo, ono 
ne mora za budućnost biti i nemoguće. Dakle, siromašne nacije, 
bilo da su već socijalističke bilo da socijalizmu samo teže, donest 
će ono što za njih socijalizam jeste — reorganizaciju proizvodnje 
i raspodjelu Proizvoda na svjetskoj razini. Takva reorganizacija, 
svakako oružana, vjerojatno neće trpjeti različite oblike socijaliz- 
ma. Uostalom i socijalističkih zemalja ima bogatijih i siromašni- 
E Pija aa op Zn imaju biti uzete u planetarnu organizaciju 
E u da ii najsiromašnije nacije, najbrojnije ili naj- 

ucionarnije, tko će to znati! Ovako ili onako, ali socijalizam 

bi ostao proizvodnja i raspodjela, iako ne više nametnuta od 
jedne klase drugoj nego od jedne nacije drugima. 

Ovakva uvjerenja, ovdje dakako pojednostavljena, nisu samo 
spasavanje jedne dogme, niti samo temelj jednom shvaćanju re- 
volucije nego se, koliko to god u prvi mah izgledalo nevjerojat- 
no, svojim sistemom ideoloških predodžaba o klasnom sukobu 
u svijetu, prometnuše u faktičku obranu državne organizacije, 
oslanjajući se sve više na ideje nacionalnosti, a sve manje uzi- 
majući u obzir zbiljske interese klase na koju se povremeno još 
uvijek znaju pozvati. 

Mnogi su se već okušali u vještini dokazivanja kako naše 
stoljeće nalazi svoj puni zajednički nazivnik u afirmaciji nacio- 
nalnog osjećanja, kako se u njem tek formuliraju nacionalističke 
ideje i rastu do punoga zamaha. Od poziva na priznate autoritete 
do slaganja konkretnih izraza nacionalnoga i nacionalističkog os- 
jećanja nema nikakve teškoće da se dokazuje ispravnost tih tvrd- 
nji. Izuzmemo li narode što su se borili za elementarnu slobodu 
ili one koji je oružjem još uvijek traže, jer se na njih tvrdnja o 
našem vijeku kao vijeku nacionalizma i ne može bitno odnositi, 
socijalizam ne samo da nije tu karakteristiku izmijenio, on je 
zatvaranjem u vlastiti prostor na kojem živi bez stvarnog doti- 
caja s drugima, ograničavanjem drugih naroda u njihovu pravu 
da sami o sebi odlučuju samo pridonio njezinu učvršćenju. 
Kad je napadnuta prva socijalistička država, njezini upravljači, 
pozivajući narod da se brani, kao da su smetnuli s uma kako je 
socijalizam ono što je bilo došlo u opasnost. Govorili su o do- 
movini, o povijesnoj uvjetovanosti sukoba, o ranijim pobjedama 
nad istim neprijateljem. Narod je pozivan da brani rodnu grudu 
a ne kolhoze. Čini se kao da je nacionalizam u obrani igrao 
mnogo veću ulogu nego socijalizam. Kolikogod i taj primjer 
pritvrđuje misao o nacionalizmu našega stoljeća, on naprosto 
kao da je smišljan da bi izazivao na sumnju u socijalizam. 

Misli o našem vijeku kao vijeku nacionalizma nikad previše 
dobrih potvrda te ih je i kod nas počela sve lakše pribavljati. 
To nam sugerira da samoupravnome socijalizmu ne samo da na- 
cionalistička osjećanja prema drugim državnim zajednicama ne 
moraju biti sasvim nepoznata, već da, osjećajući i unutar sebe 
teškoće u odnosima među nacijama, u nacionalizmu može vid- 
jeti način da im doskoči. Treba li i ovo uzeti još jednim razlo- 
gom za sumnju u sam socijalizam? 


PRVI FELJTONSKI PRIMJER 


Ona rasuta društvena grupacija, što je negdje prezrivo a 
negdje i s ponosom zvana humanističkom inteligencijom, jedno- 
dušno se prije nekoliko godina opirala ostavljanju čovjeka izvan 
svake odgovornosti za njegovu vlastitu sudbinu. Otpor se skup- 
ljao oko jednog nikad do programa izrađenog koncepta ljud- 

skih odnosa. Razlike u toj jednodušnoj gesti izrazile su iz raz- 
ličitosti u istome. Taj što je hijerarhizirane nae oko čovjeka 
osjećao tek svojim nacionalnim senzibilitetom bio je spreman da 
sudjeluje u prokazivanju tih ograda, ali je u skladu sa svojim 
osjećanjem dosta lako vidio i rješenje. On nije bio u stanju da 
u svijetu institucionalno organiziranoga socijalnog života uoči 
kako čovjeka napuštaju njegove ljudske mogućnosti upravo zato 
što ta napuštenost počiva u temelju tako sazdana svijeta. Stoga 
osjećanje socijalnog i duhovnog mjesta nije zadugo kod takvih 
moglo izdržati u koraku s otporom u ime one čovjekove moguć: 
nosti, koja će uvijek i ostati samo njegova pojedinačna moguć- 
nost. Dogodilo se da je birokracija u svojoj tehnologiji socijalnih 
odnosa iscrpla gotovo sve što joj je ostalo od ranijega ideologi- 
ziranog opravdanja njezina isključiva upravljačkog položaja, te 
se i sama našla, reklo bi se, u dramatičnoj situaciji u kojoj je 
nacionalno otkrila kao jedini još svoj izgled. Njemu je vrlo lako 
prilagodila svoj program a nacionalnu frazeologiju, dotad prog- 
nanu iz javnoga govora, uključila u svoj upravljački jezik. Kod 
dijela humanističke inteligencije tog se trena pokazala sva tanuš- 
nost onog nacionalnog osjećanja za koje se htjelo da je ishodište 
duhovnoj čovjekovoj egzistenciji. Rijetki su ostali da se ne izjed- 
načiše s upravnim činovnicima, njihovim načinom i njihovim 
programom. U većini pak, upravljački je sloj sada dobio poma. 
gače jednake onima koje je ranije imao među poluinteligencijom 
što je za sebe tvrdila da je marksistička inteligencija. Preokret je 
išao vrtoglavo, a u brzini je zaostajalo obično ljudsko pamćenje 
u kome bi se i prostim upoređivanjem dalo naći dovoljno valja- 
nih zaključaka o pravoj prirodi današnjih odnosa. No protiv tih 
zaključaka pamćenje i jest zaostalo negdje iza zbivanja. 

Kako bi inače nosioci nacionalnih i nacionalističkih ideja i 
osjećanja opstajali danas uz fakat da su ih samo koju godinu 
prije gonili, recimo, zbog glasanja za »Deklaraciju o nazivu i 
položaju hrvatskog književnog jezika« isti ljudi politike i vlasti 
koji im danas nude dogovor i zajednički program. Da bi izdržali 
i opravdali se, oni pozivaju u pomoć iluziju kako se sam karak- 
ter birokracije izmijenio, te se danas tek u njoj nađe istinskih 
nacionalnih vođa. U hinjenu oduševljenju za njih današnje na- 
cionalistički se intelektualci trude da im odreknu ili zaborave 
jučerašnjicu. U tome pomažu i mnogi pripadnici birokratskog 
upravljačkog sloja. Prirodi njihove uloge u ovakvome socijalno- 
me postroju odgovara da im raniji odnos, izjave i programi 
potonu u zaborav; tako ih nitko neće pitati za mogući nesklad 
između nekadašnjih djela i današnjih proklamacija, ranijih iz- 
java i sadašnjih čina. Zaboravljanje učvršćuje njihov današnji 
položaj. Što ih to .kao ljude, pojedince i individualnosti dovodi 
u pitanje tek je privid, jer u pitanje nema što biti dovedeno. Oni 
su funkcije održavanja na vlasti i time su davno već izgubili 
individualnost svakoga svoga gesta. Da i takozvana humanistič- 
ka inteligencija može služiti istoj funkciji, dade se vidjeti upravu 
na primjeru »Deklaracije«, kao što je, paradoksalno tek naiz- 

gled, baš tu najjasnije kako toj inteligenciji nije do nacionalnih 
ideja i osjećanja nego do sudjelovanja u vlasti, nije do zbiljskog 
duhovnog programa formulirana u osjećanju sudbine naroda 
nego do upravljanja narodom. » 

U javnosti je »Deklaracija« bila shvaćena kao samostalan čin 
nacionalno raspoložene inteligencije: Da je to neistina i samoob-. 
mana koju birokracija vrlo rado inteligenciji ostavlja, danas se 
bez mnogo nagađanja dade zaključiti iz vrlo jednostavnih či- 
njenica. »Deklaraciju« nije pripremila .ni o' njoj odlučivala: ni- 
kakva nezavisna grupa intelektualaca. Kao nacrt ona je u ne- 
koliko dana obišla značajnije nacionalne kulturne institucije 
onako kako javni dokumenti ovog društva obično izlaze pred 
javnost: o svemu se dogovori i odluči na jednome mjestu, me- 
đu malo ljudi, gdje također rijetko ima stvarna dogovora, traži 
se tek potpora za misao ili želju onoga što je u tome krugu svojim 
položajem najviši. Poslije odluka ide na takozvanu javnu ras- 
pravu u kojoj može biti samo prihvaćena. S.»Deklaracijom« nije 
bilo mnogo različitije. U tekstu što je, da tako kažemo, radno 
prošao mnoga mjesta nije mijenjan gotovo ni zarez: Ne možda 
zato što bi toliko dobro bio napisan ili još manje zbog toga što 
se nisu javljali koji su ga mislili popravljati, već stoga što ras- 
prava da bi se štogod mijenjalo i nije bila uračunata. Rečeno 
je da je takav tekst već od drugih prihvaćen pa neka stvarnija 
promjena niti bi bila demokratska a ni korektna prema onima 
što su tekst već prihvatili; rečeno je također da je »Deklaracija« 
službeni akt koji bi pred neki odbor Sabora i Skupštine trebalo 
da na vrijeme prispije te u zadnji čas nije ništa mijenjati. Po 
nastanku je, dakle, svome »Deklaracija« sličila mnogom od bi- 
rokratskih akata. Kad je na kraju optuživana, rijetko se spo- 
minjalo institucije, jer u birokratskom postroju institucije i or- 
ganizacije, potrebne i priznate kao dio toga postroja, teško mogu 
biti krive. Optuživalo se pojedine ljude, pa je i time podsjećala 
na dobro znane prilike. Označeni sudionici pri njezinu stvaranju 
dospjeli su na indeks, bilo je zapriječeno da im se imena pojav- 
ljuju u javnosti, da vrše političke funkcije, no samo koju godinu 
kasnije — danas — postali su upravo oni nosiocima svega jav 
noga nacionalnoga života — od politike i kulture do ekonomike 
i znanosti. Tako je situacija s ljudima »Deklaracije« bila na- 
prosto tipična za davno oprobani birokratski odnos koji u času 
briše imena ljudi ne bi li im se i trag zameo, da bi slijedeći hip 
ta ista imena aklamirao na naslovnim stranicama. -»Deklara- 
ciju« unižava do svakodnevnoga birokratskog akta baš sprem- 
nost njezinih ljudi da pristanu prije svega na drugi dio ovoga 
cjelovitoga odnosa prema ljudima i javnim stvarima. 

“Po žestini napadaja izgledalo je da je »Deklaracija« došla 
neočekivano, da je napravljena iz potaje, da su mjesta vlasti i 
politike živjela u punu neznanju. No ako je ona bila doista toliko 
neprijateljski čin koliko je rečeno, uz onu izvjesnu ustanovu koja 
je unaprijed znala upozoravati koga je trebalo i na mnogo bez. 
načajnija javna, polujavna ili pritajena djelovanja među: inteli- 

gencijom, potpuno je besmisleno vjerovati da ljudi od politike i 
vlasti nisu ništa saznali za svih nekoliko dana koliko su »ras- 
prave« trajale. Ali kad bi doista mnogi i zatajili, ustanova koja 
je do nepogrešivosti razvila u sebi osjećanje što je dozvoljeno 
a što nije — štampa, nije mogla pogriješiti. Naivnima je ostalo 
da vjeruju kako se objavljivanje u tjedniku za kulturu a šutnja 
u svim drugim novinama u našoj republici dogodila slučajno, 
da nije bila dio birokratskog ispitivanja dokle je u tom času 
moguće u prikupljanju vlastite moći. Kad je to utvrđeno, pustilo 
se nakon par dana napad u dnevnim novinama i mirno pristalo 
na ono što je slijedilo: skupove što protestiraju, pisma čitalaca 
novinama, službenu forumsku osudu itd. Silna buka vrlo brzo se 
stišala i nije iza sebe ostavila više od jednog blijedog dokumenta 
što danas, samo koju godinu kasnije, ne dosiže ni argumenta- 
ciju ni zagrijanost najslužbenijih novinskih uvodnika. Jer što 
je u »Deklaraciji« napisano o jeziku, izuzmemo li zahtjev da ga 
se zove narodnim imenom, iako njime istim govore i drugi, nema 
za ono što bi pod jezikom trebalo pomišljati nikakva značenja. 
Tu bi također trebalo kazati kako bi se već zbog sama nasto- 
janja na imenu našlo dosta razloga da se »Deklaracija« ocijeni s 
više sklonosti, no ovdje se ne misli nju ocjenjivati, nego, razla- 
zući o njoj, nama je mnogo više do duhovnog stanja kojem je 
ona predstavljala samo trenutno jasnu sliku.* 

Koliko je »Deklaracija o nazivu i položaju hrvatskog knji- 
ževnog jezika« bila tek slika jednog stanja i funkcija nečega što 
s književnim jezikom nije imalo ništa zajedničko, nema uvjerlji- 
vije potvrde no što su njezini zahtjevi koji se odnose baš na 
jezik. Njezino shvaćanje ravnopravnosti narodnih imena kao 
da se zadovoljilo i iscrplo u zahtjevu da savezni zakoni i drugi 
zvanični akti budu pisani na »četiri književna jezika«, da se na 
pošti, željeznici i vojsci, u sredstvima javnog i masovnog priop- 
ćavanja, u pravljenju administrativnih obrazaca i u političkin: 
organizacijama poštuje isto načelo. Intelektualci, ljudi od zna- 
nosti, nauke i umjetnosti nisu progovorili o kulturi, niti im je 
na um palo da proslove koju o mogućem pjesničkom, vizionar- 
skom ili znanstvenom osjećanju narodne sudbine izražene u je- 


*) Ovaj je autor, svojedobno, na plenumu Društva književnika Hrvatske 
dao glas za »Deklaraciju o nazivu i položaju hrvatskog književnog jezika« 
samo zbog njezina zahtjeva da se jezik ima zvati imenom naroda koji nji- 
me govori. Međutim, tada je bio a i danas je uvjeren da je jezik kojim se 
govori u Bcsni i Hercegovini, Crnoj Gori, Hrvatskoj (izuzev kajkavce i ča- 
kavce) i Srbiji, bez obzira na sve razlike, čak i bez obzira što je u njemu 
nastalo više nacionalnih književnosti — jedan jezik. On će takav ostati uspr- 
kos i današnjem dijeljenju političkim sredstvima i političkim razlozima sve 
strasnije prikupljanim i na hrvatskoj i na srpskoj strani. Povijest poznaje 
mnoge primjere nasilne politizacije jezika, no rezultat je svagda bio jed- 
nak: postupno uništenje jezika. Naš je dosad preživio nekolika ništenja, 
ona što su ga silom dijelila i ona što su ga silom ujedinjavala. Uspijevao 
je to onda kad je u sebi našao snage da se političkom nasilju opre samo 


iz sebe kao jezika. I uvijek se tađa, samo i i : 
jednim jezikom. , iz sebe kao jezika, pokazivao 

ziku. Ni traga mogućoj strepnji nad sudbinom koja nam jest ili 
bi nam imala biti blagovjesnije naviješćena jezikom kojim će 
nas nagovoriti narodna pošta i narodna željeznica, narodna voj- 
ska i narodni propisi, akta, naredbe i druga tome podobna lite- 
ratura. I da bi stvari još jednom bile zapretene a zahtjevi dobili 
izgled kulturnog čina, njih se ne obznanjuje u ime vojske, pošte, 
željeznice, nadleštava i ustanova, u ime novina i državne poli 
tike, gdje jedino mogu naći opravdanja, ako i ne ljudske duše, 
nego u ime — književnog jezika. Pristavši na službu jednom bi. 
rokratskom sređivanju stvari na njegov način, neki intelektualci 
su nužno pristajali da za račun jednog instrumentaliziranog jezika 
potpuno zaborave na jezik — oduhovljenu sudbinu svoga na. 
roda. Za njih se sva sudbina naroda, kao njegov projekt, smjes- 
tila u jezik institucija što su svojom pravom prirodom, zvale se 
nacionalnim ili nekim drugim imenom, uvijek samo nesloboda. 
Najviše što su bili kadri, zaustavljalo se na razmjeni jedne ne- 
slobode za drugu s iluzijom da je nesloboda nacionalne oznake 
manje nesloboda, ili čak da se preko te druge neslobode pribli- 
žava istinskoj slobodi. Nitko nije htio pomišljati da bi jedno 
zbiljsko nastojanje u jeziku, idući protiv svake neslobode, išlo 
protiv jezika politike i upravljanja, protiv jezika propisa i na- 
ređenja. 

Napadnuti, njezini tvorci i glasači u tom času doživljuju neo: 
čekivani ali i časniji dio svoje sudbine. U javnosti se čini kako je 
dio inteligencije, krivo ili pravo, dobro ili loše, sasvim samostal- 
no nastojao za nešto. No prave osnove takav dojam nije imao, i 
on je zapravo postao dijelom dobro udešene igre. Patetika poje- 
dinačnih razočaranja i gorkih spoznaja samo dodaje koju indi- 
vidualniju crtu obezličenoj fizionomiji situacije u kojoj su se 
svi našli. Takvi su pojedinci s ostatkom dostojanstva otišli u 
stranu. Najveći pak dio što je »Deklaraciju« stvarao kao instru- 
ment jednog instrumenta, kao akt nejezika, kojem je njegovo 
poimanje jezika bilo samo jedan od putova do sudjelovanja u 
vlasti, taj je dio inteligencije danas postao stvaralac birokrat- 
sko-organizacijskog oblika javnosti onako kako je jednom ra- 
nije njegovim nosiocem bila takozvana partijska inteligencija. 
Zašto je birokratska vlast morala potražiti »humanističku 
inteligenciju«, rekli smo na drugom mjestu;* ovdje nas zanima 
ponašanje dijela inteligencije i njezina spremnost da služi odr- 
žanju jednog birokratskog sloja koji se ranijim svojim ideolo: 
gijskim mistifikacijama nije mogao dalje produžavati. 

U prirodi je upravljačkog sloja, kad prispije dotle da se ot- 
voreno smije proglasiti vlastitom svrhom, da odbaci programe, 
ideje i ljude koji tome nisu više u stanju pripomoći. Nešto slično 
dade se već dosta jasno nazrijeti. U ljubavi očitovanoj ljeti 1968. 
kao da već dolazi do nesuglasja. U dnu stola vlasti probudila se 


*) Vidi M. Mirić: »Rezervati« Zgb. 1970, poglavito esej »Pomaknute 
granice«. 

želja za boljim mjestom, čak se otkriva i nešto od pritajene 
volje da se zapovijeda. No pripušteni stolu, ukoliko nisu u sta- 
nju da se otvoreno sukobe za svoje mjesto, ostaju samo pripuš- 
teni i mogu se nadati jedino sudbini onoga što je svoje učinio pa 
mora otići. Sve se to u raznim oblicima već mnogo puta dogo- 
dilo, ali po tko zna koji put tipični će primjerak humanističkog 
intelektualca, danas nacionalističke zagrijanosti, sklopiti ruke u 
pobožnoj gesti i utješiti sama sebe kako je takva, eto, sudbina 
istinskog intelektualnog napora u ovim našim prostorima, op- 
tužit će zaostalost, nepovjerenje prema svima koji misle, povući 
se i čekati da ga opet pozovu da »misli«, i redovito će to biti 
onda kad treba prepriječiti istinski misaoni napor da se vremenu 
odredi pravo ime, i redovito će taj humanistički intelektualac 
obaviti svoj posao, dobiti svoju nagradu i biti otjeran. Za sada 
on se još zadovoljno predaje hirovima političkih odluka, kliče 
im ili plače nad odlukama što nisu u skladu s njegovim očekiva- 
njem. O pravom karakteru tog intelektualca kazuju malobrojni 
primjeri odustajanja od »raspodjele« vlasti onih rijetkih što svoj 
intelektualni čin vide određen svojim nacionalnim osjećanjima 
i brigom za narodnu sudbinu. Oni se kao intelektualci nalaze u 
procjepu između svijesti o neslobodnoj čovjekovoj situaciji koju 
vide kao nacionalnu neslobodu, potrebe da se tome suprotstave, 
sudjelovanja u vlasti zajedno s birokracijom što je jedino rješe- 
nje kad se problem svede isključivo na problem nacionalnoga 
s jedne strane i svoje potrebe kao intelektualaca da problem čo- 
vjeka i ljudskog društva vide kao problem čovjeka pojedinca s 
druge strane. Razočarani, oni silom svoje skepse odustaju od 
»rješenja« vlastite muke da bi primjerom, i ne htijući, prokazali 
pravu prirodu nacionalističke inteligencije kao poluinteligencije. 


DRUGI FELJTONSKI PRIMJER 


Koliko je birokracija, danas naizgled podijeljena, ostala sa- 
mo birokracijom kakvom je i ranije bila — zabavljena jedino 
time da sebi osigura ostajanje na vlasti — možda još jasnije ka- 
zuje primjer takozvanog studentskog pokreta. Kada je 1968. 
godine razbijen kao mogući lijevi pokret, i studentska plin:s 
splasnula na obećanjima i podilaženju kako je većina njezina, 
usprkos pobune a ne upravo zbog nje, ostala socijalistički mo- 
tivirana, on je u onom svome dijelu što je u stanju lijevo sus- 
tavnije misliti doživio klasičnu sudbinu svakog lijevog poku- 
šaja što završi neuspjehom. Označeni neuspjehom kao nekim 
prokletstvom, takvi se lijevi pokreti zatvore i u isto vrijeme u 
sebi razmrve na grupe koje se među sobom grizu i optužuju za 
neuspjeh, lutaju od nihilističkog odustajanja do nihilizma u svo- 
me radikalizmu. Istovremeno, kod nas se od ljeta 1968. sve oz- 
biljnije sabire grupacija nacionalistički raspoloženih studenata. 
Lipanjskih dana vrlo su brzo osjetili gdje je njima prava opas- 
nost i vođeni tim osjećanjem oni su iz uvjerenja pomagali biro- 

kratskom udaru. U dozivanju pameti »zavedenih studentskih 
masa« i razjedanju duhovne osnove za lijevu studentsku akciju 
veliku su ulogu odigrali i intelektualci otkrivajući »unitaristički« 
karakter naše studentske ljevice. Zaklinjali su studente da ne 
budu »guske u magli«, kako je jedan od razbijača studentskog 
bunta govorio tih dana, i ne puste da budu odvučeni od jedinog 
stvarnog problema u jugoslavenskom socijalizmu — nacional. 
nog. Tada je već poluslužbeno, a još više izvan oficijelnih uprav- 
nih i političkih struktura, studentski bunt dijeljen na beograd- 
ski, koji navodno nije mislio o nacionalnoj ravnopravnosti, i na 
onaj drugih sredina što je pokazao zanimanja i za nacionalne 
teškoće, premda je naglašavao jedinstvenost studentskog neza- 
dovoljstva i uzajamnost jugoslavenskih naroda, te se time i on 
našao osjećanjima i programom na putu s koga se nacionalni 
interesi gube iz vidokruga. Koliko god poslužio kao uspješan 
taktički potez kojim se protivbirokratsko studentsko raspolože- 
nje trenutno dijelilo i unutar sebe suprotstavljalo, nacionalni je 
kompleks, otada što dalje to više, postajao novo čvrsto oprav- 
danje birokratskim upravljačkim grupacijama. Uzimajući za se 
ulogu nacionalnog zaštitnika, one se na već iskušani u povijesti 
način trajnije štite od lijevoga buntovnog raspoloženja većeg 
broja ljudi, ali lakše također između sebe formuliraju, katkad 
vrlo žestoko, vlastite interese kao prividno različite, kao što se 
Čvrsto osiguravaju i protiv grupa i pojedinaca iz svoga krila koji 
bi namjerili do veće moći. 

Ne stoji velika napora da se prisjetimo referata, zaključaka, 
novinskih uvodnika i javnih govora pojedinaca, koji su se uglas 
kleli u radničku klasu, jer ona ali mora konačno sve uzeti u 
svoje ruke, osigurati reformu, pravednu raspodjelu, ravnopravne 
odnose, prisjetiti se sve te neuvjerljive literature, i u njezinu 
blizinu postaviti onu u kojoj se tek neki mjesec kasnije potpuno 
isti ljudi zaklinju da je sve to u stanju učiniti samo jedinstvena 
nacija. Posljednjih pak mjeseci razglašeno je da klasno i nacio: 
nalno imaju ići pod ruku, vjerojatno i opet samo do časa kad će 
kome zatrebati ne bi li se održao ili koga gurnuo s vlasti. Tada 
će veliki javni disputi, osude i potvrde ići oko toga stavlja li tko 
na prvo mjesto nacionalno ili ono drugo. Kuda se može dalje, 
da se naslutiti iz primjera kojim se bavimo. 


Poslije juna 1968. godine izabrano je studentsko vodstvo koje 
je imalo primiriti studente i spriječiti ponavljanje vrućega ljeta. 
Taj strah od ponavljanja pokazuje kako administrativne i poli- 
tičke strukture nisu mnogo shvatile od karaktera studentskog 
bunta. Kad se ništa slično nije više ponovilo, odahnulo se s uvje- 
renjem kako je studentsko raspoloženje konačno u rukama fo- 
ruma i organizacija. 

No, ako lijevi studentski bunt nije bio uperen osvajanju vla- 
sti ni u studentskoj organizaciji, a kamo li negdje drugdje, ne 
da se reći da nije bilo takvih koji su upravo o vlasti razmišljali. 
Nacionalistički raspoloženi studenti brzo su postali glavni oslo- 
nac studentskih rukovodstava i njihov kritičar istovremeno. Or- 

ganizirani i vođeni od manjeg broja aktivista što znaju i cilj i 
put do njega, oni su pošli od preuzimanja fakultetskih odbora. 
U mnogome je to podsjećalo na taktiku kakve ilegalne organiza- 
cije što koristi sva legalna sredstva da širi svoje ideje i polako 
ispunjava program. Osvajali su mjesto po mjesto u studentskim 
službenim vodstvima i prikupljali oko sebe spremne da ih sli- 
jede. Izbor studenta-prorektora bio je po mnogome prijeloman 
događaj za sve što je kasnije dobilo naziv pokreta, a onda i ure- 
dovno potvrđeno kao »pozitivna politizacija studentskih masa«. 

Dogodilo se da je student-prorektor izabran protiv volje fo- 
ruma koji su mislili upravljati izborima. Izvanjski, to bi za naše 
prilike bili rijetko demokratski izbori da isticanje i drugoga, 
neslužbenoga kandidata nije proslijedilo istim putem kojim se 
prispjelo i do prvoga. Unaprijed, nezavisno od birača, samo na 
različitim mjestima dogovorena su oba. Stvarnije ih je dijelila 
tek sposobnost aktivista oko neslužbenoga da ozbiljnije priprave 
glasačku jezgru što će ostale pritisnuti svojom organiziranošću. 
Zatečeni su ostali svi, od kandidata što nigdje ranije i nije mo- 
gao naučiti da se dizanje ruku u anonimnih glasača nepredvi- 
divo može prometnuti u izbor, pretvoriti se u njihov gnjev, opre- 
djeljenje ili otpor, preko foruma koji izbore obave prije no što 
su i raspisani, do najviših javnih ustanova. Iznenađeni, oni za- 
počinju nepromišljenu kampanju. Dokazuju političku nepravo- 
vjernost izabranoga, što je samo po sebi smiješno, jer s nje je on 
upravo i izabran, hoće ishitriti nelegalnost cijelih izbora, a samo 
pokazuju koliko je panično jasno da izabrani prorektor nije 
slučajno izabran, da nije sam, da dolazi nešto nad čim će možda 
biti teško osigurati kontrolu. 

Sredina koja politički javno nije živjela, gdje se pojedinac 
godinama osjećao tjeskobno beznačajan i nepostojeći, opire se 
kampanji iz protesta prema takvoj svojoj situaciji. Kampanju 
studentskog rukovodstva pomagale su i raspirivale koliko novine 
toliko i sve druge oficijelne strukture javnog života. Bez takve 
podrške studentska se rukovodstva zasigurno u nju ne bi usu- 
dila. Snage pak što su pripremile jedan izbor radile su dalje na 
drugome. Skup sazvan pred izbornu konferenciju studentske or- 
ganizacije na Sveučilištu pokazao je da će službena lista za novo 
studentsko rukovodstvo proći kao što je prošao i kandidat za 
prorektora. Na tom se zboru našlo i oficijelnih ljudi — sabor. 
skih i skupštinskih izabranika, dok je samu konferenciju već uz- 
veličala cijela hijerarhijska skala od sveučilišnih preko gradskih 
do republičkih ljudi. Mirno su gledali, kako oni, samo nekoliko 
dana ranije nukani da javno viču protiv izabranoga prorek- 
tora, bivaju fizički spriječeni i da započnu konferenciju, a kamo 
li da nekakvu svoju listu predlože. ; 
= Treba li se čuditi što su nazočni odličnici u svojim besjeda- 
ma na konferenciji tvrdili kako se nalaze među istomišljeni. 
cima? Takvo pitanje može biti samo retoričko, jer sve je to 
davno već postalo normalno i svakodnevno odnošenje prema 
ljudima, njihovim osjećanjima i idejama, a pokriva se onim rav- 

nim, besadržajnim sintagmama kao što su: »političko djelova- 
nje«, »realno procjenjivanje date situacije«, »zauzimanje odgo- 
varajućih stavova«. No upravo bez takvih objašnjenja i njima 
»odgovarajuće zauzetih stavova« bilo bi nedoumice kako se to 
otjerano studentsko rukovodstvo moglo udaljiti od studenata 
postati birokratsko i elitističko, prometnuti se u unitarističko, 
a sve vrijeme ono nije ni pomislilo da uradi bilo što preko onoga 
što mu je nalagano. Ono je, međutim, svoj dio uloge istomišlje- 
nika odigralo. 


Ako je tko već vidio početak punoga okretanja cijele uprav- 
ne i političke komparserije prema nacionalnome ili čak naciona- 
lizmu, našao se u zamci da povjeruje protivrječnim zaključcima, 
akcionim programima, izjavama, zakletvama i obećanjima. Doi: 
sta, nije trebalo dugo čekati da novi studentski vođi budu pro- 
glašeni zatočnicima najboljih osjećanja svih studenata. I pita- 
nje, tko se to promijenio? treba postaviti. Studenti, njihovo ru- 
kovodstvo ili službeni ljudi što su sjedili na onoj konferenciji i 
mirno gledali istjerivanje s podija, otimanje mikrofona, pravili 
se gluhi i slijepi na provaljivanje u redakciju »Studentskog 
lista«? Službeno se žalilo zbog nespretnosti i neiskustva, ali se 
žmirilo nad svime što bi upućivalo na pravi karakter programa 
što ga u javnost iznosi tobožnje neiskustvo. Pitanje da li se tko 
promijenio treba postaviti, kako bi se utvrdilo da su, prihvaća- 
njem nove vodeće grupe među studentima, forumi samo uzeli 
u obzir stanje, koje se nije dalo spriječiti, ali se prihvaćanjem 
otvarala mogućnost da se ono osigura za sebe. Čim je ali stu- 
dentsko rukovodstvo pokazalo da bi nešto dalje u provođenju 
svoga programa nego je u ovom času moguće i službeno prihva: 
titi, njega razglašavaju neodgovornim i neprijateljskim. I opet u 
ime onoga u ime čega je koji samo mjesec ranije bilo osuđivano, 
a onda dobilo legalnost i pravovjernost. Kakva će mu za kratko 
biti sudbina, nije od većega značenja, jer ono se nalazi u pro- 
cjepu, mora voditi računa o dvije strane, povlađivati jednim od- 
lukama, a slušati zapravo druge. Sudbina mu dakle najmanje za: 
visi od njega kao studentskog vodstva. 


ANTIFELJTONSKI ZAKLJUČAK 


U našem smo se feljtonu zabavili tek s dvije pojave, od kojih 
svaka svojim načinom upućuje na isto u karakteru javnih odnosa 
u nas. Nastavljajući putem što ga utire razmatranje o njima, pri: 
bližavamo se zaključku kakav one iz sebe nude. Zaključak bi 
trebalo da upita otkuda baš takve, otkuda u takvu intenzitetu? U 
preuzetnijem času on bi možda mogao i predlagati kako da se iz- 
bjegnu. Moglo bi biti da se zadržimo na kritiziranju ili kritičkoj 
analizi onoga: otkuda i kako baš toliko snažno? Moglo bi biti da 
nas zadovolji, kao što nas je godinama i zadovoljavalo, da otkrije- 
mo i zorno pokažemo uzroke, pa da u sebi zadovoljimo što je još 

preostalo kao shvaćanje zadaće humanističkog intelektualca u dru- 
štvu. Tada bismo, s manje ili više strasnoga angažmana, konstati- 
rali kako odozgo uvedeno radničko samoupravljanje ne može pos- 
tati radničko upravljanje društvom sve dok radnik sam ne uzme 
na se da upravlja svim takozvanim političkim razinama društvene 
zajednice. Jedino bi takvo samoupravljanje možda rastočilo samo- 
arganiziranost birokratskog sloja. U tom slučaju konstatirati nam 
je također, kako je birokracija ovog časa došla do efikasne sa- 
moobrane nastojanjem na različitosti nacionalnih interesa i pri- 
vidnoj podijeljenosti sebe kao upravne mašinerije, koja se namet- 
nula za jedinoga zaštitnika nacionalnog bića. Ono što se godinama 
skupljalo kao čovjeku pojedincu nesklone prilike u ovako orga- 
niziranoj zajednici, preobraćeno je u nacionalni problem i postalo 
najjača zaloga vlasti istoga onoga sloja koji je svojom ranijom 
vlašću sve to kao problem bilo stvarao, bilo kao već postojeće sa- 
mo umnažao. 

Mogli bismo se, dakle, i opet prepustiti zavodljivosti one ana- 
lize, kojoj se mnogi put do sada prepuštao lijevi intelektualac, 
djelatno obamro od vjere da to što čini mora na kraju početi is- 
punjavati onaj neupitnošću davno već posvećeni program. Iznova 
bismo, znači, mogli upućivati kako »sadašnji trenutak socijaliz- 
ma« treba uzeti u obzir misaono iskustvo lijevoga intelektualca, 
te prema njemu, da bi doista postao socijalizam, ispraviti svoj 
praktični »sadašnji trenutak«. No, prepustimo li se tome putu, 
pristanemo li da nas vode primjeri što smo ih sami izabrali, onda 
svaki, kome se oni kao primjeri ili pak njihova interpretacija ne 
bude svidjela, u stanju nam je prigovoriti i na zaključku. S nešto 
malo misaone obamrlosti od drugačije vjere taj je u stanju izvesti 
iz njih zaključak suprotan našem. Imat će čak i argumente, jer 
smo mu ih omogućili samim svojim pristankom da u ponuđenome 
odigramo ulogu progonjena, trpljena samo ili u »misaonijim« pri- 
likama čak poticana kritičara, kojem se uloga davno već otrcala 
u toj staroj a vječito obnavljanoj igri s čovjekom. Zbog toga nam 
nije druge nego da samu igru dovedemo u pitanje ne pristajući 
ui na kakvo svoje mjesto u njoj, ma koliko nam u nekom obnov- 
ljenom obliku predstave naša uloga izgledala nova i obećavajuća. 

.Iz toga samo saznanja o svemu pokazanome, ovdje tek s dva 
primjera, ima nekog smisla postaviti još jednom pitanje: da li 
ovo što kroz gotovo tri decenije živimo kao gradnju socijalistič- 
kih odnosa, da li je to doista socijalizam? 


. Tvrdili smo već da od eksperimenta milijunskim masama lju- 
di preko pedesetogodišnjeg prakticiranja jednog poimanja svijeta 
i preko savršenog socijalnog osiguranja do vojničkog osigurava. 
nja od prokazivanoga načina mišljenja — sve to socijalizam jest! 
Posumnjali smo također da možda sve to socijalizam i nije. Pri- 
mjeri što smo ih ovdje opisivali trebalo bi da nam makar toliko 
olakšaju odgovor koliko se to našega oblika zajedničkog života 
dotiče. I pored njihove dojmljivosti ne možemo zanijekati socija- 
lizam u našim oblicima zajedničkog života. Ali jednako značaj- 
nom argumentacijom i sličnom, bilo ravnodušnošću bilo zagrija- 

nošću, možemo kazati da ovo socijalizam nije i teško da će, nas- 
tavi li ovako, ikada socijalizmom i biti. Zar bi inače... pa nas 
opet evo pred zamkom da sudjelujemo na poznati način, a da pra- 
vo pitanje i opet mine negdje mimo nas. 


Jer, što smo to zbiljski rekli o jednom društvu kad mu danas 
pričjejeme ili odreknemo oznaku — socijalističko? Gdje nam je 
riterij po kojem smo se odlučivali za takvu odluku? Što je to 
socijalizam i što su to socijalistički odnosi danas kada su se, evo, 
i sami pojmovi pomeli, a riječi izgubile svaka svoje značenje? 
Pojma »socijalizam« kao da je sasvim nestalo; toliko se suprot- 
stavljenih činjenica i ljudskih odnosa počelo odzivati na sve praz- 
niji zvek te riječi da i pojam iščezava. Onim što je još ostalo ne 
da se više ništa misliti, ništa pokrenuti, ništa osporiti, jer ostala 
je samo gola uvodničarska riječ i feljtonska tema. Socijalizam se 
propagira, popularno objašnjava, skuplja mu se vjernike preko 
novinskih stupaca, ali o njemu se ne misli, jer on je davno oglašen 
nesumnjivim. I upravo je iz njegove nesumnjivosti izvukla svoja 
opravdanja ta apsurdna situacija, u kojoj o pravu da sam sobom 
upravlja čovjeku najupućenije govore bogato plaćeni profesio- 
nalni upravljači, o socijalnoj pravdi zbore mu privilegirani, o mo- 
ralu mu sude koji su izuzeti od svakoga javnog prosuđivanja, a 
o slobodi najglasnije će se čuti iz usta onih što mu je gaze. Nije 
to nikakva ranije nepoznata logika, nije čak ni izvrnuta. Sve to 
kao način čovjekova socijalnog bivanja jeste i prije socijalizma, 
postoji uz njega, ali je u njemu steklo institucijski savršeniji ob- 
lik. Ono počiva na pometenim pojmovima, ali ono samo — u vlas- 
titoj logici — nije nimalo pometeno. Duboka je zakonitost u do- 
sadašnjem razvitku čovjekovih institucija zajedničkog života što 
je i u socijalizmu, na mnogim njegovim stranama, nestalo raz- 
like između političkog zatvorenika i člana stranke. Različita su 
samo sredstva kojima su oba uspješno pacificirana u mogućem 
kritičkom odnosu prema socijalizmu kao socijalnoj i duhovnoj si- 
tuaćiji u koju su kao ljudi dospjeli. 

Zato: hoćemo li doista obnoviti mišljenje o čovjekovu druš- 
tvu, iznova nam je postaviti pitanje o — slobodi. Primaknemo li 
se njegovim posredstvom nečemu što ćemo tek tada ushtjeti naz- 
vati i socijalizmom, to neće moći da ovoj socijalnoj i duhovnoj si- 
tuaciji ne odrekne svaku mogućnost ljudskog programa. 


Zadovolji li nas, naprotiv, rasprava o »sadašnjem trenutku so- 
cijalizma« od svoje smo volje pristali da u našem slučaju uzmemo 
ljudski — socijalno i duhovno — relevantnim takav spor kakav se 
danas vodi između nacionalizma i unitarizma, jednog nacionaliz- 
ma i drugoga, jedne birokracije i druge. S toga stajališta i rješe- 
nje može biti samo unutar date oporbe, samo diktirano onim sl: 
Jama socijalne tehnologije koje su do takvog posuvraćanja čovje- 
kova problema i dovele. Taj spor u ovom času rađa »sadašnji tre- 
nutak socijalizma«, a »sadašnji trenutak socijalizma« i pri- 
mjerice, između unitarizma i nacionalizma pribavlja izgled stvar- 
ne suprotstavljenosti, dok problem slobode, jedino što je u sta- 

nju sabrati ukupnu čovjekovu situaciju, ostaje namjerno izvan 
tako postavljena pitanja i tako upravljana sporenja u istome. 

Da bismo, dakle, uopće pokušali iz zatvorena kruga, pritvrđiva- 
na organizacijom suvremena svijeta, vratiti nam se je, sa svim 
posljedicama i spremnošću za njih, onome što bi imalo biti, a ni- 
kad nije bilo, temeljem ljudske zajednice i jedinom mogućnošću 
oduhovljene egzistencije čovjeka pojedinca — pitanju o slobodi. 

Paris 


Da je Goldmann živ, ova studija ne bi imala nikakva smisla. 
Goldmann ne bi volio da se na nekoliko stranica sažme njegov 
tako rigorozni rad, da se u nekoliko redaka pojednostave pitanja 
koja je postavljao čitav život, da se sa sigurnošću predstave radne 
hipoteze koje nije imao vremena verificirati. Napisana nakon 
Goldmanove smrti, ova studija bez sumnje nije opravdanija. Za 
svoje učenike i drugove, za sve one kojima su bile bliske duge 
diskusije u kavanama Latinskog kvarta ili na uskim ulicama 
otoka Korčule u Jugoslaviji, gdje se održava Kongres marksista 
i socijalističkih i zapadnih zemalja, na kojem je Goldmann sva- 
ke godine učestvovao s istim zanosom, za sve nas on će uvijek 
biti živ kroz svoja djela. Djelo marksističkog mislioca nikada ne 
prestaje živjeti s njegovom smrću, i Goldmann, koji je više od 
drugih neumorno inzistirao na važnosti kolektivnog istraživač. 
kog rada, neće prestati da živi među nama. Nastavljajući Gold. 
mannove radove, udahnut ćemo novi život njegovim djelima. 
Cilj ovog kratkog eseja neće dakle biti iscrpan pogled na Gold. 
mannovo djelo, već ćemo nastojati naglasiti njegovu složenosi, 
raznolikost, katkada čak i kontradikcije i aporije. Goldmannu 
cemo, zapravo, postaviti nova pitanja, ali sa spoznajom da na 
njih više nikada neće odgovoriti. 


* * *k 


Sintetski pristup Goldmannovom djelu predstavlja mnogo- 
brojne teorijske teškoće. Premda je sociologija književnosti bila 
njegova stalna briga, ona mu ipak nije bila jedina preokupacija 
i njegovo djelo iznenađuje neobičnom raznovrsnošću. Ne bismo 
mogli ograničiti Goldmannov teorijski doprinos na bilo koju, 
ma koliko široku disciplinu — filozofiju — sociologiju umjet- 
nosti i književnosti — estetiku — epistemologiju humanističkih 
nauka — književnu kritiku. Gotovo bi danas bilo nemoguće po- 
svetiti se ovim istraživanjima, a da se ne vodi računa o njegovim 

radovima i značajnim rezultatima koje nam donose. Kao i nje- 
gov učitelj Luk&cs, Goldmann je s iznenađujućom lakoćom lo- 
mio sve žanrove. Osim toga, sam žanr koji je Goldmann primje- 
njivao: esej", saopćenje, rezime istraživanja, često kratki i sažeti. 
uvijek postavlja probleme interpretacije. Bez njihova preciznop, 
konteksta, često je teško uočiti na koje se posebno pitanje ovi 
tekstovi odnose.“ Konačno, njegova smrt lišila nas je neophodnog 
teorijskog djela koje bi dalo pravi smisao svim ovim esejima. 
Kako, dakle, otkriti to neuhvatljivo jedinstvo? Kako povezati u 
istu problematiku eseje o Pascalovoj tragičnoj viziji, o Malrauxo- 
vom romanu, Genetovom teatru, Chagallovom slikarstvu, o 
Frankfurtskoj školi i jugoslavenskom socijalizmu? Neki su poku- 
šavali jedinstvo Goldmannova opusa otkriti na nivou njegove kon- 
ceptualne koherentnosti i metode. A istina je da nitko nije više 
od Goldmanna nastojao marksističkoj kritici dati strogi i naučni 
karakter. Drugi su jedinstvo ovog opusa tražili u jednoj od nje- 
govih bitnih preokupacija: estetici, sociologiji književnosti, knji- 
ževnoj kritici. Takvi su pokušaji bez sumnje opravdani, ali naža- 
lost potcjenjuju velik dio posljednjih — političkih — Goldman. 
novih tekstova koji izmiču ovim estetskim istraživanjima u poku- 
šaju da obuhvate cjelinu socio-kulturnih fenomena, bilo da se 
radi o dubokoj integraciji radničke klase u kapitalistički sistem, 
ulozi samoupravljanja u preobrazbi društvenih struktura ili o ju- 
goslavenskom socijalizmu. Vidjeti u Goldmannu samo sociologa 
književnosti predstavlja opasnost nepoznavanja političkih pitanja 
koja su mu, po našem mišljenju", posljednjih godina bila naj- 
bitnija. 

Zato ćemo jedinstvo Goldmannovog opusa proučavati na nivou 
same marksističke interpretacije. Goldmann je bio marksist i 
upravo polazeći od marksizma on je samog sebe pronašao i na 
taj način treba shvatiti njegovo djelo: to je banalna istina, koja, 
međutim, zaslužuje da je se često sjetimo. Oštro anti-dogmatski 
formiran kroz Luk&csevu Povijest i klasnu svijest, Goldmann je 
bez sumnje bio jedan od onih koji su najviše pridonijeli otvara- 
nju novih horizonata u marksističkim istraživanjima. Ne bismo 
zato mogli s ozbiljnošću pristupiti njegovu djelu bez primjene 
one iste metode koju je neprestano obogaćivao i razvijao: genc- 


1) U studiji Estetika mladog Lukacsa Goldmann pravilno zapaža u po- 
gledu samog žanra eseja: »Esej je, naprotiv, forma izražavanja koja više po- 
stavlja pitanja nego što donosi odgovora, i koja, naročito kada se radi o 
odgovorima, više ih zacrtava nego potvrđuje« (M. S. str. 230). ' 

2) Treba također žaliti odsutnost kronoloških indikacija u Goldmannovoj 
posljednjoj zbirci eseja, koja se pojavila kratko vrijeme nakon njegove 
smrti: Marksizam i humanističke nauke (Idćes 1970). U većem broju ovih 
tekstova — eseja i predavanja — Goldmann određuje svoju misao s obzi- 
rom na određeno pitanje (tema kolokvija ili kongresa), te je naročito teš- 
ko shvatiti važnost njegovih suprotnih stajališta kada je predmet nepoznat. 

3) Ovaj sud oslanja se ne samo na posljednje Goldmannove političke 
tekstove, (M.S.), već i na niz njegovih diskusija prilikom posljednjeg kolo- 
kvija o Hegelu koji je organizirala Korčulanska škola. 

tičke i dijalektičke interpretacije. U ovoj studiji namjerno će se 
ograničiti na tri velike okosnice njegove misli: pon 

— konkretno istraživanje značajnih struktura u književnim 
djelima; a Marakana 

— teorijske osnove dijalektičkog i genetičkog pristupa u so- 
ciologiji književnosti; ' ms 

— marksistička analiza suvremenih političkih fenomena i re: 
definicija prijelaza u socijalizam. 


I 


KONSTRUKCIJA MARKSISTIČKE SOCIOLOGIJE UMJETNOSTI 


ESTETIKA MLADOG LUKACSA: 
OD TRAGIČNOG KANTIZMA DO MARKSIZMA 


U osnovi Goldmannova razmišljanja o umjetnosti i književnosti 
i kroz čitavo njegovo djelo prisutno je stalno nadahnuće: Georg 
Lukacs. Mnogo bi se moglo reći o tom neobičnom susretu, divljenju 
koje je Goldmann čitav život osjećao prema Luk&csu. Premda je 
Sakriveni bog genijalna ilustracija estetskih ideja mladog LukaAcsa, 
malo je tekstova, čak i među posljednjima, koji ne sadrže diskretno, 
ali iskreno poštovanje prema mađarskom misliocu.“ Goldmannove 
kritike u pogledu zrelog Lukacsa bile su mnogobrojne (i katkada 
nepravedne), ali njegovo divljenje za Lukacseve spise iz mladosti bilo 
je bezgranično. Uostalom, premda je Lukacs dao Goldmannu od- 
lučan impuls za čitavo njegovo djelo — kroz osnovne kategorije kao 
što su »totalitet«, »postvarenje«, »moguća svijest« — treba priznati 
da su u Francuskoj upravo Goldmannovi radovi otkrili, u vrlo širo- 
koj mjeri, značenje Georga Lukacsa 

Međutim, premda je u svim djelima Goldmann ostao vjeran os- 

novnim Lukacsevim zamislima, ne bi ga se ipak u cijelosti moglo 
smatrati njegovim učenikom. Paradoksalno, Goldmanna nije mnogo 
zanimala stvarna Lukacseva estetika: estetika koja će stalno imati 
odlučnu ulogu u njegovoj misli, odgovara sjajnoj i originalnoj, ali 
fiktivnoj sintezi tri Luk&cseva mladalačka djela: Duša i oblici, Teo- 
rija romana i Povijest i klasna svijest, znači upravo onih djela koja 
je Luk&cs smatrao nadmašenim kasnijim političkim i filozofskim 
razvojem Goldmann je naročito nastojao da slomi često uske okvire 
Lukacseve estetike: 
.. — nikada nije podržavao pretjeranu naklonost koju je LukAcs 
iskazivao socijalističkom realizmu ili kritičkom realizmu. Mnoga dje- 
la koja je Goldmann proučavao (Genćt, Saint John Perse, Chagall) 
u suprotnosti su s Lukacsevim afinitetima; 

— prerastao je sterilnu opoziciju realizam/formalizam, koja je 
paralizirala i još uvijek paralizira estetska istraživanja u socijalis- 
tičkim zemljama; 

pjena nastojao je da shvati suvremeni razvoj umjetnosti i književno- 
Sti odrekavši se čara klasicizma koji obilježava Lukacsevu estetiku 


4) Tako je i posljednje (posthumno) djelo Luciena Goldmanna Mentalne 


rame i kulturno stvaranje (Anthropos 1970) posvećeno Georgu Luk4- 

(a tim klasicizmom forme odlikuju se djela tako različita po sadr- 
žaju kao što su djela Thomasa Manna i Solženjicina). 

Prije no što pokušamo razjasniti genezu Goldmannovih radova, 
potrebno je ispitati osnovne zamisli i kategorije koje mu je pružio 
»mladi Lukacs«. 


* * *% 


»Značaj koji će po našem sudu zadržati djelo mladog Lukdcsa u 
povijesti zapadne misli, ostaje prije svega u činjenici da je uspos- 
tavilo spoj između strukturalizma iz kojeg je poteklo i marksističke 
misli, koju zatim dostiže«. 


M. S. str. 227—228 


Goldmann je uvijek zastupao oštru podjelu u opusu Georga Lu- 
kAcsa, stavljajući na posebno mjesto njegova prva tri djela: Duša i 
oblici, Teorija romana i Povijest i klasna svijest. Nemoguće nam je 
da na ovom mjestu diskutiramo o opravdanosti, a i o nedostacima 
takve podjele u Lukacsevom razvojnom putu. Premda su značaj i 
originalnost tih djela neosporni, Goldmann je možda imao krivo 
što je zanemario druge, isto tako značajne tekstove, koje je Lukacs 
napisao u zrelom dobu. 

Odlika je ovih Lukacsevih djela, napisanih između 1908. i 1926., 
što svjedoče o začuđujućoj i bez sumnje jedinstvenoj evoluciji kan- 
tizma prema najortodoksnijem marksizmu. Jedno će djelo u genezi 
Goldmannove misli imati odlučujuću ulogu, posebno u pristupu Sa- 
krivenom bogu, o Pascalovoj i Racineovoj tragičnoj viziji: Duša i 
oblici (Die Seele und die Formen. Berlin 1911). Ovo prvo značajno 
djelo mladog LukaAcsa predstavlja »sintezu više ili manje fenomeno- 
loškog strukturalizma i tragičnog kantizma«" Da se shvati značaj 
estetike mladog Lukacsa, potrebno je, barem ukratko slijediti njeno 
nastajanje: »Kao prijatelj Laska, došavši iz heidelberške neokantov- 
ske škole, koja se već orijentirala prema humanističkim naukama 
(u suprotnosti s marburškim neokantizmom, usredotočenim na fi- 
zičke i matematičke nauke), Lukacs se nalazio u intelektualnoj i uni- 
verzitetskoj sredini u vrlo uskom kontaktu s grupom iz Freiburg-im: 
-Brisgau. Mislioce ova dva univerziteta označavalo se, uostalom, za- 
jedničkim imenom: Filozofska škola njemačkog jugozapada (Siidwest- 
deutsche Schule«_.? 

Kontakti između neokantovske škole u Heidelbergu i fenomeno- 
loške škole u Freiburgu bili su značajni: slavni Husserlov članak 
Filozofija kao stroga nauka bio je prvi put objavljen u časopisu neo- 
kantovaca u Heidelbergu, a prvi Heideggerovi radovi prije Sein und 
Zeit, npr. njegovo djelo o Dunsu Scotu, bili su duboko prožeti Las- 
.kovim utjecajem. 

Prema Goldmannovom mišljenju upravo je fenomenologija omo- 
gućila tematizaciju ideje o: »značajnoj strukturi«, iako to nije njen 
osnovni sadržaj i premda nijedan marksist ne bi mogao prihvatiti 


5). Sjetimo se samo začuđenosti Maxa Webera kađa je saznao da je nje- 
gov mladi prijatelj Georg Luk&cs postao komesar za kulturu u komunistič- 
koj vladi Bele Kuna, u Mađarskoj. 

6) Tragika koja bez sumnje kulminira u Kantovom eseju: Religija u 
granicima jednostavnog razuma, u kojem razvija ideju »radikalnog zla«. 

7) Cf. Goldmann: Estetika mladog Luk&csa (Marksizam i humanističke 
nauke) i Dijalektička istraživanja: Georg LukaAcs-esejist. 

menologiju kao filozofsku poziciju. Kada je Lukacs pisao djelo 

Duša i oblici, još nije bio marksist. Jedino je nastojao da kao kan. 
lovac shvati. estetske probleme, te nije čudno da je spoznao važnos! 
ideje o značajnoj strukturi, premda je u okviru fenomenologije deti- 
nirana u osnovi antidijalektički." Polazeći od ove antidijalektičke 
pozicije — tragičnog kantizma i fenomenologije — Lukacs će ipak 
izgraditi ideju o fundamentalno dijalektičkoj značajnoj strukturi. 
Nemoguće je ovdje prikazati Lukacsevu evoluciju, njegov prijelaz 
iz kantizma u hegelijanizam i zatim marksizam. Zato ćemo se ogra- 
ničiti na viziju svijeta koja dominira u djelima iz mladosti. ' 

Djelo Duša i oblici je, kroz niz sjajnih eseja, razvijanje neobične 
tragične vizije. Dva posljednja poglavlja obrazlažu radikalno i auten- 
tično odbijanje svijeta koji ta vizija implicira, ali Lukacs prije toga 
daje analizu različitih forma odbijanja koje mu se čine neautentične 
i nedovoljno radikalne, bez obzira na estetsko opravdanje koje se 
može dati. Radi se, u stvari, o koherentnim izražajnim formama 
ljudske duše, koje su stavljale pod znak pitanja čak i ono što su 
same tvrdile, otvarajući time put k dijalektici djela Povijest i klasna 
svijest. Centralnu tezu Duše i oblika Goldmann daje na slijedeći 
način: 

»Bitna ideja Duše i oblika, uostalom rezimirana i u naslovu. 
jest da su duhovne vrijednosti uopće, a literarne i filozofske posebnu, 
zasnovane na postojanju izvjesnog broja formi, koherentnih struk- 
tura, koje omogućavaju ljudskoj duši da izrazi različite mogućnosti.«" 

Međutim, dodaje Goldmann, ništa nam u tom djelu još ne omo- 
gućava da dokučimo važnost i poseban značaj koherentnih formi. 
Tragičnu viziju ne zasniva njena koherentnost, već njena autentič- 
nost. Trebalo je pričekati Povijest i klasnu svijest da Lukacs pokaže 
da je filozofija povijesti zasnovana na činjenici da je »čovjek biće 
koje teži neprekidnom stvaranju koherentne, sve šire strukture«. Os- 
novni principi koji izbijaju iz konfrontacije dviju filozofskih struja, 
kantizma iz Duše i oblika i hegelijanizma iz Povijest i klasne svijesti 
svode se na tri fundamentalna: 

1. Čovjek je povijesno biće koje teži da svome životu da jedno 
značenje. 

2. Povijest, ljudsko stvaranje, je značajno i pretpostavlja važe: 
nje kategorije napretka. 

. 3. Koherentne forme duhovnog stvaranja predstavljaju privile- 
girane oblike jedne aktivnosti i unutar njih je koherentnost jedan 
od glavnih kriterija vrijednosti. 

Počevši od ovih tekstova, zacrtava se prva estetika forme, ne sa- 
mo forme kao koherentne strukture koja čini bitno značenje knji- 
ževnog djela, već također svake forme kao nepremostivog raskida 
između čovjeka i svijeta, jedne vrste totalnog otuđenja, koja pos- 
tavlja čisto tehnički problem »načina koji je omogućio pjesniku i 
piscu da izgradi jedinstveno djelo na bazi bitno disharmoničnog 
značenja«.! : 

Lukacs je nastojao da 


ni shvati odnos čovjeka i žive umjetnosti; 
ubrzo. se kod njega ocrtav 


a koncept reifikacije, koji će predstavljati 


8) O odnosima fenomenologije u marksizmu cf. značajne radove češkog 


106) Karela Kosika, posebno njegovu Dijalektiku konkretnog (Maspe- 
ro : 


9) MS. str. 334. 
10) M.S. str. 235. 

iednu od centralnih tema Povijesti i klasne svijesti. Odlično piše 
Goldmann: 

»Postoji uska: veza između činjenice da je naše društvo postalo, 
na planu svijesti, društvo imaginarnog muzeja, koje obuhvaća i sa- 
kuplja u svoje muzeje ili antologije sve izražajne forme od najpri- 
mitivnijih do najnovijih, uključivši književnost i slikarstvo djece i 
iuđaka, činjenice da je ono u isto vrijeme društvo najvećih eksperi- 
mentalnih pothvata na različitim planovima estetskog stvaranja, i 
činjenice da je ono, vjerojatno, društvo u kojem je istinsko stvara- 
laštvo najslabije, odnosno najteže ga je otkriti, uslijed nepostojanja 
univerzalno prihvaćenog kriterija.«!! 

. Već 1908, dok mu je još marksistička misao bila strana, Lukacs 
je naslutio neke njene fundamentalne spoznaje. 

Teorija romana (tog se djela LukaAcs odrekao) zamijenit će: tra. 
gični kantizam nadahnutom vizijom — katkada čak do parafraze i 
romantičkih visina — Hegelove estetike, ali veza koja spaja dva 
djela ostaje značajna. Potrebno je pričekati Povijest i klasnu svijest 
(1923) da bi se prisustvovalo radikalnom raskidu. Ovo djelo, kojeg 
se LukAcs također odrekao, a na koje su snažno utjecali Hegel i 
Kosa Luxemburg, donijelo je novi duh marksističkoj misli. Napus- 
tivši estetsku problematiku, Lukacs je nastojao da redefinira fun- 
damentalne kategorije marksizma kroz poglavlja posvećena klasnoj 
svijesti, proleterskoj svijesti, dijalektičkoj misli, istini, s odvaž- 
nošću koja mu je vrlo brzo pribavila neprijateljstvo sovjetskog mark- 
sizma i osudu od strane Zinovjeva. Uvodeći kategoriju totaliteta, 
LukaAcs je preuzeo neke njene najosnovnije odredbe i dao im novi 
smisao. Goldmann piše: 

»U povijesti filozofije i društvenih nauka, ovo djelo označava 
jednu etapu u onoj mjeri u kojoj uvođenje kategorije totaliteta, po- 
tvrda nemogućnosti da se činjenički sudovi odvoje od sudova vri- 
jednosti, i naročito, uvođenje u društvene nauke glavnog operacio- 
nalnog koncepta dijalektičke misli, tj. koncepta moguće svijesti (Zu- 
gerechnetes Bewusstsein), stvaraju mogućnost pozitivne dijalektičke 
sociologije.«!? 

Možemo reći da se iz konfrontacije i spajanja ova tri eseja rađa 
Goldmannova estetika i njegova genetička metoda. U prvim Gold- 
mannovim istraživanjima dva će Lukacseva pojma dobiti centralno 
mjesto: 

— pojam forme, totalitet u postajanju, vizija svijeta, struktura 
koja preuzima dvostruku inspiraciju iz djela Duša i oblici i 
Povijesti klasna svijest; 

— pojam moguće svijesti, koji znači: »maksimum ade- 
kvatnosti realitetu, koji će moći postići (podrazumijevajući, među- 
tim, da ga možda nikad neće postići) svijest jedne grupe, a da pri 
tom grupa ne bude primorana da napusti svoju strukturu; taj pojam 
otkriva se doista usko privržen starom pojmu forme individualne 
duše.«!s 

Počevši od Povijesti i klasne svijesti, Lukacs će isticati koherent- 
nost kao fundamentalni zahtjev. Njegov interes za »forme«, koji je 
dotad bio samo estetski, dobiva potpun smisao, od momenta kada se 
umjetnost, filozofija, sva velika duhovna ostvarenja »priključuju 


11) M.S. str. 236. 
12) M.S. str. 238. 
13) Ibidem str. 239. 

društvenim procesima cjeline«.“ Ova vizija duboko je preobrazila 
čitavu marksističku koncepciju umjetnosti: dok je za Plehanova um- 
jetnost bila samo »ogledalo društvenog života«, jedna superstruk- 
tura među drugima, Lukacs je, naprotiv, pokazao da je svako veliko 
djelo, daleko od jednostavnog odražavanja infrastruktura, jedan 
stupanj, model jedinstvene koherentnosti prema kojem teže sve svi- 
jesti. Goldmann je pisao: . nina 

»Umjesto da izrazi ono što članovi grupe stvarno kažu i misle, 
djelo otkriva članovima grupe ono »što misle, a da toga nisu svjes 
ni«; djelo je najistaknutija točka koherentnosti prema kojoj teže 
stvarne svijesti individua, i kao takvo, jedinstveno i nezamjenljivo.«15 

Tako se na nivou estetike realizirala prva velika sinteza kantizma 
i hegelijanizma. Kao i Kant, Lukacs tvrdi da je umjetnost stvaralaš- 
tvo koje dostiže isto tako visok nivo kao znanost i filozofija, a da 
joj se pri tom ne podređuju druge stvaralačke aktivnosti, kao što su 
činili romantičari. Međutim, Lukacs odbija statičku viziju kantizma, 
i u umjetnosti ne gleda bitno formalni i apstraktni element, žalosno 
izmirenje prirode i moraliteta, već dinamičku strukturu, bogatstvo 
više ili manje različitih značenja, vezanih za povijesnu evoluciju. 
Kategorija totaliteta, koja omogućava ovo jedinstvo i preokret, imat 
će kod Goldmanna kapitalno mjesto. 


TOTALITET, ZNAČAJNA STRUKTURA I VIZIJA SVIJETA: 
ARHITEKTURA SAKRIVENOG BOGA 


Pojam totaliteta uvijek će kod Goldmanna biti fundamentalan. 
Ne mijenja se nikada zahtjev za koherentnosti koju implicira ova 
kategorija, već se mijenjaju posredovanja (medijacije) koja spajaju 
kolektivnu svijest s proučavanim djelom. Također je istina da ka- 
tegorija totaliteta ili vizija svijeta ima svoj puni smisao kod Gold- 
manna samo kada se povezuje s lukačevskom »prethistorijom«. Arhi- 
tektura i hipoteze Sakrivenog boga predstavljaju u tom pogledu naj- 
sjajniju ilustraciju. 

Forma kao zahtjev koherentnosti: 

— U djelu Duša i oblici LukA4cs pokazuje da postoji izvjestan 
broj oblika koji izražavaju duhovne, književne i filozofske vrijed. 
nosti i da su neki od njih autentični. Zatim će pokazati što znači ko 
herentnost: ona izražava najdublju čovjekovu potrebu da se postavi 
u odnosu na svoj svijet i da odredi smisao svome životu. U najširem 
smislu, forma je način da se nadvlada otuđenje koje suprotstavlja 
čovjeka i svijet; u užem smislu, to je koherentnost jednog značenja. 

— U Teoriji romana radi se o epskim književnim »formama«. 
Ova se teorija forme može shvatiti samo u odnosu na klasicizam. 
Kategorija totaliteta susreće se u Winkelmannovoj Povijesti antičke 
umjetnosti (1764), i naročito kod HGlderlina i Schillera. Upravo s 
pozivanjem na klasicizam Lukacs je najprije koncipirao kategoriju 
totaliteta, kada je pisao u Teoriji romana: 


»Naš svijet je postao beskonačno velik i u svakom kutu bogatiji 
darovima i opasnostima od svijeta Grka; ali to bogatstvo ukida po- 
zittvni smisao koji je nosio život: totalitet. Jer totalitet kao formi. 
rajući prius svake pojedinačne pojave znači da zatvoreno djelo može 
biti savršeno, jer se sve u njemu događa, jer ne isključuje ništa 


14) Ibidem str. 239. 
15) Ibidem str. 240. 

L ništa ne ukazuje na jedno Izvanjsko koje je više savršeno; jer sve 
u njemu sazrijeva u čisto savršenstvo okivajući se kada je ono pos. 
tignuto. Totalitet bitka moguć je samo tamo gdje je sve već homo. 
geno prije nego što je obuhvaćeno formama; tamo gdje forme nisu 
prinuda, nego samo osvješćivanje, samo stupanje na površinu svega 
što je kao nejasna čežnja drijemalo u unutrašnjosti formirajućeg; 
gdje je znanje vrlina i vrlina sreća, gdje ljepota objelodanjuje smt 
sao svijeta«. 

Totalitet se javlja kao nešto iskonsko i izgubljeno, kao vječna 
norma koja budi nostalgiju, ali koju se više nikada neće naći. 

— U Povijesti i klasnoj svijesti, totalitet postaje neizmjerno bo- 
gatiji princip, koji nadilazi kantizam i hegelijanizam, 1 postaje 
osnovna marksistička kategorija. Nemoguće nam je na ovom mjestu 
rezimirati bogatstvo tog djela — katkada ocijenjeno kao »prokleto« 
— koje se nalazi na početku veličanstvene obnove marksističke misli. 
Primijetimo jedino, da se više ne radi samo o formi kao zahtjevu ko- 
herentnosti za ljudsku dušu, ili o totalitetu kao romantičnom idealu 
koga je slomio buržoaski svijet, već o procesualnom totalitetu dru$š- 
tvenog i historijskog iskustva koji se konstituira u društveni praxis 
i klasnu borbu. Ovaj pojam dijalektičkog totaliteta suprotstavlja se 
teoriji odraza" i pojednostavljenog Buharinovog marksizma. Gold- 
mann će dati dva objašnjenja — filozofsko i literarno — kategorije 
totaliteta: u prvom djelu Ljudska zajednica i univerzum kod Kanta 
(1948)'7, gdje će pokušati da objasni Kantovu filozofiju, posebno tri 
Kritike, ali i prethodna djela, u svjetlu LukAcsevog djela, te o dok- 
torskoj tezi Sakriveni bog, u pogledu tragične  jansenističke 
vizije kod Pascala i Racinea. U okviru ove studije nedostaje 
nam prostora da bismo duže raspravljali o Goldmannovoj interpre: 
taciji Kanta; ograničit ćemo se da podsjetimo na osnovne teze i mc- 
todu Sakrivenog boga, djela suviše bogatog i poznatog da bismo se 
usudili ukratko ga izložiti. 


SAKRIVENI BOG 


Dva citata koja su moto djelu, zaslužuju da na njih podsjetimo, 
jer predstavljaju okvire razvijanja tragične vizije koju Goldmann 
analizira: : 

»Tragedija je igra... igra čiji je proma- 
trač bog. On je samo promatrač i nikada se 
njegova riječ ili postupci ne miješaju s ri- 
ječima i pokretima glumaca.« 

Georg Lukdcs: 
METAFIZIKA TRAGEDIJE, 1908. 

»Dobri Monsinjor iz Nantesa upoznao 
me je s izrekom Sv. Augustina koja me ja- 
ko tješi: suviše je ambiciozan onaj kome 
oči Boga-gledaoca nisu dovoljne«. 


16) Zbog toga je čudno da je jedan sovjetski kritičar mogao predbaciti 
Goldmannu da je »pristalica teorije odraza«, i da je uspostavio direktnu 
zavisnost između društvene i ekonomske strukture društva, te strukture 
književncg stvaranja (cf. S. M. str. 445). 

17) Djelo je ponovno objavljeno 1967. u kolekciji »Idćes« pod naslovom 
Uvod u Kantovu filozofiju. 

Majka Angćlique: 
Pismo Arnauldu d'Andilly, 
9. januar 1623. 


Gotovo dvadeset godina nakon objavljivanja, djelo još uvijek iza- 
ziva podjednako žive polemike: radi se ne samo o jednom od najzna: 
čajnijih doprinosa književnoj kritici (možemo čak tvrditi da je up- 
ravo Goldmann otvorio put novoj kritici), već i o jednom od najbri- 
ljantnijih objašnjenja marksističke metode u epohi kada je ona bila 
svedena na sterilni infantilizam staljinizma.'" Goldmannova namjera 
bila je dvostruka: »izdvojiti pozitivnu metodu u proučavanju filo- 
zofskih i književnih djela« i istovremeno »pridonijeti razumijevanju 
ograničenog i određenog skupa djela koja nam se, uprkos znatnim 
razlikama, čine usko povezana«. Centralna ideja analize — naslije- 
dena iz estetike mladog Lukacsa — bila je da: 

»ljudska djela uvijek konstituiraju globalne značajne strukture 
istodobno praktičkog, teorijskog i afektivnog karaktera, i da se ove 
strukture mogu pozitivno proučavati, tj. mogu biti u isto vrijeme 
objašnjene i shvaćene samo u praktičkoj perspektivi zasnovanoj na 
prihvaćanju izvjesnog skupa vrijednosti.«! 

Goldmannu je bila namjera da pokaže postojanje jedne takve 
strukture — tragične vizije, da je otkrije i ispita kroz Pascalove 
Misli i Racineov teatar. Duboka originalnost djela bila je u pokušaju 
da se razmatranje o usvojenoj istraživačkoj metodi spoji s konkret. 
nim proučavanjem književnog djela. 


TRAGIČNA VIZIJA: BOG, SVIJET, ČOVJEK 


»Da se zacrta konceptualna šema tragične vizije, trebalo bi izdvo- 
liti zajednički element skupa filozofskih, književnih i umjetničkih 
djela, koja bi svakako obuhvaćala antičke tragedije, Shakespeareova 
djela, Racineove tragedije, Kantova i Pascalova djela, izvjestan broj 
Michelangelovih skulptura i vjerojatno neka druga djela različitog 
značaja«, 
piše Goldmann. Zaista, teorija tragične vizije koja će mu služiti za 
ispitivanje djela, bitno je naslijeđena od Kanta, Pascala i Racinea. 
Preuzimajući teme koje je Luk&cs razvio u poglavlju Metafizika tra- 
gedije dijela Duša i oblici, Goldmann je produžio osnovnu ispiraciju 
tog mladalačkog djela, ali čitajući ga u svjetlosti kasnijih djela, tj. 
Pokušavajući ga povezati s povijesnim situacijama: 

. »Centralni problem tragične misli, problem koji će samo dijalek- 
tička misao moći riješiti na naučnom i moralnom planu istovre- 
meno, jest spoznaja da li u ovom racionalnom prostoru, koji je defi- 
nitivno i bez mogućnosti povratka zamijenio aristotelovski i tomis- 
lički univerzum, postoji još uvijek sredstvo, neka nada u reintegra. 
Clju nadindividualnih moralnih vrijednosti, da li će čovjek ponovno 
pronaći Boga ili ono što je za nas sinonim i u manjoj mjeri ideo- 
loško: zajednicu i univerzum.«ž! 

Božji glas više ne govori neposredno čovjeku; to je jedna od 
osnovnih točaka tragične misli: »Vere tu es Deus absconditus«, piše 


18) Kao što svjedoče žalosni izvještaji objavljeni u to doba u striktno 
komunističkim časopisima. 


19) D.C. str. 1. 
20) D.C. str. 32. 
21) D.C. str. 45. 

Pascal — Sakriveni bog. Goldmann nam kaže da se ne smije težiti 
ublažavanju snažnog izraza ove Pascalove misli svodeći je na »zdrav 
razum«: 

»Sakriveni bog je za Pascala Bog prisutan i odsutan, a 
ne katkada prisutan i katkada odsutan; on je uvijek prisutan 
1 uvijek odsutan«.?? 

Upravo taj Bog uvijek prisutan i uvijek odsutan, u središtu je 
tragedije. LukAcs je to vrlo dobro shvatio kada je već 1910. pisao: 

»Tragedija je igra, igra čovjeka i njegove sudbine, igra čiji je Bog 
gledalac. Ali on je samo gledalac i nikada se ni njegove riječi ni nje- 
govi postupci ne miješaju s riječima i pokretima glumaca. Jedino 
njegove oči počivaju na njima.«3 

Kakav, međutim, povijesni svijet može odgovarati ovoj posebnoj 
formi tragične svijesti. Tragedija je uvijek vezana za neki svijet — 
društveni ili kozmički, i ukoliko je centralni problem tragedije spoz- 
naja da li čovjek na koga je pao Božji pogled može još živjeti, njen 
svijet definira se na slijedeći način: 

»sve što je nužno prema Bogu, nemoguće je prema svijetu i ob- 
ratno, sve što je moguće po mišljenju svijeta, više ne postoji za 
Božji pogled«.* 

Svijet je ništa i sve u isto vrijeme: »Bog tragedije je Bog uvijek 
prisutan i uvijek odsutan. Njegovo prisustvo, bez sumnje, devalori- 
zira svijet i oduzima mu svaki realitet, ali njegova ne manje radi- 
kalna i ne manje stalna odsutnost čini, naprotiv, od svijeta jedini 
realitet, nasuprot kojem se nalazi čovjek i kojem on može i mora 
suprotstaviti svoj zahtjev za realizacijom supstancijalnih i apsolut- 
nih vrijednosti«.* Tragedija poznaje samo jednu formu ispravnog 
mišljenja i stava: da i ne, tj. paradoks: živjeti — u svijetu — ali u 
njemu ne uzeti učešća. Bilo bi podjednako nekoherentno odbiti svijet 
kao i prihvatiti ga u njegovoj dvojnosti i apsurdnosti: »Tu su kraj- 
nja strogost i koherentnost tragične svijesti izražene u Racineovoj 
Fedri, u Pascalovim i Kantovim filozofskim djelima i u već citiranom 
Lukacsevom tekstu, paradoksalni stav, bez sumnje težak za opisi 
vanje i shvaćanje, ali koji će nam, čini se, jedini omogućiti razumi- 
jevanje djela koja namjeravamo proučavati«." 

Počevši odavde razvijaju se dva stava nasuprot svijetu: 

— unilateralno odbijanje svijeta i obraćanje Bogu;  . 

— unutarsvjetsko odbijanje svijeta i opklada na postojanje Boga. 
Upravo ova razlika odvaja Juniju od Fedre, Barcosa ili majku Ange- 
lique od Pascala. Tragični čovjek živi pod stalnim pogledom Boga 
gledaoca i za njega »jedino svijet je stvaran«. Božansko prisustvo 
sprečava ga da odbije svijet, a božansko odsustvo sprečava ga da ga 
u potpunosti prihvati. Tragični čovjek živi za realizaciju vrijednosti 
koje su potpuno neostvarive. On u sebi spaja anđela i životinju, veli- 
činu i bijedu, kategorički imperativ i radikalno zlo. U jasnoći 1 u 
dvojnosti, blizini odsutnog Boga, jedina izražajna forma koju tra: 
gični čovjek poznaje je monolog, samotni dijalog, prema Lukacse- 
vom izrazu. Goldmann primjećuje: »Misli su najviši primjer ovih 
samotnih dijaloga' sa Sakrivenim bogom jansenista i tragedije, dija- 


22) Ibidem str. 46. 
23) Ibidem (citirao Goldmann) str. 47. 
24) Ibidem str. 59. 
25) Ibidem str. 60. 
26) Ibidem str. 62. 

loga u kojima sve vrijedi, gdje svaka riječ vrijedi koliko i druge, 
gdje egzeget ne smije ništa propustiti pod izgovorom uveličavanja 
ili pretjeranosti jezika, dijaloga u kojima je sve bitno, jer čovjek 
govori jedinom biću koje bi ga moglo čuti, ali za koga nikada neće 
znati da li ga stvarno čuje«.? pa 

Svjestan ispraznosti svijeta, nepremostivog ponora. koji ga od: 
vaja od Boga, čovjek zna da nikada neće moći dostići ekskluzivnu 
vrijednost Boga vlastitim snagama. Poruka koju duša vjeruje da 
stalno čuje, je taj glas sakrivenog, nevidljivog Boga, i on joj donosi 
sigurnost u sumnji, optimizam u strahu, veličinu u bijedi. Takva je, 
šematski prikazana, globalna interpretacija koju Goldmann brani 
u svom pristupu Pascalovoj i Racineovoj tragičnoj viziji. Drugi dio 
njegove teze pokušava da pokaže postojanje društvene i intelektualne 
zasnovanosti ove vizije. 


JANSENIZAM I SUDSKO PLEMSTVO 


Potrebno je pokazati u čemu ova vizija korespondira izrazu jedne 
društvene klase. Goldmannova centralna hipoteza omogućava upoz: 
navanje izvjesnog broja političkih, društvenih i ideoloških činje- 
nica koje su duboko obilježile francusko društvo između 1637. i 1677. 
datuma koji odvajaju povlačenje prvog samotnika Antoinea le Mai 
trea (i zatvaranje Saint-Cyrana 1638), od prve predstave Fedre, pos- 
ljednje Racineove tragedije. Čini se da se sve ove činjenice vezuju 
uz nastanak i razvoj iste ideologije: apsolutne nemogućnosti da se 
ralizira valjan život u svijetu. Takav povijesni izbor treba opravdati. 
Premda je i prije 1637. bilo »napuštanja svijeta« i povlačenja u sa- 
moću, nijedno nije imalo ideološki karakter povlačenja Antoinea Je 
Maitrea. Premda će se i nakon Fedre pisati ozbiljna, teška i žalosna 
djela, nijedno nam neće pokazati zaista Boga gledaoca tragedije. 
Zato Goldmann pokušava da otkrije u kakvoj se društvenoj sredini 
razvila tragična vizija i što je moglo usmjeriti ljude prema takvoj 
viziji. Drugim riječima, kakva je bila društvena, ekonomska i poli- 
tička osnova prvog jansenizma, jansenizma Barcosa, majke Angć- 
lique, Pascala i Racineovih tragedija? 


Jansenizam je u prvom redu proistekao iz sudske sredine. Izuz- 
memo li nekoliko izoliranih ličnosti sitnoburžoaskog porijekla, koje 
se svrstavaju na ekstremno krilo pokreta, jansenistička misao pro- 
širila se u dvije, savršeno omeđene, društvene grupe: 


— neke ličnosti iz visoke aristokracije koje se nisu slagale s 
potčinjavanjem impliciranim u apsolutnoj monarhiji, a nisu mogle 
konstituirati vlastitu opoziciju; 

dm sredine pripadnika dvora, posebno službenika dvora i advo- 
a. 

Na koji način objasniti ovaj čudni afinitet između jansenizma, 
tragične vizije koju jansenizam razvija i malog sudskog plemstva? 
Goldmann pokazuje da je politika centralne vlasti postepeno sma- 
njila važnost ove društvene grupe, izbacujući je praktički iz eko- 
nomskog i političkog života. Upravo je ovo izvlaštenje postepeno 
dovelo grupu do položaja povlačenja iz svijeta i društvenog života. 
Isključeno iz ekonomskog procesa, lišeno svake društvene budućno- 
sti, malo sudsko plemstvo bit će najosjetljivije na ideologiju koja 


27) Ibidem str. 77. 

propovijeda odbijanje svijeta i prihvaćanje dvojnosti koju takav 
položaj sadrži, kao životnog ideala. 


TRAGIČNA VIZIJA U RACINEOVOM TEATRU 


Goldmann smatra da duboka veza spaja Pascalove Misli, Raci- 
neove tragedije i jansenističku viziju Sakrivenog boga. Odlika je Ra- 
cineove tragedije od Andromahe do Fedre, da se odigrava u jednom 
jedinom trenutku. 

»u trenutku u kojem čovjek postaje stvarno tragičan od. 
bijanjem svijeta i života. Jedan stih ponavlja se u odlučnom 
momentu kod svih Racineovih tragičnih junaka, stih koji označava 
'vrijeme' tragedije, trenutak u kojem se veza junaka s bićem koje 
još uvijek voli u svijetu, uspostavlja 'posljednji put'.« 


Andromaha: Sefizo, pođimo da ga vidimo posljednji put (IV, 1) 
Junija: A ako vam ja govorim posljednji put (V, 1) 

Titus: I ja ću joj govoriti posljednji put (II, 2) 

Berenika: Posljednji put, zbogom gospodaru (V, 7) 

Fedra: Sunce, dolazim da te vidim posljednji put-(I, 3) 


Sve ostalo, barem od Andromahe do Berenike, samo je 
izlaganje situacije, izlaganje koje nema bitnog značaja za djelo. Kao 
što je rekao Lukdcs, u času kada se zastor diže nad tragedijom, 
budućnost je već prisutna od vječnosti. Igre su završene, nikakvo 
izmirenje između čovjeka i svijeta nije moguće.«?28 

U svim Racineovim tragedijama konstitutivni elementi tragičnog 
su Bog, svijet i čovjek. Svijet također predstavljaju Orest, Hermiona, 
Pir, Hipolit, Tezej i Enona. Ujedinjuje ih ista odsutnost autentič 
nosti, karaktera i ljudske vrijednosti. Bog je uvijek Sakriveni bog— 
Deus Absconditus — i u tom smislu Goldmann pokazuje koliko su 
komadi kao Andromaha i Fedra duboko jansenistički, iako je Racine 
bio u konfliktu s Port-Royalom, »koji nije volio kazalište, čak ni tada 
(a možda i pogotovo), kad ono izražava vlastitu viziju«.?" Goldman- 
nova genijalna intuicija je u tome da je pokazao fundamentalni iden- 
titet Pascalovog Sakrivenog boga i Odsutnog sunca Racineovih ko- 
mada. 


»Fedrino Sunce u stvari je isti tragični Bog kao Pascalov Sakri- 
veni bog, kao što su Andromaha, Junija, Berenika i Fedra konkretne 
inkarnacije 'pozvanih' čije priznavanje predstavljau Spisu o mi 
losti jedan od kriterija za razlikovanje jansenista od kalvinista, 
ili od pravednih, kojima je milost izbjegla, o čemu govori prva od 
pet propozicija koje je Crkva osudila.«" 

Radikalna opozicija je i opozicija između tragične vizije svijeta i 
univerzuma bića bez autentične svijesti i ljudske veličine. Tragična 
ličnost nalazi, naprotiv, veličinu u odbijanju svijeta i života. Tako 
se javlja mogućnost dvije vrsti tragedije: tragedije bez i tragedije 
s obratom. Goldmann ih definira na slijedeći način: 

»U tragediji 'bez obrata i priznanja' junak jasno zna, već od po- 
četka, da nikakvo pomirenje nije moguće sa svijetom bez svijesti, 
kojem on suprotstavlja, bez najmanje slabosti ili iluzije, veličinu 


28) D.C. str. 351. 
29) D.C. str. 352. 
30) D.C. str. 352. 

ijanja. Ovom tipu tragedije Andromaha će se sasvim 
SPOEučNi a Britanik 3 Berenika ostvarit će ga u jednoj, od- 
rugoj njenoj formi. MAN : 
ko hou iju dane postoji obrat, jer tragični lik još gaji 
nadu da može živjeti bez kompromisa, nametanjem svojih zahtjeva 
svijetu, i priznanje, jer lik konačno spoznaje iluziju kojoj se pre- 
pustio.«*! : O : z : 
Nadam se da ovih nekoliko indikacija dovoljno ukazuje na kraj- 
nju koherentnost marksističke interpretacije — prve u žanru —- 
koju je Goldmann posvetio Pascalu i Racineu. Još ni danas nijedna 
druga interpretacija nije ovu nadmašila u bogatstvu i koherentnosti. 
Međutim, da li se takav pristup mogao primijeniti na druga, mo- 
dernija djela, čija je povezanost s određenom društvenom grupom 
bila problematičnija? S ovim pitanjem sukobit će se Goldmann kada 
će pristupiti proučavanju više karakterističnih djela modernog ro- 
mana. Takav pristup zahtijevao je duboku preobrazbu metode, istra- 
živanje novih medijatora između djela i kolektivne svijesti. Kako 
ih, međutim, otkriti? Sveukupnost tih problema Goldmann će poku- 
šati rasvijetliti u zbirci eseja: Za sociologiju romana. 


SOCIOLOGIJA ROMANA: 
MALRAUX, SARTRE, GENET I ROBBE-GRILLET 


Proučavanje suvremenog romana predstavlja drugu glavnu teo- 
rijsku etapu Goldmannovog razmatranja o sociologiji književnosti. 
U okviru tako kratke studije ne možemo u detaljima istražiti inter- 
pretacije koje je Goldmann dao o djelima Malrauxa, Sartrea, Genćta 
i Robbe-Grilleta. Ipak ćemo pokušati pozivanjem na neke funda- 
mentalne šeme ovih interpretacija pokazati njihovo bogatstvo i unu- 
tarnju koherentnost. Goldmannu se mnogo predbacivao izvjestan 
dogmatizam u interpretacijama, serija teorijskih pretpostavki nikad 
jasno objašnjenih. Ništa nije netočnije od tih prigovora. Malo je 
tako suptilnih i opreznih pristupa kao što je Goldmannov. Treba do- 
zvoliti tekstu da govori, čitati ga integralno, bez izostavljanja i bez 
dodavanja. Dok je Sakriveni bog bio pod snažnim utjecajem Meta- 
fizike tragedije mladog LukA4csa, Goldmann je u proučavanju moder- 
nog romana pošao od LukaAsceve Teorije romana. 


Jedan od centralnih pojmova Sakrivenog boga uz pojmove totali- 
teta i vizije svijeta, jest pojam kolektivne svijesti. U njemu je lajt- 
motiv Goldmannove sociologije: postoji samo kolektivni stvaralački 
subjekt. Nijedan individuum ne može stvoriti »viziju svijeta«, već se 
jedino radi o polaganju evoluciji mentalnih i afektivnih struktura 
U krilu šire ili uže grupe. Pristupajući modernom romanu, Goldmann 
se sukobio sa slijedećim paradoksom: shvatiti i interpretirati indivi- 
dualno djelo — u suprotnosti s neromanesknim djelima 17. stoljeća 
— koje odražava i izražava globalnu značajnu strukturu, ali bez 
nužnog posredništva kolektivne svijesti. Ako je roman izraz jedne 
vizije svijeta, nemoguće ga je povezati s određenom društvenom 
grupom, čije bi vrijednosti manifestirao, čak i u svojoj općoj od. 


31) Ibidem, str. 352. 
32) Collection Idćes, Galimard 1965. 

redbi »buržoaske epopeje«. Polazeći od Luk&cseve Teorije romana, 

Goldmann je formulirao više hipoteza, posebno slijedeće: 

— postoji homologija između klasične strukture romana i strukture 
razmjene u liberalnoj privredi, kao i neki paralelizmi u njihovom 
kasnijem razvoju; 

— prema Lukacsu, ono što obilježava romanesknog junaka jest da 
je problematičan. 

Goldmann piše: 

»Roman je povijest o degradiranom traganju (Lukdcs ga 
naziva 'demonskim'), traganju sa autentičnim vrijednostima u svi- 
jetu koji je i sam degradiran, ali u mnogo većoj mjeri i na drugačiji 
način.«ž! 

Roman kao epska vrsta, odlikuje se — nasuprot epopeji ili pri- 
povijetki — nepremostivim raskidom između junaka i svijeta. Iz 
samog radikalnog raskida rađa se tragedija ili lirska poezija, odsus- 
tvo raskida simbolizira svijet epopeje i pripovijetke, a priroda je 
romana, naprotiv, dijalektička u mjeri u kojoj polazi iz osnovne za- 
jednice junaka i svijeta, što pretpostavlja svaku epsku formu, ali i iz 
njihovog nepremostivog raskida: 

»Demonski junak romana luđak je ili zločinac, u svakom slu- 
čaju, kao što smo već rekli, problematičan lik čije degradi- 
rano i samim tim neautentično traganje za autentičnim vrijednosli- 
ma u svijetu konformizma i konvencionalnosti predstavlja sadržaj 
te nove književne vrste koju su pisci stvorili u individualističkom 
društvu i koja je nazvana 'roman'.«% 

Na osnovi ove analize, Luk&Acs izgrađuje tipologiju romana. Po- 
lazeći od odnosa čovjeka i svijeta, on razlikuje tri fundamentalne 
forme zapadnog romana 19. stoljeća, kojima priključuje četvrtu mo- 
gućnost izraženu nakon 1920. prije svega u Tolstojevim romanima: 

a) Roman apstraktnog idealizma koji se odlikuje aktivnošću ju- 
naka i njegovom uvijek uskom svijesti s obzirom na složenost svi- 
jeta (Don Quijote, Crveno i crno). 

b) Psihološki roman koji se odlikuje pasivnošću junaka i nje- 
govom suviše širokom svijesti da bi se mogao zadovoljiti ovim svije- 
tom (Oblomov, Sentimentalni odgoj). ' 

c) Odgojni roman koji završava samoograničavanjem junaka (Wil- 
helm Meister). i. . 

U LukaAcsevoj perspektivi roman će uvijek biti povijest o degra- 
diranom traganju za autentičnim vrijednostima u neautentičnom 
svijetu, konflikt koji je Hegel tumačio kao konflikt poezije srca i 
proze svijeta. Zato će centralni problem romana biti da se u etičkoj 
formi izrazi ono što je u svijesti romanopisca apstraktno, da se 
apstraktno pretvori u bitni element djela u kojem stvarnost može 
postojati samo kao netematizirano odsustvo. Međutim, ostaje da se 
shvati odnos koji spaja sadržaj romana, njegovu formu i društvenu 
sredinu koja ga izražava. Budući da više nije moguće. gledati u ro- 
manu jednostavni izraz određene društvene kategorije, Goldmann 
predlaže drugačiju hipotezu: f Bex 

»Roman kao književna forma predstavlja transpoziciju na plan 
književnosti svakodnevnog života u individualističkom društvu nas- 


33) C£. naročito LukAcseve eseje o Goetheu i posebno studiju posveće- 
nu Wilhelmu Meisteru (Goethe et son €poque, Najel 1949). 

34) Pour une sociologie du roman str. 23. 

35) Ibidem str. 24, 25. 

iz proizvodnje za tržište. Postoji stroga homologija između 
ERjiževne OTME Lomna: onakve kako smo je malo prije definirali 
poslije Lukdcsa (....) i svakodnevnog odnosa ljudi prema dobrima 
uopće, i šire gledano, odnosa ljudi prema drugim ljudima u društvu 
koje proizvodi za tržište.“ . . si 

Krajnje složena forma koju predstavlja roman i forma svijeta 
u kojem danas žive ljudi, primorani »da za svakim kvalitetom, za 
svakom upotrebnom vrijednošću tragaju na degradirani način, po- 
sredstvom kvantiteta, vrijednosti razmjene, i to u društvu u kojem 
svaki napor za neposrednim traženjem upotrebne vrijednosti može 
dovesti do nastajanja pojedinaca koji su i sami degradirani, ali na 
jedan drugačiji način, kao što je slučaj s problematičnim pojedin- 
cem.«*? 

Sociologija romana udaljit će se od svake druge sociologije knji- 
ževnosti — marksističke ili nemarksističke — nizom fundamental- 
nih afirmacija: 

a) Književno djelo nije jednostavni odraz stvarne i date kolek- 
tivne svijesti, već izraz — na vrlo visokom nivou koherentnosti —- 
težnja svojstvenih svijesti određene grupe, svijesti koju Goldmann 
shvaća kao »dinamičku stvarnost usmjerenu izvjesnoj uravnoteže- 
nosti«. ' 


b) Veza između kolektivne misli i velikih individualnih književ- 
nih, filozofskih i teoloških... ostvarenja nije u sadržajnom identi- 
tetu, već u većoj koherentnosti i u homologiji struktura, a ova se 
posljednja može izraziti kroz vrlo različite imaginarne sadržaje ko- 
lektivne svijesti. 

c) Djelo koje odgovara mentalnoj strukturi određene društvene 
grupe, može stvoriti, doduše u nekim vrlo rijetkim slučajevima, poje- 
dinac, koji ima slabu vezu s tom grupom. Za roman Goldmann tvrdi 
da je društveni karakter djela prije svega u tome što pojedinac ne- 
ce nikada moći sam uspostaviti koherentnu mentalnu strukturu koja 
će odgovarati onome što se naziva vizijom svijeta. 

d) Kolektivna svijest nije ni primarna ni autonomna stvarnost: 
ona se izgrađuje implicite kroz globalno ponašanje pojedinaca koji 
učestvuju u ekonomskom, društvenom i političkom životu. 


MALRAUXOVI ROMANI: OD KRIZE VRIJEDNOSTI DO KOMUNISTIČKE 
PERSPEKTIVE 


Goldman se posebno posvetio istraživanju značajnih struktura 
imanentnih Malrauxovim romanima. Dok prva Malrauxova djela — 
Neobična kraljevina, Papirnati mjeseci, Iskušenje Zapada — objav- 
ljuju, u formi eseja, smrt bogova i opće raspadanje vrijednosti, sli- 
jedeća djela — Osvajači, Kraljevski put, Život ljudski — stvaraju 
»univerzum s intencijom, koga čine imaginarna, ali individualna i 
živa bića«. Prvim Malrauxovim djelima dominira vrlo živa svijest — 
kao što pokazuje Neobična kraljevina (1920—1927) — o rušenju vri- 
jednosti, i romantična težnja ka nepoznatoj i nespoznatljivoj vri- 
jednosti*. Djela prožima osjećaj univerzalne smrti vrednota, svije- 
st o njihovom budućem uništenju — u gradu, u koji stižu putnici, 


36) Ibidem str. 36. 
37) Ibidem str. 39. 


38) Goldmann pravilno približava simbol »Kineske princeze« Plavom 
cvijetu njemačkih romantičara. 

trgovac-prodavač feniksa spalio je jednog pred njima — i bijeg od 
života. Bogovi su postali obične mehaničke igračke. Goldmann pra- 
vilno zapaža da »kritičar koji bi u rukama imao samo ovaj tekst, 
vidio bi u njemu bez sumnje površno, a možda i čisto verbalno ra- 
zočaranje mladića, vrlo nadarenog i istovremeno vrlo obuzetog vla- 
stitom ličnošću«". Zaista, Malraux je svojom oštrom i bolećivom 
senzibilnošću osjećao intelektualnu i moralnu krizu zapadnog svi- 
jeta. 

Istu viziju nalazimo u djelu Papirnati mjeseci, izašlom 1920. Ut- 
jecaj avangardne književnosti — bez sumnje Dada i prvi nadreali- 
sti sakupljeni oko Tristana Tzara — ovdje je vidljiv. Pobjeda nad 
smrću, zadnja pobjeda, pokazuje se beskorisnom i bez značenja. Sve 
ove teme Malraux je ponovno iznio, u potpunijem obliku, u Iskušenju 
Zapada. Najveći dio djela odnosi se na krizu zapadne kulture, ali i 
na komplementarnu krizu koju proživljava kineska kultura. Ta se 
kriza za Malrauxa manifestira kroz krizu individualnih vrijednosti 
i nada, koje su im služile kao oslonac, krizu akcije i ljubavi, u ko- 
joj preživljava samo jedan stav: spoznaja. 

Osvajači predstavljaju bitni kvalitativni skok u odnosu na ova 
prva djela. Goldmann vrlo dobro rczimira ovu evoluciju: 


»U razdoblju između Osvajača i Života ljudskog, ro- 
manopisac Malraux je čovjek koji vjeruje u univerzalne, iako 
problematične vrijednosti. Malraux pisac vremena 
prezira i Nade je čovjek koji vjeruje u univerzalne i jasne, ia- 
ko veoma ugrožene ljudske vrijednosti. Pisac Altenburških 
oraha, djela koje je na granici književnog stvaranja i pojmovnog 
razmišljanja, je čovjek koji iznosi svoje razočaranje i još uvijek tra. 
ži nešto na čemu bi mogao zasnovati svoju vjeru u čovjeka«“. 

Ista struktura spaja Osvajače i Kraljevski put. Ova dva romana 
svrstavaju Malrauxa među velike pisce 20. stoljeća, jer »donose novo 
i. originalno rješenje najznačajnijih problema koji su se u različitim 
i komplementarnim formama postavljali pred zapadnu filozofiju i 
književnost tog vremena: problem da se odredi značenje životu usred 
opće krize vrednota«'" Primijetimo ipak, da je prije djela Život ljud- 
ski Malraux dao rješenje na individualnom planu: tek od ovog ro- 
mana pojavit će se »kolektivna ličnost«. Originalnost Osvajača je u 
tome, da se »u pasivnom svijetu koji se raspada i koji je Malraux već 
opisao u prethodnim djelima, javlja nešto što vraća život i gradi 
novu vrijednost: akcija, ili točnije, revolucionarna i povijesna ak- 
cija«“. Garin se bez sumnje ne poistovećuje s tim svijetom — on 
nije ni Kinez ni profesionalni revolucionar — ali je junak romana, 
jer daje svome životu jedno značenje i vrijednost. Upravo susret s 
komunizmom omogućava da se životu ponovno da smisao. U tom 
pogledu moguće je, kao što Goldmann radi, približiti Malrauxa Vic- 
toru Sergeu (ali s mnogo opreznosti iz poštovanja prema uspomeni 
na Victora Sergea), jer su oni jedini veliki romanopisci koji su pro- 
letersku revoluciju uveli kao važan strukturalni elemenat u djelo. 
Komunizam se najprije pokazao Malrauxu kao jedina autentična 
stvarnost svijeta u raspadanju. Malraux ipak neće nikada pristupi- 
ti komunizmu; ni u prva tri romaneskna djela — Osvajači, Kraljevski 


39) S.R. str. 70. 

40) Ibidem str. 84. 
41) Ibidem str. 85. 
42) Ibidem str. 97. 

put i Život ljudski — ni u posljednjem književnom djelu u pravom 
smislu riječi — Altenburški orasi. Djela najbliža komunističkoj pers- 
pektivi su Nada i Vrijeme prezira. 

Kineska revolucija u Malrauxovim očima dobiva posebnu važ- 
nost; Goldmann, međutim, kaže: 

»Govoreći o Kini, Malraux ne želi ni da pribjegne egzotizmu, ni 
da opiše jednu posebnu situaciju, već želi da govori o univerza!- 
nom čovjeku, a implicite i o čovjeku Zapada, o sebi samom i svim 
svojim drugovima«*. 

Kina, Canton, štrajkovi i borba protiv Engleske predstavljaju op- 
ću povijesnu i revolucionarnu akciju, oslobodilačku akciju koja čo- 
vjeku donosi novu svijest o njegovom postojanju i dostojanstvu. 
Ako kineske i indokineske mase predstavljaju horizont akcije, tri 
lika, od kojih svaki posjeduje drugačiju ljudsku vrijednost, inkar- 
niraju komunistički ideal: Klein, Borodin, Nikolajev. Klein je bez. 
granično predan borac, usko vezan za narod. Borodin je revolucio- 
nar-vođa, čovjek od-akcije, ali za koga akcija postoji samo kao bor- 
ba protiv tlačenja. Boradin je profesionalni revolucionar koga se ne 
bi moglo preobraziti u državnika. Nikolajev, ograničen i jak, vječni 
policajac, samo izvršava korisne zadatke i jedva ima neku ljudsku 
vrijednost. Hong i Čeng-Daj, u principima akcije i u moralu, inkarni- 
raju isti apstraktni idealizam. : KE 

Upravo akcija omogućava, prema Malrauxu, da se izbjegne ruše- 
nje vrijednosti, čar smrti i ništavila, upravo perspektiva komuniz 
ma daje mu mogućnost da opravda život; a da ipak: ne pristupi stvar- 
noj perspektivi za koju se bori. Međutim, blizina smrti definitivno 
će.odvojiti Garina od revolucionarnog pokreta i vratiti ga prvobit- 
noj samoći. 

U Kraljevskom putu opći okvir je stalna borba između bezoblič- 
nog ništavila utjelovljenog u raslinju tropske prašume, i napora lju- 
di da u nju uvedu značajne oblike. Jasno se ocrtava razlika između 
Avanturiste i Osvajača. Obojica su složni u preziranju konvencija i 
buržoaskog društva, ali dok Avanturista misli samo na sebe, na stil 
ličnosti koju utjelovljuje. Osvajač se, naprotiv, angažira u stvarnoj bo- 
rbi i podređuje život idealu. Smisao života u Kraljevskom putu uvi- 
jek je u akciji, jedinom načinu da se nadvlada prijetnju ništavila. 
Međutim, kada se umire ili će se umrijeti, ponovno se pronalazi is- 
ti svijet apsurda. 


I djelu Život ljudski tema je kineska revolucija, točnije sukob 
koji suprotstavlja šangajske revolucionare rukovodstvu Partije i In- 
ternacionale. Rukovodstvo zahtijeva od revolucionara da ne pruže 
otpor Čang Kaj Šeku. To je suprotstavljanje revolucionarne zajed- 
nice i njenih vrijednosti disciplini. Možda pod utjecajem diskusije s 
Trockim, što Goldmann sugerira, Malraux kao da se ponekad pri- 
bližava trockističkoj perspektivi. Međutim, radikalno novo u Životu 
ljudskom jest da naglasak više nije na individualnoj vrijednosti, već 
na vrijednosti revolucionarne zajednice koju simboliziraju Kio, Ka- 
tov i May i svi anonimni borci koji ih okružuju. Šangajski revolu- 
cionari privrženi su dvama osnovnim i kontradiktornim iskustvima: 
razvoju revolucije i vjernosti disciplini Internacionale. Pisan iz. pers- 
pektive Kio, May i Katov, Život ljudski naglašava sabotažu rukovod. 


43) Ibidem str. 103. 

stva Partije u pogledu njihove borbe i odgovornost tog rukovodstva 
u porazu, mučenju i masakru boraca. 

Ljubav i smrt uvijek su imali glavno mjesto u Malrauxovim ro- 
manima, ali u Životu ljudskom imaju sasvim drugačiju funkciju ne- 
go u Osvajačima: radi se o autentičnim odnosima — borbi i bratstvu 
— a ne više o bijegu od tjeskobe i smrti. Zato Goldmann smatra da 
je povijest o Kio i May jedna od najljepših i najčistijih ljubavnih 
priča napisanih u 20. stoljeću. 


* * * 


Premda Osvajači i Život ljudski simboliziraju pojavu proleterske 
revolucije na horizontu francuske književnosti, Malraux se nije i- 
dentificirao s Komunističkom partijom koja je rukovodila tom re- 
volucijom. Prijelaz od romana o Garinu na zajednicu šangajskih re- 
volucionara, predstavlja, kao što je Goldmann primijetio, značajan 
korak prema revolucionarnoj perspektivi. U Vremenu prezira i Nadi 
potpuno se prihvaća Komunistička partija. Vrijeme prezira priča je 
o jednoj epizodi iz revolucionarne borbe, u kojoj se ostvaruju ljud- 
sko dostojanstvo, neposredna zajednica i pomirenje čovjeka i svije- 
ta. U Nadi, naprotiv, nalazimo svjesnu valorizaciju Partije koja or- 
ganizira i rukovodi borbom. Poznati su razlozi ovakve evolucije: fa- 
šistički uragan koji je pustošio Evropom mnogo je pridonio pribli- 
žavanju intelektualaca komunizmu. Ovakav razvoj problematičnog 
junaka prema revolucionarnoj perspektivi objašnjava i razvoj knji: 
ževne forme: Vrijeme prezira i Nada više nisu romani u strogom smi 
slu riječi, već su kao što Goldmann kaže: »posredne forme između 
epike i lirike«. Smisao života odsad je identificiran s vezom poje- 
dinca i revolucionarne zajednice. Nada predstavlja u Malrauxovom 
opusu novu i bitnu etapu: etapu eksplicitne identifikacije s perspek- 
tivama Komunističke partije kao partije koja se suprotstavlja spon- 
tanim težnjama revolucionarne zajednice. Suprotno od Života ljud- 
skog, akcija se promatra iz perspektive rukovodioca, a ne više bora- 
ca. Nada se u potpunosti zasniva na opoziciji dvije osnovne partije 
koje se sukobljavaju: barbarstvu fašizma i humanizmu komunizma 
koji jedini može ostvariti opće bogatstvo, vraćajući čovjeku dosto- 
janstvo. Ali činjenica je da je Nada napisana u staljinističkoj pers- 
pektivi. Niz skica koje čine djelo artikulira se oko dva osnovna pre- 
obražaja: 

— prijelaz španjolske revolucije — od anarhije do organizacije, 
od apokalipse do discipline, od gerile do armije; 

— preobražaj Manuelove ličnosti, od sentimentalnog revolucio- 
nara, punog ljubavi i zanosa, do svjesnog komuniste, koji vlada svo- 
jim osjećajima, i borbenog rukovodioca. 

Goldmann objašnjava: 


»Nada se, obrnuto, javlja kao svijet koji bi se mogao nazvati 
post-epskim, jer umjesto da se pojedinac ostvaruje u zajednici i sa 
njom čini organsku cjelinu, disciplina i organizacija negiraju po- 
jedinca kao spontano i cjelovito biće. U stvari, s ove dvije pripovt- 
jesti, u čijem je središtu pomirenje pojedinca i kolektiva, Malraux 
je prešao iz stadija koji prethodi tom pomirenju, u stadij u kojem je 
političku i voznu tehnokraciju učinio pravim subjektom povijesti«" 


44) Ibidem, str. 238—239. 
884 


SARTREOVO KAZALIŠTE: DVOJNOST SVAKE POLITIČKE AKCIJE 


Goldmann je Sartreu posvetio najmanje dvije fundamentalne stu- 
dije: prva je diskusija o tezama Kritike dijalektičkog razuma“, a 
druga strkturalni pristup njegovom teatru.“ Ovdje ćemo govoriti o 
drugom pristupu. U razvoju Sartreove misli Goldmann najprije na- 
stoji utvrditi više fundamentalnih etapa. Tako razlikuje najmanje 
četiri sukcesivna perioda: tek ; ia 

— prvi obuhvaća dva eseja o Imaginaciji i imaginarnom, te četiri 
novele povezane u Zidu; ' 

— drugi obuhvaća Mučninu i Biće i ništavilo. On odgovara rađa: 
nju egzistencijalizma, kojeg Goldmann ocjenjuje »filozofijom  gra- 
nice i poraza«; 

— treći odgovara Sartreovoj težnji da pomiri akcionu slobodu 
pojedinaca i slobodu drugog. Ove probleme pokušava riješiti Kritika 
dijalektičkog razuma. 

Skup ovih problema naći ćemo u Sartreovom kazališnom opusu, 
koji se sumarno može podijeliti u dva ciklusa: 

a) Muhe, Nesahranjeni mrtvaci, Iza zatvorenih vrata, komadi koji 
naglašavaju problem odnosa između slobodnog izbora i njegovog 
stvarnog rezultata, između pojedinaca u krilu zajednice. 

b) Prljave ruke, Đavo i gospod bog, Zatočenici iz Altone, Trojanke, 
koji u prvi plan postavljaju nužnost da junak izabere između mora- 
la i efikasnosti. 

Ako je egzistencijalistički period bio vezan uz širenje ideja nje- 
mačke fenomenologije (Husserl, Heidegger) i Hegela*7, neosporno je 
da historijska zasnovanost trećeg perioda Sartreovih djela ostaje 
iskustvo iz rata i Otpora, kao što npr. svjedoče Egzistencijalizam je 
humanizam, Putovi slobode i Muhe. Goldmann kaže: 

»Povijesni događaji primorali su Sartrea da odbaci kartezijanski 
amoralizam Bića i Ništavila i uvede probleme grada kao i raz- 
liku između Dobra i Zla — filozofsku problematiku Kanta, Hegela i 
Marxa — u opći okvir svoje filozofije«*. 


k * Lj 


Muhe, druga epizoda Eshilove Orestije, jedva je prikrivena trans- 
pozicija Pćtainove Francuske. U modernoj verziji Orest se oslobodio 
tradicionalnih vjerovanja i više se ne želi pokoravati principima za 
koje ne nalazi nikakvo opravdanje. Vrativši se u Argos, Orest otkriva 
Pravi put. Kao u grčkoj tragediji, ubit će Egista i Klitemnestru, ali iz 
sasvim drugačijih razloga. Orest više ne osvećuje oca, već potvrđuje 
vlastitu slobodu ubijajući tiranina i osiguravajući oslobođenje sestre 
i braće, Elektre i stanovnika Argosa. Počevši od trećeg čina, javlja se 
prava egzistencijalistička problematika: Orest je konačno pronašao 
smisao života, postao je slobodan čovjek angažirajući se u borbi za 
oslobođenje Argosa, ali njegov čin oslobađa samo njega. 


. Iza zatvorenih vrata i Nesahranjeni mrtvaci također su koncen- 
i rirani oko tog problema. Iza zatvorenih vrata predstavlja svijet u 
ojem više nije moguće dati smisao životu. Pakao, prema Sartreu, 


45) M.S. str. 242—258. 
46) S.M. str. 200—264. 


47) Posebno djelo Jean Wahl: Le Malheur de la Conscience dans Ia 
philosophie de Hegel. 


48) S.M. str. 219. 

»nije mjesto fizičkog ili moralnog mučenja osuđenih, već situacija 
u kojoj čovjek nije sposoban da izabere svoju slobodu i zbog toga 
— ami to već znamo iz Muha — da se uspravi samotan nasuprot 
drugima koji ne mogu sudjelovati ni u njegovom angažiranju ni u 
njegovom činu«“". 

Problem odnosa između pojedinca i zajednice nalazi se u sredi- 
štu Nesahranjenih mrtvaca (komad koji Goldmann ocjenjuje »naj- 
slabijim Sartreovim komadom«). Uzrok tog neuspjeha čini se da je 
u neskladu između kompleksnosti postavljenih problema i shemati- 
zma realizacije. Jedini interes ovog komada male literarne vrijednosti 
jeste da je iznio ideju o transindividualnom subjektu na nivou ma- 
Ic grupe ljudi angažiranih u istoj akciji. Na taj je način konkretno 
izražen pojam »ekipe« koji Sartre, u Biću i ništavilu, pogrešno pri- 
pisuje Heideggeru. Goldmann naglašava da je »u svojoj negaciji sva- 
ke mogućnosti autentične zajednice, Heidegger razvijao dokaze u 
stalnoj i kontinuiranoj polemici protiv filozofije Luk&csa, koga nije 
imenovao. Čini mi se zaista značajno da je bez ikakve eksplicitne 
obavijesti, Sartre osjetio u Heideggerovom tekstu mogućnost filozo- 
fije ovog neimenovanog partnera i protivnika, premda je autorstvo 
pripisao Heideggeru«". 


* ve *% 


Drugi ciklus komada sa filozofsko-političkim temama čine Prlja- 
ve ruke, Đavo i gospod bog, Zatočenici iz Altone. Osnovni problem 
više nije odnos zajednice i transindividualnog subjekta, već nemoguć- 
nost pomirenja jednako neumoljivih zahtjeva efikasnosti i morala. 
Ipak Sartre ne dopire do tragične vizije tipa Pascalove, Racineove ili 
čak Kantove vizije, već predlaže dvostruki izbor: 

— Hugoa i Goetza, koji se zasniva na vrijednostima koje on neće 
prihvatiti; 

*— Zatočenika iz Altone, gdje je samoubistvo vezano uz iluzorni i 
nedovoljni karakter predložene alternative. 

Dok je povijesni kontekst Muha bila njemačka okupacija, ubis- 
tvo Trockog dalo je Sartreu temu Prljavih ruku. Okosnica komada 
ic sukob između morala i politike i nemogućnost njihova pomirenja. 
Lažan moral koji miješa etiku i politiku, ograničavajući se na slijepo 


49) S.M. str. 228. 


50) S. M. str. 235. Ova Goldmannova tvrdnja čini mi se malo vjerojat- 
na. Poznato je, međutim, da je to jedna od osnovnih teza koje je nepresta- 
no branio u pogledu egzistencijalizma. Prema njegovom mišljenju, Heide- 
ggerovo djelo Bitak i vrijeme bilo bi stalna polemika s Lukacsem i Povije- 
sti i klasnom svijesti, iako Luk&cs nije nigdje imenovan. Goldmann se os- 
lanja na prisustvo riječi reifikacija (Verdinglichung) kao dokaza Lukacse- 
va utjecaja na Heideggera. Gotovo je uspio u to uvjeriti Luk&csa. Među- 
tim, takav nam se utjecaj čini vrlo problematičan. Ne postoji nikakav od- 
nos između problematike Bića i ništavila i problematike Povijesti i klasne 
svijesti, a Heidegger nam je sam potvrdio da u tom razdoblju nije uopće 
čitao Luk&csa. Možemo čak reći da Heidegger poznaje Luk&csa samo kroz 
oštre napade koje je Luk&cs usmjerio protiv njega u doba Drugog svjet- 
skog rata (Destrukcija razuma), i čini nam se gotovo sigurno da Heidegger 
nije nikada stvarno čitao Povijest i klasnu svijest. Poznato je da se jedno 
od posljednjih Goldmannovih predavanja odnosilo upravo na Luk&csa j 
Heideggera. Nemoguće nam je ponovno započeti ovu polemiku, tragično 
prekinutu iznenadnom Goldmannovom smrću, koja zaslužuje da je se ras- 
vijetli. 

divljenje vlasti, utjelovljen je u Hugou. Lažnu priliku, stranu svakom 
autentičnom razmišljanju, utjelovljuju Louis i Olga. Dobivši zadatak 
da ubiju Hoederecra, čija »gošistička« politika nije na liniji Partije, 
Hugo oklijeva, i očaran svojom budućom žrtvom, spreman je da s 
njom surađuje. On će ipak ubiti Hoederera, ali ne iz političke stra- 
sti, već iz ljubomore, jer misli da ga je Hoederer izigrao. Nekoliko 
godina kasnije, kada će Partija primijeniti politiku koju je Hoede: 
rer nekoć zastupao, Hugo će postati neugodan svjedok. Pokušavaju 
ga ubiti, ali Olga postiže odgodu da bi ga »obradila«. Ona mu pred- 
laže da prizna da je zločin počinio iz ljubomore. Hugo ne prihvaća. 
Smisao umorstva je onaj koji će mu on dati. Između politike i mo- 
rala Hugo odabire moral, iako zna da taj izbor znači njegovu smrt. 

Sartre, dakle, izabire moral, a ne politiku. Međutim, on se du- 
boko približava politici, te u ovom komadu postoji apologija komuni- 
zma. Premda Sartre nikada neće pristupiti partijskim redovima, ne- 
što kasnije napisat će slavni esej Komunisti i mir, koji bez sumnje 
označava vrhunac Sartreovih veza s komunizmom. 

Đavo i gospod bog usredotočen je oko istog problema kao Prlja- 
ve ruke, ali izbor je ovdje na politici, a nc moralu. Taj se politički 
izbor iznosi samo kratko na kraju komada: nasuprot Hugou, Goetz 
je našao put odrekavši se morala i uputivši se k politici. On prihvaća 
stvarno angažiranje, kompromise i ubistva koje ovakav izbor impli- 
cira. 

Trebalo je pričekati Zatočenike iz Altone da Sartre ponovno po- 
slavi problem angažiranosti kroz problem torture. Akciju komada 
slijedimo na tri različita nivoa: Hitlerovo barbarstvo, tortura u Al- 
žiru i tortura u staljinističkim zatvorima i logorima. Sada više nije 
u pitanju samo pojedinac, već povijest. Individualizam, angažiranost, 
moral, politika, čitavo zdanje se klima. Ono što je ostalo kod Sar- 
trea, jest pisac; pisac koji se pita o smislu svoje namjere da piše, 
da razotkriva. Da li je to povratak s ove strane političke sfere? Mno- 
gi su u to vjerovali i na tome čestitali. Nisu imali pravo. Nakon op- 
tužbe barbarske okrutnosti u adaptaciji Trojanki, Sartre će se an- 
gažirati u borbi protiv nasilja — ali ne samo nasilja kojeg je uni- 
verzalno osudio Russelov sud, američkog nasilja u Vijetnamu, već i 
mnogo podmuklijeg nasilja našeg demokratsko-policijskog društva. 
Zato se konačni Goldmannov sud može samo odobriti: 


»Treba li još dodati da uprkos kricima i protestima konzervativa- 
ca i branitelja poretka, Sartre i ovdje ostaje — kao i u ostalim dje- 
lima — jedna od velikih ličnosti 20. stoljeća, jedan od onih, koji su 
najviše pomogli svojim suvremenicima da spoznaju fundamentaine 
vrijednosti, da ne zaborave, u svakodnevnom životu i u svojim odđ- 


nosima s institucijama i inertnom praksom, odbranu onog što Sar- 
Ire zove »dijalektičko«, obranu slobode!«! 


NOVI ROMAN: KRIVA AVANGARDA ALI PRAVO OGLEDALO 


POSTVARENOG DRUŠTVA 


»Mnogo se govorilo o tehničkim problemi- 
ma povodom Robbe-Grilletovih romana. Mo- 


51) S.M. str 264. 

žda je vrijeme da se govori o njihovu zna- 

čenju«. 

— Mentalne strukture i kulturno stvaranje, 
str. 187. 

»Nije čak ni nagoviještena (u Gumica 

ma) mogućnost, koju ovaj svijet odbija i 

negira, jednog drugog svijeta u kojem su 

isto tako moćne snage mogle prionuti da 

Dupontove ne odvedu u smrt, već u život, 

čak u autentičniji i bogatiji život«. 

— Marksizam i humanističke nauke — str. 
52—53. 

Da bismo shvatili pojavu »novog romana«, potrebno je, prema 
Goldmannovu mišljenju, slijediti razvoj evropske književnosti od 
Kafke. Počevši od Kafke, bitan sadržaj književnosti — zajednički na- 
zivnik svih najznačajnijih djela — predstavlja odsutnost: 

»Odsutnost čega? Bitnog, svega što bi moglo biti značajno za ljud- 
ski život i egzistenciju. Ova je tema, u različitim oblicima i ne uvijek 
u samom središtu djela, uostalom stara, i nijedna povijest zapadne 
kulture 20. stoljeća ne bi se mogla znanstveno pisati dok se ne po- 
duzme genetička studija različitih modaliteta obuhvaćenih temom 
odsutnosti i njenom psiho-sociološkom uvjetovanosti«.*? 

U najširem kontekstu, pojava novog romana postavlja problem sa- 
me strukture povijesti: da li smo dospjeli do prelaznog perioda ili 
jedne vrsti kraja povijesti? Doista, Goldmann postavlja u pogledu 
novog romana ista pitanja koja je Marcuse postavio u Jednodimen- 
zionalnom čovjeku: da li moderno društvo uspijeva stvoriti »društ- 
veni okvir s univerzalnom tendencijom, unutar kojeg bi se brzi teh- 
nički napredak, udvostručen više ili manje općim materijalnim pro- 
gresom, mogao realizirati i koji bi uništio kvalitativne međuljudske 
odnriose kao i odnose između ljudi i prirode, odnose koji su bili gla- 
vni faktor društvene preobrazbe u prethodnim društvima«.#* U tom 
kontekstu, pojava novog romana predstavlja važan, ne samo literar- 
ni, već i društveni fenomen: on odražava nesposobnost formulira- 
nja, pa i zapažanja prihvatljivih vrijednosti u ime kojih bi bila mo- 
guća kritika društva. Tjeskoba pred apsurdnošću svijeta postaje ta- 
ko fundamentalna kategorija moderne književnosti, od Kierkegaard» 
do Kafte prožimajući egzistencijalizam, Camusovog Stranca i Sartre- 
ovu Mučninu. U ime takve evolucije Robbe-Grilletovi romani dobi- 
vaju posebno mjesto. Goldmann odbacuje dvije tradicionalne prim- 
jedbe upućene novom romanu: . 

— ako Robbe-Grilletovo djelo izaziva dosadu svojom monotoni- 
jom, to je zato, jer je Robbe-Grillet, kao realistički pisac, prenio u 
njega ovo društvo; X 

— Robbe-Grilletovo djelo ne ograničava se na formalnu igru pred- 
meta: ono odražava osnovnu situaciju moderne egzistencije 1 njene 
alijenacije. X 

Robbe-Grillet je dao neobičnu ilustraciju onoga što je Marx na- 
javljivao već 1867: kapitalističko društvo u svojoj ekonomskoj struk- 
turi ne može izbjeći, već nužno zahtijeva da ljudski život Pu 
izgubi specifična obilježja i teži da u sektoru ekonomike nalikuje 


52) S.M. str. 180. 
53) S.M. str. 184. 

univerzumu stvari. Ljudski odnosi odsad su nalik na jednostavne 
odnose između stvari, robe, i upravo taj fetišizam robe, koga je 
Marx otkrio, Luk4cs će analizirati u pojmu reifikacije. Goldmann s 
pravom primjećuje da jedino pojam reifikacije može omogućiti pra- 
vilan pristup Robbe-Grilletovim romanima. Jer je univerzum Robbe- 
-Grilleta prije svega ljudski univerzum koji je postao univerzum 
stvari, reificirani univerzum: 

»Da li je greška pisca ako nema druge alternative do da govori o 
dosadnom svijetu u kojem stvari prevladavaju i preuzimaju prven- 
stvo nad ljudima, ili da napiše anegdotsko i beznačajno djelo? Je- 
dini način da se dokaže kako Robbe-Grillet nema pravo, bio bi da 
se opiše pozitivna ljudska stvarnost, da se iznese pripovijest o dva 
zaljubljena bića, ili o štrajku, o pobuni, činu plemenitosti, pokretu 
masa, u značajnom djelu, koje bi zauzelo mjesto u 
svjetskoj kulturi. Tko je u tome uspio?«s. 


Rušenje iluzija u Malrauxovim romanima opravdava pojavu no- 
vog romana. Život ljudski bio je vezan uz nadu koju rađa kineska re- 
volucija. Novi roman pozvan je da svjedoči o svemoći kapitalistič- 
kog sistema. Robbe-Grilletovo djelo ne može se shvatiti izvan te stru- 
kture. Neminovna i mehanička nužnost zločina u Gumicama odraža- 
va nužnost jednog univerzuma koji postvaruje ljudske odnose »kao 
moderni stroj koji kontroliraju mehanizmi s autoregulacijom«. Pro“ 
matrač nije jednostavna priča o ubistvu djevojčice. Sam je ubojica 
ukliješten u poredak stvari: svi su stanovnici otoka promatrači. U- 
toliko što im ubijena djevojčica nije nalikovala, oni su gotovo sretni 
zbog njenog nestanka. Čitav se svijet sastoji od pasivnih proma- 
trača, koji uopće ne pokušavaju kvalitativno preobraziti vlastitu eg- 
zistenciju i učiniti je humanijom. Isti mehanizmi kao u Gumicama 
na djelu su i u ostalim Robbe-Grilletovim romanima: društvo je u 
stanju da autoregulacijom integrira ili eliminira svaki element koji 
teži razbijanju njegova poretka. Zato je shvatljivo da je središnja 
tema Robbe-Grilletovih romana iščeznuće individualne akcije. Zločin 
protiv humaniteta dio je postojećeg poretka, kao i zločinačke auto- 
regulacije. Promatranje je u »društvu spektakla« normalna pojava. 
Ljudi nisu postali promatrači s obzirom na ubistvo djevojčice, već s 
obzirom na sam život. Reifikacija — apolitizacija, amoralizacija, de- 
sakralizacija, dehumanizacija — samo su neposredne posljedice. 
Reifikacija predstavlja i temu trećeg Robbe-Grilletovog romana koji 
Goldmann analizira: Ljubomora. I ovdje ljudski čin gubi smisao, 
osjećaji nestaju, ljudi postaju stvari: »Značajna je, međutim, izvan 
ovih detalja, struktura svijeta u kojem su stvari zadobile samostal- 
nu realnost, svijeta u kojem ljudi ne samo da ne gospodare pred- 
metima, već su predmetima prilagođeni, i u kojem osjećaji postoje 
na pozitivan način samo u mjeri u kojoj se još mogu očitovati kroz 
reifikaciju«. U tom smislu pokušaj Robbe-Grilletov mnogo je radi- 
kalniji od Kafkinog, Sartreovog i Camusovog, jer se ti pisci još uvi- 
jek pozivaju na ljudske vrijednosti. Hladnoća Robbe-Grilletova svi- 
ELE hladnoća je našeg svijeta. Ona izbija iz literarnih fikcija i op- 
sjeda. 

Tjeskoba izazvana reifikacijom prisutna je i u Labirintu, u kojem 
kao da se prvi put javlja ljudsko rasuđivanje, ali je ono odmah re- 

integrirano u svijet stvari. U Prošle godine u Marienbadu čini se da 
tjeskoba ustupa mjesto maloj nadi: 

»Barokni dvorac u Marienbadu, prenijet na film, isti je pusti svi- 
jet smrti, u kojem se nikad ništa ne događa, u kojem se junaci pre- 
daju igrama koje svaki igrač može izgubiti, ali u kojem ipak uvijek 
isti dobivaju i uvijek isti gube (iako ovi posljednji nisu prisutni u 
filmu), svijet u kojem dva bića opet postavljaju problem nade. Me. 
đutim, nada i tjeskoba samo su subjektivni aspekti stvarnosti čiji je 
ontološki aspekt vrijeme, i to ne samo u odnosu na dimenziju bu- 
dućnosti, već u odnosu na sve dimenzije, prema tome i dimenziju 
prošlosti«" 

U Robbe-Grilletovom univerzumu — svijetu nagovještaja, koinci- 
dencija, neuhvatljivih svjedočanstava — nemoguće je utvrditi što se 
stvarno dogodilo u Marienbadu, da li su događaji pravi li su pseudo: 
događaji bez značenja. Ništa ne omogućava da se ustanovi istina 
akcije lišene smisla. Goldmann zato piše: »Činjenica da su se u pro- 
šlosti čovjek i žena sreli, ili da se nisu sreli, zavisi jedino o zasnova- 
nosti ili iluzornosti nade koja kao da još uvijek živi u njihovoj svi- 
jesti i čija realnost predstavlja centralni problem filma« 

Možda će oni uspjeti da djelomice pobjegnu iz svijeta reifikacije, 
nalazeći autentični životni prostor (u filmu: vrt), život u kojem bi mo- 
gli postojati pravi događaji i pravi osjećaji. U tom slučaju je izvjes- 
no da su se upoznali u Marienbadu: ličnosti su pokušale — s istim 
poštenjem kao i Robbe-Grillet — da otkriju to drugo mjesto, da po- 
traže taj drugi život, iako ne mogu zamisliti u čemu bi se mogao sa- 
stojati. Kao i dvorac, vrt s hladnim kipovima i mramornim pločica. 
ma nalik je na groblje. 


KAZALIŠTE JEANA GENETA: OD ALŽIRSKOG RATA DO MAJA 68. 


Jean Genet jedan je od rijetkih velikih francuskih pisaca koji su 
proizašli iz lumpenproletarijata, iz svijeta malih kradljivaca i homo 
seksualaca, te transponiranje svih njegovih ličnih iskustava kao da 
poziva na razumijevanje psihološkog ili psihoanalitičkog tipa. U zna- 
čajnoj studiji posvećenoj kazalištu Jeana Geneta, Goldmann se ipak 
odlučno udaljuje od takve interpretacije i ispituje njegovo poetično 
djelo kao izraz potpunog odbijanja društva. . 

Genetovi komadi, prema Goldmannu, proizlaze iz susreta izme- 
du »onog što je pomirljivo u lumpenproleterskom pjesniku, koji, kao 
što sam kaže, nema nikakva zahtjeva naspram postojećeg društva, 
ic se uopće ne buni protiv njega« i »svijesti usmjerene upravo na 
takve zahtjeve«. U Goldmannovom pristupu sadržan je duboko ori- 
ginalan pokušaj da se u detalje proniknu bitne preokupacije čitave 
evropske ljevice. 2 

Sva Genetova djela — Visoki nadzor, Sluškinje, Balkon, Crnci, 
Paravani — izražavaju jedan jedini, sve složeniji, problem. Visoni 
nadzor još uvijek pripada poetskom svijetu nekonformističkog lum- 
penproletarijata. To je priča o borbi pojedinaca za njegovo prizna: 
nje u svijetu »u kojem moralno vrijedi samo ono što stvarno dru: 
šivo osuđuje, a vrijedi utoliko više što je ova osuda stroža 1 jača«*. 
Tako se svijet dijeli u dvije kategorije ljudi: slabe, male kradljivce 


56) S.M. str. 199. 

i lopove s jedne strane, i jake, ubojice po prirodi, sve one čiji je zlo- 
činački karakter dobrovoljno usvojen, s druge strane. Sve je ovdje 
moralno, ali u negativnom smislu. U Sluškinjama Genetov univerzum 
postaje složeniji. Premda jednako radikalno i antikonformističko kao 
Visoki nadzor i kao djela koja slijede, ovo Genetovo djelo pokazuje 
da je bitni problem promijenio Tnjesto. Potku akcije više ne predsla- 
vlja marginalni svijet lumpenproletarijata isključenog iz društva, već 
suprotstavljanje dva svijeta: Sluškinja i Gospođe. Ovdje prvi put su- 
srećemo strukturu koju će imati slijedeći Genetovi komadi = Bai- 
kon, Crnci i Paravani — svijet u čijem je središtu opozicija između 
vladajućih i povlaštenih, eksploatatora i eksploatiranih, dijalektički 
odnos mržnje i opčinjenosti. . sa 

Mržnja je fundamentalna i primarna. Ona postaje zanesena mr- 
žnja samo kroz opčinjenost koju vladajući izvode nad podvlašćenim, 
počevši od nemogućnosti ovih zadnjih da ih pobijede. Do Crnaca 
snaga vladajućih je nepokolebljiva i apsolutna. Ništa je ne može pobi- 
jediti: nemoguće je ubiti Gospođu, u Balkonu revolt je pobijeđen, 
jedino Crnci uvode nadu i mogućnost pobjede nad eksploatatorom. 
Ali ova pobjeda postat će stvarnost tek u Paravanima. Goldmann 
kaže: ' 

»Akcija ovih komada odvija se u statičkom i nedostatnom svije- 
tu, svijetu čija je nedostatnost ipak kompenzirana činjenicom da se 
podvlašćeni identificiraju u imaginarnom ritualu bilo s vladajućim, 
bilo s podvlašćenim koji su sposobni da nasiljem dokrajče ovu do- 
minaciju. Na taj se način vrijednosti koje ljudi ne bi mogli naći u 
svojoj, da tako kažemo, čistoj i platonskoj biti, mogu u stvari re- 
alizirati u imaginaciji, i samo u imaginaciji podvlašćenih«*. 

U Sluškinjama Claire igra Gospođu, a Solange igra Claire. U Bal- 
konu mali namještenici igraju biskupa, suca, generala. U Crncima 
crnci igraju na balkonu bijelce, i dolje, na sceni, imaginarno uboj- 
stvo bijele žene. U Paravanima, prije izbijanja pobune, Said igra za- 
ručnika, natovarenog darovima, a Wanda — koja je postala savrše- 
na prostitutka — omogućava »ugnjetenima da u mašti pretvore u 
obred poetski i snažno doživljen odnos čovjeka i žene«". 


U takvom svijetu odvija se akcija čitavog Genetovog teatra. 


Goldmann se naročito posvetio analizi struktura nekih komada. 
Svijet u Visokom nadzoru javlja se kao relativno jednostavan: on je 
homologan svijetu buržoaskog društva, takvog kakvo bi to društvo 
željelo biti, ali koje je pogođeno oprečnim simptomima. U središtu 
je ljubav, ali homoseksualna ljubav; vrijednosti i priznanje zavise 
od opasnog karaktera života koji vode likovi, a heroizam je heroizam 
zla: zločin i ubojstvo imaju za posljedicu osudu i izvršenje. Čitavim 
komadom prevladava romantičan moral, ali to je romantizam zlo- 
čina, Elita je samo transponirana: to je lumpenproletarijat, koji ni- 
je integriran u društvo. 

Svijet Sluškinja jače je strukturiran, manje romantičan i bliži 
stvarnosti. Taj je svijet podijeljen: s jedne strane su moćni, koji 
Žive u laži i brbljanju, ali su nepromjenljivi (Gospođa i Gospodin), 
a s druge autentične sluškinje, koje intenzivno žive, mrzeći i diveći 
se svojim gospodarima. Ovaj je svijet čudno složen, sve je u njemu 
istovremeno negativno i pozitivno; jedina autentična, vrijednost u 

njemu je imaginarna realizacija opčinjenosti i mržnje. Prezirući i 
mrzeći same sebe, pune mržnje prema Gospođi, ali i opčinjene njom, 
sluškinje bez prestanka izvode ritual koji daje smisao njihovu živo- 
tu i moći će pobijediti marionetu — Gospođu tek odlaskom u smrt 
i zatvor: 

»Djelo je statičko dijalektički komad očaja. Interiorizirajući opo- 
ziciju koja mu se još čini neprevladivom između podvlašćenih i vla- 
dajućih, Genet, nekonformistički outsider, postao je radikalni pe- 
simista za koga jedino umjetnost i opsjena mogu predstavljati es- 
tetsku kompenzaciju za lažnu i nedostatnu stvarnost. Njegova pers- 
pektiva, u isto vrijeme klasična i očajnička, mogla bi se sažeti u 
parafraziranju čuvenog Goetheovog stiha: »U tamnoj priviđnosti ima- 
mo život«“". 

Treba pričekati Balkon da se društvena i politička stvarnost in- 
tegriraju u Genetovom kazalištu. Predstavljena nam je uvijek ista 
kuća iluzija, isto društvo malih ljudi koji se žalosno igraju s realiza- 
cijom svojih snova. Tokom scena koje se odvijaju pred nama, iz- 
bijaju u začudnoj ljepoti osnovni zakoni Genetovog poetskog uni- 
verzuma. Vladajući ne mogu postojati bez podvlašćenih, sudac bez 
kradljivice koju osuđuje i rob bez gospodarice koja ga bičuje. Ali 
uskoro saznajemo da je u kući iluzija izbila pobuna. Goldmann pi- 
še: 

»Borba pobunjenih protiv balkona predstavlja borbu između smr- 
ti i života, između poretka unutar kojeg vrijednosti postoje samo u 
imaginarnom i ritualnom, i pokušaja da se stvori novi poredak u 
kojem bi ove vrijednosti prodrle u sam život i u kojem bijeg u ima- 
ginarno više ne bi bio potreban, jer bi život postao autentičan«". 

Međutim, sama će pobuna biti osuđena na poraz, jer se raspala 
u dvije antagonističke frakcije. Jedna kreće prema slobodi i imagi- 
narnom, dok se druga organizira na očajnički i represivni način. O- 
čaj ponovno pobjeđuje, ali odsad društvena stvarnost ulazi u Gene- 
tovo kazalište sa svom tjeskobnom složenošću. 

Druga odlučna etapa prijeđena je u Crncima. Ne radi se više o 
sintezi mržnje i opčinjenosti kao u Sluškinjama, već o mržnji bije- 
laca kao autentičnom i istinskom osjećaju. Goldmann je pokušao da 
rasvijetli perspektivu u kojoj su pisani komadi Sluškinje, Balkon i 
Črnci. Da li se radi o individualnoj perspektivi — Geneta delikven- 
ta, homoseksualca i pjesnika — ili o viziji svijeta date društvene 
grupe? Goldmann postavlja slijedeću hipotezu: 

»čini nam se ipak mogućim da fundamentalna struktura ova iri 
komada odgovara mentalnoj i psihičkoj strukturi, koja nije uvijek 
eksplicitna, jednog značajnog dijela francuske radikalne ljevice; pst- 
hička struktura, čiju bi viziju svijeta u toku izgradnje činilo, između 
ostalih, pet glavnih elemenata: jan 

1) afirmacija postojanja radikalne opozicije između klasa, i nuž 
nosti da se održi i akcentuira ova opozicija; pai ae 

2) priznavanje nemogućnosti da se nasiljem pobijedi vladajuće 
slojeve zapadnog društva, i prije svega odsustvo svake revolucionar- 
ne perspektive unutar tog društva; Nas 

3) opčinjenost uslijed političkog uspjeha tehnokrata kapitalizma 
organizacije i sloja koji njime upravlja i koji ga gradi; 

4) moralna i ljudska osuda društvene stvarnosti koju je stvorio 
ovaj tehnokratski sloj, tj. kapitalizam moderne organizacije; 

5) opravdanje radikalne opozicije i borbe protiv ovog društva u 
ime moralnih, estetskih i ljudskih vrijednosti, koje se rađaju u svi- 
jesti, u imaginaciji i u proživljenom, počevši od odbijanja ponižava- 
nja i nasilja, i koje jedine još mogu dati smisao životu u društvu za- 
snovanom na kompromisu, vladanju manjine, laži i zalazu kultur. 
nog života«". pa. 

Ako je ova hipoteza točna, potvrđuje se nemogućnost odvajanja 
svakog velikog književnog djela od povijesne stvarnosti — i od stru- 
kturalne analize kulturnog života. Što više, možemo reći s Goldma- 
nnom, da književno djelo »predstavlja naročito efikasan način pri- 
stupanja razumijevanju struktura svijesti i prakse postojećih dru- 
štvenih grupa«*“. To na začuđujući način pokazuju Paravani, posljed- 
nji i najinteresantniji komad Jeana Geneta, jedno od rijetkih djela 
suvremenog teatra koje uzima za temu »vjeru u mogućnosti čovjeka 
da pruži otpor poretku i nasilju«". 

Radnja se odvija u Alžiru i pozadina je pobjedonosna borba al- 
žirskog naroda. Četiri etape koje Genet opisuje, simboliziraju na- 
predak u razvoju društva i progresivnu radikalizaciju junaka. Po- 
novno susrećemo poredak vladajućih i podvlašćenih, scene rituala, 
ali i revolucionarnu mržnju iz koje će nastati novi poredak u kojem 
više neće biti vladajućih i podvlašćenih, ugnjetača i ugnjetenih. 


Genet više ne postavlja samo problem smisla i vrijednosti dru- 
štvenih sistema, poretka antikonformističkog  moraliste izopćenog 
iz društva, problem općinjenosti podvlašćenih vlađajućim. Genet po- 
stavlja na scenu sam pokret revolta i oslobođenja, i Goldmann pra- 
vilno povezuje Genetovu evoluciju s evolucijom čitave evropske lje- 
vice, s pobjedonosnim revoltom Alžira: 


»Tri poretka u komađu u suglasju su s tri osnovna koncepta ev- 
ropske socijalističke misli: klasno društvo zasnovano na ugnjetava- 
nju, društvo rođeno iz pobjede revolta i oslobodilačkog pokreta, ko- 
je je ukinulo klasno ugnjetavanje, ali je još uvijek zasnovano na pri- 
sili, i buduća slika društva bez klasa i nasilja, koje u socijalističkoj 
misli zauzima mjesto Kraljevstva nebeskog iz eshatologije kršan- 
ske misli«". 

Mema nnox sud o Genetovom teatru u mnogome je proročan- 
ski: 


. »U francuskom avangardnom teatru Paravani su prvi znača- 
jan komad koji nam ukazuje na još nedirnutu snagu i mogućnosti 
čovjeka, i koji, koliko god paradoksalno zvučala ova tvrdnja, posta- 
vlja na scenu junaka — u njegovom negativitetu i kroz negativitet 
— u krajnjoj liniji pozitivnog«*, 

i Goldmann dodaje: 


. »Da li su Paravani samo izoliran i slučajni fenomen? Da 
li su prva lastavica koja najavljuje dolazak proljeća, predstavljaju li 
zaokret u aktualnom intelektualnom i društvenom životu? Koliko god 


63) S.M. str. 328. 
64) S.M. str. 329. 
65) Ibidem str. 329. 
67) Ibidem, str. 337. 
68) S.M. str. 337. 


893 


bilo važno ovo pitanje, ono je sigurno preuranjeno i na njega nitko 
neće moći već danas odgovoriti«. 
Bilo je to... 196619 : 


OD GLOBALNIH MODELA DO MIKROSTRUKTURA 


.»Prvi zahtjev pozitivne i naučne studije jeste da vodi računa o 
čitavom djelu, a ne samo o nekim dijelovima, koji se s više ili ma- 
nje lakoće uklapaju u ovu ili onu interpretaciju«. 

Mentalne struktureikulturno stvaranje, str. XII. 

Polazeći od teatra Jeana Geneta, posebno Crnaca, Goldmann je 
nastojao da protumači zamisao daljnjeg proučavanja značajnih struk- 
tura književnog djela, proučavanja mikrostruktura. Ova metoda — 
koju Goldmann nije imao vremena da podrobnije objasni — primi- 
jenjena je samo na 25 prvih replika Crnaca i produžena u proučava- 
nju nekoliko pjesama Saint Johna Persea. Zbog krajnje složenosti, 
ovu je metodu teško izložiti. Zato ćemo ovdje dati samo nekoliko 
primjera, i uputiti čitaoca na studije koje joj je Goldmann posve- 
tio". 

Goldmannov početni cilj je metodička kontrola globalne analize 
Gćnetovog teatra, njenom konfrontacijom sa svakim od Genetovih 
komada i analizom replike za replikom: trebalo je »kontrolirati rep- 
like koje su se teško ili se uopće nisu uključivale u našu analizu, 
kao i elemente i odnose koje nismo vidjeli, a koji su predstavljali 
izvjesnu frekventnost u tekstu. To nam je moglo omogućiti eventu- 
alnu modifikaciju našeg interpretativnog modela na taj način da 
se postigne njegov sklad sa svim replikama komada i da se da nova 
dimenzija našoj analizi uspostavljanjem frekventnosti i težine razli- 
čitih elemenata i odnosa koji konstituiraju globalni model«". Evi- 
dentno je da je takav rad postavljao gotovo nerješive probleme na 
nivou individualnog istraživanja i potpuno opravdao princip kolek- 
livnog istraživanja kojeg je zastupao Goldmann. Goldmann je uspio 
pokazati da osam stranica sadrži: 

— u uputi za režiju, reducirani model rituala koji predstavlja 
kvalitativno i kvantitativno najznačajniji elemenat cjelokupnog ko- 
mada; 

— tri druga, nešto detaljnija reducirana modela istog rituala u 
25 replika koje predstavljaju cjelinu tog uvodnog dijela. 

Svaki reducirani model obilježava »činjenica da se na nekim per- 
tinentnim mjestima nalaze dvije, istovremeno simetrične i najčešće 
oprečne replike, koje respektivno proizlaze iz grupe Crnaca i grupe 
Bijelaca«"*. Reducirani model može predstavljati jednu od većeg bro- 


69) Značajno je da je Goldmann kroz analizu književnog djela — Gene- 
tovih Paravana, mogao dvije godine ranije anticipirati mogućnost tako 
značajne društvene krize kao što je kriza u maju 1968, dok većina sociolo- 
ga, empiričara, uprkos anketama, »naučnim« metodama i ogromnim izvo- 
rima, nije bila u stanju da predvidi ovu krizu, već su čak dokazivali da je 
nemoguća! To bi trebalo navesti najlucidnije da se upitaju o vrijednosti 
takvih socioloških istraživanja i pretjeranom značenju — teorijskom i fi- 
nancijskom — koje im se ukazuje. 

ja mogućih relacija, koje se mogu izlučiti u globalnom strukturira- 
nom univerzumu komada, i Goldmann u takvom tipu istraživanja sa- 
gledava. mogućnost odgovora na izvjestan broj pitanja koji karakte- 
riziraju strukturalističku kritiku, i posebno, odgovora na izvjesne 
primjedbe upućene njegovoj metodi: : 

— Umjesto da se ograniči na signatum, na strukturu univerzuma 
svakog djela, dijalektička i genetička metoda može rasvijetliti fo- 
rmu, tj. aspekt koji su kritičari smatrali bitno književnim. Ako či- 
ravo djelo predstavlja cjelinu u kojoj je nemoguće odvojiti formu 
od sadržaja, globalna značajna struktura — čije je porijeklo u ko- 
lektivnoj svijesti — ostaje glavni elemenat, kako u kronološkom, ta- 
ko i u strukturalnom pogledu u svakom pristupu djelu. Generaliza- 
cija proučavanja mikrostruktura omogućava da se naglasi prven- 
stvo univerzuma nad izrazom. — U diskusiji o odnosu strukture i po- 
vijesti, pokazuje se — u perspektivi genetičkog strukturalizma — da 
se strukturiranost širi do konstitutivnih elemenata konkretnih i po- 
sebnih fenomena. 

Čini nam se da analiza o mikrostrukturama, koju je Goldmann 
pokušao u prvim replikama Crnaca, predstavlja bitan produžetak 
njegove metode. Ali najznačajnija ostaje bez sumnje mogućnost pro- 
širenja ove metode na poetske tekstove. 


* * *k 


.  Goldmann je svoju metodu nastojao dokazati proučavanjem nekih 
pjesama Saint Johna Persea, posebno Pohvale 1117. Takvo prošire- 
nje genetičke metode bilo je smiono, i Goldmann priznaje da je du- 
go oklijevao pred njenom realizacijom. Trebalo je, naime, voditi ra- 
čuna o specifičnosti poetskog teksta, smatrajući u isto vrijeme vje- 
rojatnim da: 

— kao i u proučavanju proznih djela (i općenito društvenih či- 
njenica), treba najprije izlučiti globalnu značajnu strukturu, na ko- 
joj su zasnovane djelimične formalne strukture; 

— u poeziji, nesemantičke strukture (sintaksičke, fonetske, aso- 
cijativne) dobivaju posebnu važnost. 

Ipak Goldmann utvrđuje da su se prve primjene njegove struk- 
turalno-genetičke metode na poetske tekstove pokazale plodnima, bez 
obzira što rezultati mogu biti samo provizorni, »jer je osnovni prin- 
Cip (. . .) u tome da se ne smije poći od elemenata, već od globalnog 
i jedinstvenog djela i da u tom slučaju, jedinstvo vrlo vjerojatno sa- 
činjava cjelokupna zbirka ili više zbirki. U tom pogledu ipak postoji 
tehnička razlika između proučavanja cjeline poetskih tekstova i pro- 
učavanja kazališnog komada ili romana. Ukoliko se zbirka i pokazuje 
kao bitno značajno jedinstvo, ipak ostaje očito da svaka pjesma za 
sebe predstavlja mnogo autonomniji elemenat u odnosu na cjelinu 
nego što je poglavlje romana ili scena u tragediji«". 

. Zato je moguće proučavati semantičke modele, pjesmu po pjes- 
mu, prije pristupanja istraživanju globalnog modela zbirke. Među. 
tim, da li takav model nužno postoji? Drugim riječima, da li je sigu- 
rno da se može ekstrapolirati jednu metodu — bez ikakve sumnje 
strogu i bogatu u interpretacijama — modela koji na manje ili vi- 
še vidljiv način upleću »kolektivnu svijest«? Prije no što izložimo 


73) Poćsie, Gallimard, str.. 30. 
74) S.M. str. 370—38T1. 

glavne principe ovog genetičkog i strukturalnog pristupa, čini nam se 
korisnim da se zaustavimo na jednoj dosta čudnoj primjeni ove 
metode: sociologiji slikarstva, koju je Goldmann zacrtao kroz pro- 
dubljeno razmatranje o Chagallovim slikama. 


CHAGALLOVA VIZIJA SVIJETA: KAKO PUTEM SNA 
REKONSTRUIRATI SLOMLJENI SVIJET? 


Ako postoji »Goldmannova estetika«, ona je prije svega estetika 
koherencije. Ovaj problem — centralni kod mladog Luk4csa — kroz 
diskusiju o »kvaliteti forma« u središtu je čitavog Goldmannovog 
ispitivanja umjetnosti. 

— Artističko ili literarno djelo estetski je vrijedno jer uvijek iz- 
ražava koherentno značenje u adekvatnoj formi. 

— Koherentno značenje odlikuje se koincidencijom individualnog 
i društvenog. 

— Težnja ka koherenciji karakteristika je psihičkog života svakog 
pojedinca. 

— Svaka društvena grupa teži ka stvaranju koherentne vizije 
svijeta, koja se bolje realizira u grupi nego kod većine pojedinaca 
uzetih zasebno. 

— Tehničko proučavanje sredstava izražavanja ima vrijednost sa- 
mo utoliko što se zasniva na sociološkoj analizi značenja, ili, kao 
što piše Goldmann: »Pravi estetski problem nije u spoznaji koja 
je tehnička sredstva upotrijebio umjetnik, već prije svega zašto su 
ta sredstva najadekvatnija da izraze njegovu viziju svijeta«"s. 

Polazeći od ovih općih primjedbi, moguća je primjena struktu- 
ralne genetičke metode na druge umjetnosti: ne radi se o proučava- 
nju ekspresivne forme, već o pristupu viziji svijeta koja podrazumi- 
jeva estetsko stvaranje. 

*& * * 


»Da bismo pristupili Chagallovom  slikar- 
stvu, potrebno je krenuti od društvene sre- 
dine u kojoj se odvijalo njegovo djetinjstvo 
i mladost: jevrejske društvene grupe rus- 
kog gradića i sela«. 

S.M. str. 4187 


75) S.M. str. 417. 

76) Goldmann u ovoj studiji navodi da mu je razumijevanje strukture 
ili globalnih struktura Chagallovog djela bilo olakšano poznavanjem sre- 
dina u kojima je Chagall živio. Zaista, čitajući ovu studiju, ne možemo se 
oteti utisku jednog čudnog susreta između strogog i strukturalnog pristu- 
pa i intuitivnog shvaćanja Chagallovih platna: bez jedne začuđujuće eru- 
dicije — i ne samo nje! — vjerujem da je gotovo nemoguće tako dobro shva- 
titi smisao figura i simbola u Chagallovom slikarstvu, ako se nije živjelo 
u istom svijetu. Ova nam studija Chagallovih platna pruža priliku da se 
navede nekoliko biografskih podataka o Goldmannu, koji će, po našem 
mišljenju, u mnogome rasvijetliti njegov pristup Chagallu. Od svih Gold- 
mannovih tekstova, radi se, po našem mišljenju, o jednom od najljepših. 
Ove podatke dugujemo Annie Goldmann, njegovoj ženi i glavnom suradni- 
ku, koja nam je objasnila svijet Goldmannova djetinjstva. 

Rođen 1913. u Bukureštu, Goldmann nije potekao iz tako siromašne sre- 
dine kao što je ona koju oživljava Chagall, ali je djetinjstvo proveo u ma- 

Početkom 20. stoljeća fundamentalne strukture ruskog društva vr- 
lo su uzdrmane, a time i struktura jevrejske društvene grupe. Ova 
uzdrmanost očitovala se u revolucionarnoj eksploziji 1905, a sam 
će Chagall početi da slika oko 1907—1908. Već činjenica da se posve- 
tio slikarstvu, implicira raskid sa sredinom, jer je, iako bez formal. 
ne zabrane, slikarstvo »nejevrejsko zvanje«: »Odlučivši da postane 
slikar, mladi se Chagall već u izvjesnoj mjeri izdvojio i udaljio od 
svoje društvene grupe i time pokazao da tu grupu u određenom stu- 
pnju osjeća problematičnom«". Ipak nije raskinuo s njom: kroz 
mentalne i afektivne kategorije svoje grupe on je nastavio da do- 
življava svijet, društvo u kojem je stasao. Koje su to kategorije? 

»U relativnom totalitetu sela i, u manjoj mjeri, malog ruskog gra- 
da, seljačko i jevrejsko društvo konstituiralo je, izuzmemo li internu 
diferencijaciju, dvije komplementarne grupe, relativno zatvorene je- 
dna naspram druge; dvije radikalno različite grupe po profesional- 
noj strukturi (osim nekoliko rijetkih lokaliziranih iznimaka, nije bi- 
lo seljaka Jevreja. Jevrejsko društvo sastojalo se uglavnom od trgo- 
vaca, zanatlija, namještenika, svećenika — tradicionalnih i mode:- 
nih — i nekih imarginalnih zvanja, koje uostalom nalazimo u Chaga- 
Ilovom slikarstvu: guslači, nosači vode. . .) i implicitno po navika- 
ma, načinu života i mišljenja«". 

U Chagallovom univerzumu Goldmann razlikuje nekoliko osnov: 
nih epoha: 

— godine koje su prethodile njegovom prvom putovanju na Za- 
pad, 

— prvi boravak na Zapadu (1910—1914), 

— drugi boravak u Rusiji (1914—1922), 

— definitivno preseljenje na Zapad 1922. 


* bj * 


Prvi period Chagallova stvaranja obilježen je sukobom dva svije. 
ta: sobe i sela. Prvi je svijet jevrejski, drugi seljački. Moguće je ot- 
kriti i izvjestan utjecaj hasidske misli, »npr. ideja da je društveno 
najprezreniji čovjek (što su hasidske legende često pobliže objaš- 
njavale u liku nosača vode ili, ponekad, svirača) jedan od onih »sa- 
krivenih pravednika« (Zaddick) čije prisustvo omogućava svijetu da 
postoji uprkos svojoj nesavršenosti i grijesima. Tako na slici Rođe- 
nje (1910) lice starog Jevrejina koji gleda scenu izvana, kroz prozor, 
podsjeća na sliku Chliah, poslanika božjeg, koji promatra Jevreje u 
odlučnim trenucima njihova života i bilježi njihovo ponašanje«?". 

. Nasuprot jevrejskom svijetu diže se seljački univerzum, za koga 
slikar osjeća sve veću simpatiju i koji je protuteža njegova udalja- 


lom gradu Botosani, gdje se školovao i gdje je dobro upoznao jevrejsku 
sredinu iz koje je potekao. Zato su Goldmannu bliski svi Chagallovi sim- 
boli, neobične slike, bradato dijete koje simbolizira Krista, neobičnost dvi- 
je zajednice — seljačke i jevrejske, kao i neobične ličnosti, npr. guslač, sve 
figure koje su opsjedale selo i maštu jevrejske djece. Iako duboko asimi- 
liran i ateista, Goldmann je odlično poznavao jidiš: kulturu, poeziju njenih 
bajki, i šteta je da nije mogao detaljnije razviti ovu značajnu studiju o 


Chagallu, koja svjedoči o strogom i isto tako osjećajnom razumijevanju 
slikareva djela. 


17) Ibidem str. 419. 
78) Ibidem str: 419-—420. 


19) Ibidem str. 423. 

vanja od jevrejskog svijeta. Podijeljen između dva svijeta, Chagall 
će nastojati da i izrazi njihov neobičan karakter, kojeg će najtipič- 
niji primjer biti bez sumnje tri Svete porodice (1908, 1909, 1910): 

»Dvije porodice, od kojih je jedna očito jevrejska (1908), normal- 
ne su; treća, naprotiv (1910), naznačena kao seljačka porodica koli- 
ko kroz odjeću likova toliko i iz činjenice da jedan među njima ubi. 
ja svinju, odlikuje se prisustvom, u sredini slike, dječaka s bradom. 
Zaista, zar seljaci ne pričaju jevrejskim dječacima i njihovim rodi- 
teljima bajku o bogu koji je u isto vrijeme dječak (za Božić) i zreo 
čovjek (za Uskrs), najčešće bradat, i da su Jevreji razapeti?«" 

Dva platna Goli i Crveni žestokim bojama simboliziraju »eksplo- 
zivni karakter erotizma u društvu koje je praktički uspjelo da ga u 
potpunosti potisne pod različitim oblicima socijaliziranih odnosa«*!. 
Goldmann naglašava da jednostavna činjenica što je mladi Chagall 
crtao gole, znači da mu je mentalitet jevrejskog društva postao pro- 
blematičan, ali da ipak još uvijek ostaje zatočenik tog društva — 
kao što svjedoči eksplozivni karakter crvenog spojen s golim i ero- 
tizmom. U većini njegovih platna ocrtava se isti sukob: jevrejski 
Svijet (seljački svijet i soba) selo. 

Taj je fundamentalni kontrasi izražen na više platna: Smrt (1908), 
gdje leš, prenijet iz mrtvačke sobe na ulicu, neobično djeluje usred 
sela, pokraj pometača i svirača, Pogreb (1909) i Svadba (1909). 


* * * 


Chagallov dolazak u Pariz 1910, udaljavanje od Rusije, kontakt 
sa Zapadom, izmijenit će duboko njegove mentalne i afektivne struk- 
ture i njegovu viziju svijeta. 

Sada će se Chagallovo slikarstvo razvijati u predstavljanju seljac- 
kog svijeta, u sve čudnijoj i neobičnijoj viziji. Toj grupi pripadat će 
slijedeća platna: Ja i selo (1911), Rusiji, magarcima i drugima (1911), 
Rusko selo i mjesec (1911). Susret sa zapadnim svijetom pojačava 
razliku koja Chagalla odvaja od jevrejskog svijeta. Duhovna dimenzži- 
ja judaizma gubi važnosi i realitet, a slike jevrejskog svijeta još su 
samo slike pune ljubavi i nježnosti to su Bradati čovjek (1910—1911), 
Rođenje (1911), Svirač (1912—1913), Žuti rabin (1912), Trgovci stokon: 
(1912), Guslač (1912—1914). Sve te slike kao da sugeriraju da je jevre)- 
ski svijet bolestan: Žuti rabin je upola s lica, a upola s naličja, Svi- 
rač lebdi iznad sela. 

Seljački svijet sve je vedriji i čini se da ga Chagall gleda sa sve 
više simpatija. »Iako ga smatra na najvećem stupnju čudnim i ne- 
običnim, Chagall naglašava njegov živi i stvaralački karakter. Ždrije- 
be u trbuhu kobile u Trgovcima stokom, dijete u utrobi seljakinje u 
Materinstvu (1912—1913) izražavaju taj osjećaj«?*. ' . 

Slikar spoznaje otuđenost i samoću, i ta atmosfera ispunjava sli- 
ke u tom razdoblju — u Autoportretu sa sedam prstiju (1911) pjesnik 
je razapet između poziva Rusije i Pariza. 


*& * * 


Godine 1914. Chagall se vraća u Rusiju. Svijest o bolećivom kara- 
kteru jevrejskog društva postaje vrlo oštra. Žutom rabinu slijedi Ze- 


80) Ibidem str. 425. 
81) Ibidem str. 426. 
82) S.M. str. 429. 

leni rabin (1914). Čovjek je, primjećuje Goldmann, gotovo preobra- 
žen u fantoma, i dio tijela, posebno ruke, kao da umire. Rabin više 
nije osoba koja izaziva nježnost i poštovanje, on postaje dramati- 
čan i boležljiv: to je epoha Rabina s limunom. Sva platna ovog raz- 
doblja pokazuju nam rušenje jevrejskog svijeta. To su Iznad Viteb- 
zka (1914), koja pokazuje lutajućeg Jevrejina iznad grada u trenut- 
ku njegova pada, Crveni Jevrejin (1915), Očev portret (1921). Sve te 
slike izražavaju bolesni svijet koji se ruši. Tom osjećaju pridružuje 
se i osjećaj metamorfoze ruskog društva. Chagall se, čini se, veže uz 
subjektivne vrijednosti: ljubav, porodicu. On se suprotstavlja svi- 
jetu, kao što se Jevrejin suprotstavljao selu. To je epoha platna Au- 
toportret (1914), Ispruženi slikar (1915), Ljubavnici u zelenom (1916— 
— 1917), Ljubavnici iznad grada (1917), Šetnja (1917), Dvostruki por- 
tret sa čašom vina (1917), Bilo gdje izvan svijeta (1919). Došavši na Za- 
pad, u svijet s kojim nikad nije imđo afektivne veze. Chagall kao da 
se povlači u svijet sna. Teško je saznati kakvo je mjesto zauzimala 
Oktobarska revolucija u njegovom stvaralaštvu. Goldmann, među. 
tim, primjećuje: 

»Chagalov odnos prema Revoluciij bio je sigurno površan; Cha- 
gall je rano napustio revolucionarnu Rusiju. Zato eksplicitna tem« 
Revolucije ima smanjeno značenje u njegovom djelu. Jedina slika 
koja je obrađuje, u retrospektivi Paviljona Marsan, Revolucija 
(1937), prikazuje je kao veliki cirkus, Lenjin kao akrobat hoda na 
rukama, a u uglu, edlvojeni od ostalih, ispruženi su na krevetu sli- 
kar i njegova porodica... Možda bi također trebalo spomenuti gru- 
pu radnika sa crvenom sastavom, koja u Bijelom raspeću 
(1938), prodire u poludjeli svijet, obuhvaćena panikom«, 


* k * 


Godine 1922. Chagall definitivno napušta Rusiju i nastanjuje se 
na zapadu. Tada stvara najromantičnija djela u istom odbijanju 
bolesnog jevrejskog društva, revolucionarne Rusije i Zapada. Cha- 
gall se definitivno povlači: u svijet snova koji odsad postaje sredi- 
šnja tema njegova slikarstva. Chagallov svijet sastoji se od imagi- 
narnih i mitoloških elemenata koji se ne mogu povezati ni s jednim 
posebnim društvenim kontekstom. San će pomiriti dva antagonis- 
tička svijeta koji čine Chagallov univerzum: svijet jevrejskog dje- 
teta i seljački svijet: 

»Ustanovimo konačno impresiju radosti koja proizlazi iz poslje- 
dnjih slika: svijet je za Chagalla postao cirkus pun kontradikcija, 
vrtlog u kojem se nalazi sve, od bezglavog čovjeka do cirkuske jaha- 
čice, vrtlog ipak čudesan u svojem bogatstvu i složenosti«s4. 


TEORIJSKI PROBLEMI GENETIČKE I DIJALEKTIČKE METODE U 
SOCIOLOGIJI KNJIŽEVNOSTI 


Goldmann smatra da sociologija književnosti nužno mora bi- 
ti dijalektička i genetička. Proistekla iz radova Georga Lukacsa, 
Goldmannova metoda pokazuje se radikalno drugačijom od svih 
dotad poduzimanih oblika »univerzitetskih« kritika. Ona, što 


83) S.M. str. 435. 
84) S.M. str. 443. 

više, teži da izazove istinsku revoluciju u razumijevanju odnosa 
između sadržaja književnog djela i sadržaja kolektivne svijesti, 
to jest umjetničkog stvaranja i svakodnevnog života ljudi. Gold. 
mann je često definirao principe ovog pristupa u pet osnovnih 
teza": 

— bitni odnos između društvenog života i književnog stvara. 
nja obuhvaća kategorije koje u isto vrijeme organiziraju empi- 
rijsku svijest određene društvene grupe i imaginarni svijet koji 
je stvorio pisac; 

— iskustvo pojedinca nužno je suviše kratko i ograničeno 
da bi stvorilo mentalne strukture koje sociologija književnosti 
nastoji proniknuti: radi se o rezultatu kolektivnog stvaranja po- 
jedinaca koji žive u analognoj situaciji i _ čine privilegiranu dru- 
štvenu grupu; 

— odnos između strukture svijesti jedne društvene grupe i 
svijeta djela, predstavlja, u najboljem slučaju, više ili manje 
strogu homologiju, ili jednostavni odnos značenja; 

— takvo ispitivanje obuhvaća sva djela, a posebno najveća. 
Kategorijalne strukture na koje se odnosi sociologija književ- 
nosti, predstavljaju upravo ono što djelu daje jedinstvo; | 

— kategorijalne strukture koje upravljaju kolektivnom svi- 
jesti i koje su prenijete u imaginarni svijet umjetnika, nisu ni 
svjesne ni nesvjesne (u freudovskom smislu): one su neoformlje- 
ne. 

Tako se ocrtava prvo izdvajanje predmeta sociologije književ- 
nosti: potrebno je voditi računa o cjelovitosti teksta na bazi nje- 
gove strukture (koju treba otkriti) i ne dodati tekstu ništa što 
bi bilo izvanjsko. Samo ukazujući na funkcionalni karakter struk- 
ture postiže se autentično razumijevanje djela. Takav postupak 
zahtijeva da se autorovim namjerama ne pokloni posebna važ- 
nost i ne precijeni važnost pojedinca: 

»Svijet čini, doista, samo parcijalni element ljudskog pona- 
šanja i ima, najčešće, sadržaj koji ne odgovara objektivnoj pri- 
rodi tog ponašanja«". 

Osim toga, sami »utjecaji« nemaju nikakvu eksplikativnu vri- 
iednost i predstavljaju samo jedan podatak među drugima. Uk- 
ratko, možemo reći da je »razumijevanje problem unutarnje 
koherencije teksta koji pretpostavlja da se doslovno uzme teksi, 
čitav tekst i samo tekst, i da se unutar njega istražuje globalna 
značajna struktura; eksplikacija istraživačkog problema indivi- 
dualnog ili kolektivnog subjekta (u slučaju kulturnog djela sma- 
tramo, zbog razloga koje smo ranije naveli, da se uvijek radi o 
kolektivnom subjektu), u odnosu na koji mentalna struktura ko- 
ja upravlja djelom ima funkcionalni karakter, a samim tim zna- 
čajan«*". 


-—___ 


85) Cf. posebno: Sociologija književnosti: Status i problemi metode, (M. 
S. str. 54). 

86) M.S. str. 60. 

87) M.S. str. 62. 


900 


Takav pristup nije samo suprotan klasičnoj univerzitetskoj 
kritici (proučavanje samog djela izvan povijesnog konteksta, pro- 
učavanje autorove ličnosti, utjecaja koje je primio), već i svakom 
psihoanalitičkom pristupu. Premda sociologija književnosti i psi- 
hoanaliza zajednički tvrde da je svako ljudsko ponašanje dio zna- 
čajne strukture, da je nemoguće shvatiti to ponašanje bez preciz- 
nog odnošenja na strukturu, i da je sama struktura razumljiva 
jedino u svojoj genezi, one se suprotstavljaju na planu globalne 
interpretacije ponašanja. Dok psihoanaliza pokušava svako ljud- 
sko ponašanje reducirati na sferu želje, genetička sociologija »od- 
vaja libidinozna ponašanja koja proučava psihoanaliza, od pona- 
šanja povijesnog karaktera«, koji se prema Goldmannu, odnose 
na transindividualni subjekt. Ako se ljudsko ponašanje i uklju- 
čuje u libidinoznu i povijesnu sferu istovremeno, izdavajanju 
prema upotrijebljenoj metodi ne može biti jednako. Dok psiho- 
analiza izabire sferu interpretacije, sociologija književnosti bit 
će sfera razumijevanja. Razumijevanje, primjećuje često Gold- 
mann, nije afektivni već intelektualni čin; to je, u najvećoj mc- 
gućoj mjeri, precizan opis značajne strukture imanentne prou- 
čavanom predmetu. Dovoljno je uzeti za predmet proučavanja 
globalnu strukturu, pa da objašnjenje postane razumijevanje. Iz 
sociologije književnosti Goldmann izvlači valjan princip za sve 
humanističke nauke: svako istraživanje mora biti na dva razli. 
čita nivoa — na nivou proučavanog objekta i nivou neposredne 
globalne strukture. Proučavanje datog objekta (tekst, društvena 
stvarnost itd.) može biti zadovoljavajuće jedino ako se uspije 
izdvojiti strukturu koja informira o većem broju empirijskih po- 
dataka, naročito onih koji se čine najvažnijim, tako da neće bi- 
ti vjerojatno ili moguće da neka druga analiza predloži drugu 
strukturu, koja bi omogućila veće razumijevanje. 


Goldmann, kome se često predbacivala sociološka interpre- 
tacija književnih tekstova, pokazuje prema njima krajnje poš- 
tovanje. Goldmann ne zamjera toliko klasičnoj kritici da nešto 
oduzima tekstu, već da nešto drugo dodaje. Za stručnjaka povi- 
jesti književnosti Hektor ne može govoriti u Andromahi, jer je 
mrtav i prema tome radi se o iluziji žene stjerane u očaj. Gold- 
mann primjećuje da se, nažalost, ništa od toga ne nalazi u Raci- 
neovom tekstu, koji nam dva puta samo daje do znanja da je 
Hektor, mrtav, govorio. Katkad Goldmann do ekscesa ukazuje 
poštovanje tekstu. Tako piše: »Ne možemo govoriti o nesvjes- 
nom kod Oresta ni o želji Edipovoj da oženi majku, jer ni Orest 
ni Edip nisu živi ljudi, već tekstovi, i nitko nema pravo bilo što 
dodati tekstu koji ne govori ni o nesvjesnom ni o incestnoj že 
lji«“. Tako se, prema Goldmannu, eksplikativni princip može na- 


laziti jedino u nesvjesnom kod Sofokla, a nikako kod Edipa, jer 
je Edip samo tekst. | 


88) M.S. str. 70. 

Sociologija književnosti ima privilegij nad ostalim discipli- 
nama, jer zna da djelo, koje je nadživjelo vrijeme, mora činiti 
značajnu strukturu. Uvijek je, međutim, moguće da više djela 
istog autora izražavaju različite strukture. Tako je Goldmann 
pokazao da Provincijali i Misli odgovaraju dvjema vizijama svi- 
jeta koje imaju različite sociološke temelje: 

— centristički i polukartezijanski jansenizam čiji su najpo- 
znatiji predstavnici bili Arnaud i Nicole, i ekstremistički janse- 
nizam, čija je glavna ličnost teolog Barcos, opat Saint Cyrana. 
Rasvjetljavanje tragične strukture omogućilo je da se u objeki 
istraživanja integriraju četiri glavna Racinova komada: Andro. 
maha, Britanik, Berenika i Fedra. Na mnogobrojnim primjerima 
koje smo prethodno analizirali, Goldmann je pokazao kako su 
takve strukture mogle biti iznijete u većini velikih zapadnih dje- 
la. Kada je otkrivena unutarnja koherentnost djela, potrebno je 
usmjeriti se prema objašnjenju, ali da se ipak ne skreće psiholo- 
škoj eksplikaciji, iz slijedećih razloga: 

a) prije svega zato, jer smo uvijek slabo obaviješteni o psi- 
hologiji davno mrtvog pisca, i jer tu možemo dati samo više ili 
manje briljantnu fiktivnu rekonstrukciju; 


b) nijedna psihološka eksplikacija nije nikada uspjela uči 
niti razumljivim znatan dio teksta, osim nekih vrlo općih par- 
cijalnih elemenata; 


c) ono što psihološka eksplikacija osvjetljava uglavnom je u 
djelu najmanje važno. 

Nakon što smo razlučili sociologiju književnosti od psihoana- 
litičke interpretacije, ostaje nam da pokažemo njenu suprotsta- 
vljenost tradicionalnoj povijesti književnosti. Suprotno od for. 
malističkog strukturalizma, koji ističe vječne strukture, gene- 
tički strukturalizam nastoji da pokaže evoluciju povijesti, a da 
se ipak ne odrekne strukturalne analize. Tako sociologija knjiže- 
vnosti uspijeva distingvirati koncepte koji, čak da nikada ne 
mogu koincidirati sa zbiljom, znatno se njoj približavaju. Iako 
se zaustavlja samo na fundamentalnim koherentnim struktura: 
ma, ona ipak zna da su sve strukture uvijek djelimično neade- 
kvatne zbilji, i da su zavijene u proces povijesne destrukturacije 
koji posreduje predmet istraživanja. Otkriće mikrostruktura omo- 
gućilo bi istraživačima stalno dotjerivanje sheme interpretacije, 
tako da spoznaje integralnost teksta. 


GENEZA I STRUKTURA: GENETIČKI STRUKTURALIZAM 


»Problem povijesti, to je povijest prob- 
lema i obratno«. 

Georg Lukdcs 
»Siva je, prijatelju moj, svaka teorija, ali 
je drvo života uvijek zeleno«. 

Goethe 

Uvjerenje koje dominira svim Goldmannovim istraživanjima 
jeste da je nemoguće izolirati jedno djelo, problem, teoriju, od 
kulturnog konteksta u kojem su nastali. Isto tako, svako poseb- 
no pitanje bez prestanka postavlja pitanje povijesti uopće. Ob. 
ratno svako razumijevanje povijesti implicira »proučavanje in- 
telektualnog i svjesnog života ovih ljudi i istraživanje korelaci- 
je između transformacija koje je podnio i transformacija drugih 
sektora društvenog života«" Evoluciju jednog društva moguće je 
shvatiti samo kroz evoluciju svake njene manifestacije — prob- 
lema koji su se postavili pred ljude — i transformacija koje je 
pretrpjela struktura ovih problema. 


Tako se dokazuje genetički strukturalizam — pokušaj da se 
shvati značajna struktura svakog društvenog ponašanja kroz os- 
vjetljavanje parcijalne strukture, same shvaćene u široj struk- 
tuli koiu treba otkriti. Ovom metodom Goldmann se odvaja od 
dva suprotna i u krajnjoj liniji slična pristupa po nesposobno- 
sti da shvate konkretnu stvarnost: 

—- atomizam koji pokušava da uvede u humanističke nauke 
principe koji su u 19. stoljeću upravljali prirodnim naukama 
(kauzalna i nužna objašnjenja, univerzalne korelacije koje ob- 
jašnjavaju posebne fenomene); | 

— negenetički strukturalizam koji obuhvaća Husserla, Ges- 
tail psihologe (Wertheimer, Kčhler, Koffka), ali i Levi-Straussa 
i Rolanda Barthesa, koji razmatraju samo postojanje perma- 
nentnih i univerzalnih struktura. 


Katkada izgleda da se ova dva suprotna pristupa sjedinjuju. 
Tako se čini da Lćvi-Strauss spaja deskriptivni strukturalizam i 
cksplikativni atomizam: strukture su vječne i beznačajne, a in- 
teligibilne veze su djelo zajedničkih elemenata: »atoma struk- 
ture«". (Kao što je atom grupa koju čine muškarac, žena, dijete 
i jedan muški član grupe koji daje ženu mužu.) Genetička per- 
spektiva — čiju korisnost Lćvi-Strauss priznaje — ostaje za nje- 
ga ipak sekundarna. Suprotno od ovog strukturalizma, Goldmann 
tvrdi da »razumijevanje i eksplikacija nisu samo procesi intelek- 
tualno spojeni, već su jedan te isti proces, samo prenesen na raz- 
ličite nivoe izdvajanja objekta«". 


| Konstitutivne strukture ljudskog ponašanja nisu univerzal- 
ne datosti, već »specifične činjenice, nastale iz prethodne gene- 
ze, koje upravo proživljavaju transformacije i nagovještavaju 
buduću evoluciju«". Istraživanje dinamičke strukture ima da- 
kle istovremeno karakter razumijevanja u odnosu na proučava- 


ni objekt, i eksplikativni karakter u odnosu na ograničene struk- 
ture koje su konstitutivni elementi. | | 


89) M.S. str. 18. 


90) Cf. Strukturalna antropologi 
981) M.S. str. 21. dika 
92) Ibidem str. 21. 

Time genetički strukturalizam obnavlja veze sa čitavom jed- 
nom tradicijom koja se rađa sa Hegelom i Marxom i čija dru. 
ga etapa izgleda povezana s pojavom psihoanalize". Goldmann 
izražava ipak neke rezerve u pogledu freudovskog pristupa — ko- 
ji pogađa mnogo manje psihoanalizu kao nauku i metodu od 
njene primjene na povijest"; on joj predbacuje da se koristi o- 
pasnim objašnjenjima na bazi koncepcije osakaćenog vremena: 
za psihoanalizu jedino postoji prošlost, a ne budućnost. Gold- 
mann primjećuje da je Freud »brižno sačuvao od službene kon. 
cepcije kauzalne eksplikacije koja je vladala u njegovo vrijeme, 
ideju da bi se objašnjenje sadašnjeg stanja moglo naći jedino u 
prošlosti, odbijajući da u svoju viziju uvede bitnu dimenziju za 
svaki generalizirani genetički strukturalizam: dimenziju budući. 
nosti«. Goldmann nikada nije sakrivao svoje nepovjerenje u po- 
gledu primjene psihoanalitičkih koncepta na društvene, povije- 
sne i kulturne fenomene. Ako se svako djelo shvaća u relativ- 
nim totalitetima, značenje jednog od njih ne bi se moglo apso- 
lutno privilegirati. 

Premda je metoda genetičkog strukturalizma proizašla iz He- 
gela, Marxa i Freuda, treba se pozvati i na Diltheya — uprkos 
njegovog potpunog nedostatka strogosti — da bi se shvatilo kako 
se mogla organizirati u metodu blisku humanističkim naukama. 
Međutim, ona postaje stroga metoda naročito na bazi radova 
Georga LukaAcsa i Jeana Piageta. Uvođenjem kategorije dijalek- 
tičkog totaliteta u budućnost, Lukacsa možemo smatrati pretc- 
čom svakog strukturalnog istraživanja. A Piaget je, po Goldma- 
nnovom mišljenju »empirijski pronašao u laboratorijskom istra- 
živanju gotovo sve fundamentalne teorijske pozicije, koje je 
Marx sto godina ranije formulirao na području društvenih na- 
uka«"*. Prema tome, metoda koju je Goldmann izgradio u pri- 
stupu književnim djelima, ne smije se ograničiti na sociologiju 
književnosti, već se odnosi na skup pristupa koji se mogu pro 
voditi u humanističkim naukama. 


KULTURNO STVARANJE I DRUŠTVENI SUBJEKT 


»Čini mi se da glavnu specifičnu crtu marksističke misli pred- 
stavlja koncept kolektivnog subjekta, tvrdnja da u po- 
vijesnoj dimenziji nikada nisu pojedinci, već društvene grupe 
one, koje djeluju, i da samo u odnosu na njih možemo shvatiti 
događaje ponašanja i institucije«. 

M.S. str. 327. 

U Golmannovoj genetičkoj i dijalektičkoj epistemologiji ne- 
moguće je odvojiti svijest i njen razvoj od ostalih sfera ljudskog 


93) Cf. slavno djelo Normana O. Browna: Eros et Thanatos. 

94) Izgleda da Goldmann ispušta važnu etapu u stvaranju ovog gene- 
ličkog strukturalizma: uvođenje koncepta interpretacije i genealogije od 
strane Nietzschea. 

95) M.S. str. 29. 

života. Stvaralački subjekt svakog intelektualnog i kulturnog živo- 
ta nije individualni, već društveni. »Svaki put kad proučavamo 
neki povijesni događaj ili, što se na prvi pogled čini manje evi- 
dentnim, velika djela iz povijesti književnosti, filozofije i umjet- 
nosti, konstatiramo da subjekt, to aktivno i strukturirano jedi- 
nstvo koje omogućava da se na značajan način spozna ljudska 
akcija ili priroda i smisao proučavanog djela, nije pojedinac, 
već transindividualni realitet, ljudska grupa«". 

Još. jednom Goldmann izražava nepovjerenje u pogledu sva- 
ke psihoanalitičke, literarne ili društvene interpretacije. Prem- 
da priznaje da uz taj kolektivni subjekt postoji »sektor ljudskog 
života s individualnim subjektom, koji je Freud istraživao i -oz- 
načio kao područje libida«*"', Goldmann navodi da: 

»libido i libidinozno ponašanje nikada ispravno ne objaš- 
njavaju smisao povijesnog i, naročito, kulturnog ostvarenja; ne 
može se; naime, svesti na individualnu želju značenje jednog u- 
mjetnički vrijednog djela, autentične filozofske misli, povijes- 
nog ostvarenja uopće«". 

Danas bismo s interesom slijedili Goldmannovu analizu Sar- 
treovog Flauberta, koju Goldmann sigurno ne bi propustio da 
napiše. Već u kritičkom prikazu Dijalektičkog razuma govorio 
je o svome nepovjerenju u pogledu važnosti koju Sartre daje in- 
dividualnom životu: 

»Problem, dakle, nije u tome da se zna što je Gospođa 
BovarybilaFlaubertu, već ono zbog čega jeGospođa 
Bovary značajno kulturno djelo, tj. povijesni 
realitet, ono što je razlikuje od tisuću drugih prosječnih dje- 
la iste epohe i buncanja ovog ili onog luđaka«" 

Goldmann je odredio koncepciju društvenog subjekta kao 
individualnog subjekta gotovo stalnim suprotstavljanjem dijale- 
ktičke i genetičke sociologije književnosti psihološkoj ili psiho- 
analitičkoj interpretaciji umjetničkog i književnog djela. Pro- 
izašla iz Hegela, Marxa i Lukacsa, u suprotnosti s Freudovom 
metodom, takva metoda pokušava uvrstiti proučavano djelo u 
širu strukturu nego psihoanaliza. Struktura nije vječna, ona je 
proizvod jednog razvitka. Za Freuda se stvaralaštvo uvijek svodi 
na pojedinca i predstavlja »strogu, jedva modificiranu u nekim 
sekundarnim točkama, transpoziciju analiza individualnog po- 
našanja i individualnog libida«'". Tu transpoziciju Goldmann u- 
vijek ocjenjuje problematičnom. Djelo se ne može ograničiti na 
pojedinca: ono se povjerava budućnosti, prošlosti i smrti. Zato 
se od pojedinca ne može učiniti ćentralnu kategoriju istraživa- 
nja, jer subjekt uvijek konstituira više individua. Dok je sa sta- 
novišta psihoanalize integracija želje subjekta fundamentalna, 


96) M.S. str. 38. 
:97) M.S. str. 39. 
98) M.S. str. 39. 
99) M.S. str. 257. 
100) M.S. str. 99. 

za sociologiju književnosti razumijevanje ima smisla jedino u 
odnosu na individualni subjekt. Goldmann je također nastojao 
izdvojiti autonomiju kulturnog subjekta — grupu protivnu dru- 
gim grupama i koja preobražava povijest u ovu opoziciju — iz- 
bjegavajući svaku mogućnost dogmatske redukcije (redukcije 
svih opozicija na klasnu ili na individualni subjekt koji se izdva- 
ja na društvenom i povijesnom horizontu). Svaka društvena gru- 
pa teži ostvarenju jedne predodžbe — više ili manje svjesnog re- 
da društvene cjeline — i u nekim privilegiranim slučajevima 
može postati predmet kulturnog stvaranja, kada od te predod- 
žbe uspije stvoriti viziju svijeta. 

Međutim, ove globalne strukturacije, kao što su nam poka- 
zali Hegel i Marx, imaju samo privremenu vrijednost i ispravne 
su samo za određene društvene grupe, koje su prisutne u izvjes- 
noj povijesnoj situaciji. Kada se pod učinkom vanjskih utjecaja 
grupa transformira, mentalne kategorije prestaju biti efikasne, 
gube svoju racionalnost i na njima je red da se transformiraju. 
Time se Goldmann suprotstavlja svakom dogmatizmu, koji bi 
nastojao da u povijesti održi oblike misli osuđene od same povi- 
jesne evolucije i koje bi se suprotstavljale ljudskoj težnji k slo- 
bodi. 

Istraživati viziju svijeta znači suprotstaviti se univerzitetskoj 
kritici koja nikada nije pokušavala obuhvatiti jedinstvo bogat. 
stva i mnogostrukosti proučavanih djela. Jedinstvo umjetnič- 
kog djela bez sumnje je jedna od središnjih Goldmannovih teza. 
Fotrebno je otkriti jedinstvo umjetničkog djela, vezu tog jedin- 
stva sa svijesti povijesno determiniranih društvenih grupa. Kako 
proučavati viziju svijeta? Prema Goldmannovu mišljenju, kritika 
se mora primijeniti na tri posebne domene: 

— odbačene vrijednosti: svako značajno književno djelo sa- 
drži jedinstvenu viziju svijeta koja organizira njegov univerzum. 
Ukoliko se zaista radi o autentičnom djelu, treba spoznati i dru- 
ge vrijednosti koje ova vizija svijeta potiskuje i odbacuje; | 

— ontologija smrti: svako djelo, svaka vizija svijeta ima 
funkcionalni karakter u odnosu na grupu koju izražava i koja 
ga je kreirala, ali se svaka vizija sukobljava s ontološkom stva- 
rnošću koju nikada neće moći dokinuti: smrću. Zato svako pita- 
nje o viziji svijeta treba biti i pitanje o smislu koji je smrt do- 
bila u tom univerzumu; 2 

— konflikt između individualnih težnji i društvenog poretka. 
Potrebno je shvatiti žrtve koje društveni poredak zahtijeva na 
planu individualnog života. Psihoanalitička kritika ima bez sum: 
nje krivo da ove težnje postavlja na početak svakog kulturnog 
stvaranja, ali nije manje istinito da književno stvaranje implici- 
ra oštru svijest o žrtvi koju ove aspiracije zahtijevaju na pla- 
nu individualnog života. »Libido predstavlja na taj način važan 
elemenat djela, ne u pogledu jedinstva i smisla, kao što misle 
psihoanalitičari, već naprotiv, u pogledu mnogostrukosti i bo- 
gatstva koji se suprotstavljaju strukturaciji«'". 


101) M.S. str. 51. 

' III 
SOCIJALIZAM ILI BARBARSTVO 


»I danas, usprkos svim preobrazbama i 
modifikacijama, koje je krajnje važno 
analizirati pozitivnim i naučnim putem, 
alternativa. koju su izrazili Marx i Rosa 
Luxemburg, ostaje i dalje ispravna; na 
dva ekstremna. pola evolucije ocrtavaju 
se dvije ekstremne slike barbarstva i so- 
cijalizma«. 

Marksizam i humanističke nauke str. 

14. 


Nemoguće nam je u ovoj studiji, posvećenoj u prvom redu 
Goldmannovoj metodi pristupa književnim djelima, izložiti kom- 
pleksnost posljednjih političkih istraživanja, prekinutih njego 
vom smrću, koje nije imao vremena tematizirati'“. Nastojat će- 
mo, na osnovi nekih tekstova objavljenih u posthumnoj zbirci 
»Marksizam i humanističke naukc«, zatim pojedinih interven- 
cija na kongresima Korčulanske ljetne škole, diskusije o tezama 
Ernesta Blocha i Herberta Marcusea, Malleta i Ernesta Mande 
la, da u jednoj drugoj studiji pokažemo veliko bogatstvo tek 
započetih istraživanja. Ovdje ćemo se posvetiti samo jednoj te- 
mi, Goldmannovoj potrebi da redefinira sadržaj socijalizma i po- 
kaže da ukoliko se socijalizam potvrdio, to je zato što inkarnira, 
kao što je Marx predvidio, novi stadij civilizacije. 


* X* * 


Jedan od najznačajnijih tekstova za razumijevanje Goldma- 
nnove političke misli svakako je »Socijalizam i humanizam«, na 
pisan za zbirku na engleskom jeziku izdanu u redakciji Ericha 
Fromma, u kojoj Goldmann nastoji da pokaže suvremeni značaj 
socijalizma. U marksističkoj teoriji, pobjeda proleterske revo- 
lucije, podruštvljenje sredstava za proizvodnju i uspostavlja- 
nje centraliziranog planiranja, trebali su rezultirati takvom dru- 
štvenom organizacijom koja bi, nakon prijelazne faze diktature 
proletarijata, ukinula eksploataciju čovjeka po čovjeku, -reali- 
zirala velike vrijednosti građanskog humanizma, dajući im prvi 
put autentični karakter umjesto. čisto formalnog statusa koji su 
imale u kapitalističkom društvu, gdje su postojale jedino ure- 
zane na spomenicima. Stvarna jednakost koju uspostavlja soci- 
jalističko društvo, omogućila bi izgradnju drugačijeg stadija ci- 
vilizacije koji bi preuzeo pozitivne elemente iz tri prethodne ve- 
like društvene formacije: 


102) I koji, bez sumnje, najavljuju zaokret u njegovoj misli. 

— nepostojanje klasa u primitivnim društvima; 

— kvalitativni odnosi ljudi s drugim ljudima i sa prirodom, 
koji obilježavaju pretkapitalistička društva; 

. — racionalnost koju je kapitalističko društvo uvelo u podu- 
zeće i sveukupnost vrednota povezanih s tom racionalnošću. 

Socijalistička revolucija trebala bi isto tako simbolizirati 
kraj prethistorije i prijelaz iz carstva nužnosti u carstvo slobo- 
de. Počevši od 1917. postojanje jedne socijalističke države, a za- 
tim više socijalističkih država neposredno nakon drugog svjet- 
skog rata, postavilo je bitan šrotlem stvarne realizacije sadrža- 
ja socijalizma. Ne može se negirati raskorak koji odvaja reali- 
zaciju Marxovih obećanja od transformacije revolucionarne ide- 
ologije u apologetsku ideologiju. Ako je funkcija koju su Marx i 
Engels ispunili u pogledu ideologije trijumfirajuće buržoazije, 
bila da uspostavi sukladnost između ideje i realiteta, uloga 
marksističkog intelektualca danas, prema mišljenju Goldmanna, 
jeste da održi isti zahtjev u odnosu na: 

— apologete novih socijalističkih društava; 

— apologete zapadnih društava na putu preobrazbe; 

— apologete društva Trećeg svijeta. 

Konstantna Goldmannova briga bila je da kroz pozitivne a- 
nalize realiteta, redefinira političku evoluciju radničkog pokrc- 
ta od 1917. Jedan od velikih problema koji je Goldmann nepresta- 
no postavljao, bio je problem odnosa između realiteta i vredno- 
ta u kapitalističkim i socijalističkim društvima. Od dvije fun- 
damentalne Marxove teorije o kapitalističkom društvu: 

— teorije fetišizma robe (ili reifikacije prema Lukacsu); 

— teorije progresivnog osiromašenja proletarijata i njegov 
nužni razvoj prema revolucionarnom osvješćivanju; prva je, pre: 
ma Goldmannu, daleko značajnija za razumijevanje evolucije ka- 
pitalističkog svijeta u 20. stoljeću. Druga se, naprotiv, pokazuje 
sve prevladanijom i u opreci sa stvarnom evolucijom društva. 
Goldmann kod Lenjina vidi početak razumijevanja ove trans- 
formacije u dvije značajne teorije: u. 

— spontana evolucija proletarijata vodi u trađe-unionizam, 
a ne u konstituiranje revolucionarne klase; 

— na Zapadu postoji manje ili više širok sloj proletarijata 
(»radnička aristokracija«) integriran u kapitalističko društvo, 
koji čini društvenu bazu reformističkog pokreta. 

Konačno, kapitalizam se, od drugog svjetskog rata, trans- 
formirao i zahtijeva nove ekonomske analize: 

— moderni kapitalizam može odsad izbjeći većinu struktu- 
ralnih kriza koje je Marx predvidio, osigurati povećanje proizvo- 
dnih snaga i viši životni standard radnika; 

— marksistička teorija ne može se više zasnivati na sve ve: 
ćoj bijedi na Zapadu da bi provela nužnu preobrazbu proletari- 
jata u revolucionarnu klasu. 

Tako se ocrtava drugačija politička, društvena i ekonomska 
evolucija od one koju je Marx predvidio: dokazivanje nužnosti 
socijalizma više se ne može zasnivati na sve većoj bijedi radnič- 

ke klase. Nalazimo se u paradoksalnoj situaciji koja se odlikuje 
činjenicom da se socijalizam i kapitalizam bore za utjecaj na 
svijest radničke klase i da infrastruktura djeluje u korist inte- 
gracije klase u postojeći društveni poredak. 

Zadatak koji se danas postavlja pred socijaliste jeste izrada 
»valjanog programa da bi se na planu superstruktura, političke, 
društvene i kulturne misli, vodila borba za svijest pojedinaca«. 
Za Goldmanna se izbor danas može postaviti samo između dva 
modela društva koje definiraju kriteriji vrijednosti, a ne pro- 
izvodnje: | 

 — društva u kojem će se životni standard bez sumnje znatno 
podići, ali koje će doći do »dehumaniziranog svijeta čije će kul- 
turne mogućnosti biti svedene na minimum«; 
“— socijalističkog i demokratskog društva sposobnog da osi- 
gura što ravnomjernije blagostanje, ali »koje bi, također i pri- 
je svega, osiguralo razvoj individualnih odgovornosti svakog na- 
roda i stvorilo društvene i ekonomske osnove za polet duhov- 
nog i kulturnog života«'?. 

Goldmann je nastavio staru Luk&csevu diskusiju o teškoćama 
da se pomiri povijesni interes i neposredni interes proletarijata 
u svjetlosti evolucije radničkog pokreta. Ako se neposredni in- 
teres proletarijata kreće u korist integracije u kapitalistički si- 
stem, povijesni interes kreće se u korist izgradnje socijalizma. 
Goldmannova analiza evolucije socijalističkih društava naglaša- 
va ista odstupanja naspram marksističke teorije: 

: 4 treba priznati da su tzv. socijalistička društva daleko od 
realizacije Marxovih obećanja u pogledu dokidanja alijenacije i 
i ostvarenja humanističkih vrednota; 

— birokratski sistem stvorio je nove oblike alijenacije i tla- 
čenja koje se teško može opravdati: »na filozofskom planu, to 
je čuveni problem zla i njegove pozitivne i napredne funkcije u 
povijesti kao jedinog načina realizacije dobrog; da kažemo s 
Goetheom, činjenica je da čovjek mora prodati dušu đavolu da 
bi došao do boga; ali đavo nije bog i ni u jednom momentu so- 
cijalistički mislioci nisu učinili od diktature, čak i proleterske, 
od ograničenja slobode i jednakosti, fundamentalnu i trajnu vri- 
jednost svoje filozofije“; | 
. — intelektualni, umjetnički.i kulturni život koji bi s dolas- 
kom komunizma trebao doživjeti — u Istočnoj Evropi npr. — 
novi procvat, još uvijek se čini krajnje siromašan i reduciran. 

.. Takvo je činjenično stanje shvatljivo. Socijalistička revolu- 
cija zbila se u jednoj ekonomski zaostaloj zemlji, a ne u razvi- 
jenoj zemlji, kao što je predviđao Marx. Ekonomska zaostalost 
manki . 2 dr okk oblike i odgodu neposredne izgradnje 
e ) ej Prijetnja | ašizma primorala je SSSR da sve svoje 

Pi ismjeri brzoj industrijalizaciji i jačanju vojne snage. 


103) M. S. str. 297. 
104) M.S. str. 306. 

Kapitalističko okruženje zahtijevalo je jačanje države i reprc- 
sivnih institucija. Ipak, većina represija dans se čini neopravda- 
na: ako je socijalizam viši stadij civilizacije, treba priznati da 
još nije realiziran — naročito ne u SSSR-u, pa čak ni u Kini. 
Uloga je marksističke teorije da bespoštedno kritizira ovaj ras- 
korak između ideala i stvarnosti, da objasni njegovo porijeklo, 
razvoj i moguće prevladavanje. Potrebno je naročito pokazati, 
kao što je rekao Goldmann na kraju predgovora posljednjoj 
zbirci eseja, da: 


»i danas, usprkos svim preobrazbama i modifikacijama ko- 
je je krajnje važno analizirati pozitivnim i naučnim putem, alter- 
nativa koju su izrazili Marx i Rosa Luxemburg ostaje i dalje is- 
pravna: na dva ekstremna pola evolucije ocrtavaju se dvije eks. 
tremne slike barbarstva i socijalizma. 


U pogledu povijesne evolucije, koja je samo globalni rezul- 
tat ljudskih akcija, vjerujem da je racionalno nadati se da će ta 
evolucija izbjeći prvu, čak ako i moramo prihvatiti kao realan 
rizik da se ona potpuno ne realizira u drugoj. Bitno je da učinimo 
sve što je u našoj moći, da nas ta evolucija vodi što bliže soci- 
jalizmu, da se barbarstvo smanji na minimum«5, 


ZADACI I MOGUĆNOSTI »REALISTIČKOG SOCIJALIZMA« 


»Socijalističke partije ne mogu više ra- 
čunati na spontanu evoluciju koja bi po- 
magala akciju koja teži da kapitalističko 
društvo zamijeni socijalističkim društ- 
vom. Više se ne radi samo o tome da se 
učini stvarnom svijest prema kojoj bi se 
spontano orijentirala radnička klasa«. 
Marksizam i humanističke nauke str. 
318. 
»Kapitalističko društvo postepeno  poči- 
nju konstituirati analfabeti, koji, ukoliko 
nisu doktori univerziteta, u najmanju su 
ruku maturanti i diplomandi. Borba za 
socijalizam tako postaje borba za kultu- 
ru, ne kao monopol malog intelektualnog 
sloja, već kao univerzalna i popularna re- 
alnost u momentu kada upravo narodni 
slojevi stječu materijalne mogućnosti da 
joj pristupe, ali kada se istovremeno sve 
poduzima da se dokine potreba za auten- 
tičnom kulturom, ne samo u svijesti o- 
nih koji dobivaju studentski status, već 1 
u svijesti onih koji će biti njihovi nastav. 

nici ili nadređeni u preostalom dijelu nji- 
hova života«. 
Marksizam i humanističke nauke str. 
320—321 

Goldmannova politička djela odlikuju se konstantnom bri- 
:gom da se izbjegne ono što je smatrao kao dvije fundamentalne 
Opasnosti suvremenog marksizma: nepopravljiv dogmatizam (ko- 
ji podjednako obuhvaća i neostaljinizam sovjetskog marksizma 
i teorijsku sterilnost francuske Komunističke: partije), i revizio- 
nizam. Goldmann predbacuje pojedinim strujama karakteristič- 
ni nedostatak većine teorija koje se pozivaju na socijalizam: os- 
novno pomanjkanje imaginacije: 

»Nedostatak imaginacije obilježava ne samo dogmatsku gru- 
pu koja se protivi modifikaciji većine ideja koje je postavila i 
prenijela tradicionalna marksistička misao, čak i kada te ideje 
više ne odgovaraju stvarnosti našeg vremena, već također neke 
revizionističke škole, među kojima jednu od najbriljantnijih i 
najznačajnijih škola marksističke inspiracije, tj. Frankfurtsku 
školu (u tom pogledu treba obuhvatiti ne samo Horkheimera i 
Adornoa, već i Herberta Marcusea, koji je s njima vrlo povezan, 
iako danas predaje u SAD)«"". 

Čini se teško podvrći istoj kritici »dogmatizam« Komunistič- 
ke partije i »revizionizam« kritičke teorije Frankfurtske škole, 
pa ipak Goldmann smatra da su Garaudy'" i Marcuse dokaz 
istog nedostatka teorijske imaginacije kada raspravljaju o soci- 
jalizmu. Dok je Garaudy nesposoban da se istinski odvoji od ru- 
kovodećih struktura, Marcuseu i Adornou nedostaje imaginacija 
u pogledu postojećeg društva. Ono što ne uspijevaju da stave u 
pitanje, nije teorijski dogmatizam, već prividna postojanost su- 
vremenog kapitalističkog društva. Zato se pokazuju kao radikal- 
ni pesimisti u pogledu mogućnosti njegove preobrazbe: 

»Marx, Staljin, Hruščov ili Thorez rekli su ovu ili onu stvar, 
one su dakle istinite i mi ih moramo prihvatiti. Zapadni svijet 
osigurava povećanje životnog standarda radnika, integrira ih i 
znatno slabi njihovu intelektualnu autonomiju i intenzitet ot- 
pora prema postojećem poretku: to je činjenica i treba da je 


106) M.S. str. 314. 


107) Ovaj Goldmannov prigovor u pogledu Marcusea čini nam se ne- 
pravedan, kada pomislimo na Eros i civilizaciju. Goldmann je napisao vrlo 
interesantnu studiju o Marcuseu (Razmatranja o misli Herberta Marcu- 
sea). M.S. str. 259—287. Bilo bi korisno proučiti zasnovanost kritika koje 
mu upućuje, razvoj koji je dao za nekoliko njegovih tema, te osnovne po- 
zicije u odnosu na problem utopije i Marcuseovu ulogu u marksističkoj mi- 
sli. Njegova kritika Marcuseovog pesimizma ima sav svoj smisao u svjetlo- 
sti fundamentalnih opreka hegelo-marksizma i ortodoksnog marksizma, 
tj. Blocha, Marcusea, Adornoa i LukaAcsa.. Goldmann je imao priliku da če- 
sto određuje stanovište naspram ovih tokova za vrijeme kongresa koje 
časopis Praxis organizira na Korčuli, na kojima su redovno prisustvovali 
Ernst Bloch, Herbert Marcuse, Erich Fromm, Lukacsevi. suradnici i napo- 


kon .sam Goldmann. Ove kontraverzne razlike proučavat ćemo u drugoj 
studiji o Goldmannovoj političkoj misli. 

prihvatimo i tome se prilagodimo. Koliko god bile velike razlike 
kia ove dvije pozicije, postoji između njih i nešto zajednić- 
ko«'%, 

Goldmann iste prigovore upućuje Mandelu i Alaviju za njiho- 
ve analize suvremenog društva i razvoja kapitalizma: oni uoča- 
vaju realitet transformacija kapitalizma u odnosu na Marxova 
predviđanja, ali umjesto da izgrade teoriju koja bi bila sposob- 
na da shvati tu evoluciju, oni se očajnički trude da dokažu ka- 
ko Marxova i Lenjinova teorija još uvijek ima istu vrijednost: 

»Vrlo često, oni se gotovo i ne pitaju da li vrijednost ove ili 
one posebne analize predstavlja još nešto kada se ona integrira 
u drugačiju cjelinu, a osobito se ne pitaju da li takav način 
proučavanja stvarnosti u odnosu na stare doktrine, komadajući 
je na manje ili više izolirane fragmente, ne čini razumijevanje 
mnogo težim od direktne analize koja se zadovoljava da u prola- 
zu zabilježi da ova ili ona ideja nije nova, već su je formulira 
li Marx ili Lenjin«'". 

Naprotiv, za Goldmanna radi se o tome: 

— da se redefiniraju strukturalne promjene kapitalizma; 

— da se ustanovi u čemu ove transformacije modificiraju 
perspektive socijalističke akcije. Najznačajnija nova činjenica u 
odnosu na tradicionalnu marksističku analizu za Goldmanna je 
snažna intervencija kapitalističke države u ekonomskom životu, 
koja omogućava da se ukine ili barem modificira protivurječ- 
nost između razvoja proizvodnih snaga i oskudnosti potrošačkog 
tržišta. 

Konačno, radnička klasa evoluirala je drugačije od Marxovih 
predviđanja: tendencija prema osiromašenju bila je zamijenjena 
laganim ali stvarnim povećanjem životnog standarda. Paralelno 
s tim, sindikalna borba zamijenila je revolucionarnu. Sve ove 
činjenice duboko modificiraju perspektive izgradnje socijalizma. 
Borba za socijalizam mora postati u osnovi borba »za svijest 
naroda uopće, i radničke klase posebno«. Radikalno novo je da 
protivnici socijalizma više i nemaju potrebu da mu suprotstave 
drugu ideologiju: odsustvo ideologije je garancija status quo. 
Goldmann akceptira većinu analiza koje su teoretičari Frank- 
furtske škole i posebno Herbert Marcuse posvetili integraciji ra- 
dničkog pokreta u kapitalistički sistem. Više se ne radi o borb: 
za socijalizam, polazeći od siromaštva i bijede, već o progresiv- 
noj ljudskoj i kulturnoj pauperizaciji, o agresivnoj i sretnoj im- 
becilnosti kojom se odlikuje stil kapitalističkog života: 

»Na taj način iskazujemo u kojoj je mjeri ova borba danas 
drugačija, teža, nego što je bila prije. Opasnosti »pranja mozga« 
i integracije u jedan sve nehumaniji i reificiraniji svijet, ugroža- 
vaju ne. samo pučanstvo u cjelini, već i same kadrove sindikal- 
nih organizacija i političkih organa radničke klase. Birokrati- 


108) M.S. str. 315—316. 
109) M.S. str. 316. 

zacija nije ništa drugo do konkretna forma ove opasnosti u na- 
vedenim sredinama«'". 

Tako borba za socijalizam postaje u biti borba za kulturu. 
Ovdje Goldmann daje imaginaciji svu snagu: potrebno je prije 
svega donijeti socijalistički plan organizacije koji će ljudi osjeti- 
ti i koga će biti svjesni kao realne mogućnosti borbe, a ne kao 
sna ili demagoške utopije. Najveća teškoća u izradi takvog pro- 
grama je ujedinjenje strogosti i imaginacije u koncepciji prije- 
laza u socijalističko društvo i strategije nužne za njegovo ostva- 
renje. Potrebno je pokazati nove ljudske i kulturne mogućnosti, 
slobode i ostvarenja, koje će pružiti takvo socijalističko društvo, 
naspram sadašnjeg zapadnog društva. Dvije su teze za Goldma- 
nna fundamentalne: 


— danas je radnička klasa integrirana u kapitalistički sistem. 
Čini se da Goldmann u tom pogledu u potpunosti prihvaća Mar- 
cuseove analize: u studiji Kritika i dogmatizam u književnom 
stvaranju, piše: »Danas industrijski razvijen svijet čini u tom 
pogledu — i samo u tom pogledu — privilegirani sektor u kojem 
su se radničke klase pojedinih zemalja, do izvjesnog stupnja, in- 
tegrirale u globalna društva i u kojem govoriti još uvijek o osiro- 
mašenju, sve većoj bijedi i revolucionarnoj orijentaciji proleta- 
rijata, jednostavno znači misliti i živjeti u mitu«'". Ukoliko ne- 
ma sve većeg osiromašenja, nema ni evidentnog revolucionarnog 
osvješćivanja radničke klase. Sve ukazuje na to da proletarijat 
danas više ne igra ulogu revolucionarne klase. Goldmann uosta- 
lom precizira »da nikada nije bilo čisto proleterske revolucije i 
da se u industrijski razvijenim zemljama proletarijat već od po- 
četka stoljeća, integrirao u postojeći društveni poredak«''*. Kla- 
sa odsad zna da izgradnja socijalizma zahtijeva teške žrtve i »da 
nije nimalo spremna da riskira tekovine kojima priznaje znatnu 
vrijednost u pokušajima čiji joj se uspjeh čini u svakom sluča- 
ju neizvjestan a sam cilj, vodeći računa o onome što zna o pos- 
tojećim socijalističkim društvima (naročito o sovjetskom društvu 
staljinističke epohe) ne izgleda nimalo poželjniji«""; 

— koncept proleterske revolucije postaje mit. On se, prema 
Goldmannu, više ne javlja kao konstitutivni element moguće svi. 
jesti radnika na Zapadu. Činjenični realitet je takav da ideju na- 
silne revolucije nisu više nikada razvile zapadne komunističke 
partije koje zastupaju mirni prijelaz u socijalizam. 

.Goldmann se ipak udaljuje od ove koncepcije pacifističkog 
prijelaza u socijalizam koji su razvili Hruščov i francuska Komu- 
nistička partija u brošurama koje se ne mogu oponašati, te pred- 
bacuje komunističkoj ortodoksiji što smatra da će se takav pri- 
jelaz ostvariti jednostavnim parlamentarnim putem. Stvarnu mo- 


110) M.S. str. 320. 
111) MS. str. 32. 
112) MS. str. 8. 

113) MS. str. 323. 

gućnost preobrazbe društva Goldmann više vidi u direktnoj sin- 
dikalnoj akciji, posebno polazeći od teorije samoupravljanja: 

»Kao prirodno produženje sindikalne akcije unutar poduze- 
ća nalazi se ideja samupravljanja koja nije nužno povezana s je- 
dinstvenom revolucionarnom krizom i osvajanjem moći kroz 
nasilnu revoluciju, već isto tako može biti rezultat progresivne 
borbe za sve šire i fundamentalnije reforme struktura i koja bi 
kroz to mogla činiti posebno adaptiran program socijalističke 
akcije na Zapadu«"". 

Upravo je u jugoslavenskom socijalizmu Goldmann mislio 
pronaći najvjerniju realizaciju ove koncepcije — ta teza, nara- 
vno zaslužuje da se o njoj dugo raspravlja na osnovi analiza ju- 
goslavenskih marksista, sakupljenih oko časopisa Praxis, čije po- 
zicije u potpunosti prihvaćamo. Ostaje da je za Goldmanna ju- 
goslavenski socijalizam onaj »koji je izradio i primijenio koncepi 
ekonomskog i društvenog samoupravljanja i čije iskustvo i sa- 
držaj već počinju imati ne mali odjek u ostalom dijelu svijeta«. 
U drugom tekstu, Kritika i dogmatizam u književnom stvaranju, 
Goldmann piše: 

»Veliko je otkriće jugoslavenskih socijalista da se ne može 
voditi borba protiv birokracije ukoliko joj se ne suprotstave 
društvene i ekonomske strukture s antibirokratskim tendencija- 
ma, i naročito, samoupravljanje. 

Naša društva imaju, međutim, u mnogome drugačiju struk- 
turu i prošlost od jugoslavenskog društva, te ne bi mogla jed- 
nostavno preuzeti ideje socijalista ove zemlje; zato se mora- 
mo pitati koje su kod nas mogućnosti orijentacije prema dru- 
štvenom poretku koji bi osigurao ljudima stvarnu odgovornosti i 
stvarno učešće u odlučivanju. Za zapadna društva samouprav- 
ljanje je fundamentalna perspektiva, bez sumnje značajna i pri- 
vlačna, ali nije neposredna i ne mislim da bismo je mogli razviti 
ukoliko kao prijelaznu etapu ne formuliramo zahtjev za su-up: 
ravljanjem«*“. 

Ova Goldmannova teza jedna je od osnovnih koje je iznio u 
posljednjim tekstovima. Samoupravljanje mu se čini u svakom 
pogledu »ključna ideja svakog ozbiljnog programa sposobnog 
da inspirira efikasnu akciju unutar industrijskih društava na 
ckonomskom, društvenom i političkom planu«. 


* * * 


Tako Goldmann ne prihvaća većinu predloženih interpreta- 
cija o suvremenoj društvenoj krizi: m. 

— on predbacuje sovjetskom marksizmu i komunističkim 
partijama njihovu nesposobnost da konkretno postave — teo: 
rijski, politički, strateški — problem prevladavanja kapitalizme, 
Poznati nedostatak imaginacije transformira revolucionarnu te- 


114) M.S. str. 324. 
115) M.S. str. 37. 

oriju u uprošćenu ideologiju čim se odbija modifikacija teorije 
na osnovi realiteta činjenica: opadanja revolucionarnog duha, 
povećanja životnog standarda, čvrste integracije proletarijata u 
kapitalistički sistem čije vrijednosti i interese obnavlja; 

— premda Goldmann prihvaća mnogobrojne Marcuseove a- 
nalize — bilo da se radi o »Soviet Marxism« ili o »One dimen- 
sional Man« — on predbacuje teoretičarima Frankfurtske ško- 
Je da su razvili kritičku i negativnu teoriju krajnje strogosti, bez 
sumnje zasnovanu, ali odsječenu od svake političke stvarnosti, 
pesimističku teoriju koja ne vodi računa o stvarnim pukotinama 
suvremenih društava. Marcuse je u Goldmanovim očima same 
prorok apokalipse i njegov radikalan pesimizam zamjenjuje 
konstruktivnu teoriju; 


— Goldmann priznaje vrijednost svih formi gošističkog os- 
poravanja, trockističkog ili maoističkog, svih formi opozicija, 
koje izbijaju u krilu naprednih industrijskih razvijenih društa- 
va, ali ne smatra ove opozicije političkom snagom sposobnom 
da uzdrma kapitalistički sistem i prekine pasivnost proletarija- 
ta. Goldmann je uvijek branio — dobro je toga se podsjetiti —- 
osporavanje. Dat ćemo samo jedan primjer, značajnu rečenicu 
iz jedne od njegovih posljednjih intervencija na kongresu na 
Korčuli, čija je tema bila Moć i humanitet: »Dovoljna su bila 
dva dana okupacije Sorbonne, pa da svi shvatimo da je u trenu- 
tku narodnog revolta, jedna objava nalijepljena na Zid, jedno- 
stavno značila da je čovjek imao nešto da kaže i da se obraćao 
svim prolaznicima. Zid kao sredstvo izražavanja umjesto knjige 
i novina teško su mogli zamisliti ljudi od 40 godina; za djevojke 
i mladiće od 20 godina to je bilo potpuno prirodno. Kina je bli- 
zu, i mladi koji to znaju i proživljavaju, imaju pravo nasuprot 
erudicije svih sinologa i geografa prethodne generacije«'"". Zbog 
ove jednostavne rečenice, Goldmann će zaslužiti poštovanje i 
divljenje svih budućih studenata, koji neće moći upoznati ni nje- 
govu toplinu niti njegovo fundamentalno poštenje; 

— Goldmann kategorički odbija da prizna i najmanju vri- 
jednost »pozitivnim« teorijama (naročito zbog njihove osrednjo- 
sti) buržoaske ideologije i odbija svako teorijsko zbližavanje s 
Raymondom Aronom — najpoštenijim — najmanje opasnim 
buržoaskim ideologom — kao i sa strukturalno-lingvističko-epi- 
stemološko-althusserovskom strujom, koju smatra, možemo na- 
slutiti, kao reviziju marksizma, a nikako kao njegovo produblji- 
vanje. 


Ako je prevladavanje kapitalizma moguće na bazi samoupra- 
vljanja — a to je Goldmannova fundamentalna teza o kojoj nam 
je, nažalost, nemoguće raspravljati u tako kratkoj studiji — to 
je zato, što mnogobrojni znakovi čine društvene pukotine sve 
evidentnijima: 


116) M.S. str. 357. 

— razina života neće se moći vječno podizati. Treba doći do 
razine zasićenosti imbecilne potrošnje: »drugi auto ima manju 
važnost od prvog, treći mnogo manju od drugog. Razlika izme- 
đu posjedovanja jednog ili dva odijela je ogromna, a znatno se 
smanjuje između šest i sedam. . .«; 

— kvalitativne revandikacije — kulturne, egzistencijalne, slo- 
bodno vrijeme, san o drugačijem životu, divlji štrajkovi. . . — 
nemoguće je zadovoljiti u krilu kapitalističkog sistema. 

Posljednja Goldmannova istraživanja — koja nam je ovdje, 
nažalost, nemoguće iznijeti — bila su usmjerena prema redefi- 
niciji radničke klase — posebno njegov posljednji referat na 
kongresu na Korčuli. Goldmann je smatrao da revandikacije na. 
jamnih srednjih slojeva pružaju perspektivu industrijske evolu- 
cije prema socijalizmu, jer taj sloj teži da postane brojčano naj- 
značajniji sloj suvremenog društva i predstavlja neuralgičku toć- 
ku svake društvene organizacije. 

Međutim, Goldmann je uvijek odbijao da predloži laka rje- 
šenja za probleme koje je postavljao: on je ograničavao svoj za- 
datak na najstrože moguću interpretaciju društvenih i kultur- 
nih fenomena koji obilježavaju naš svakidašnji život. Njegove 
pozicije mogu se ocijeniti »realističkim« ili »reformističkim«, ali 
uvijek će svjedočiti o jednoj lucidnosti, poštenju, hrabrosti, bez 
sumnje jedinstvenim u suvremenoj marksističkoj misli. 

Na budućnosti — našoj budućnosti — završava se posljed. 
nje Goldmannovo djelo. Smrt će ga zauvijek spriječiti da djelo 
dopuni, ali će Goldmann uvijek živjeti među nama: 

»Budući oblici organizacije trebat će se svakako — da bi 
bili funkcionalni i efikasni — osloboditi svega što je entuzijazam 
i radikalizam studenata u 1968. sadržavao neumjesnog neodgo- 
vornog i pretjeranog. Ostaje činjenica da je njihovo osporavanje 
hijerarhije i birokratske discipline — dviju karakteristika radnič- 
kog pokreta posljednjih decenija — njihov duboki zahtjev za slo- 
bodom i demokracijom, sadržavao u nukleusu i bez sumnje u 
anticipirajućem obliku, duboku i snažnu intuiciju modernog svi- 
jeta koji se upravo rađa i oblika koje će vjerojatno dobiti huma- 
nističke vrijednosti, organizaciju borbe za socijalizam i struk- 
ture moći, te da su upravo kroz to studenti u maju 1968. imali 
prednost pred birokratskom svijesti branitelja minulih struk. 
tura, koje su postale ugnjetačke i koje upravo nadilazi Povijest«. 

Prevela Biserka Cvjetičanin 

| MISAO I ZBILJA | 


MORAL I HISTORIJA 
Predrag Vranicki 


Zagreb 


Filozofija ima istu sudbinu kao i čovjekovo djelo — histori- 
ja. Kao što je ova posljednja vječna tema čovjekova djela i pra- 
ktičkog angažmana, tako je i filozofija vječna tema ljudskog te- 
orijskog odnosa prema tome djelu. Koliko je u pojedinim epo- 
bama to ljudsko djelo bilo čovjeku neprovidnije, toliko su filo- 
zofiia i ljudska misao bili udaljeniji od stvarnog, toliko su bili 
i više zaokupljeni vansvjetskim nego svjetskim. Međutim što je 
više čovjekovom znanstvenom i praktičkom akcijom historija 
dobivala sve jače ubrzanje u svom nezaustavljivom hodu i pro: 
mjenama, bivao je i čovjek sve više svjesniji svoga vlastitog u- 
loga u tim zbivanjima kao i nezavisnosti od drugih faktora, osim 
ljudskih i prirodno-historijskih. I tako su ljudsko djelo, rad i 
proizvodnja — nekad prezirani momenti ljudske egzistencije i 
namijenjeni samo donjim klasama — dobivali sve više na his- 
LONJSKO) evidentnosti i značenju kao osnove cjelokupnog poret- 

a. f 
Čovjekova filozofska misao, usmjerena na ispitivanje meto- 
de kad je ova bila pod vjekovnom vlasti skolastike zatajila, ili 
koncepcije svijeta kad se starim feudalno-kršćanskim snagama 
trebalo idejno suprotstaviti nova slika svijeta i čovjeka — uspo- 
nom građanskog društva kao tipično političkog i ekonomskog 
društva, dani su bili osnovni elementi, uz sve teorijske važne 
predradnje, da se ljudska historija shvati kao totalitet ljudskog 
angažmana, u kojem je i prezreni ljudski rad i proizvodni odnos 
au sastavni dio, i to veoma značajni, toga historijskog tota- 
liteta. 

Ta misao o čovjeku kao biću prakse u Marxovo vrijeme je 
već bila idejno prisutna. Marx je bio samo onai mislilac koji je 
širinom i dubinomi svoga genija toj misli dao dignitet jedinstve- 
ne teorije. 5 

Od tog vremena — iako je taj fenomen postojao i prije —- 
filozofija se odvija u znaku izrazite dvostrukosti pa čak i anta- 

gonizma. Jednom svojom linijom, uslijed dosadašnje podjele ra- 
da, nastavlja svojim akademizmom i tradicionalnom ontološ- 
kom, logičkom, gnoseološkom itd. problematikom, rastvarajući 
se u niz disciplina koje u svojim specijalnim obradama sve više 
divergiraju i postaju gotovo posebne nauke, gubeći često vezu 
među sobom kao i ono temeljno filozofsko. S druge strane, u ra- 
zličitim filozofskim pokušajima, ne samo marksističkima (a i tu 
veoma rijetko) pokušavaju pojedini filozofi prevladati taj tra. 
dicionalizam i akademizam i zahvatiti svojom analizom u bit ljud. 
skog i historijskog kao čovjeku najrelevantnijeg. 

Ovom prilikom nas ne interesiraju karakteristike, značenje 
i dosezi svih tih pokušaja. Ne interesira nas ni pitanje odnosa 
obih tih linija i opravdanosti tradicionalnog akademizma. Iako 
je prilično jasno da ta problematika ne može biti jednostavno 
odstranjena, nije opet jasno kako joj dati nove fundamente, ok- 
vire i horizonte. Interesira nas u prvom redu naš historijski 
čas i odgovornost filozofa u njemu. 

Ako je historija ljudsko djelo, a ona to jest, bez obzira u 
kakvim okolnostima i sa kakvim pretpostavkama, onda je ona 
djelo čovjeka i čovječanstva u cjelini. Prema tome niti samo 
čovjeka radnika, niti mislioca, niti samo privilegiranih niti obes- 
pravljenih — nego čovjeka ljudske zajednice. Niti se stvarala 
niti će se stvarati bez cjelokupnog sklopa i interakcija svih tih 
ljudskih komponenata, volje i misli, interesa i ideala, poriva i 
kontemplacije, utopija i fantazija, mržnje i ljubavi, osvete i pra: 
štanja, neprijateljstva i povjerenja. Upravo i zato tolika važnost 
i odgovornost one misli koja je uvijek bila kvintesencija tih na- 
pora i ideala i koja je uvijek osvjetljavala, pa makar katkad i 
prerano, historijske putanje kroz česte magluštine i neprozirne 
atmosfere historije. Ta misao je filozofija u najširem smislu, ali 
u prvom redu u onom kome je historijsko i ljudsko osnovni in- 
teres, preokupacija i smisao . 

Iz ovih sagledavanja postaje mnogo šta drugostepeno, nevaž- 
no, akademsko i besmisleno — barem danas. Pitanja o realitetu, 
postojanju ili nepostojanju objektivnog svijeta, našoj spoznaji 1 
njenim granicama itd. — iako su u određenim historijskim mo- 
mentima mogla imati izvanredno značenje — pitanja su na ko- 
ja su historijska praksa i misao dali načelno odgovor: ovaj svi- 
jet je čovjekov svijet pa prema tome isto tako egzistentan kao 
i sam čovjek, isto tako realan kao i on, isto tako idealan kao i 
on, jer je svaka ljudska proizvodnja, sav ljudski život isto tako 
jedinstvo misli i djela i materije kao što je i svaka ljudska mi- 
sao sastavni dio njegove prakse i bez nje uopće nezamisliva. Svi- 
jest je isto tako dio, momenat društvenog bivstva kao što je i 
društveni odnos, proizvodna snaga i ljudski čin. 

Mi imamo dakle uvijek posla samo sa historijskim čovjekom, 
historijskim djelom i historijskom mišlju..I tek iz sagledavanja 
tih relativnih, parcijalnih, uvijek historijkih stupnjeva kretanja 
i razvoja možemo apstrahirati ono opće, bitno i osnovno šio 
karakterizira ljudsko kao ljudsko, čovjekovo, historiisko nasu- 

prot svemu ostalom nehistorijskom, prirodnom, neljudskom. A 
i ta apstrakcija imat će uvijek historijski karakter, pa prema to- 
me uvjetan. 


U ovom filozofskom sagledavanju biti ljudskog, čovjeka kao 
otvorenog procesa oslobađanja, a to znači oslobađanje od pri- 
rodnih i historijskih stega, ograda i sputanosti — u tom otvore- 
nom procesu nameću nam se dvije vrste protivrječja o kojima 
želimo sada razmisliti, da bismo mogli dati odgovore i na suvre- 
meno pitanje čovjeka i njegove historije u vezi s raspravljanin: 
problemom. 


Prvo je protivrječje koje je stalni suputnik svih dosadašnjih 
historijskih napora čovjekovih — protivrječje čovjeka kao emi- 
nentnog bića slobode i svih oblika historijske neslobode koji su 
stalni objekt njegovih napora da ih prevlada i dokine. Drugo je 
protivrječje između načina prevladavanja svih tih različitih his- 
torijskih granica i ograničenosti — i ljudskog, humanog. Odnos 
između historijski progresivnog, koje se u tom slučaju smatra 
i historijski moralno, i ljudskog. 


S obzirom na našu temu više nas interesira ovo drugo pitanje. 
Međutim, za njegovo razumijevanje dodajmo nekoliko riječi u 
vezi s prvim pitanjem. Slobodu čovjekovu se ponajviše dosad 
tražilo u slobodi čovjekove volje ili akvitetu ljudskog uma da 
spoznaje određene odnose ili zakonitosti te da ih tako i koristi 
u svojoj historijskoj aktivnosti. Sve su to parcijalna uočavanja 
jednog fenomena koji je bitno antropološko-ontološki zasnovan. 
Bivstvo čovjeka je njegova slobodna djelatnost, njegova histo- 
rijska praksa. Tek sa stajališta čovjeka kao bića slobode razu- 
mljiva je čovjekova historijska djelatnost. Da je čovjek samo 
nagonsko biće ili samo biće odraza, persistirao bi u svojoj ne- 
promjenljivosti kao i sve ostalo organsko, mijenjajući se samo 
tokom determiniranih organskih, bioloških i fizioloških prom- 
jena. Međutim, čovjekova promjena je njegova vlastita prom- 
jena svijeta, bez obzira iz kojih poriva, interesa i želja ona do- 
lazila. A taj slobodan odnos prema svom djelu i svojim moguć- 
nostima, ta radost kreacije onog što je samo njegovo, a to je cje- 
lokupna historija, postaje osnovna čovjekova karakteristika, nje- 
gova bit. Čovjek postaje biće radosti kreacije, promjene, novo- 
ga, iznenađujućeg, nedohvatljivog, utopijskog itd. U toj histo- 
rijskoj otvorenosti čovjek i ne mora uvijek biti racionalan i svje- 
stan toga procesa, ali ga neposredno osjeća kao razvijanje svo- 
ga bića, svojih beskrajnih mogućnosti, jer nije nikada do kraja 
definiran. I zato, kad god je čovjeku bila historijski dana moguć- 
nost da otvara daljnje putove i mogućnosti ljudske kreaci- 
je, on se založio za ta pregnuća i ulogom svoga života. Bez ob- 
zira da li je to bilo prevladavanje jedne historijsko-klasne ili sta- 
leške ograničenosti ili odnosa, ili jednog ideološkog stajališta ili 
umjetničkog koncepta — svaki ad tih momenata, kada je za po- 
jedince, staleže ili klase postojalo pitanje njihovog daljnjeg his- 
torijskog hoda, oslobađanje mogućnosti ljudskog bića — bio je 

dovoljan razlog najintenzivnijeg, najoštrijeg i beskompromisnog 
ljudskog angažmana. 

Tako nam se historija pokazuje, sagledavajući je s ovih sta- 
iališta, kao permanentna ljudska drama i sukob čovjeka kao bi- 
ća slobode i raznih nivoa historijski danog odnosa čovjeka me. 
đu sobom i prema prirodi. 

Svaka je društvena struktura na određenom nivou razvoja 
ljudske kreacije, razvoja njegovih društveno-proizvodnih snaga 
postajala prepreka čovjekovu daljnjem slobodnom izrazu, slobod- 
nom kreiranju novih odnosa kao preduvjeta ostvarivanja dalj- 
njih ljudskih mogućnosti. Svaka ta etapa je ujedno i momenat 
čovjekova revolucionarnog ukidanja navedenih prepreka i his- 
torijskih ograničenja. 

Druga je karakteristika toga sukoba i tog stalnog često i naj- 
tragičnijeg razrješavanja da su se odvijali i odvijaju se u pro- 
tivrječju historijski moralnog i ljudskog, humanog. Pod »histo- 
rijski-moralnim« shvaćam svaku historijsku koncepciju i angaž. 
man koji su vodili oslobađanju čovjeka, dalje ostvarili horizon- 
te njegova slobodnog djela. Pod »humanim« shvaćam ovom pri: 
likom: samo slijedeće: poštovanje ljudske ličnosti, nenasilje 
prema ličnosti u tjelesnom, duhovnom ili socijalnom pogledu. 
Mislim da ne treba posebno navoditi da su i ovi pojmovi histo- 
rijski relativni. I u ovom slučaju to potcrtavamo, iako nam nije 
zadatak da to ispitujemo i obrazlažemo. Jer, bez obzira kakvo 
etičko vrednovanje u određenim historijskim okolnostima imao 
jedan akt fizičkog ili duhovnog nasilja nad pojedincem, pa čak i 
bez obzira kako se taj pojedinac prema tom odnosio i to doži- 
vljavao — uništenje čovjeka ili čak cijelih grupa i naroda obje- 
ktivno je nasilje i uništenje, kao što je nasilje i ograničavanje 
slobodnog izraza — intelektualno nasilje. Samo u tom smislu 
govorim o humanom, ljudskom i nehumanom, neljudskom. 

Dosadašnja podjela rada i staleško-kastinsko-klasne diferen- 
cijacije, a time i nacionalne suprotnosti i protivrječja, uslovlja- 
vali su najbizarnije odnose moralnog i bumanog, toliko bizar- 
ne da je često humano bilo na liniji historijske konzervacije, a 
nehumano na liniji progresa. Ni jedan historijski čin u svim 
tim borbama pojedinih slojeva robovlasnika među sobom, ro- 
bovlasnika i robova, kmetova i feudalaca, pojedinih slojeva feu- 
dalaca, buržoazije i feudalaca, buržoazije i proletarijata itd., kao 
i pojedinih nacija među sobom nije protekao bez najgrubljih 
nehumanih akata, bez fizičkih i moralnih nasilja, ponižavanja i 
degradiranja ljudske ličnosti i fizičkih istrebljivanja. 

Dilema pred kojom je čovjek stajao bila je: ići naprijed pod 
cijenu bilo kakvih žrtava. I upravo to suštinsko određenje čov- 
jekovo kao bića slobode onaj je unutrašnji poriv, onaj unutra- 
šnji impetus koji čovjeka upravo tjera da prevlada sve prepreke, 
da ne mari ni za ljudske žrtve radi realizacije svoje vlastitosti. 

Međutim, to mnogovjekovno hrvanje čovjeka sa samim so- 
bom i prirodom odvijalo se u stalnom protivrječju i upravo u 
tragičnom sukobu između historijski moralnog i ljudskog, sub- 

jektivno doživljenog kao nasilje, poniženje, degradacija čovje- 
kove ličnosti. Ne ulazim ovdje u drugo jedno pitanje, također 
od važnosti za ova sagledavanja, a to je da je kompleksna stra- 
tifikacija društvenih odnosa uvijek i unutar sebe uzrokovala su- 
kob koncepcija i moralnih shvaćanja: pa tako je uvijek svaka 
sfera te mnogostruke i staleško-klasne stvarnosti imala uvijek 
svoj moral, kako je to već mladi Marx ukazivao. Ekonomija ima 
svoj moral isto tako kao i politika svoj itd. te je i taj sukob i 
protivrječje bilo permanentna osnova ljudske tragedije, razrje- 
šavanje tih konflikata vršilo se samo tako što se napredovalo 
posredstvom i najnehumanijih akata. 

Za nas se danas postavlja pitanje: da li smo u mogućnosti da 
na ovom stupnju razvoja ljudske civilizacije i kulture, u borbi 
za jedno novo čovječanstvo koje bi trebalo da dokine eksploata- 
ciju čovjeka, a time i vlast čovjeka nad čovjekom, da li smo u 
toj fazi koja je najbolje osvijetljena humanističkom i revolucio- 
narnom Marxovom mišlju sposobni da diskrepanciju historijski 
moralnog i ljudskog prevladamo u horist humanog? 

Poznato nam je da je kapitalizam nastupao u ime jednog no- 
vog historijskog morala, novih ideala i odnosa među ljudima i 
da je to zaista u jednom momentu historije i bio. Ali i taj put je 
bio posijan najbrutalnijim, najnehumanijim aktima i nasiljima 
nad čovjekom, od istrebljenja čitavih etničkih grupacija do e- 
normnih žrtava pojedinaca. Diskrepancija historijski moralnog 
i humanog bila je očita. 

Danas se situacija niukoliko nije poboljšala, nego se dapače 
još povećao jaz između historijski moralnog i humanog. Suvre- 
mena etapa kapitalizma je okarakterizirana s nekoliko odsud. 
nih momenata: buđenjem naroda i traženjem socijalne ravno- 
pravnosti, pretvaranjem kapitalizma u etatistički monopol, bor- 
bom i oslobađanjem kolonijalnih naroda sa izvanredno slože- 
nim uvjetima njihova daljnjeg razvoja. 

U vezi s prvim momentom vladajuće snage kapitalizma su u 

krajnjoj liniji uvijek dosad bile spremne na najbrutalnije, dakle 
i najnehumanije postupke da bi jedan nezadrživi tok historije 
sputale u dosadašnjim okvirima (primjer fašizma). U vezi s tre- 
ćim momentom najrazličitije političke metode su već dosad u- 
potrijebljene, sve do rafiniranih izazivanja međusobnih istreblji- 
vanja da bi se određeni parcijalni interesi zaštitili (Kongo, Vi- 
jetnam itd.). 
. .Nehumani akti, koji u ovakvim situacijama dolaze do izra- 
žaja i suviše su očiti a da bi se o njima trebalo u ovom momen- 
tu nešto više kazati ili ih dokazivati. Oni samo svjedoče o pre- 
živjelosti jednog sistema koju uviđaju sve širi slojevi današnjeg 
čovječanstva. 

Mnogo je suptilniji jedan drugi vid nehumanosti koji naiz- 
gled uopće ne izgleda da je takav, a radi se o raznim vrstama 
manipulacije, karakteristične za suvremenu etapu razvoja čovje: 
čanstva, ne samo u kapitalizmu, nego kako ćemo vidjeti i u do- 
brom dijelu socijalističkog svijeta. 

.Kod toga treba imati jedno u vidu: golem i upravo nevje- 
rojatan razvoj nauke i tehnike odvio se u našem vijeku prije 
nego što su se »mase« uspjele osloboditi dosadašnjih vladajućih 
sistema u kojima su one bile uvijek samo puko sredstvo a nc 
historijski subjekti. Taj momenat je dao vladajućim slojevima 
kapitalizma kao i socijalističkoj birokraciji veoma snažna sred- 
stva za vladanje masama, takva sredstva koja presudno utjeću 
ie produžavanje radikalne podjele društva na vladajuće i vla- 

ane. 

Međutim, odmah želim još jednom naglasiti ono što sam, kao 
i mnogi drugi, već imao prilike da ustvrdim: nije tome razlog 
navedeni razvitak nauke i tehnike, nego određeni društveni si- 
stemi koji ih koriste u nehumane svrhe. Jer šta je u biti mani- 
puliranje ljudima preko svemoćnih sredstava masovnih komuni- 
kacija, koja su pretežno ili u rukama privatnog kapitala ili dr- 
žavne birokracije — nego akt nehumanosti. Kako drugačije o- 
karakterizirati odnos prema čovjeku kad je u osnovi tog odnosa 
i cilj tog odnosa usmjeravanje čovjeka, njegova interesa i svije- 
sti na efemerno, spektakularno, fetiško, zaglupljujuće, lažno, neis- 
tinito itd., što samo iskrivljuje ljudsku svijest, odvraća čovjeka 
od historijski mogućeg, sputava njegove kreativne mogućnosti, 
osakaćuje i ponižava. Ovaj nehumani odnos koji samo zamag: 
ljuje bit i činjenicu eksploatacije čovjeka i njegovo iskorištava- 
nje za njemu tuđe interese bio je osnovni pokretač borbe radnog 
čovjeka i njegove avangarde, socijalističkih snaga, za prevlada- 
vanje dosadašnje diskrepancije između vladajućih i vladanih, 
masa i elite vlasti. 

Socijalizam je nažalost dosad na ovom bitnom planu svoga 
historijskog angažmana doživio više poraza nego pobjeda. Um- 
jesto da omogući radnom čovjeku da što više participira u his- 
torijskom životu doživio je oštri uklon udesno, tj. u totalitarnu 
dominaciju etatističke sfere, koja je barem u vrhovima identič- 
na sa partijsko-političkom. U većini nerazvijenih zemalja u ko- 
jima je započeo svoju historijsku putanju socijalizam nije mo- 
gao nastaviti na razvijenije građanske demokratske tradicije te 
je svojim isključivim partijsko-državnim monopolom nad sred- 
stvima za komunikaciju, cjelokupnom akumulacijom kao i up- 
ravljanjem gotovo svim sferama društvenog života dosegao i 
razvio takav stepen manipulacije da je narod samim tim ostao 
puko sredstvo bez mogućnosti i onog otpora koji ima u da- 
našnjim demokratskim buržoaskim sistemima (slobodu štampe, 
pa makar i ograničenu, svoje organizacije sa mogućnošću re- 
volta itd.) 

Nehumana situacija u koju je na taj način doveden radni čo- 
vjek nužno mora biti i pogodna za ostvarivanje različitih drugih 
nehumanih akata, kao što je nasilje nad pojedincima pa i poje: 
dinim narodima (današnji slučaj Čehoslovačke) a da pojedinac, 
totalnom manipuliranošću, nemogućnošću da raspolaže svim iz- 
vorima informacija, nema niti prave elemente zbivanja u svojim 
rukama. Pa kao što su za vrijeme moskovskih procesa bili ma- 

nipulirani na taj način što su im bili pristupačni samo falsifici- 
rani službeni stavovi i optužbe koje su ih trebale uvjeriti da su 
najveće ličnosti revolucije obične izdajice i ubojice, ili 1948., na 
temelju isto takvih falsifikata da je jedna revolucionarna parti- 
ja i njeno rukovodstvo postalo imperijalistički agent, ili nedav- 
no da jedno partijsko vodstvo i najbolje progresivne snage je- 
dne socijalističke zemlje pripremaju »tihu kontrarevoluciju« — 
svi ti nehumani akti samo su logične mogućnosti i u ovim slu- 
čajevima historijska realnost jedne u biti nehumane situacije 
do koje je staljinska koncepcija socijalizma dovela. 

Budući da nehumani akti ne mogu biti posljedica jednog hu- 
manog socijalističkog poretka, samo nam govori da suštinski 
odnos u svim tim zemljama nije socijalistički. Sve nam to go- 
vori da se na osnovi eksproprijacije buržoazije i nacionalizaci- 
jom sredstava za proizvodnju stvorio jedan društveni odnos, do- 
sad nepoznat u historiji, u kojem je sistem političke i ekonom- 
ske alijenacije dosegao najviši mogući stepen. I dok god ovakav 
društveni odnos i dalje traje, koji u biti nije socijalistički, bez 
obzira što počiva na primarnoj premisi socijalizma — dokida- 
nju privatnog vlasništva nad sredstvima za proizvodnju — na- 
vedeni historijski fenomeni su ne samo mogući nego i vrlo vje- 
vojatni. 

Upravo po tim svojim nehumanim aktima pokazuje nam se 
kao jedan sistem koji nema neke bitne karakteristike socijalis- 
tičkog, historijski moralnog i progresivnog. Jer ono što čovječan- 
stvo danas od socijalizma očekuje jest upravo prevladavanje na- 
vedene diskrepancije između historijski moralnog i humanog, 
jer mu u biti nije stalo do petrificiranja jedne posebne vlasti, ne- 
go do dokidanja vlasti kao takve, jer mu u osnovi mora biti gla- 
vni zadatak da omogući čovjeku stvarni historijski život. 

Ako se zapitamo za razloge mogućnosti ove svestrane mani- 
pulacije u suvremenim sistemima onda oni sežu u duboku his- 
torijsku prošlost. Pred društveni sistem koji pretendira na epi- 
tet historijski moralnog, progresivnog postavljaju se barem ova 
dva problema: potrebu da socijalizam konstantno prevladava i 
dokida rascjep na podanike i vladare permanentnim uvlačenjem 
radnih ljudi u upravljanje društvenim životom, jer tek kroz tak- 
vu historijsku praksu mogu i steći historijsku svijest, oslobađa- 
ti se svih dosadašnjih fetišizama i raznih drugih formi alijenaci- 
je, i drugo, problem je stupnja ostvarivanja toga procesa. 

. Narodi se zapravo tek u ovom stoljeću započinju da bude iz 
jednog historijskog sna koji ih je upućivao samo na borbu oko 
gole egzistencije. Ako su ti pokreti demosa i revolti često bili 
historijski iluzorni, ljudski su bili i razumljivi i opravdani. Ta- 
ko je 1 sama njegova svijest bila oštro profilirana tom bio-soci- 
jalnom borbom i svim nasiljima koja su nad čovjekom vršena 
od beskrajne legije ekonomskih i političkih gospodara. Historij- 
ska iskustva masa bila su daleko više negativna nego pozitivna. 
Zbog toga određena nepovjerljivost, suzdržanost i rezignira- 
nost koje su također često vodile do kapitulacije; ali isto tako 

i bezgraničnost povjerenja u one koji su svojim djelom i živo. 
tom pokazivali da se zaista bore za njeno oslobađanje. 

Ta neizgrađena historijska svijest, kulturna i politička, sve 
do danas je bila bitan razlog mogućnosti najrazličitijih demago- 
gija i manipulacija o kojima je bilo riječ. Kritičku svijest — 
tačno lučenje historijski progresivnog ili nazadnog, historijski 
moralnog ili nemoralnog većina nije imala. Samo su pojedinci 
ili grupe revolucionara mogli da povuku jasnije granice između 
pojedinih historijskih ponuda i akcija. 

Sa većinom svih slojeva jednog naroda do danas se ulazilo 
isto tako u fašizam kao i u socijalizam. Sa njom se vodila bra- 
toubilačka borba najkrvavijih razmjera, kao i najidealnija oslo- 
bodilačka borba. Sa većinom se jednom riječi moglo postizati 
najreakcionarnije kao i najrevolucionarnije historijske pothva- 
te, biti na najvišem nivou historijski moralnog kao i historijski 
nemoralnog. Ona nije kod toga u većini slučajeva mogla da bu- 
de odlučni korektiv. S obzirom na nivo historijske svijesti ta 
većina, pa čak i partijska, davala je podršku jednom velikom 
Lenjinu kad se borio za održanje prve socijalističke vlasti isto 
tako kao što je davala podršku Staljinu u zločinačkom obraču- 
nu s najboljim kadrovima revolucije. | ' 

Jednom riječi većina jednog naroda nije bila i u velikom di. 
jelu svijeta još nije na onom nivou historijske svijesti, a nije 
mogla ni biti s obzirom na dosadašnje mogućnosti njezina his- 
iorijskog angažmana, da bi mogla biti odlučan korektiv jednog 
historijskog postupka u pravcu historijski moralnog. Demos je 
bio objektivno premalo historijski angažiran — njegov angaž- 
man je bio više »privatni«: borba za održanje gole egzistencije 
ili kod dobrog dijela inteligencije održavanje privilegija pro: 
izvođača svijesti ili pretpostavke tehničkog funkcioniranja sada- 
šnjeg društva — a da bi mogao imati takvu historijsku svijest 
koja je odlučni faktor u svakom historijskom postupku. A toga 
su svjesni oni koji su zainteresirani za održanje historijskog 
status quoa. 

Zaključak iz ovih konstatacija može biti za marksiste samo 
takav da socijalizam mora biti ona historijska prekretnica u ko- 
joj radni čovjek postaje iz objekta historije stvarni njen sub- 
jekt, razdoblje u kojem započinje stvarno prevladavanje mase 
kao historijske kategorije. To je osnovni cilj socijalizma, a po- 
društvljenje sredstava za proizvodnju samo je prva 1 je zna: 
čajna pretpostavka toga procesa koji može nakon toga, kao što 
nam historijsko iskustvo pokazuje, imati dvije osnovne jE ra- 
zvoja: iskorištavanje nacionalizacije u svrhu etabliranja jedne e- 
tatističke birokracije i takvog sistema koji je za socijalizam u 
toliko opasniji jer proizlazi iz revolucije i iskorištava njene 
zanose i ideale, ili postepeno prevladavanje svake državnosti i 
političke vlasti i omogućavanje da radni čovjek zbilja upravlja 
svojim historijskim životom. . 

Iz prije rečenog drugo značajno pitanje je o stupnju i brzini 
realiziranja ovoga procesa, jer su narodi još i danas pogodni za 

različite manipulacije te se sa nekoliko parola o ugroženosti re- 
volucije i imperijalističkoj opasnosti može sprečavati realiza- 
cija slobodnijeg života u socijalizmu. Iz toga ujedno slijedi da 
je za ovo razdoblje uloga pojedinaca i pojedinih grupa daleko 
veća nego što to mnogi marksisti teorijski priznaju. 

U toj dijalektici sraštavanja ili bolje prepletanja upravljanja 
od strane najsvjesnijih pojedinaca i grupa (i partija) i naroda 
koji ulaze u historijski život sadržan je fenomen i suština čitave 
jedne historijski duge epohe koju je Marx nazvao prvom fazom 
komunizma. Svaka koncepcija koja smatra da radnim ljudima 
bez ikakve historijske pripreme i neo pjodni iskustava treba 
odjednom nakon revolucije, barem u dosadašnjim zaostalim ze- 
mljama, predati svu vlast preko savjeta i anulirati najsvjesnije i 
najborbenije snage kao historijski nepotrebne može biti izraz 
ljudi koji imaju najdublje povjerenje u radne ljude i najpleme- 
nitije želje ali su historijski utopističke. 

Isto tako svaka koncepcija koja smatra da treba sadašnje 
stanje vlasti tih grupa etablirati kao cijelu društveno-ekonom- 
sku formaciju zastupa samo birokratske privilegije tih grupa 
i priječi ono što je danas imperativ pozitivne historijske poli- 
tike i djela. što ima karakter historijski moralnog: omogućiti 
radnom čovjeku stvarni historijski život. 

Nehumani akti kapitalističkog poretka proizlaze iz njegove 
historijski neprogresivne strukture i etabliranja vlasti privatnih 
monopola, dakle i privatnih interesa. Nehumani akti društva ko- 
je je dokinulo privatno vlasništvo i nacionaliziralo proizvodne 
snage proizlaze iz neostvarivanja temeljne Marxove humanistič- 
ke poruke, iz neostvarivanja asocijacije slobodnih proizvođača, 
iz nerealiziranja imperativa da je slobodni razvitak pojedinca 
uvjet slobodnog razvitka svih. Diskrepancija historijski moral- 
nog i humanog, koja prožima cijelu dosadašnju historiju, može 
biti prevladana samo onim historijskim razvojem u kojem će 
radni čovjek uzimati historijsku sudbinu svoga razvitka u svo- 
je ruke, u kojem će prestajati biti instrument bilo kakvih cilje 
va pa i najviših, u kojem će konačno shvatiti da ne postoje ni- 
kakvi drugi historijski ciljevi izvan čovjeka i humane zajednice 
kao preduvjeta svestranog razvitka njegovih beskrajnih kreativ- 
nih mogućnosti. Ako je kapitalizam diskrepancija historijski mo- 
ralnog i humanog bila imanentna njegovu sistemu, socijalizam 
prestaje biti socijalizam ako ne uspije da to protivrječje prevla- 
da kako u odnosu prema radnim ljudima same socijalističke za- 
jednice, tako i prema drugim narodima i nacijama. 


(1968) 

KULTURA IZMEĐU ELITE I MASA 
Gajo Petrović 


Zagreb 


1. 


Treba li kultura da pripada eliti ili ona treba da postane svo- 
jina masa? To je jednostavna formulacija "prilično komplicira- 
nog pitanja o kojem se vatreno raspravlja. 

Dano je mnoštvo različitih odgovora, ali ovi su uglavnom 
varijacije dva glavna. Po jednom kultura, ako želi da ostanc 
kultura, treba da ostane rezervirana za odabranu elitu. Po dru- 
gom kultura, ako želi da razvije sve svoje mogućnosti, treba da 
postane svojina »masa«. 

Može li se adekvatan odgovor naći u variranju jednog od 
ova dva glavna? Ili možda ima neko treće rješenje? 


2 


Prema radikalnom »elitističkom« shvaćanju kulture, ona je 
uvijek pripadala i treba da uvijek pripada »eliti«. Samo elita mo- 
že da stvara kulturu i da joj nadahnjuje život, živeći u njoj i s 
njom. Mase nisu sposobne ni da stvaraju kulturu ni da je čuva- 


Makoliko da je »nedemokratsko«, ovo shvaćanje može se pot- 
krijepiti nekim argumentima. 

Kultura nije samo mrtva zbirka knjiga, slika, spomenika i 
drugih »kulturnih dobara«, ni samo cjelokupnost kulturnih do- 
bara zajedno s kulturnim institucijama i organizacijama za una- 
pređivanje njihove »proizvodnje«, sakupljanja, čuvanja i »potro- 
šnje«. Ona je prije i iznad svega stvaralačka djelatnost dovođe- 
nja u život djela kulture i življenja s njima, djelatnost obogaći- 
vanja ljudskog života i proširivanja granica humanosti. A ako je 
io tako, onda samo stvaralačka manjina stanovništva, kulturna 
»elita« može proizvoditi i na adekvatan način prisvajati kulturu. 
Doduše, stupanj kreativnosti koji je potreban za adekvatno pri- 

svajanje nekog djela kulture manji je od stupnja koji je potre- 
ban za njegovu proizvodnju, a klasa ljudi koji su u stanju da ra. 
zumiju i dožive umjetnička djela (ili kulturna djela uopće) šira 
je od klase stvaralaca kulture. Međutim, obje su manjinske gru- 
pe, elite. Djela kulture ne mogu ni razumjeti (da ne govorimo 
o njihovoj »proizvodnji«) oni kojima nedostaju neke pretpo- 
stavke u stečenom nivou kulture i u sposobnosti za kreativan 
stav prema kulturi. A mase su po definiciji bez tih sposobnosti. 
One su bezlična, bezoblična, pasivna većina, karakterizirana ma- 
lim znanjem i nedostatkom kreativnosti. 


Sigurno ima neke istine u tom argumentu. Kreativnost je 
pretpostavka i za »proizvodnju« i za »potrošnju« kulture, a bilo 
bi teško tvrditi da su svi ljudi jednako sposobni za stvaralaš- 
tvo. Međutim, imamo li pravo da pretpostavimo potpuno odsu- 
stvo kreativnosii kod većine ljudi? I zahtijeva li razumijevanje 
i doživljavanje djela kulture uvijek isti visoki stupanj kretiv- 
nosti? Ne bismo li trebali uzeti u obzir razliku u stupnjevima ili 
nivoima kulture i prestati da identificiramo cijelu kulturu s nje- 
nim najvišim nivoom, ili možda čak s malim brojem vrhunskih 
djela kulture? Ako naziv. »kulturna djelatnost« rezerviramo za 
najsloženije i najteže oblike te djelatnosti, može se učiniti da je 
kultura nepristupačna masama. Ali ako dopustimo, (a to je oći- 
ta empirijska činjenica) da postoje razni nivoi kulture, i s obzi- 
rom na vrijednost, i s obzirom na »razumljivost«, onda se čini 
besmisleno tvrditi da široke »mase« naroda nemaju sposobno- 
sti za razumijevanje i prisvajanje ni dijela prave kulture. 


3. 


»Umjereniji« predstavnici »elitističkog« shvaćanja kulture 
složit će se da postoje razni nivoi kulture, ali će odbaciti shvaća- 
nje da postoji kontinuirani niz razlika unutar kulture, niz koji 
bi išao od najnižeg do najvišeg nivoa, bez kvalitativnog prekida. 
Oni će tvrditi da postoje ( i treba da postoje) dva bitno različita 
tipa kulture: »visoka« kultura za obrazovanu manjinu, »elitu« i 
niska, »narodna« (»pučka«) kultura za neobrazovanu većinu na: 
roda, »mase«. Ova dva tipa kulture različiti su u principu i nije 
moguća nikakva smisaona fuzija ili kombinacija obih. Viso- 
ku kulturu stvorila je elita za elitu (za svoj vlastiti visoki ukus), 
a »narodsku« kulturu stvorio je narod (puk, mase) za svoj niski 
ukus. Doduše, elita može također razumjeti nisku kulturu i uži- 
vati u njoj, ali taj tip kulture može zadovoljiti samo najniže kul- 
turne potrebe elite. Najviše kulturne potrebe elite može zadovo- 
ljiti samo visoka kultura. S druge strane, kulturne potrebe na- 
roda, puka, masa, potpuno su zadovoljene niskom, »narodnom« 
kulturom. Mase su nesposobne da sudjeluju u visokoj kulturi, 
pa su nužno osuđene na onu nisku. Pokušaj da se provalija izme: 
đu visoke i niske kulture premosti bilo tako da se narodna kul- 
tura nametne elitama ili da se visoka kultura nametne masa- 
ma, bilo da se obje zamijene trećim, zajedničkim tipom kulture, 

može imati samo katastrofalne posljedice (na primjer razaranje 
obaju spomenutih tipova prave kulture i njihovo zamjenjivanje 
pseudokulturom). Umjesto da pravimo takvu zbrku treba da 
podstičemo razvoj dvaju različitih tipova kulture, jedan za elitu 
a drugi za masu. 

Ova »umjerena« elitistička koncepcija prihvatljivija je od »ra- 
dikalne«. Ako se ne shvati kao program za budućnost, nego kao 
opis prošlosti, mogla bi biti prihvatljiva čak i za najradikalnije 
zastupnike demokratskog pristupa kulturi. Činjenica je da je 
kultura antičkog i srednjovjekovnog društva, a u velikoj mjeri i 
ona kapitalističkog društva bila podijeljena na »visoku« i »na- 
rodnu«. Ali je pitanje, u kojoj je to mjeri još tako i da li se odr- 
žavanje dvaju bitno različitih tipova kulture, koji su strogo odi- 
jeljeni i namijenjeni dvama bitno različitim dijelovima stanovni- 
štiva, može prihvatiti kao program koji odgovara biti i unutraš- 
njim mogućnostima kulture. 

Najočitija primjedba teoriji o nužnosti dvaju različitih tipo- 
va kulture, visoke kulture za elitu i niske kulture za mase, bila 
bi da ona pretpostavlja trajnu podjelu ljudi na dvije bitno razli. 
čite grupe: kultiviranu, aktivnu, kreativnu manjinu (elitu) i ne- 
kreativnu, pasivnu nekultiviranu većinu (mase). To je, međutim. 
podjela koju treba staviti u pitanje. Doduše u toku historije ve- 
ćina ljudi doista je imala karakteristike koje se obično pripisu- 
ju masama (nekrcativnost, pasivnost, bezobličnost), a samo je 
manjina igrala aktivnu, kreativnu, formativnu ulogu. Međutim, 
ima li podjela ljudi na one kultivirane i kreativne i one nekulti- 
virane i nekreativne svoj korijen u nepromjenljivoj ljudskoj 
prirodi ili u historijskoj situaciji koja bi se mogla promijeniti, 
na primjer u podjeli ljudi na one koji imaju ekonomsku i po- 
litičku moć i na one koji je nemaju, u podjeli na one koji vlada- 
ju i one kojima se vlada, eksploatatore i eksploatirane? Nisu li 
se kulturne elite regrutirale iz redova onih koji su imali priliku 
da razviju svoje fizičke i intelektualne sposobnosti? Nisu li mase 
bile sastavljene od onih koji su bili lišeni mogućnosti da steknu 
potrebne kulturne preduvjete? I ne možemo li zamisliti (i ostva- 
riti) drugačiji tip društva, besklasno društvo u kojem će ljudi 
imati jednake šanse za razvoj svih svojih potencijalnosti? 

Daleko od toga da bismo mogli samo postavljati pitanja, iz- 
gleda da smo već svjedoci početka procesa prevladavanja razlike 
između »visoke« i »narodne« kulture, procesa u kojem tvorevine 
visoke kulture postaju dobro širokih »masa« stanovništva i u 
kojem narodna umjetnost postaje oblik izražavanja visokih kul- 
turnih ambicija. Nismo li svjedoci rađanja novog tipa zajednič- 
ke, jedinstvene kulture koja razjeda distinkcije između visoke i 
narodne kulture, uključujući najvrednija dostignuća obih i na- 
stojeći da postane jedinstvena kultura našeg vremena? 


4. 


Predstavnici elitističkog shvaćanja kulture misle da je baš 
razvoj unificirane »masovne kulture« ozbiljno upozorenje pro- 

tiv unifikacije kulture. Takozvana »masovna kultura« (koju su 
neki nazvali i »popularnom kulturom«, »industrijskom kultu 
rom«, »kičom« i sl.) nije samo ispod nivoa kako visoke tako i na. 
rodne kulture, nego je iz osnova različita od obih. Visoka i naro- 
dna kultura, usprkos njihovoj razlici u nivou, dva su tipa prave 
kulture, dok je masovna kultura negacija prave kulture, pseu- 
dokultura. 

Međutim, nisu samo predstavnici »elitističkog« shvaćanja bi- 
li kritički prema masovnoj kulturi. Ona je došla i pod udar Jibe- 
ralnih demokrata i socijalista. U svom kritičkom stavu prema 
masovnoj kulturi neki su autori otišli tako daleko da su njeno 
negativno vrednovanje uključili u samo objašnjenje i definiciju 
tog pojma. Na primjer. na slijedeći način: »U smislu u kojem 
se upotrebljava u skorašnjim diskusijama, »masovna kultura« 
odnosi se na proizvodnju sintetičkih, lako pristupačnih zabava 
za masovne publike, kao i na same proizvode. U masovnoj kultu- 
ri iskorištava se umjetnički materijal, premda se umjetnička 
djela, izuzev vrlo rijetko i to slučajno, ne stvaraju.«' Drugi su 
bili skloni da izbjegnu davanje eksplicitnih definicija ili objašnje- 
nja pojma, ali su bili vrlo eksplicitni i jasni u svojoj kritici i o- 
sudi fenomena. Tako za L&wenthala: »Proizvod masovne kultu- 
re nema nijednu od karakteristika prave umjetnosti, nego se po- 
kazuje da masovna kultura ima u svim svojim medijima svoje 
vlastite prave karakteristike: standardizacija, stereotipnost, kon- 
zervatizam, lažnost, manipulirana potrošna dobra.«* Prema Dwi- 
ghtu Macdonaldu: »Budući da masovna kultura nije umjetnička 
forma, nego fabricirana roba, ona stalno teži prema niže, prema 
jeftinoći — pa dakle i standardizaciji — proizvodnje.«* A prema 
Bernardu Rosenbergu: »U svom najgorem obliku, masovna kul- 
tura prijeti ne samo da kretenizira naš ukus, nego da brutalizira 
naše osjećaje krčeći put totalitarizmu« 

Međutim, nisu svi teoretičari masovne kulture njeni ogon- 
čeni kritičari i »neprijatelji«. Ona ima i svoje »prijatelje« i sim- 
patizirajuće ili »neutralne« analitičare. Oni su skloni da definira- 
ju masovnu kulturu više »neutralno«, bilo pomoću načina na 
koji se proizvodi (prema normama industrijske proizvodnje), 
bilo pomoću načina na koji se širi (putem mass media), bilo po- 
moću publike kojoj je namijenjena (mase, masovni ukus, maso- 
vno tržište)“ A neki od njih prešli su i u protunapad: »zašto stal- 
ni otrovni napadi na humorističke stripove i uopće na cijelu po- 


1) Irwing Howe, »Notes on Mass Culture« in Mass Culture. The popular 
Arts in America. Edited by B. Rosengerg and D.M. White. The Free Press 
vI Glencoe. Copyright 1957. Eighth Printing 1963, p. 503. 

2) Leo Lčwenthal, »Historical Perspective of Mass Culture«, in Mass 
Culture, p. 55. 

3) Dwight Macdonald, »A Theory of Mass Culture«, op. cit. p. 72. 

4) Bernard Rosenberg, »Mass Culture in America«, Mass Culture, p. 3. 

5) Ova tri kriterija kombiniraju se u knjizi E. Morina L'esprit du temps. 
Essai sur la culture de masse, 1962. (Duh vremena, Kultura 196). Vidi Pr- 
vi dio. Prva glava. »Treći problem«. 

pularnu kulturu, čiji su oni posebno flagrantni primjeri?«.* »Po- 
grešno je misliti da je popularna kultura rezultat zavjere proli- 
tera protiv nas ostalih«. 


Tako, umjesto da prebrzo prihvatimo ili odbacimo masovnu 
kulturu, možda je uputno da odvagnemo što se može reći u njen 


prilog i protiv nje. 


o 


Prema nekim zastupnicima »masovne kulture«, ona je viši tip 
kulture u odnosu na prethodnu »visoku« i »narodnu« kulturu. S 
jedne strane, ona je demokratskija, jer obuhvaća sve šire dije- 
love stanovništva, a s druge strane ona je kultura boljeg kvalite- 
ta, jer obuhvaća sve bogatije i finije oblike kulturnog izraza. 

Prvu je tvrdnju, izgleda, lako potkrijepiti. Preko mass media 
kultura postaje pristupačnija svim slojevima stanovništva, a to 
vodi stalnom rastu kulturnog nivoa većine i tim samim do sma- 
njivanja (a možda čak i ukidanja) distinkcije između elite i ma- 
sa. Ujedinjena kulturna publika, koja se na taj način stvara, ne 
isključuje razlike u kulturnim interesima i nivoima, ali ona »u- 
kida« dva iz osnova različita tipa kulture i čovjeka. A stvaranje 
takvog jedinstvenog tipa kulture nije samo događaj unutar kul- 
ture. On ima široke društvene konsekvencije, zato što podizanje 
kulturnog nivoa cijelog stanovništva omogućuje da ovo postane 
pravi »subjekt historije«, da stvori »pravedno« i demokratsko 
društvo i razvije svoje individualne kreativne potencijale. 

Druga tvrdnja čini se ne manje uvjerljiva. Širenjem kulture 
preko mass media, ne samo što se podiže kulturni nivo stanov- 
ništva, nego i kulturni nivo same kulture. Činjenica da se »vi- 
soka« kultura »proizvodi« i »troši« unutar uskog kruga kulturne 
elite krije u sebi velike opasnosti. Kulturna elita zatvorena unu- 
tar sebe, čak ako je i najobrazovanija i najkultiviranija može se 
lakše »prevariti« i zavesti na pogrešne sudove, nego Široke 
mase. Zatvorene elite često su plijen svojih vlastitih predrasuda, 
idiosinkrazija i čak perverzija. Prema tome, kad se proizvodi 
visoke kulture učine pristupačnim svima putem mass media, to 
pruža mogućnost da se poprave zablude u koje je upala elita i 
da se razlikuje prava visoka kultura od onog što je samo visoki 
kič, moda, »blef«, »švindl«, »hohštapleraj«. Na taj način, prava 
visoka kultura, oslobođena od pseudokulture, može cvjetati bo- 
lje, kada je apsorbirana u masovnu kulturu. S druge strane. 
»narodna« kultura također dobiva ako se integrira u masovnu 
kulturu. Tamo gdje elitna i narodna kultura postoje samo na- 
poredo, predstavnici elitne kulture gledaju na narodnu kulturu 
s prezirom ili sa snishodljivošću — bez stvarnog interesa za nju. 
A neobrazovane mase, jedini pravi potrošači narodne kulture, 


6) Leslie A. Fiedler, »The Middle Agai 
7) Op. cit. p. 546. e Against Both Ends«, Mass C., p. 538. 

nisu u stanju da razlikuju ono što je samo površna razonod: 
u narodnoj kulturi od onog što je u njoj istinska kultura. Uklju- 
čivanje narodne kulture u masovnu kulturu dovodi je pod kri- 
tičko oko svih uključujući i one s najvišim obrazovanjem i s 
najfinijim ukusom. To pomaže da se narodna kultura »očisti« 
od onog što je doista »niska« kultura u njoj i da se sačuva i 
razvije njen najbolji dio. — Štoviše, mass media nemaju samo 
ulogu filtra za kvalitet koji pomaže da se odabere ono što je 
najbolje u tradicionalnim oblicima kulture, nego su mediji po- 
mogli da se otkriju dosad nepoznate, nove forme kulture i pro- 
šire mogućnosti za kulturno stvaralaštvo. »Mass media« nisu 
samo novi mediji, nego i novi oblici i sadržaji kulture. Kao 
kreativna sinteza tradicionalnih i novih oblika kulture, masovna 
kultura je veliko obogaćenje čovjeka i veliko dostignuće našes 
vremena. ' 

Makoliko da su uvjerljivi, oni argumenti pristalica masovne 
kulture imaju svoje slabe tačke i teškoće. 


Prije svega, kultura koja se širi preko mass media pretežno 
je kultura koja se proizvodi radi toga da bi se tako širila te 
smjera ili da zadovolji masovni ukus (tamo gdje je primarni 
cilj proizvodnje zarada) ili da ga transformira na poželjan način 
(tamo gdje je osnovni cilj manipuliranje masama s političkim 
ili nekim drugim ciljevima). Međutim, kako »kultura« proizve: 
dena u svrhe političke manipulacije, tako i »kultura« proizvedena 
u svrhu zadovoljenja postojećeg masovnog ukusa daleko je od 
toga da bi mogla pružiti stvaran doprinos bilo kulturi bilo de- 
mokraciji.? 

Pored djela koja su proizvedena radi zadovoljenja ili mani- 
puliranja masovnog ukusa, masovna kultura uključuje i ma- 
sovno širenje djela koja su proizvedena nezavisno od njihove 
upotrebe i koja pripadaju pravoj »visokoj« kulturi. Međutim, 
mijenja li to karakter cijele masovne kulture? Kako je poznato, 
da bi se mogla distribuirati preko mass media, djela prave kul- 
ture često moraju pretrpjeti niz promjena, kao što su »skraći- 


8) Ernest Van den Haag (u svom prilogu »Za sreću i očajanje mjere ne- 
mamo«, »Of Happines and of Despair We Have No Measure«) s pravom je 
tvrdio da »masovna proizvodnja — bila ona kapitalistička ili socijalistička 
— zahtijeva unificirani ukus (Mass Culture, p. 511). Međutim, on je tako- 
đer insistirvo da masovni ukusi nisu homogenizirani na »najnižem zajed- 
ničkom nazivniku«. »Proizvođači nisu zainteresirani da snize ukus ili da se 
udvaraju niskom a ne visokom ukusu. Oni nastoje da zadovolje modalni 
prosjek ukusa, a ovaj oni pomoću reklame pokušavaju da učine što je mo- 
guće kongruentnijim srednjem prosjeku. Nijedan od ova dva prosjeka ne 
može biti identičan s »najnižim zajedničkim nazivnikom« (op. cit. p. 512). 
S ovim se možemo u osnovi složiti. Međutim, nije li prosječni ukus isto- 
vremeno »najniži zajednički nazivnik« ukusa? Ako se ukus shvati kao »spo- 
sobnost da se zapaža, cijeni i prosuđuje ono što je lijepo, prikladno ili har- 
monično, ili što se odlikuje u umjetnosti, muzici, dekoraciji, odijevanju, 
ctc ili »specifična preferencija; pristranost; predilekcija« (Webster), onda 
je prosječni ukus negacija ukusa, odsustvo ukusa, a to je u izvjesnom smil- 
slu čak i gore od »lošeg ukusa«. 

vanje«, »adaptacija«, »rezimiranje«, »kompiliranje«, putem ko- 
jih ona gube bar dio, ako ne i cijelu svoju kulturnu vrijednost. 
Čak i u onim slučajevima kada se reproduciraju »nepromijenje- 
na i neskraćena« kao, na primjer, kada se knjige neosporne vri- 
jednosti objavljuju u džepnim izdanjima — činjenica da se šire 
na taj način, zajedno s djelima bez svake kulturne vrijednosti, 
potiče na neadekvatan stav prema njima i na njihovo površno 
ocjenjivanje. Ako se jedna drama Eshilova, roman Dostojevskog 
i filozofsko djelo Hegelovo distribuiraju (i od strane »masa« 
»konzumiraju«) na isti način kao neki kriminalni roman ili strip, 
io može biti gore za kulturu (i za čovjeka) nego da ta djela 
uopće nisu bila »konzumirana«. Štoviše, kako je već primije- 
ćeno, velika klasična djela kulture, mogu spriječiti ili otežati 
difuziju vrijednih djela sadašnje kulture. 


6. 


»Realističniji« branitelji masovne kulture složit će se da ona 
ima mnoge »negativne« ili »neugodne strane« (kao što su deper- 
sonalizacija, alijenacija, dehumanizacija) ali će insistirati, da je 
postanak i razvoj masovne kulture nužnost koja je duboko ukovu- 
rijenjena u historijskom razvitku, nužnost kojoj se mogu »su- 
protstavljati« samo najbeznadniji konzervativci i romantičari 
čija su nastojanja unaprijed osuđena na neuspjeh. 

Raspravljajući o korijenima masovne kulture Bernard Rosen- 
berg odbacio je tri »očito pogrešne pretpostavke«: »Kapitalizani 
je kriv za masovnu kulturu... 2. Amerika je kriva za masovnu 
kulturu...3. Demokracija je kriva za masovnu kulturu...«"" On 
tvrdi da je »moderna tehnika nužan i dovoljan uzrok masovne 
kulture. Niti nacionalni karakter, niti ekonomski poredak niti 
politički sistem nema konačnu riječ u tom pitanju. Jedino što 
je tu doista značajno jest najnovija industrijska revolucija.«'! 


Tezu da je masovna kultura nužna posljedica (isključivo i je- 
dino) »moderne tehnike« ili »industrijske revolucije« zastupao 
je niz autora. A odavde je izvedena kritika kritičara masovne 
kulture: oni koji su protiv masovne kulture u stvari su protiv 


moderne tehnike, za povratak u predtehničko »zlatno doba« ili 
»prirodno stanje«... 


m Lako se složiti s tim da ni Amerika ni bilo koja druga zemlja 
ili nacija nije odgovorna za masovnu kulturu. Nema takvog »na- 
cionalnog karaktera« koji bi nužno zahtijevao masovnu kulturu. 
Također je lako »koncedirati« da demokracija nije kriva za ma- 
sovnu kulturu. Moglo bi se čak argumentirati da je demokracija 
nespojiva s masovnom kulturom. Demokracija kao vladavina na- 


9 »Tendencija je objavljivanja u »paperback«-u širenje onog najbo- 
ljeg iz prošlosti i najprosječnijeg iz sadašnjice«. (Cecill Hemley, »The Pro- 
blem od Paperbacks«, Mass Culture, Pp. 141). 

10) Mass Culture, p. 11. 

11) Op. cit., p. 11. 

roda moguća je samo onda kada se većina naroda sastoji od ne- 
zavisnih i slobodnih pojedinaca, dok masovna kultura zahtijeva 
masovne kulture (a ona to sigurno jest), to znači đa kapitalizam 
trošače dobara koja im se isporučuju preko mass media. Tako- 
đer nema sumnje da je moderna tehnika pretpostavka masovne 
kulture i da ona određuje mnoge od njenih karakteristika. 

Međutim, možemo li bez ograda prihvatiti da kapitalizam nije 
»kriv za masovnu kulturu«? Glavni argument B. Rosenberga za 
ovo prilično je jednostavan: Masovna kultura »cvjeta svagdje 
gdje se javlja tehnički aparat, bilo sporo, bilo iznenadno, a ni. 
gdje više nego u Sovjetskoj Rusiji koja, ma šta inače bila, ne 
može biti smatrana kapitalističkom«.* Možemo li prihvatiti ovaj 
argument kao dovoljan za predloženu tezu? 

Prije svega, teza da je moderna tehnika a ne kapitalizam od- 
govorna za masovnu kulturu nepravedno lišava kapitalizam jedne 
vd njegovih velikih historijskih zasluga. Moderna tehnika ne bi 
mogla nastati u robovlasničkom ili feudalnom društvu. Ona jc 
»dijete« kapitalizma. Opreznije rečeno, nastanak i razvoj kapita- 
lizma i nastanak i razvoj moderne tehnike bili su tijesno povezani 
i međusobno su se uvjetovali. Bez kapitalizma ne bismo imali 
modernu tehniku. Stoga, ako je moderna tehnika nužan uvjei 
masovne kulture (a ona to sigurno jest), to znači da kapitalizam 
u najmanju ruku »indirektno« jest »odgovoran za masovnu kul- 
turu«. 


Međutim, teza da kapitalizam nije direktno odgovoran za ma- 
sovnu kulturu također se može kritizirati. Argument da ma- 
sovna kultura cvjeta u Sovjetskom Savezu koji »ma šta inače 
bio, ne može biti smatran kapitalističkim« pokazuje da autor 
upotrebljava pojam kapitalizma u prilično uskom svakodnev- 
nom smislu, ne u smislu Marxa, u kojem ie kapitalizam druš- 
tveni poredak u kojem svaki rad poprima oblik najamnog rada, 
a svi (ili gotovo svi) proizvodi rada oblik robe, smisao u kojem 
je kapitalizam u najmanju ruku »veoma važan dio« slike čak i u 
onim zemljama koje su jako »antikapitalističke«. Međutim, ako 
ostavimo po strani pitanje u kojoj je mjeri kapitalizam još uvi- 
jek realnost u različitim zemliama, izgleda neosporno da činje- 
nica što svi proizvodi rada (uključujući djela kulture) poprimaju 
oblik robe koja se proizvodi za tržište i prodaje na njemu, mora 
imati neko značenje za masovnu kulturu. 

Pored teze da kapitalizam nije kriv za masovnu kulturu pos: 
tavljena je i mnogo šira teza da ni »ekonomski poredak« ni 
»politički sistem nema konačnu riječ u tom pitanju. Doista je 
značajna jedino najnovija industrijska revolucija«. po 

Kad bi moderna tehnika ili industrijska revolucija bila je- 
dini uzrok masovne kulture, bilo bi prirodno da nađemo ma- 
sovnu kulturu svagdje gdje imamo modernu tehniku, a sve raz- 
like u tipovima masovne kulture u različitim zemljama mogle 


12) Op. cit. p. 11. 

bi se objasniti pomoću tehničkih razlika među tim zemljima. 
Međutim, oni koji su vršili komparativne studije masovne kul- 
ture otkrili su razlike koje bi se teško mogle svesti na razlike 
u tehnici. Tako je primijećeno da u nekim zemljama masovna 
kultura poprima više oblik propagande i pedagogije a u drugi 
wa oblik zabave. Drugim riječima. u nekim slučajevima ona ide 
za političkim, a u nekim za komercijalnim ciljevima.* To je mož- 
da nešto pojednostavljen prikaz situacije, a s druge strane, dis- 
tinkcija između propagande i zabave nije sasvim apsolutna. S 
pravom je istaknuto, da se zabava može promatrati kao svojevr- 
sna propaganda za status quo.'“ Ipak, makoliko da je relativna, 
razlika između zabave i propagande nije potpuno proizvoljna .i u 
opisu ima istine. . . A ta razlika između dva tipa masovne kul- 
ture teško da ima korijene u tehničkim razlikama među zem- 
ljama o kojima je riječ. One se mnogo lakše i uvjerljivije mogu 
objasniti razlikom u njihovim ekonomskim i društveno-politič- 
kim sistemima. Tako bi bilo teško prihvatiti da je moderna teh- 
nika jedini uzrok masovne kulture. 


d: 


Niz analitičara »masovne kulture« jasno je vidio da je to 
pseudokultura koja spriječava stvaranje i prisvajanje prave kul. 
ture. Ali oni su također došli do uvjerenja da obnavljanje stare 
elitne kulture nije jedina alternativa masovnoj kulturi. Kao pri- 
hvatljiviju alternativu masovnoj kulturi kako s »kulturnog« tako 
i s »društvenog« stanovništva, oni su proklamirali »demokrati- 
zaciju kulture«. 


Prema tome stanovištu nije potrebno stvaranje bezlične, ho- 
mogenizirane kulture za masovni ukus, nego širenje onog što je 


najbolje u pravoj kulturi (bila ona »visoka« ili »popularna«) me- 
đu široke slojeve ljudi. Daleko od toga da bi bili sami po sebi 
»dobri« ili »loši«, mas media su neutralni instrumenti, čiji efek- 
ti zavise od njihove upotrebe. Tako umjesto što se upotreblja- 
vaju za širenje pseudokulture za masovni ukus, oni bi se mo- 


13) »Ipak, činjenica je da ije SSSR čak i više nego USA zemlja Masov- 
ne Kulture. To se teže primjećuje, jer je njihova masovna kultura po for- 
mi direktno suprotna našcj, jer je to masovna kultura propagande i peda- 
gogije a ne zabave. Pa ipak, ona ima bitnu odliku Masovne Kulture, na- 
suprot Visokoj i Narodnoj: proizvode je za masovnu potrošnju tehničari 
koje upošljava vladajuća klasa i nije izraz ni individualnog umjetnika ni 
samih običnih ljudi. Kao i naša vlastita. ona više iskorištava nego što za- 
dovoljava kulturne potrebe masa, premda iz političkih, a ne iz trgovačkih 
razloga«. (D. Macdonald u Mass Culture, p. 60). 


14) »Zabava« je u velikoj mjeri oblik propagande za stvari kakve jesu, 
nemilosrdno vršeći pritisak na nas da budemo dobri konformisti i požudni 
potrošači«. (Denys Thompson, »Introduction«, Discrimination and Popular 


proti rio by Dennys Thompson, A. Pelican Original, Penguin Books 

gli upotrijebiti za širenje onog što je najbolje u svoj dosadaš- 
njoj i sadašnjoj kulturi. 

Doduše, neka vrhunska djela prave kulture mogu biti teška 
za većinu ljudi i njihovo nametanje ljudima protiv njihove vo- 
lje može biti »nedemokratsko«. Ali ne bi trebalo precjenjivati 
tu opasnost. Ukus ljudi često je iznad onoga što se nudi da bi ga 
zadovoljilo. S druge strane, on se može razviti i poboljšati si- 
stematskom propagandom prave kulture, djelatnošću koja se 
ne može izjednačiti s prisiljavanjem ili nametanjem. 

Ideja demokratizacije kulture kako je ovdje ukratko skicira- 
na ima svoju vrijednost i privlačnost. Svatko tko je protiv dru- 
štvene nejednakosti, eksploatacije i ugnjetavanja, a za davanje 
jednakih prava i mogućnosti za život svim ljudima, složit će se 
da i djela kulture treba učiniti jednako pristupačnima. Među. 
lim, u vezi s tim programom javljaju se najmanje dva pitanja. 

Prvo je može li se demokratizacija kulture postići bez obzi- 
ra na društveni poredak i nezavisno od svake dublje društvene 
promjene. Da li je masovna kultura rezultat nedostatka znanja 
kod onih koji kontroliraju mass media ili onih koji im liferuju 
»kulturna« djela? Ili razvoj masovne kulture ima neke dublje 
korijene u društvenoj kulturi suvremenih društava i u realnim 
interesima onih koji kontroliraju medije? 

Međutim, čak i kad bismo pretpostavili da je demokratizaci- 
ja kulture ostvarljiva, javlja se pitanje da li je to dovoljan »pro- 
gram« za razvoj i unapređivanje kulture. Zahtjev za demokrati- 
zacijom kulture je zahtjev za »prisvajanjem« kulture od strane 
cijelog naroda, zahtjev za njenu demokratsku »potrošnju«. On 
pretpostavlja kulturu kao danu činjenicu. Ali kultura nije samo 
postojeća činjenica, ona se ne može održavati na životu pažlji- 
vim čuvanjem onog što je već stvoreno. Ako se stalno ne obo- 
gaćuje novim stvaralaštvom, to je kultura koja umire. Stoga 
promašaj masovne kulture nije samo u tome što ona ljudima 
nudi pretežno pseudokulturu, »kancerozni čir« suvremene kul- 
ture, niti u tome što drži daleko od njih ono što je najvrednije u 
modernoj kulturi. Možda je još veći defekt masovne kulture u 
tome što sprečava, ili bar otežava stvaranje novih djela kultu- 
re, što ubija kreativne mogućnosti u čovjeku. A bitna slaba tač- 
ka u programu »demokratizacije kulture« sastoji se u naglasku 
na demokratskoj »potrošnji« postojeće kulture, a ne na stvara- 
nju nove, više kulture. 


8. 


Neki kritičari masovne kulture vidjeli su da program njenog 
zamjenjivanja »demokratskom kulturom« može lako promašiti. 
Ako nismo u stanju da masovnu kulturu prevladamo novim, kre: 
ativnim tipom kulture, »demokratska kultura« može ostati sa- 
mo drugo ime za staru masovnu kulturu. Tako su neki tvrdili da 
bi se masovna kultura mogla i trebala prevladati »avangardnom« 
kulturom. »Avangardizam u kulturi kao izraz neponovljive, lič- 

ne kreativnosti jedina je alternativa masovnoj kulturi. Avan- 
gardna kultura nije suprotna narodnoj kulturi. Ona onemogu- 
ćuje identificiranje naroda s bezličnom masom i traži transformi- 
ranje bezlične mase u društvo svestrano razvijene ličnosti«. 

S ovim se više ili manje možemo složiti. Ako se pod avan- 
vardom misle oni dijelovi kulture koji su ispred svog vremena, 
koji krče nove putove boreći se protiv akademizma, otkrivajuci 
nove forme i sadržaje kulture, proširujući potencijalnosti, tada 
ne može biti kulture ni kulturnog života bez avangarde. Avangar- 
dna kultura u tom smislu, lomeći s onim tradicionalnim akadem- 
skim i prihvaćenim može neko vrijeme ostati prihvaćena od ma- 
njine, neshvatljiva za većinu. Ali to nije dovoljan razlog da je 
promatramo kao »elitističku«. Prava avangardna kultura sadrži 
unutrašnje mogućnosti za prisvajanje od sve većeg dijela na- 
roda. 

Doduše, izraz »avangarda« također se upotrebljavao u neko- 
liko drugih smislova. Tako su ga neki upotrebljavali kao ime za 
svako »eksperimentiranje« u kulturi, neki kao ime za ono što je 
»pomodno« ili ekscentrično, a neki opet kao »emigraciju iz bur- 
žoaskog društva u boemiju« (Greeneberg). Shvaćena u nekom o- 
vakvom ili sličnom smislu avangarda se čini nemoćna da svla- 
da moćnu masovnu kulturu. 


Međutim, čak i ako se pod avangardnom kulturom misli naj- 
vitalniji i najprogresivniji dio suvremene kulture koji se bori za 
nove putove u njoj veliko je pitanje može li tako mala grupa 
zastupnika više kulture biti uspješna protiv masovne kulture ko- 
ja se nuđa preko mass media i predstavlja neodvojiv dio posto- 
jećeg samootuđenog društva. Avangardni pokret u kulturi ima 
neke izglede samo ako se udruži s avangardnim društvenim sna- 
gama, koje teže revolucionarnoj, kvalitativnoj promjeni posto- 
jećeg društva. 


9, 


Neki teoretičari koji su vidjeli da se ni obogaćenje kulture 
avangardnim kulturnim stvaranjem ni demokratizacija kulture 
Cinjenjem njenih proizvoda pristupačnim većini ljudi, ne može 
postići uz sadašnju strukturu većine suvremenih društava i da i 
»procvat« i »demokratizacija« kulture pretpostavlja duboku dru- 
štvenu promjenu, ukidanje samootuđenog, klasnog ,društva i 
stvaranje potpuno novog tipa društva u kojem bi čovjek mogao 
da u punoj mjeri realizira svoje mogućnosti. 

Međutim, neki od onih koji su vidjeli da je demokratizacija 
kulture nemoguća unutar samootuđenog društva mislili su da 
je ukidanje privatnog vlasništva nužan i dovoljan preduslov za 
demokratizaciju kulture, i vjerovali su da je »državni socijali- 


15) Miladin Životić, »Socialism and M 1 i i 
Edition, No 2—8/1965, 9. 324-325. ass Culture«, Praxis, International 

zam« adekvatna forma za to. Oni su predvidjeli da i »demokrat- 
ski kapitalizam« i »državni socijalizam« zadržava podjelu ljudi 
na elitu i mase, upravljače i upravljane, eksploatatore i eks- 
ploatirane. Ukidanje razlike između elite i masa i, prema tome, 
između elitne i masovne kulture moguće je samo u istinski hu. 
manističkom socijalizmu koji je slobodna asocijacija samoup- 
ravnih proizvođača. 

Naglašavajući nužnost stvaranja »objektivnih« mogućnosti za 
slobodno stvaralaštvo i za širenje istinske kulture, neki su tvrdili 
da preveliko insistiranje na razvoju kulture može odvratiti paž- 
nju od onog što je važnije, naime od stvaranja ekonomskih i 
političkih osnova socijalizma. Da bismo izbjegli tu pogrešku, 1re- 
balo bi da najprije koncentriramo sve naše snage na izgradnju 
socijalizma, a kasnije ćemo moći da obratimo više pažnje kul- 
turi. 

Možda ima istine čak i u ovom mišljenju. Međutim, kako ne: 
ma kulture bez čovjeka ni čovjeka bez kulture, ne može biti ni 
istinski ljudskog društva bez istinski kulturnog čovjeka. Uko- 
liko ne razvija socijalističku kulturu, socijalizam nije socijali- 
zam. Stoga, oni koji misle da bismo mogli malo odgoditi raz- 
voj kulture u socijalizmu, izgleda malo zaboravljaju da odgo- 
diti kulturu znači odgoditi socijalizam. 

| DISKUSIJA | 


ETATISTIČKI PATERNALIZAM ILI SAMOUPRAVLJANJE 


Antun Žvan 


Zagreb 


Sudeći po raspravama što se u nas u novije vrijeme vode v 
federativnom uređenju Jugoslavije, međurepubličkim odnosima 
i republičkoj državnosti pitanje o državi postalo je iznova kuš- 
njom za mnoge marksiste. Situacija donekle podsjeća na vrije 
me u kojem se Lenjin osjetio ponukanim napisati Državu i re- 
voluciju, tu glasovitu antologiju marksističkih teorijskih pogle- 
da na državu i polemiku sa svim »zaboravnim« marksistima tog 
vremena. Kao što su se u to vrijeme mnogi marksisti »spotaknu 
li« na pitanju o državi »zaboravivši« revolucionarni sadržaj i 
cjelovitost Marxove teorije, kao što su tada mnogi artificijelno 
razdvajali tu teoriju na »ono što je prihvatljivo« (Lenjin) i ono 
što valja bar prešutjeti, ako se već ne može izravno odbaciti, ta- 
ko i danas u našim raspravama o državi i državnosti mnogi »za- 
boravljaju«, prešućuju, ili u najboljem slučaju svode na razinu 
frazeologije onaj »dio« marksizma, koji po njihovu mišljenju 
nije aktualan ili ne odgovara potrebama »sadašnjeg trenutka«. 
U nas se, naime, danas mnogo govori o jačanju i afirmaciji dr- 
žavnosti, spori o odnosu klasnog i nacionalnog u socijalističkoj 
državi(!), ističe se kako će država još dugo biti potrebna i poku- 
šavaju se formulirati njeni »krupni zadaci«. »Zaboravlja« se, 
međutim, o kakvoj je državi u stvari riječ. »Zaboravljen« je ili 
je sveden na puku marksističku frazeologiju onaj bitni, revolu- 
cionarni »dio« marksističke teorije države kojim se ustanovlju- 
je da je »proletarijatu potrebna samo država koja odumire, tj. 
koja je tako uređena da bi odmah mogla da odumire i da mora 
da odumire.'« (potcrtao A. Ž.) ' 


Ta se »zaboravljivost« nekih naših marksista pokazuje u nji- 
hovoj kolebljivosti pred današnjom dilemom našega društva: 


1) Lenjin: Država i revolucija, u MEL Izabrana djela, Naprijed, Zagreb, 
1963., knj. IX., str. 166. 

etatistički paternalizam ili samoupravljanje. U nas se, doduše, 
tvrdi da je ta dilema teorijski riješena i da nam preostaje samo 
da je riješimo i u praksi.“ Na toj je osnovi stvoreno danas već pri- 
lično rasprostranjeno uvjerenje, da je stagnacija samoupravlja- 
nja u proteklom deceniju bila u stvari odstupanje prakse od teo- 
rijski jasnih gledišta izraženih u političkim odlukama i progra- 
mima. Stagnacija samoupravljanja svedena je tako na nesklad 
između teorije i prakse. Odatle je i proizašao popularan, ali po 
učinku slabo djelotvoran apel: »Pređimo s riječi na djela.« Ta je 
parola, naime trebala biti pozivom na ponovo uspostavljanje 
sklada između teorije i prakse. 


Ali oklijevanja, sporost i kompromisi, što bitno karakterizi- 
raju sadašnje pokušaje da se provede nova organizacija države, 
bjelodano posvjedočuju kako se ne radi samo o praktičkim ot- 
porima, o lukavosti birokracije koja se raznim smicalicama vje- 
što dovija očuvanju vlastitih privilegija, već i o kolebljivosti mno- 
gih protagonista novoga, o njihovoj sklonosti da vodeći računa 
o tzv. realnim prilikama i odnosu »političkih snaga« suviše lako 
pristaju na kompromis. Upravo ta pretjerana sklonost ka kom- 
promisu, kojoj sada i ovdje nemamo namjeru ispitivati uzroke“, 
razlog je današnjoj konfuziji i pruža mnogima priliku za lov u 
mutnom. Možda je najbolji dokaz za postojanje guste magle šlo 
se povlači suvremenim našim političkim životom ono, više nego 
smiješno, optuživanje protivnika za »krađu naših parola«.« Ta 
kada je to komunistima, pa i nama jugoslavenskim komunisti- 
ma, kad su naše parole bile jasne i revolucionarne, klasni nepri- 
jatelj kao parole? 1941? 1948? 1950? Prihvatiti (»ukrasti«) paro- 
le komunista bilo bi za nj ravno kapitulaciji i samoubistvu. A na: 
voditi te parole na svoj mlin, klasnom neprijatelju jednostavno 
nije bilo moguće, jer je značenje komunističkih parola bilo van 
svake sumnje. Ne uzimaju li, dakle, neke naše parole danas razni 
šovinisti, unitaristi i bivši marksisti, jer tim parolama iskazuje- 


2) Koliko mi je poznato prvi je gornju dilemu formulirao i izložio drug 
E. Kardelj u diskusiji na III plenumu CK SKU (1966.): pa 

»U stvari mi smo se svi veoma često nalazili u dilemi za šta komunisti 
treba da se bore: da li za neki etatistički paternalizam tj. za dobro vladu 
koja će se humano starati o dobrom ali »glupom« narodu, ili za stvarno 
socijalističko samoupravljanje radnih ljudi, tj. za uspostavljanje takvih 
društveno-ekonomskih i materijalnih uslova i takvih demokratskih formi 
u kojima će radni čovjek moći sam da se stara o sebi.« (Vidi: Aktuelni pro- 
blemi borbe SKJ za sprovođenje reforme, izd. Komunist, Beograd, 1966., 
str. 298.) . 

Tom prilikom drug Kardelj je ustvrdio: »Ta dilema u praksi kod nas ni- 
je do kraja raščišćena iako smo je, doduše, na papiru (čitaj: u teoriji — 
primj. moja) raščistili.« (Op. cit. str. 298.) 

3) Vidi o tome R. Supek: Etičke antinomije revolucionarne egzistencije 
“u knjizi istog autora Humanistička inteligencija 1 politika, bibl. Razlog, Za- 
greb, 1971., str. 109—125. 

mo našu kolebljivost i jer kompromisnim odlukama omoguću: 
jemo da se na njih pozivaju i protivnici samoupravljanja“? 


U ovom se času svi ključni problemi jugoslavenskog socija- 
lizma sabiru u jednom, središnjem pitanju: u pitanju o odumi- 
sanju države. Dualizam našega društvenog uređenja (samoupra- 
vljanje u tzv. bazi, a snažne i čvrste etatističke strukture na vi- 
šim nivoima organizacije društva) glavnom je preprekom slo- 
bodnom razvitku samoupravljanja. Taj se dualizam može u. 
kloniti samo ubrzavanjem odumiranja države. Ali u sadaš- 
njim se raspravama o ustavnim promjenama više govori npr. 
o odnosu klasnog i macionalnog, o suverenitetu, o među- 
nacionalnim i međurepubličkim odnosima i republičkoj dr- 
žavnosti, nego o odumiranju države.“ Ne želim time reći da su 


4) Danas će se npr. i najokorjeliji birokrata, ili neka birokratska odnos- 
no tehno-menadžerska grupa, prije nego što izvedu neku manipulaciju ko- 
jom će osigurati svoj privilegirani status u društvu, zakleti na vjernost sa- 
moupravljanju. Štoviše, ako su vješti, oni će svoje ciljeve prikriti tako da 
izgleda kako je njihova akcija upravo u interesu samoupravljanja. Izrazit 
primjer takve vještine opisao je u diskusiji o ustavnim promjenama drug 
Čedo Grbić: »Kad smo uvodili vijeća proizvođača — kaže drug Grbić — 
bili smo rekli: dvije trećine ima da budu proizvođači u tim vijećima. Tada 
se govorilo: »E, to je etatizam, to je miješanje u samoupravljanje.« Prin- 
cip smo ukinuli. I, nestalo je radnika iz skupština. U Privrednom vijeću 
Sabora nema ni jednog radnika, a mnogo je direktora.« (VUS br. 1016 od 
20. listopada 1970.) 

Dakle, pod vidom borbe protiv etatizma a za samostalnost i slobodu 
samoupravljanja radnicima su zatvorena vrata upravo one institucije ko- 
ja bi, da su radnici u njoj, izvela samoupravljanje iz tvorničkog kruga i 
ovmogućila radničkoj klasi veći utjecaj na cjelinu društvenog života. Ostaje, 
međutim, zagonetnom naivnost kojom se nasjelo jednoj tipičnoj birokrat- 
skoj izmišljotini, da je revolucionarni stav prema kojemu radnici treba da 
uđu u Privredno vijeće ni manje ni više nego — etatizam! 

Sve to samo pokazuje koliko neke naše parole nisu u sadržajnom po- 
gledu dovoljno jasne. Klasni se neprijatelj nije nikada mogao »nalijepiti« 
na takve parole kao što su: eksproprijacija eksproprijatora, poziv na usta- 
nak, tvornice radnicima i dr. 


5) Podvlačim tu činjenicu ponajviše zbog toga što su usvajanjem aman- 
dmana na Ustav SFRJ ta pitanja uglavnom riješena, pa bi sada u repu- 
blikama valjalo intenzivno poraditi na tome da se u raspravama o njihovim 
ustavima razmotre stvarne mogućnosti ograničavanja državne moći (tj. 
mogućnosti za odumiranje države) i snažnije ekspanzije samoupravljanja. 
Valjalo bi, naime, razmotriti onaj skup pitanja čije bi rješenje dovelo rad- 
ničku klasu u položaj da djelatno utječe na društveni razvoj u republici i 
na aparat vlastite države. Ukoliko se to zapostavi, neizbježno će se u repu-' 
blici reproducirati u biti isti oni odnosi koji su u proteklom razdoblju bili 
predmetom kritike u federaciji. U već spomenutoj diskusiji drug Čedo 
Grbić kaže: »Ima prigovora da smo ipak suviše u amandmanima naglasili 
1 osigurali ulogu države, a da smo samoupravljanje premalo zaštitili.« Da ti 
Prigovori nisu bez osnova, potvrđuje dalje sam drug Grbić: »Nismo uspjeli 
da iu Ustavu pružimo određene garancije privredi da se ima pravo pobu- 
hu ocijeni da se u nju zahvaća iznad njenih mogućnosti.« (potcrtao 

I najdobronamjernije tumačenje navedenog stanovišta mora doći do 
zaključka da je država, izbjegavši udruženim proizvođačima dati spome- 
nute garancije, de facto zadržala za sebe pravo da proglasi protuustavnim i 
onaj otpor udruženih proizvođača (privrede) koji može biti izazvan pre- 

ta pitanja nevažna, već hoću u prvom redu ustanoviti da je u tim 
raspravama vrlo često »zaboravljena« revolucionarna suština 
Marxove teorije države i drugo, da je upravo taj »zaborav« pro- 
uzrokovao gubitak one j «ne i čvrste demarkacione linije koja 
marksiste odlučno dijeli od građanskih teoretičara države. Zbog 
toga držim da je danas prijeko potrebno povesti razgovor o dr- 
žavi i samoupravljanju s autentičnih marksističkih pozicija, da- 
kle razgovor među marksistima. Ponavljam: prijeko nam je po- 
treban razgovor među marksistima, premda su u ovom času gla. 
sniji protagonisti predmarksovskih i građanskih teorija države, 
jer držim da je buka što je prave ti »teoretičari« više plod konfu- 
zije, neodlučnosti i sklonosti ka kompromisu u nekih naših mark- 
sista, nego aktualnosti građanskih teorija." Valja nam odlučno i 
kritički razmotriti i raspraviti sve naše dileme, jer to je prvi u- 
vjet da iskoračimo iz zatvorenog kruga stagnacije u kojem sve 
ieže postaje provesti bilo koju društvenu akciju: od privredne 
reforme do promjena državne organizacije. 


Dijalog među marksistima u nas je u prošlosti često bio gru- 
bo prekidan, ali danas je krajnje vrijeme da se on iznova uspo- 
stavi. Valja nam, konačno, da iz vlastite prošlosti nešto nauči- 
mo i shvatimo. Grubo prekidanje dijaloga među marksistima 
uvijek je nanosilo samo štetu revolucionarnom pokretu, a nikad 
kontrarevoluciji. 


Pokušat ću u ovom tekstu u najkraćim crtama kritički razmo- 
triti jedno od kompromisnih gledišta na ulogu države u našem 
društvu, gledište u kojem je dilema između etatizma i samoup- 
ravljanja »riješena« u etatističkom paternalizmu. Suštinu toga 
gledišta nedavno je, u svom predavanju političkom aktivu Za- 
greb-Medvešćak, izložio drug Miko Tripalo, član Predsjedništva 
SFRJ i član Izvršnog biroa Predsjedništva SKJ (njegovo autorizi- 
rano izlaganje objavljeno je u Vjesniku od 4. listopada 1971. go- 
dine). 


tjeranim oduzimanjem njihovih sredstava. Dodamo li tome činjenicu da u 
Saboru i njegovim tijelima nema radnika, pitanje o odumiranju države po- 
javljuje se u svoj oštrini i urgentnosti. 

6) Nećemo valjda danas priznati aktualnost npr. takvu pristupu državi 
kao što je niže navedeni pristup I. Babića: 

»A kad se već govori da nacionalna država treba da ima samo klasni 
samoupravni temelj i da joj je u bazi radnička klasa (»mi gore i vi dolje!«), 
treba li zaboravljati da je hrvatska nacija postojala i prije nego se razvila 
radnička klasa i da će vjerojatno postojati nakon što radničke klase (u svi- 
ma pojmljivom smislu riječi: industrijsko radništvo) nestane, bilo da se 
posve iseli ili da joj automacija oduzme raison d'&tre. Tko ima pravo da 
vazda promjenljivu sociološku strukturu nacije unosi u ustav nacionalne 
države?« (I. Babić: Politika i mistika, »Hrvatski tjednik« br. 25 od 8. listo- 
pada 1971.) 

Po I. Babiću radnička klasa ne može biti temeljem naše državnosti, pa 
čak ne može ući ni u ustav naše socijalističke države, jer je radnička klasa 
»promjenljiva sociološka struktura« te joj je moguće sagledati kraj, dok na- 
cionalnoj državi valjda kao emanaciji nacije nije uopće vidjeti kraja?! 

»Poznato je — kaže u spomenutom predavanju drug Tripalo 
— da postojanje države nije stvar koja bi ovisila prvenstveno o 
ljudskoj volji. Država je, kako se kaže, historijska kategorija, 
dakle ima svoj početak i svoj kraj, funkcije države i njihovo o- 
dumiranje zavise od odnosa klasnih i političkih snaga, od raz- 
vitka samoupravljanja, od socijalne svijesti, prvenstveno vode- 
ćih socijalnih grupacija u društvu. Možemo slobodno reći da na- 
ša država i kao država u republici i u federaciji još ima vrlo kru- 
pne zadatke na obrani prostora u kojem samoupravljanje slobo- 
dno djeluje od svih antisamoupravnih i antisocijalističkih pose- 
zanja, da arbitrira u razrješavanju društvenih proturječnosti on- 
da kad se one ne mogu riješiti na temelju tzv. društvenog i-samo- 
upravnog dogovora, a ja bih dodao još i nešto treće — to je ulo- 
ga države u podsticanju ravnomjernijeg, pa prema tome i pra- 
vednijeg rasporeda proizvodnih snaga na teritoriju cijele naše 
republike.« (Potc. A. Ž.) 

Doista, »poznato je« da je država »historijska kategorija«, ali 
reći da je to poznato puka je marksistička fraza, ako se iz toga 
ne izvedu upravo toj poznatoj činjenici primjereni zaključci. U 
izlaganju druga Tripala radi se upravo o tome da on takve zak- 
ljučke ne izvodi. Po njegovu mišljenju, danas, dva decenija po- 
slije uvođenja radničkih savjeta, naša država ima slijedeće »vrlo 
krupne zadatke«: 

1. Da brani slobodni prostor samoupravljanja od svih antisa- 
moupravnih i antisocijalističkih »posezanja«. 

2. Da arbitrira u rješavanju društvenih proturječnosti kad se 
one ne mogu riješiti na temelju tzv. (?) društvenog i samoup- 
ravnog dogovora. 

3) Da podstiče ravnomjerniji i pravedniji razmještaj proiz- 
vodnih snaga na teritoriju naše republike. 

Već u svojoj prvoj tezi drug Tripalo određuje u liku države 
zaštitnika samoupravljanju: jedna je od funkcija države da bra- 
ni slobodni prostor samoupravljanja od antisamoupravnih i an- 
tisocijalističkih posezanja. Rečeno je od čega država treba da 
brani samoupravljanje, ali se ne kaže, što je podjednako važno, 
od koga samoupravljanju prijete antisamoupravna posezanja. To 
je upravo ono što tezu čini krnjom i bitno paternalističkom. Kao 
što ćemo kasnije vidjeti pitanje je radi li se o običnom propustu, 
jer drug Tripalo zastupa paternalističko gledište i u drugim dvje- 
ma tezama. 


. Prva je teza krnja tj. ona je samo djelomično istinita ako 
njome mislimo ulogu socijalističke države u obrani socijalistič- 
kog poretka od vanjskog neprijatelja i unutrašnjeg klasnog ne- 
Prijatelja. Ali, kako rekosmo, i u tim slučajevima ona je samo 
djelomično istinita, jer obrana socijalističkog poretka ne može 
OVISiti samo o državi i njenom klasičnom instrumentu — voj: 
sci. Otkada se u nas ostvaruje koncepcija o općenarodnoj obra- 
ni sudbinu obrane zemlje i socijalističkog poretka sve više preu- 
zima u svoje ruke cijeli narod. U osnovi tom je koncepcijom re- 
habilitirano iskustvo Pariske komune o naoružanom narodu bez 

ča se Komuna, kako kaže Engels, ne bi održala ni »cigli jedan 
«. 

Da drug Tripalo u svom predavanju zastupa u biti paternali. 
stičku koncepciju očito je upravo iz činjenice što je propustio 
da pita od koga samoupravljanju prijete antisamoupravna pose- 
zanja. Da je postavio to pitanje njemu bi se nesumnjivo namet- 
nulo, ne samo kao marksistu, već i kao političaru koji dobro po- 
znaje jugoslavensku praksu, da glavna opasnost samoupravlja- 
nju prijeti upravo od one institucije kojoj on namjenjuje ulogu 
zaštitnika i branitelja tj. od države. O toj su opasnosti pisali ne 
samo klasici marksizma, već, osobito od 1950. godine, i mnogi 
jugoslavenski marksisti, a među njima i drug Tripalo (vidi po- 
red ostalog njegov referat na savjetovanju u CK SKH 28. i 29. 
svibnja 1968.). Stanovište je marksista da je »država zlo koje 
proletarijatu kad on pobijedi u borbi za svoju klasnu vladavinu 
ostaje u naslijeđe« i stoga će radnička klasa kad osvoji vlast 
»morati odmah što više da potkreše najgore strane tog zlac 
(potc. A. Ž.). Duboko svjesni opasnosti toga zla, marksisti su i 
izveli zaključak da je proletarijatu potrebna samo takva država 
koja odumire. To, doduše, kaže i drug Tripalo: »... mi smo vrlo 
brzo — poslije Kominforma — došli do zaključka da je to dr- 
žava koja odumire« ali unatoč takvu iskazu on državi namje- 
njuje ulogu zaštitnika samoupravljanja, pa čak i arbitra u dru- 
štvenim proturječnostima. 

Iskustvo suvremenog, a i našeg jugoslavenskog socijalizma 
pokazalo nam je i još nam uvijek pokazuje svu veličinu opasno- 
sti što socijalističkom društvu prijeti od države ako se, makai 
i za jedan trenutak, zaboravi njena zla priroda i zapostavi sva- 
kodnevni i ustrajni rad na ograničavanju njene moći. U jugosla- 
venskoj se praksi ta opasnost pokazala ništa manjom nego dru- 
gdje unatoč postojanju radničkog samoupravljanja. Pokazalo se, 
naime, da radničko samoupravljanje razmrvljeno, ograničeno i 
sabijeno u tvorničke zidove ne može uspješno kontrolirati više 
nivoe društvene organizacije i utjecati na njihov rad. Kakve ču- 
dovišne razmjere može uslijed nedostatka utjecaja i kontrole 
udruženih proizvođača postići opasnost od državnog aparata ob- 
jelodanjeno jena Brionskom plenumu CK SKJ. Već je taj Ple- 
num pokazao, a sadašnja zbivanja to nedvojbeno potvrđuju, da 
se u borbu protiv etatizma ne možemo sasvim uspješno upustili 
samo s lozinkom: više sredstava privredi!* Moguće je, naime, 
premda to u nas ide vrlo sporo, oduzeti državi dio sredstava ko- 
jima ona danas raspolaže i provesti zaključak da tim sredstvi- 
ma raspolažu udruženi proizvođači (privreda), ali da samim tim 
još uvijek ne bude uspostavljena potpuna i efikasna kontrola u- 


7) F. Engels: Uvod Građanskom ratu u Francuskoj K. Marxa, u MEL 
Izabrana djela, Naprijed, Zagreb, 1963., knj. IV, str. 121. 
8) V. Bakarić je, u predavanju političkom aktivu Karlovca, uvjerljivo 
pokazao da društveni utjecaj radničke klase ne ovisi samo o materijalnoj 
osnovi. (»Borba« od 9. studenoga 1971.) 

druženih radnika nad radom države. Valja, dakle, razmisliti i o 
tome kako državni aparat u republici i federaciji staviti pod 
kontrolu i utjecaj udruženih proizvođača. 


Ne može se očito bez čvrstih ograda (takva uređenja države 
da ona mora odumirati i da njeno odumiranje kontroliraju ud: 
ruženi radnici) postaviti državi zadatak da brani samouprav- 
ljanje, jer bi to bilo isto što i vuku povjeriti da čuva ovce. 


Zbog svega toga je još na Brionskom plenumu i postavljen 
imperativni zahtjev »da se svi organizmi društva stave pod jav- 
nu i društvenu kontrolu na bazi ustavnih i zakonskih normi.«" 

U Tripalovoj koncepciji funkcija i današnjih zadaća naše 
države odnos samoupravljanja i države promatra se statički u- 
mjesto dinamički. Reduciravši pitanje o odumiranju države na 
opće fraze (»poznato je da postojanje države nije stvar koja bi 
ovisila prvenstveno o ljudskoj volji«, »država je historijska ka- 
tegorija« etc. etc.), drug Tripalo slobodni prostor samouprav- 
ljanja uzima kao datost i uvodi državu kao zaštitnika toga, da- 
tog prostora. U dinamičkom pristupu on bi, naime, morao stva- 
rno računati s državom koja odumire, sa takvim slobodnim pro- 
storom samoupravljanja koji se neprekidno širi na račun države, 
morao bi računati s opasnošću što samoupravljanju prijeti up- 
ravo od države, a samim tim i s pitanjem kako uspostaviti samo- 
zaštitu samoupravljanja od antisamoupravnih posezanja držav- 
nog aparata. A to je, naravno, već nešto sasvim drugo od pater- 
nalističke koncepcije odnosa države i samoupravljanja. 

Paternalizam se naročito potvrđuje u drugoj tezi kojom se 
iskazuje da država arbitrira u slučajevima kad se samoupravlja- 
nje pokaže neefikasnim. Doista, što je razumljivije, nego da dr- 
žava-zaštitnik arbitrira samoupravljačima-štićenicima? 


Na žalost, u spomenutom izlaganju nije rečeno na čemu se 
osniva teza o državi kao arbitru u društvenim proturječnostima. 
Država je, »kao što je poznato«, i sama proizvod društvenih pro- 
turječnosti, ona je »priznanje da se. .. društvo zaplelo u neraz- 
rješivu protivrječnost sa samim sobom«, ali ona samo »prividno 
stoji nad društvom«" (potc. A. Ž.), ublažuje njegove sukobe i 
drži ga u granicama poretka. Drži ga, naravno, nasiljem, jer »u 
stvari država nije ništa drugo do mašina za ugnjetavanje jedne 
klase od strane druge, i to u demokratskoj republici ništa ma- 
nje nego u monarhiji.«" 


Socijalistička je država baš kao i svaka druga država organ 


nasilja. Ona je proletarijatu »potrebna ne u interesu slobode 
(dakle, ne ni kao arbitar koji rješava društvene proturječnosti 


9) Četvrti plenum CK SKJ, Komunist, Beograd, 1966., str. 24. 


10) F. Engels: Porijeklo porodice, privatno ž 
NA , g vlasništva i države, u MEL 
Izabrana djela, Naprijed, Zagreb, 1963., knj. V, str. 189. 


11) F. Engels: Uvod Građanskom ratu u Francuskoj K. M 
1 . Marxa, u MEL 
Izabrana djela, Naprijed, Zagreb, 1963., str. 121. : 

— primj. moja) nego u inieresu gušenja njegovih protivnika.«' 
Socijalistička država nema šta arbitrirati samoupravljačima, ona 
ukoliko je istinski socijalistička ne može stajati nad njima, ona 
nije neutralni (predstavnik ideje pravde, već puki instrument u 
rukama radničke klase radi gušenja njenih protivnika. Ukoliko 
je taj protivnik slabiji i njegov otpor manji utoliko socijalistič- 
ka država gubi svoj raison d'etre tj. odumire. 

Drug Tripalo, na žalost, nije rekao ni na čemu osniva svoju 
tezu da je država efikasniji instrument od samoupravnog i dru- 
štvenog dogovaranja. Očito je, naime, da on državu smatra efi- 
kasnijim instrumentom: kad neku društvenu proturječnost ili 
spor nije moguće riješiti samoupravnim ili društvenim dogovo- 
rom (u čemu je između ova dva dogovora razlika ostaje nejas- 
no) na scenu stupa država. Državna arbitraža, dakle, visi nad sa- 
moupravljanjem poput Damoklova mača. 

Ta teza ne samo što nije u skladu s marksističkim pogledom 
na državu, već isto tako ne može izdržati kritiku jugoslavenske 
prakse, osobito prakse posljednjih deset godina. U tom se de. 
ceniju država u nas pokazala krajnje neefikasnom u rješavanju 
ekonomskih i društvenih proturječnosti: eto, već treći put drža- 
va pokušava izvesti privrednu reformu, a njeni odgovorni funk- 
cionari izjavljuju sada, pri koncu godine, da u 1971. godini nisu 
ispunjeni neki najvažniji ciljevi ekonomske politike." Jedino 
gdje će sasvim sigurno biti viška to su — državni budžeti! U 
svoje vrijeme i stanje drug Tripalo polemizirao s protagonisti- 
ma stava o efikasnosti države i neefikasnosti samoupravljanja. 

U trećem »krupnom zadatku države« paternalističko se sta- 
jalište proteže na ekonomsku funkciju države. Država, naime, 
prema izloženom stajalištu zadržava funkciju podsticanja ravno: 
mjernog ekonomskog razvitka republike. To znači da u njenoj 
nadležnosti ostaje uklanjanje ekonomskih razlika između raz- 
vijenih i nerazvijenih dijelova republike. 

Podsticati ravnomjerniji raspored proizvodnih snaga može sc 
na više načina, ali u svakom od njih, ukoliko to čini država, mo- 
ra država oduzeti sredstva jednima da bi ih dala drugima. Sa- 
svim je svejedno čini li to država izravnim ili neizravnim pu- 
tem. 

U proteklom deceniju država je (doduše, samo kao federa- 
cija) doživjela žestoke kritike upravo na tom polju. Utvrđeno je 
da se njeno shvaćanje ravnomjernosti i pravednosti ne poklapa 
sa shvaćanjima udruženih proizvođača. Država je uslijed toga 
optuživana za voluntarizam u ekonomskoj politici, za »političke 
tvornice«, za neefikasnost, pa čak i za nepravednost. Ostaje ne- 
razumljivo zbog čega bismo sada morali gajiti više povjerenju 
u sposobnost i osjećaj pravednosti republičkog državnog apara- 


12) F. Engels: Pismo -Bebelu, cit. prema Lenjinu: Država i revolucija, 
nav. izd., str. 199. 
13) Vidi ekspoze J. Sirotkovića, »Vjesnik« od 3. studenoga 1971. 


946 


ta nego što gajimo u državi aparat federacije? Zbog čega traži- 
mo nove oblike financiranja nerazvijenih u federaciji, a ne bis- 
mo to isto tražili u vlastitoj republici? Drug Tripalo je u svoje 
vrijeme i sam često izjavljivao kako je radnicima diljem Jugo- 
slavije sasvim svejedno tko otuđuje njihov dohodak. Što se pro- 
mijenilo te danas smatra da država, a ne udruženi proizvođači 
(privreda) treba da brine o ravnomjernom razvoju ekonomije? 
Izgleda da su neki naši marksisti, osobito oni iz kruga dru- 
štveno-političkih funkcionara, suočeni sa žestokim otporima što 
ih birokracija pruža ekonomskoj reformi i razvoju samoup- 
ravljanja, postali i suviše skloni kompromisu. Poteškoće i izvjes- 
ni praktički neuspjesi, čini se, kao da su oslabili onu početnu 
energiju kojom je reforma najavljena kao revolucija, ne samo 
ekonomska već i društvena. Zbog toga su se neki od njih priklo- 
nili tzv. realnoj politici: bore se za ono što je po njihovim pro- 
cjenama »sadašnjeg trenutka« i »odnosa stvarnih političkih sna- 
ga« moguće »u ovom času« postići. Drug Tripalo u svom preda- 
vanju i sam polemizira s real-političarima, ali očito je da on tim 
pojmom razumije birokrate i protivnike samoupravljanja. On, 
naime, kaže: ». . . jedna je opasnost bila da nas protivnici gur- 
nu na drugi put, da zaustave naše kretanje prema ostvarivanju 
samoupravne koncepcije našeg društva pod vidom tzv. političke 
realnosti, što je uvijek osnovica za oportunizam.« Držim da ni- 
je savim ispravno birokrate i protivnike samoupravljanja nazi- 
vati real-političarima, jer u sukobu između etatizma i samoupra- 
vljanja birokracija stoji odlučno na strani etatizma. Real-politi- 
čari u nas su zapravo oni ljudi koji u tom sukobu ne stoje od- 
lučno ni na jednoj strani, koji ne djeluju odlučno ni u korist e- 
tatizma niti u korist samoupravljanja. Njihova je deviza: s ob. 
zirom na okolnosti učinimo koliko se može! Oni, dakle, izbjega- 
vaju revolucionarna rješenja i žele ih odgoditi za budućnost. Ti- 
pičan primjer takova njihovog stava danas je njihov odnos pre- 
ma odumiranju države. Za njih je odumiranje države samo »slo- 
žen i dugotrajan proces« i ništa više. Kad bismo npr. stanovište 
naših real-političara usporedili s onim što je prije stotinu godi- 
na Pariska komuna stvarno učinila u cilju odumiranja države 
ispalo bi da su Komunom rukovodili anarhisti. Komuna je tra- 
iala svega 72 dana i za to vrijeme Komunari su tako temeljito 
ograničili moć vlastite države, potkresali »najgore strane tog 
zla«, da nije moglo biti nikakve sumnje u pogledu njihova od- 
nosa prema državi. Doista, marksizam i istinski revolucionarni 
pokret nadahnut Marxovom vizijom ljudske zajednice ne pozna- 
ju dilemu etatistički paternalizam ili samoupravljanje. Za mark- 
siste stvar je jasna: država mora odumrijeti, a proces njena ov- 
dumiranja mora otpočeti odmah čim radnička klasa osvoji vlast. 
Na tom se pitanju danas iznova provjeramo svi mi jugoslavenski 
marksisti. 
U Zagrebu, 14. studenog 1971. 

FILOZOFSKO PROMIŠLJANJE 
POLITIKE 


Eugen Fink 


Uber die Gewalt des Menschen 
Philosophische Perspektiven 
Bd. 1 und 2. 


Klostermann 1969. — 70. 


Novi njemački časopis za filozo- 
fiju »Filozofijske perspektive«, ko- 
ji izlazi u Frankfurtu u redakciji E. 
Finka i R. Berlingera donosi izme- 
đu ostalih tekstove (R. Berlingera, 
K. H. Volkmanna-Schlucka, W. Jan- 
kea) i jednu opsežnu studiju u dva 
dijela E. Finka pod naslovom: »Ra- 
sprava o čovjekovoj vlasti«. Studija 
je posvećena prosudbi i tumačenju 
suvremene politike iz horizonta je- 
dne pomalo heideggerijanske onto- 
logije, međutim obuhvaća mnogo 
više nego što naslov neposredno da- 
je naslutiti, te bi se je gotovo mo- 
glo čitati kao skicu za jednu obuh - 
vatnu filozofijsku antropologiju. O - 
vaj Finkov  filozofijski izlet na 
Kontinent Politike predstavlja no- 
vost u njegovu stvaralaštvu — o- 
sim jednog ili dva eseja o demokra- 
ciji Fink je vrlo malo pažnje u svo- 
jim dosadanjim djelima posvećivao 
politici i praktičnoj filozofiji uop- 
će — tako da je ustvari dvostruko 
zanimljiv: kao nadopuna i ekspli- 
kacija cjeline Finkova mišljenja i 
kao pokušaj jednog filozofijskog, is- 
tinski misaonog i autentičnog pro- 
mišljanja politike uopće i moderne, 
tzv. novovjekovne politike i etike 
napose. Međutim, valja odmah na 
početku spomenuti i neke slabosti 
koje otežavaju i čitanje i izvješta- 
vanje o knjizi: zapleteno tkivo tek- 
sta, s dosta ponavljanja, pitanja bez 


| PRIKAZI I BILJEŠKE | 


odgovora, aluzija i nerazrađenih 
projekata. Ovo su međutim minor- 
ni nedostaci u usporedbi s temelj- 
nim postignućima ove studije, od 
kojih na početku ističemo jedno, 
možda najzanimljivije i najdaleko- 
sežnije: skicu za utemeljenje teh- 
nike u politici umjesto obratno, ka- 
ko se to dosad činilo u cijeloj jed- 
noj misaonoj tradiciji. 


Cjelinu misaonog sklopa u ko- 
jem se ovaj pokušaj utemeljenja 
smješta određuje nekoliko okvirnih 
tema: prije svega ideja o radika!- 
noj preobrazbi u načinu življenja i 
proizvodnji koja se dogodila u mo- 
dernoj tehnici, zatim odredba poli- 
tike iz načina razumijevanja bitka, 
shvaćenog ovdje ne samo kao čo- 
vjekovo razumijevanje za ono što 
jest već primarno kao otvorenost 
bitka za čovjeka, nadalje = kritika 
moderne demokracije i tradicional- 
ne filozofije u kojoj se ona korije- 
ni, i na kraju zamisao politike ig- 
re. 

Slično kao i njegov veliki uči- 
telj (čiji je utjecaj na Finkovu pra- 
ktičnu filozofiju možda mnogo ve- 
ći nego što to na prvi pogled izgle- 
da) Fink opisuje rađanje i razvitak 
filozofije prvenstveno na pozadini 
jednog naivnog, magijskog, mitolo- 
gijskog i neposrednog (»munda- 
nog«?) razumijevanja svijeta. Filo- 
zofija unosi ovdje nove ideje i per- 
spektive, znači jedno oslobađanje 
čovjekova pogleda i čina,međutim, 
kao metafizika ona ostaje vezana 
za »statično« izlaganje bitka, izlaga- 
nje koje izjednačuje jestost s posto- 
janošću. Takvo izlaganje i odgova- 
ra jednom tradicionalnom načinu ži- 
vljenja i proizvodnje, gdje nastup 
ovog ili onog »prosvjetiteljstva« mi- 
jenja samo obrazloženja fundamen- 
talnih vrijednosti ali ne i njihovo 
važenje — gdje je cjelokupni život 
određen spram bitka kao uvijek is- 

te, predbježne i vječne  paradig- 
me, ideje, usije, apriorija i sl. S 
modernom produkcijom dospijeva 
takav život i takvo mišljenje u 
škripac. 

Kao pravljenje »nepredviđenih«, 
u božanskom ili prirodnom planu, 
predmeta ona znači revoluciju i 
nadolazak nihilizma-sloma sviju tra- 
dicionalnih vrijednosti. To međutim 
nije sve. Bit moderne produkcije is- 
tinski se očituje tek onda kad se su- 
bjekt proizvodnje okrene spram sa- 
ma sebe: kad čovjek započne proiz- 
voditi način svoje proizvodnje i svog 
života, kad planovi čovjeka nisu vi- 
še prvenstveno okrenuti spram o- 
kolnog physisa, spram voda, ruda, 
vatre i zraka što ga okružuju, već 
spram njega samog: kad čovjek po- 
stane »subjekt-objekt« samoproduk- 
cije. Konkretno se to događa u po- 
litičkom »planiranju«. Tek ovdje 
postaje bjelodano da tehnika nije 
primarni fenomen ljudskog vlada- 
nja spram bitka: tehnika se korije- 
ni u takvom načinu opstojanja za- 
jednice u kojem ljudski život posta- 
je predmetom planskoga uređivanja 
i oblikovanja. (Bilo bi zanimljivo 
znati koliko se tu radi o posred- 
nom ili neposrednom utjecaju mar- 
ksizma na Finkovo razumijevanje 
tehnike, toliko netipično za cjeloku- 
pnu heideggerijansku struju). 


Kako je onda moguć ontologij- 
ski aspekt tehnike? Moguć je zahva- 
ljujući tomu što je zajednica sama 
ontologijska tvorba, što u njenom 
temelju leži određeni i određujući 
lik razumijevanja bitka. »Svaki je 
polis ontologijski«, kaže autor. Ovo 
razumijevanje bitka nije ljudska 
tvorba, koliko god sve ono što se 
zbiva unutar njega bilo sačinjeno 
čovjekovom rukom, ono je »konač- 
nom čovjeku pridruženo svjetlo bi- 
tka u kojem on sumračno obitava«. 
(159) 

S preobrazbom što ga u razumi- 
jevanje bitka unosi novi lik živ- 
ljenja, naime planetarna produkvi- 
ja, dospijeva tradicionalna filozofi- 
ja u nepriliku. Ona nije u stanju 
objasniti ono neočekivano novo »ni- 
hilističke prakse«, takvog djelovanja 
koje radikalno začinje ne samo no- 
vc obrazlaganje vrijednosti već raz- 
bijanje starih i pisanje novih plo- 
ča zakona. Filozofija je zbunjena 
pred ljudskom slobodom. Sloboda 
nije prvenstveno stvar duha i du- 


hovnog već stvar stvaralačkog. Fink 
navodi šest osnovnih crta društva 
odnosno zajednica zasnovane na 
slekodnoj proizvodnji: cilj proizvo- 
dnje nisu tu proizvodi već perne- 
tuiranje proizvodnje same; drugo, 
supstancijalitet i postojanost pod- 
liježu posvemašnjem razaranju, svi- 
jet proizvodnje je svijet procesa ; 
treće, razlikovanje rada i moći pa- 
da i oni se stapaju u jedno, četvr- 
to, ova vladavina rada i radnika je 
planetarni fenomen koji udara svoj 
pečat čitavom. čovječanstvu; _ peto, 
svijet proizvodnje je svijet nihijli- 
zma; šesto to je svijet jednog prak- 
tičnog i egzistencijalnog a-teizma. 
Nasuprot takvim određenjima tra- 
dicionalna filozofija poimlje slobo- 
du iz »uma«, i za nju u temelju dr- 
žave leži bilo praktički bilo teorij- 
ski um. Pod naslovom »Umska dr- 
žava teorijskog i praktičnog uma« 
kritizira stoga Fink filozofijska o- 
dređenja koja leže u temeljima za- 
padne demokracije. Država leorij- 
+*kog uma znači prevladavanje pu- 
ke slobode izbora i inauguriranje 
jedne vladavine smisla, ili, u naj- 
manju ruku jedne smisaone povi- 
jesti koja vodi idealnom, teorijsko- 
-umskom stanju zajednice. Naža- 
lost, ovo utemeljenje čina u istini, u 
teorijskom vodi nužno netrpeljivo- 
sti, lovovima na vještice i progoni- 
ma heretika. Država teorijskog uma 
u biti je dogmatična. Iz pokušaja da 
se prevlada ovaj dogmatizam nas- 
tala je u zapadnoj političkoj tradi- 
ciji doktrina o toleranciji. Doduše, 
i dalje se vjeruje da opstoji istin- 
ska paradigma umne i umske dr- 
žave, jedino nitko nema prava da 
za se svojata ovu paradigmu u to- 
likoj mjeri da prisiljava druge da 
ga slijede, odnosno da svoju ideju 
o njoj nameće drugima ognjem i 
mačem. Ovo načelo prati zatim je- 
dna optimistička vjera da sve raz- 
ličitosti u mnijenju vode do kona- 
čnog razumijevanja, da je većina 
pametnija nego manjina i da će na 
kraju povijesti ipak biti sve u re- 
du. Fink tu dodaje: »Ovo nazivamo 
(pukim) 'člankom vjere' stoga što 


izgleda da svakodnevno = iskustvo 
naprotiv pokazuje da su glupi u 
većini, a pronicljivi u manjini. Od- 
nos demokracije i tolerancije je je- 
dna vrlo važna ali ni izdaleka is- 
crpljena tema.« (II. 42) 

Drugi je pak lik »zapadne de- 
mokracije« izgrađen na Aristotelovu 
obrazlaganju države i politike iz 
praktičnog rasuđivanja čovjekovog, 
iz »phronesis«. Cilj je ovdje vlada- 
vina praktičnog uma nad anarhić- 
nim i zavodničkim nižim nagoni- 
ma, vladavina koja počiva na »coin- 
mon sense« — ideologiji i koja pret- 
postavlja da prava forma političkog 
već opstoji, da je čak pronađena i 
da se sad radi samo o tomu da se 
ona održava, postojano oživljava i 
prilagođuje zahtjevima trenutka. 
Leitmotiv takve politike je evolu- 
cija. Ideja tolerancije shvaćena je 
ovdje tako da svaki pojedinac »do- 
prinosi« općoj umnosti, da se kraj- 
nosti uzajamno upotpunjuju i ta- 
ko zaokružuju racionalni ideal zdra- 
vog razuma. Ovakav nacrt uspješ- 
no izbjegava opasnost jednog do- 
laženja na kraj vremena i povije- 
sti, jedne monotonije bitka, među- 
tim ni on ne može do kraja odgo- 
voriti na pitanje o biti moderne 
politike. On počiva na razumijeva- 
nju čovjeka kao umnog bića i tu 
ieži njegova osnovna slabost, jer 
suvremeni je čovjek više »homo fa- 
ter« nego li »animal rationale«. 


Nasuprot navedenim dvjema 
skicama, izlaže Fink mogućnost je- 
dnog novog razumijevanja politike. 
U tom izlaganju obuhvaćeni su pro- 
blemi kao što je odnos moći i ra- 
da, unutarnjeg i vanjskog i onog 
što prethodi obojemu, pitanje svi- 
jeta kao horizonta mišljenja, itd. 
Rezimiramo ovdje samo neke od 
paralelnih slijedova provedbe: stre- 
mMiti k idealu umske države imalo 
bi možda smisla kad bi čovjek bio 
primarno samostojna jedinka kojoj 
bi kao nešto »izvanjsko« pridolazila 
Folitika, međutim, kako je političko 
ustrojstvo čovjeka jedan a priori 
njegova izlaganja samog sebe, smi- 
sao politike može biti samo preobli- 
kovanje jednog već zatečenog »so- 
cijalnog«, u onotologijskom smislu 
statusa čovjekobitka. Polje je tog 
preoblikovanja nepregledno, i sva- 
ko je ograničavanje zahtjevima u- 
ma samo provizorni pokušaj da se 
hod produkcije zaustavi shemama 
jedne već mrtve metafizike. Kao 
putokaz k novom stoji ovdje miš- 
ljenje igre u Nietzschea: »Kad se 
sloboda misli kao sloboda igre, ne- 
staje praslika maksimalne —umno- 
sti i time i jedna eshatologijska cr- 


ta, čovječanstvo može tada neko 
vrijeme živjeti u jednom liku živo- 
ta što ga je samo stvorilo a zatim 
tu formu uništiti kad se pojavi ne- 
ki novi val životne izvornosti. »Ta- 
da je mijena oblika društva nepre- 
gledna, — nema nikakvog cilja ko- 
me teži čovjek, čovjek ne mora on- 
da nikud prispjeti, sve je jednako 
smisaono i besmisleno.« Začudo, 
Fink ne ulazi u eksplikaciju svoje 
teorije igre \sa stajališta politike. 
Njegovi izvanredni spisi o igri svi- 
jeta, o dvojnosti fenomenalnog (kao 
sjaja i kao varke, Anschein i Vor- 
schein) i njegovu igralačkom zna- 
čaju, o nadilaženju četvornog sklo- 
pa metafizike (hen, on, agathon i 
aletheia) u mišljenju igre našli su 
ovdje samo djelomično svoj nasta- 
vak. Mišljenje politike kao igre gu- 
bi se u aporetici odnosa moći kao 
konstituensa igre. Postoji li treći, 
neobjavljeni dio ove studije, mož- 
da ćemo u njemu naći definitivnu 
sliku Finkove »igralačke politike«. 
Studija, u sadašnjem obliku, zavr- 
šava riječima koje ukazuju na mo- 
gućnost daljnjih domišljanja: »No 
ovo je proizvođenje jedna provoka- 
cija bitka. Možda je samo svijet do- 
voljno _ velik da obuhvati prome- 
tejski titanski juriš čovjekov — i 
možda je samo mudrost = svijeta 
(Weltweisheit) dovoljno spokojni 
da potvrdi ujedno i igre slobode i 
neukrotivu sudbinsku moć ljubavi 
i igre«. 


Od pitanja koja otvara ova stu- 
dija odabiremo samo dva. Prvo se 
tiče odnosa Finkove filozofije poli- 
tike prema Marxu i Heideggeru. Ia- 
ko je temelj cjelokupnog misaonog 
toka studije Heideggerovo mišlje- 
nje bitka i njegov uvid u proble- 
matiku novovjekovlja, zajedno S 
Finkovim originalnim — doprinosom 
interpretacije bitka kao sjaja Svi- 
jeta, kao sveobuhvatnog iskonskog 
bljeska kretanja, vremena i pros- 
tora u njihovoj igralačkoj sprezi, vi- 
dljiv je jedan značajan pomak pre- 
ma filozofiji politike marksističke 
provenijencije. Ovo osciliranje izme- 
đu prihvaćanja i odbijanja ilustri- 
ra s naročitom preciznošću devetna- 
esto, predzadnje poglavlje. Riječ je 
ovdje o proizvodnji kao odnosu 
spram ničeg, kao nihilizmu, kao ot- 
varanju mogućnosti itd. Pitanje je 
kako ovo odnošenje spram ničeg 
preoblikovati u jedan smisaoniji lik 

života, naime u otvorenu procesu- 
alnost svjetskog tijeka. Tzv. dikta- 
tura proletarijata kao politička for- 
ma društva produkcije nije naravno 
pravi odgovor, kaže Fink. Ona zah- 
tijeva odumiranje države da bi dr- 
žava postala njenim pukim instru- 
mentom, igračkom jedne ideologij- 
ske eshatologije. I tu slijedi izne- 
nađenje. Ova teorija pokazuje jed- 
nu začudnu političku intuiciju, na- 
stavlja Fink. »I pitanje je nije i 
možda ovim pokusom s totalitar- 
nim jednopartijskim sistemom uka- 
zano na jedan novi pojam države, 
pojam države koja ne stoji na mje- 
stu već se kreće u proizvođenju — 
države koja bi bila životna forma 
jednog čovječanstva koje egzistira 
u ophođenju s Ničim.« Osim ovog 
mjesta nailazimo na još neke nazna- 
ke no istraživanje odnosa Fink — 
marksizam zahtijevalo bi čitavu je- 
dnu novu studiju. 


Drugo pitanje tiče se zasniva- 
nja politike u razumijevanju bitka. 
Na tragu svoje kosmosophiae Fink 
misli bitak primarno iz obzorja svi- 
jeta i physisa. Bitak se objavljuje pr- 
venstveno u likovima prirode, u e- 
lementima kozmičkog kretanja, ki- 
neze, u vatri, vodi, zemlji i zraku, 
u otvorenosti svemira, u izvornoj 
»pra-diobi« u kojoj su se izdvojili 
elementi, u kojoj je iz svijeta ro- 
đen unutarsvjetovni sklop. Razum- 
ljivo je stoga da njegovo promišlja- 
nje ontologičnosti polisa ostaje pro- 
mišljanje ontologijske fundiranosti 
polisa. Što onda, pitamo se, ako po- 
lis nije samo fundiran u razumije- 
vanju bitka, već ako isto tako i 
fundira jedno razumijevanje bitka, 
isto tako primarno i izvorno kao i 
priroda! Što onda ako bitak i doh- 
vaćamo u prvom redu iz, spram i 
na jednom društvu i jednoj zajed- 
nici, što onda ako se bitak izvorno 
objavljuje ne samo u pejsažu već i 
na lieu i u govoru Drugog, u onome 
što je za fenomenologiju intrasub - 
jektivitet, a za Heideggera »Mit- 
sein«? 

Fink je bio kritiziran, pogotov: 
u Francuskoj, zbog jedne radikalno 
a-humanističke interpretacije Hu- 
sserla. Sve do najnovijih djela on 
je zadržao okrenutost spram Svije- 
ta, Bitka, Fenomena i tek je neda- 
vno krenuo putem jednog radikal- 
nog pitanja o mjestu čovjeka u svi- 
jetu. Promišljanje zajednice dovelo 


ga je do ontologije polisa i do pi- 


tanja o fundiranosti razumijevanja 


bitka. »Studije o čovjekovoj moći« 
možda tu predstavljaju odlučan ko- 
rak. U svakom slučaju to je djelo 
vrijedno čitanja, promišljanja, i s 
obzirom na važnost i aktualnost te- 
me vrijedno da se prevede, barem 
u izvacima na naš jezik. 


Nenad MIŠČEVIĆ 


SOCIOLOZI IZMEĐU 
TEORIJE I EMPIRIJE 


Soziologie Zwischen Theorie 
und Empirie 
Soziologische Grundprobleme 


Nymphenburger Verlagshandlung, 
1970. 


»Sociologija između teorije i em- 
pirije« nastala je kao niz radio-emi- 
sija, autora i priloga, emitiranih na 
Bavarskoj radio-stanici pod naslo- 
vom »Sociologija između kalkila i 
proroštva«. Tako se ovim  dvoj- 
stvom: »između teorije i prakse«, 
»između kalkila i proroštva«, nasta- 
vlja dvosmislenost suvremenog biv- 
stvovanja, reflektirana još u socio- 
logiji kao »kritička teorija« ili »po- 
zitivizam«, »radikalno« ili »konzer- 
vativno«, »Frankfurtska škola« ili 
»socijalna tehnologija« etc. Dileme, 
kojima smo kao suvremenici ujed- 
no i saučesnici, koje nadmašuju a- 
kademsku raspru kada se radi _ o 
»vrijednosno-neutralnoj« znanosti 
potvrđuju nas u sumnji spram 1iz- 
vjesnosti bitka bivstvujućeg, kao i 
sumnji dostatnosti znanosti, u ovom 
slučaju sociologije, da te probleme 
razriješi. Ovo je djelo bremenilo 
pitanjima, bez obzira na različitost 
nivoa i utemeljenja ovih pitanja 1 
preispitivanja, od njih ne može bi- 
ti izuzeta ni naša sociologija, bila 
»kritički« ili »pozitivistički« orijen- 
tirana. 


Fundamentalni problem »teorij- 
ske« i »empirijske« sociologije, »kri- 
tičke teorije društva« i »pozitivistič- 
kog društvenog napretka« klasično 

je definiran u pok. Adorna (str. 18— 
—82) kao anahronistička suprot- 
nost, jer je empirijskom istraživa- 
nju svojstveno orijentiranje na teo- 
riju i razumijevanje u njenom kon- 
tekstu. Time da nije cilj kontraverze 
reći »da« ili »ne«, već pojmiti ade- 
kvatnu interpretaciju empirije same, 
koja je filozofijska, ne manje u em- 
piriji, nego u filozofiij. Ovome je 
veoma blizak N. — Birnbaum (str. 
25), zaoštravajući još ovu antitezu 
kao »kritičko« i »konzervativno«, 
tvrdnjom da napredak nije apstra- 
ktno znanje, već nastoji oko kon- 
troliranja i manipuliranja, što je 
primjerice SSSR i DDR zaboravlja- 
jući svoj iskon u marksizmu, u 
Frankfurtskoj školi. I dok smo još 
u blizini problema u nas, straha od 
manipuliranja znanošću, odnosno 
pomoću nje, Haseloffovim  izvođe- 
njem da je »manipulacija« pojam sa- 
činjen od »lijevih — intelektualaca« 
(str. 79) »čarobna riječ« »profeta 
na natrag«, koji je ne razumiju kao 
»semantičku praznu formulu«, ula- 
zimo u orbit problema Kurta Len- 
ka i Ernsta Topitscha, koji su te- 
melj nerazumijevanja. 


Izuzimajući priloge Amitaia Et- 
zionia i Edwarda Lehmana, koji bri- 
nu oko čisto metodologijskih, ali 
značajnih problema, oko — modela 
potencijalnog polja funkcioniranja 
socijalnog mjerenja ili mehanizma 
za smanjenje grešaka, problemati- 
ziranje problema sabire se u prilo- 
gu Topitscha: »Slijepa ulica angaž- 
mana«. Lenk je upozorio da je dvo- 
strukost odnošenja sociologije i vri- 
jednosnih sudova, tematski, dvostru- 
kost društvenog znanstvenika: on 
stvara svoj predmet spoznaje i is- 
tovremeno je sam dio njega. Lenk 
kao i Topitsch kritički su orijenti- 
rani spram »kritičke« teorije dru- 
štva, ali i »vrijednosno neutralne« 
sociologije, naime, ove antiteze po 
sebi. Kako formulira Lenk: 


: »vrije- 
nosno neutralan« sociologija služi 
se »kritikem«, stoji konfrontirana 


prema vrijednostima, koje će biti 
kritički razvijene — ona je samo 
protiv vrednujućih i pseudo-znan- 
stvenih izreka usmjerenih politič- 
kim, socijalnim ili praktičkim ci- 
ljevima (str. 145). Ono, što Topitsch 
misli o tim »vrednujućim, pseudo- 
znanstvenim« izrekama valja raz- 
misliti. 


10 PRAXIS 


Problem se u Topitscha javlja 
kao problem i »Frankfurtske škole« 
i »vrijednosno neutralne« sociologi- 
je. Posljednja, zasnovana Maxom 
Weberom, tvrdnjom da se pomoću 
znanosti ne može donijeti odluka o 
zadnjem cilju života, ili orijentaci- 
ji rada, ne može protivurječiti in- 
strumentalizaciji politike, čak ni- 
ti Hitlerove provinijencije, koji je 
također smatrao da mišljenje jedne 
slobodne, nepretpostavljene znano- 
sti spada u liberalizam, a »profeso- 
rstvo« može nešto učiniti pod jakom 
moći države. Shodno tome Carl 
Schmitt, zastupnik »vrijednosno ne- 
utralnog« prava postaje krunski ju- 
rist »Trećeg carstva«. Ovo je ujed- 
no utemeljenje kritike »kritičke« te- 
orije društva protiv  »konzervatiz- 
ma«, »pragmatizma«, »pozitivizma«. 


U tom kontekstu razumijevamo 
i Abrahama Kaplana — da ne bi 
iščekivali svrhu od ispunjenja sred- 
stava, što po njegovom mišljenju či- 
ne: političar, koji misli: najprije mo- 
ram produljiti moć, onda je upotreb- 
ljavati za opće dobro; poslovni čov- 
jek, kada misli: najprije moram ima- 
ti novac, onda ću biti slobodan; um- 
jetnik koji hoće svoju — umjetnost 
najprije tehnički osigurati, da bi 
bio nešto o njoj u stanju značajno 
izreći (str. 213). Topitsch nam, me- 
đutim, hoće reći, da »kritička teo- 
rija« sa pripadajućim angažmanom 
onemogućava znanost samu i osigu- 
rava isto tako ideologiju. Po auto- 
rovom mišljenju, sve ove angaži- 
rane sociologije, posebice »Frank- 
furtska škola«, »kritička sociologi- 
ja«, koje hoće »umno«, »pravedno« 
društvo imaju svoje rodoslovlje u 
profetima Gnose kasne Antike, kr- 
šćanskoj teologiji, Hegelu, Marxu i 
neomarksizmu, imaju tako u obli- 
kovanju »teologije društva« meta- 
fizičko-teologijsko nasljeđe, a for- 
me mišljenja »kritičke« sociologije 
mogu se obilježiti kao esencijalistić- 
ke, teleologijske i dijalektičke. Au- 
tor nam izvodi kako je »stvaralač- 
ko mišljenje« sekularizirana ideja 
Boga, koji je slučajno stvorio čov- 
jeka, koji mu se vraća, povijest kao 
Cilj, sveti proces, ili kako Lowith 
reče: »Marx je povijest svetoga u 
jeziku nacionalne ekonomije«. In- 
diferentnost radništva suvremenih 
industrijskih zemalja spram svete 
funkcije proletarijata, autorov je 
argument da »revolucionarni kar- 

neval« (str. 142) ukazuje na de- 
kompoziciju neomarksizma, vidlji- 
vu posebno u Marcusea, koji je ilu- 
ziju iz 1936. u »K pojmu bića« o 
shvaćanju povijesti kao teleologij- 
skog događanja svetoga — dijalek- 
tičkim ukidanjem kapitalizma — 30 
godina kasnije izgubio. »Kritički« 
usmjereni mladi intelektualci tako 
su i ne htijući slijedili osnivače »kri- 
tike« kao što su i ovi bili zapanjeni 
njihovim »prevodom«, koji je po 
autorovem mišljenju, jedino doslje- 
dan, završava argumentacijom ba- 
canja rajčica i trulih jaja na znan- 
stvenike i etablira ideologiju, koja 
opet instrumentalizira znanost. »Sli- 
jepa ulica angažmana« svjedoci 
»romantično  reakcionarni  proces« 
protiv znanstveno-industrijske  re- 
volucije. 


Prihvatimo li autorovu tezu, a- 
ko ne »slijepu ulicu«, a ono barem 
opasnost angažmana, ostaje i »slije- 
pa ulica« »vrijednosno  neutralne« 
sociologije, koja je takva per se, us- 
prkos pokušaja nadvladavanja diho- 
tomije kritičnošću vrijednosno neu- 
tralne sociologije. 


Ostatak, koji i autoru valja te- 
matizirati: gubljenje  spontaniteta 
totalnom birokracijom, Gellner o- 
končava tvrdnjom da je i »znanost 
u jednom pogledu  birokratizacija 
prirode« (str. 55). Strah pred tota- 
lnom  birokratizacijom, gubljenjem 
individualnosti nalazi optimističkog 
predstavnika u Reinhardu Bendixu? 
Podvrgava kritici najprije Marxovo 
shvaaćnje svestranog čovjeka u 
»Njemačkoj ideologiji«, u kojem bi 
čovjek radio »danas ovo, sutra o- 
no, jutrom lovio, poslije podne pe- 
cao ribe, navečer gojio stoku, na- 
kon jela kritizirao, a da ne bude lo- 
vac, ribar, stočar, kritičar.« Ben- 
dix smatra da ova zabluda proizlazi 
iz shvaćanja uzajamne ovisnosti po- 
djele rada i integriranja društva, 
time da prvo ide na štetu drugoga. 
Ideali »svestranosti« su u suvreme- 
noj podjeli rada, doduše, nemogući 
i romantični, ali ne treba imati ni- 
ti iluzije o predindustrijskom dru- 
štvu (ne treba crno-bijela tehnika) 
gdje integracija unutar obitelji zna- 
či svakodnevlje »ponosne i sive stva- 
rnosti«. Moderne, pak komunikacije 
omogućavaju demokratizaciju, a ko- 
hezionu, integracionu snagu garan- 
tiraju obitelj i nacija. Tako su mno- 
ge autorove teze utemeljene, nje- 

gov optimizam sliči na »Blut und 
Boden« i upravo je zato zastrašuju- 
ći — kao zamjena za istinsku dru- 
štvenu i prirodnu pripadnost. 

»Sociologija između teorije i em- 
pirije« je problematiziranje bitnog 
određenja čovjeka i društva danas. 
Djelo donosi težinu problema bez 
obzira na dosege pojedinih autora. 
Ipak, iako svaki od autora ima ne- 
ko rješenje, njegov optimizam je 
krhak, opovrgljiv. Bilo da se _ radi 
o slijepoj ulici angažmana, ili o sli- 
jepoj ulici neutralne znanosti. Pro- 
mišljajući ove probleme ostajemo u 
slijepoj ulici rješenja. Da li je zna- 
nost uopće, a posebno sociologija, u 
stanju riješiti probleme ostaje upit- 
nim. Smještaj sociologije između 
proroštva i kalikila, tako se ne bi mo- 
gao odlučiti i mogli bismo se s Da- 
hredorfom složiti, da je sociologija 
kao struka u znatnoj mjeri ne-stru- 
ka, disciplina bez discipline, naime 
znanost, koja je u stalnoj opasnosti 
zanimati se za sve i svakoga (str. 
19). A njezina upotrebljivost da le- 
ži u izbacivanju drugih iz mira. To 
svjedoči i 8000 studenata upisanih 
na sociologiju u Njemačkoj. 

Ili sociolozi trebaju postavljati 
dogmatička pitanja, koja uključuju 
rješenje njihovih problema. I to je 
upitno. 


Blaženka DESPOT 


FILOZOFIJA NA RASKRIŽJU 


Werner Marx: 
Vernunft und Welt 


M. Nijhoff, Hag, 1970. 


Knjiga »Um i svijet, Između tra- 
dicije i drugog početka«, izdana u 
uglednoj seriji »Phaenomenologica 
nizozemskog izdavača Nijhoffa, po- 
svećena je, ne toliko eksplicitnom 
elaboriranju filozofijskog pitanja o 
odnosu uma i svijeta, koliko suvre- 
menoj situaciji filozofije. Njen au- 
tor, Werner Marx (rođen 1910., sa- 
da redovni profesor u Freiburgu) 
već je objavio jednu knjigu o suv- 
remenoj filozofiji: »Heidegger i 


tradicija« (Stuttgart, 1961.), među- 
tim ogledao se i na području kla- 
sične filozofije (knjiga »Značenje 
Aristotelove ontologije«, pisana na 
engleskom i objavljena u Nizozem- 
skoj) tako da ovo djelo predstav- 
lja u neku ruku sintezu njegovih 
dosadašnjih filozofijskih napora. 

»Um i svijet« sastoji se od šest 
međusobno povezanih eseja (»Od- 
ređenje filozofije u njemačkom i- 
dealizmu«, »Um i jezik«, »Um i svi- 
jet života«, »Svijet života i svjeto- 
vi života«, »Određenje mišljenja 
drugog početka« i »Svijet u drugom 
početku«) koji, uzeti zajedno, ocr- 
tavaju u naslovu naznačenu dile- 
mu filozofije: treba li da mišljenje 
ostane umno-obrazlagajuće i umom 
obrazloženo ili je prava tema jed- 
nog budućeg promišljanja »drugi 
početak«, naime Svijet kao iskon i 
predmet misli. Ovu dilemu eksplici- 
ra autor interpretirajući najznačaj- 
nije filozofe — zastupnike jednog 
ili drugog naziranja. 


., Kao primjer utemeljenja filozo- 
fije u umu navodi i interpretira W. 
Marx Hegela. Prije nego li izložimo 
njegovo tumačenje, treba napome- 
nuti nekoliko stvari o samom her- 
meneutičkom prosedeu. Iako je težiš- 
te čitave knjige kritika Heideggera, 
autor u mnogim bitnim pitanjima 
ostaje Heideggerov učenik. Tako je 
njegov filozofijski »kalendar«, ako 
ne po provedbi, a ono bar po inten- 
CJ, Pa mu filozofija počinje kao 
mišljenje bitka s pretsokratovcima, 
postaje zatim metafizika, da bi s 
Descartesom doživjela obrat u su- 
bjektivitet (dualizam bitka i svije- 
sti jest onda rezultat ovog lošeg o- 
brata), traje dalje kao metafizika 
obrazlažućeg uma sve do Hegela 
koji joj daje konačan oblik. U pro- 
storu između Hegela i Heideggera 
događa se traganje za jednim novim 
početkom, najprije u naivnom pa- 
tosu zbilje kod lijevih hegelijana- 
ca, a onda promišljenije i dalekosež- 
nije kod Husserla. Novost je tu u 
tome što je upravo ovo posljednje 
razdoblje postalo problematičnim — 
no to ne mijenja ništa na prikazu 
ranijih perioda. Upravo iz obzora 
naznačenog slijeda tumači autor He- 
gelov spis o razlici Fichteove__i 
Schellingove filozofije, Radi se pri- 
je svega o tekstu iz predgovora, ko- 
JI govori da potreba za filozofijom 
nastaje kad iz života nestane jedin- 


stvo i kad se suprotnosti okamene 
u svojoj zasebnosti. Suprotstavlja- 
jući ovu odredbu filozofije jednoj 
ranijoj i nepotpunijoj (odredbi ko- 
ju stvara filozofija »identiteta«), po- 
kazuje on doseg jednog mišljenja 
koje u filozofiji vidi zbiljsko, povi- 
jesno nazočno dckidanje razumskih 
suprotnosti i ispunjenje svrhe bit- 
ka. U takvoj zadaći vidi on _ oživ- 
ljavanje teleologijskog mišljenja A- 
ristotelovog, ali takvo oživljavanje 
koje, polazeći od teleologičnosti u- 
ma s jedne i od neuklonljivosti ra- 
zumskih opreka s druge strane, od- 
ređuje um kao stalni napor da _ se 
pomiri misao i zbilja. 

W. Marx zatim nastavlja: »Kao 
što je poznato ovaj Hegelov zahti- 
jev odbacili su lijevi — hegelijanci 
kao besmislen. . . No u svojim na- 
padima oni se nisu razračunali ni- 
ti s teleologijskim niti s logičkim 
pretpostavkama Hegelova određenja 
filozofije. Međutim, danas se osje- 
ćamo upravo na tako nešto potak- 
nuti, budući da smo danas u potra- 
zi za jednom zbiljom koja leži iza 
one koju razum može predikativno 
odrediti a um pojmovno penetrira- 
ti. »Kao predvodnike u ovoj potra- 
zi navodi autor nadalje Husserla l 
Heideggera, pokazujući kako ovaj 
posljednji dovodi u pitanje logičku 
moć apsolutnog subjekta da bi za- 
tim problematizirao logičko uteme- 
ljenje bitka kao i njegovu pojmlji- 
vost. Pitanje koje se ovdje nadaje 
anticipira zaključak čitave knjige: 
nije li zadatak mišljenja da bude 
spremno i za teleologiju i za ateleo- 
logiju, za um i za ono što prethodi 
umu, za predikativno i za antepre- 
dikativno, da dakle opstoji »izmeđ1 
tradicije i drugog početka?« 

Kako ovaj prvi esej (»Određenje 
filozofije«) sadrži odrednice cjelo- 
kupnog misaonog kretanja djela, i 
kako od odredbe »uma« zavisi i na- 
rav dileme koju se pred filozofiju 
postavlja, neka nam bude dopušte- 
na jedna primjedba. W. Marx us- 
poređuje Hegelovu definiciju filozo- 
fije sa Schellingovom, i nalazi da 
Hegelova iskazuje bit i istinu tra- 
dicionalnog, na primatu uma zas- 
novanog, određenja filozofije, dok 
je Schellingova tek priprema za 
nj. Radi se o definiciji iz 1797., po 
kojoj filozofija dostiže svoj smisao 
u pasivnom umnom zrenju apsolut- 
nog: identiteta. Točno je da je He- 

gelova kritika te definicije značila 
korak naprijed u povijesti njemač- 
kog idealizma, međutim time pro- 
blem nije nipošto iscrpljen. Naime 
Schellingova kasna filozofija još 
uvijek operira s tom definicijom, 
sada doduše u drugom kontekstu. 
Na kraju prikaza tzv. negativne fi- 
lozofije pokazuje Schelling kako 
jastvo nakon što je napustilo sfe- 
ru bitka-bića i prošlo odiseju teo- 
rijskog, praktičkog, i estetskog sta- 
va nalazi ponovno svoju bit u kon- 
templativnom  pri-stajanju uz is- 
konski pra-temelj. Obrat iz miš- 
ljenja uma u mišljenje (ili bar po- 
kušaj mišljenja) zbilje dogodio se 
upravo na osnovi ove _ navodno 
»manjkave« definicije filozofije kao 
promatranja. Da je W. Marx u- 
zeo u obzir Schellingovo dovršenje 
i »prevladavanje« njemačkog idea- 
Jizma, bilo bi mu možda lakše od- 
rediti kontinuitet prelaza od miš- 
ljenja k mišljenju svijeta: ovako je 
bio prisiljen u jednoj rečenici ap- 
solvirati Marxa i Feuerbacha (!) i 
onda na Heideggeru eksplicirati al- 
ternativu o kojoj je riječ. Srećom, 
kao što je obično slučaj s herme- 
neutičkim zasnivanjem pitanja, de- 
talji interpretacije ne mijenjaju 
mnogo na zanimljivosti središnjeg 
problema i na njegovoj težini. 


Slijedeći vid Hegelove filozofije 
kojim se autor pozabavio je odnos 
duha i jezika. Jezik je sredstvo, i 
posrednik duha: u njem, kao u svo- 
joj drugosti duh bez ostatka prepo- 
znaje sebe, ukida tako drugost i ra- 
zumije sebe sama: moć  dijalek- 
tike duha razbija sud-rečenicu da 
bi prisvojila cjelinu govora, sistem, 
kao medij samoizlaganja: 


»Reflektiramo li sada o smislu 
jezika koji leži u ovom manifesti- 
ranju logosa promišljenom polaze- 
ći od temeljnog gibanja duha, po- 
tvrdit će se da Hegel shvaća jezik 
kao služavku Logosa.  Manifesta- 
cioni karakter omogućuje Logosu, 
dijalektičkom gibanju, da do kraja 
iziđe na svjetlo. Jezik dovodi do 
»sjaja« do svjetlanja refleksiju u 
sebe i igru odraza onog spekulativ- 
nog. U takvom razumijevanju jezika 
kao svjetlosti koja čini prozirnim 
dolazi do izražaja bit tradicionalne 
metafizike nousa i svjetla«. 


Tako su dva vodeća problema, 
problem svijeta (»zbilje«) i prob- 

lem jezika, opisana s obzirom na 
njihovo mjesto u filozofiji uma. 

Prelaz na filozofiju »drugog po- 
četka« predstavlja djelo — \kasnog 
Husserla. Rezimirat ćemo strukturu 
interpretacije: U kasnoj filozofiji 
Husserlovoj na djelu je paradoks 
odnosa fenomenologije i primarnog 
»svijeta«, tzv. Lebenswelta, »svijeta 
života«. Primat svijeta života miš- 
ljen je u Husserla na liniji posthe- 
gelijanske potrage za »istinskom zbi- 
ljom« i u skladu s tim označen je 
svijet života kao spasonosan — po 
čovječanstvo koje je s Galilejevim 
otkrićem matematičko-fizikalnog 
svijeta došlo u krizu. Međutim, pa- 
ralelno s ovim primatom, najavljuje 
Husserl spasonosnu ulogu fenome- 
nologije koja treba da bude umna 
znanost o primarnom svijetu, zna- 
nost zasnovana na jednom praktič- 
kom načelu i interesu realizacije ci- 
ljeva čovječanstva, naime na po- 
trebi jednog terapeutičkog djelova- 
nja koje se sastoji u osvještavanju 
latentne umnosti transcendentalnog 
egoa u svakom pojedinom čovjeku. 
Čini se tako da bi se posao fenome - 
nologije sastojao u tomu da se | 
primarni svijet i čovjeka koji u 
njem obitava »dovede do umnosti«. 
No Husserl otklanja ovu konzek- 
venciju i ostaje na primarnoj va- 
ljanosti životnog svijeta, prožetog 
realnim interesima i potrebama 1 
neizgrađenog na umu: »Do posljed- 
njeg časa želio je Husserl služiti sa- 
mo umu i duhu, no ipak nije se us- 
pio osloboditi od težnji njegovog 
vremena da dovede um u pitanje.« 

Pitanje o jednom mišljenju koje 
neće biti utemeljeno u umu, već u 
svijetu i u načinu kako čovjek u 
svijetu obitava nastavio je na ra- 
dikalni način M. Heidegger. Za ra- 
zliku od početka koji se dogodio u 
pretsokratovskom mišljenju i koje 
je u ravnoj liniji doveo do meta- 
fizike uma, naziva on u svojim pre- 
davanjima o Hdlderlinu ovu drugu 
alternativu »drugim početkom«. Pr- 
vi je početak učinio: dvoje: uteme- 
ljio je zapadno mišljenje 1 pokazao 
jedan način obitavanja u svijetu, 
koji je daljnji tijek filozofije iz- 
dao. Drugi početak treba naznačiti 
ponovno mogućnost jednog _ istin- 
skog i svetog boravljenja čovjeka na 
zemlji. 

Kako je mišljenje »drugog po- 
četka« već od izvora usmjereno na 


prevladavanje tradicionalnih kate- 
gorija metafizike, tvrdi W. Marx da 
je neispravno i prosuđivati ga tim 
kategorijama. Kritika takvog miš- 
ljenja jest dakle nužno imanentna. 
Time je W. Marx ujedno i odredio 
svoje vlastito stajalište kao stajali- 
šte kritike Heideggera iz heidegge- 
rijanske filozofije. 

U jednom dugačkom uvodnom 
eseju on izlaže genezu mišljenja 
»Drugog početka«, od kritike sub- 
jektiviteta u »Bitku i vremenu«, 
preko kritike metafizike u kasnim 
djelima sve do pitanja o jeziku, go- 
voru i kaže, da bi zaključio knjigu 
kritikom i pitanjem o sudbini filo- 
zofije. Istaknut ćemo samo nekoli- 
ko momenata: Heidegger zahtijeva 
od čovječanstva da ponovno naući 
obitavati između zemlje i neba, ne 
na način umnog živog bića, već na 
način bogobojaznog smrtnika, ne na 
način tehnike i planiranja, već iz 
otvorenosti za cjelinu svijeta i bit- 
ka. Takvo je obitavanje »pjesničko«, 
jer pjesnik, slušajući govor govora 
uči onomu što je u povijesti zapada 
bilo zaboravljeno: drugom početku. 
Govor govora, ne govor čovjeka ko- 
ji govori, jest ono čemu slušajući 
treba da od-govaramo. Govor je pak 
mišljen iz obzorja istine kao ne- 
-skrivenosti, kao takvog sjaja bitka 
kome pripada i skrivenost i koji ni- 
je samo svjetlo već i tama, koji je 
katkad ne samo neistina već i za- 
bluda. Biti istine pripada zabluda. 
Ova lethe, skrivenost održava go- 
vorenje otvorenim i izbavlja ga iz 
domene planirajućeg i obrazloženog 
mišljenja. Za tradicionalnu metafi- 
ziku istina je rasvjeta naprosto, ta- 
ko je onda biće uvijek već dostup- 
no u svojoj otvorenosti. Nasuprot 
tomu misli Heidegger prvi put u 
Povijesti zapadnog mišljenja istinu 
kao a: letheiu, kao sjaj na pozadini 
lethe, kao ot-krivanje iz skrovitog. 
Ovo skrovito osigurava povijest kao 
sudbinu, a pjesništvu podaruje mje- 
a obitavanja između zemlje i ne- 

a. 


Pitanja koja se za W. Marxa na- 
daju iz ovog usmjerena su na od- 
nos tehničko-planirajućeg i pjesni- 
čkog s jedne strane i na komunici- 
ranje pjesničkog znanja s druge: 
. Kako naučiti ovu »novu filozofi- 
ju« drugog početka? Zar je ona do- 
SUDBA samo izabranim  pojedinci- 
ma? 


Ako zabluda pripada biti istine, 
kako biti siguran da je naše sluša- 
nje i od-govaranje na poziv bitka 
ispravno? 

Ne pripada li umno, racionalno, 
obrazlagajuće-obrazloženo mišlje- 
nje isto tako biti čovjeka kao i mi- 
šljenje »Drugog početka«. Ako pri- 
pada ne znači li to da je »pjesničko 
obitavanje« jedan jednostrani mo- 
dus čovjekobitka i ne treba li da 
nam cilj bude takav život koji će 
dopustiti da sve ljudske mogućno- 
sti dođu do punog izražaja? 

Nije li dakle alternativa »obra- 
zlažući um« ili »beznadni bitak 
smrtnika« lažna alternativa? 

Kako naći put kojim će se sveto 
pjesništvo pojedinaca približiti ma- 
sama našeg industrijskog društva 
koje su ustvari pozvane da ozbilje 
pjesničko obitavanje? 

Ako se to i dogodi, kako će iz- 
gledati govor budućnosti? Hoće li 
to biti od lethe prožete tamne iz- 
reke i višeznačna imena ili će se 
negdje još naći i u umu utemelje- 
ne, jasne i razgovjetne rečenice? 

Ina kraju rezimiramo li rezul- 
tate kriitke doći ćemo do zaključa- 
ka koje je sam autor izložio u pred- 
govoru knjige: 

»U današnjem dobu. . . leži mo- 
žda zadatak filozofije u tome da se 
osvrće na baštinjene principe i pri- 
padne im odredbe i temeljne prob- 
leme, čuvajući ih, a ujedno iznala- 
zeći što u njima upućuje, kao pri- 
jelaz, na ono novo, da bi tako osta- 
la otvorena za sve pokušaje novog 
početka. . . Kad se filozofija spozna 
u toj ulozi, neće ona inzistirati na 
jednom ili drugom (tradicionalnom 
ili »novom«) stajalištu, već će vi- 
djeti svoju zadaću u tome da miš- 
ljenje održi u pokretu«. 

Mjesto je suvremene filozofije 
dakle između uma i svijeta, izme- 
đu tradicije i novog početka. 


Iz takvog određenja filozofije 
traži W. Marx njenu budućnost. 


Za prosudbu takvog jednog sta- 
va možda još nije niti došlo vrije- 
me. Danas smo možda ovlašteni o- 
čekivati još koji »drugi početak«. 
Umjesto prosudbe očekuje nas dalj- 
nje promišljanje rečenog. 

Prije svega, zbiljski je raspon 
djela širi od naznačenog »Drugi po- 
četak« ne obuhvaća samo kasnog 
Heideggera već i čitav niz filozofe- 
ma — heideggerijanske  provenijen- 

cije: hermeneutiku, Finkovo »mišlje- 
nje svijeta«, dobar dio fenomenolo- 
gijski orijentiranog mišljenja uop- 
će, mišljenje »igre« itd. W. Marx je 
u ovom inače rijetko nepretencio- 
znom i tolerantnom, djelu ukazao 
na neuralgične točke svih ovih ori- 
jentacija. Šteta je možda što nije 
krenuo dalje u kritici Heideggera, 
što nije doveo u pitanje sam egzis- 
tencijal »obitavanja« (v. npr. E. 
Levinas, poglavlje »La Demeure« u 
»Totalite€ et Infini«, Haag, 1961.) 
što nije postavio pitanje u govoru 
i kaži već samo o njihovoj »pri- 
mjeni«. 

Drugi je moment čak važniji od 
ovog: kakvo je »zapravo« to mišlje- 
nje koje lavira između uma i svi- 
jeta? Kakav je to hibrid koji mi- 
sli i teleologijski i ateleologijski, i 
predikativno i predpredikativno, ra- 
cionalno i i-racionalno? 

I konačno, može li se dokraja 
promisliti problematika otvorena 
Heideggerovim djelom ostane li se 
u domeni Heideggerove sheme izla- 
ganja povijesti filozofije? Nije li di- 
lema »um ili svijet« zapravo rezul- 
ae dilema implicitnih u toj she- 
mi? 

Zasad smo još daleko od odgo- 
vora. Međutim, pitanje koje  W. 
Marx pita ostaje kao vjerojatno je- 
dno od najzanimljivijih i najur- 
gentnijih u suvremenoj filozofiji. 

Nenad MIŠČEVIĆ 


PRILOG FILOZOFIJI ČOVJEKA 


Mikel Dufrenne: 
Pour !' Homme 


Editions du Seuil, Paris 1968. 


Učenik G. Marcela, Mikel Dif- 
renne, profesor estetike i metafizi- 
ke na fakultetu u Nanterru, autor 
je među ostalim djelima knjige o 
Jaspersu (u suradnji s P. Ricoeu- 
rom) zatim s područja estetike knji- 
ge »Fenomenologija estetskog isku- 
stva« i s područja teorijske filozofi- 
je »Pojam apriorija«. Njegova naj- 
novija knjiga »Za čovjeka« posve- 
ćena je koliko kritici sadašnjeg tre- 

nutka francuske filozofije-struktu- 
ralizma, toliko i utemeljenju jedne 
filozofije u kojoj bi čovjek-subjekt 
ponovo zaposjeo svoje mjesto. 

Zajedničko svim filozofijama ko- 
je dominiraju pod imenom struk- 
turalizma jest po Dufrennu jedno- 
dušna abdikacija čovjeka u korist 
hipostaziranog pojma, strukture, je- 
zika i nesvjesnog. Iz takvog stava 
proizlaze njegovi kritički osvrti na 
postavke tzv. filozofije pojma, »ar- 
heološku epistemologiju« M.  Fou- 
caulta, Lingvistička istraživanja na 
polju filczofije jezika, strukturalnu 
antropologiju Levi-Straussa, mark- 
sistička istraživanja L. Althussera 
te psihoanalizu J. Lacana. 


Indirektne korijene toj pozitivi- 
stičkoj filozofiij udomaćenoj u 
Francuskoj, Dufrenne napose vidi u 
utjecaju heideggerijanske  filozofi- 
je. U Heideggerovoj »filozofiji Bit- 
ka« čovjek je tu po Bitku i za Bi- 
tak. Na tu odredbu čovjeka kao se- 
kundarnog u odnosu spram bitka 
Dufrenne nadovezuje još dvije zna- 
čajke te filozofije koje su utjecale 
na strukturalističku misao. Prva se 
značajka sastoji u tome da se ras- 
cjep na ontološko i ontičko i odstra- 
njivanje ontičkog odražava u struk- 
turalizmu kao procedura formaliza- 
cije i kao osamostaljenje forme ko- 
ja onda gubi svoj pravi »iskon i 
svrhu«. Misao se tu odjeljuje od 
svog pravog objekta i živi zasebnim 
životom. Druga se odnosi na ono što 
je Dufrenneu najvažnije za mišlje- 
nje koje uopće hoće biti filozofij- 
sko-uvažavanje čovjeka. U Heide- 
ggera čovjek je razvlašten i njegov 
bitak abdicira u korist Bitka i nje- 
govih ekvivalenata (logos, smisao, 
jezik). U strukturalizmu nalazimo 
istu relaciju. Čovjek je subordini- 
ran hipostaziranom pojmu, struktu- 
ri, jeziku. 

Među kritičkim osvrtima na su- 
vremena strukturalistička strujanja 
jedan je članak pod naslovom »Epi- 
stemologija marksizma ili marksi- 
zam kao epistemologija«, posvećen 
Althusseru i kojeg ćemo kritiku u- 
kratko izložiti. Priznavajući svojn 
navodnu inkompetentnost za potpu- 
niju kritiku na polju marksizma, 
Dufrenne svoju opasku proteže ona 
Althusserovu koncepciju u cjelini. 
Može li marksizam biti samo epis- 
temologija? »Da _ li bi opstojale 
marksističke partije i zemlje kad bi 


se čitav marksizam smatrao znano- 
šću ili epistemologijom?« Nije li 
teorijski sustav kasnih Marxovih 
radova proizašao iz jednog »proroč- 
kog« mladog Marxa pred svim onim 
mistifikacijama kojima je bio izlo- 
žen proletarijat? Interpretacija ma- 
rksizma L. Althussera, čijoj misli 
inače Dufrenne priznaje svu kohe- 
rentnost i rigoroznost, ostaje zatvo- 
rena u okvirima formalizma jedne 
epistemologije koja reducira povi- 
jest na znanost, a marksizam na 
teorijski  antihumanizam. »Ne že- 
lim reći da je ključ marksizma bi- 
lo u psihologiji Marxa bilo mark- 
sista, nego samo da konstrukcija 
pojmova ma kako oni bili apstrakt- 
ni ili impersonalni ne može nikada 
barem u empirijskim znanostima i 
možda čak u »formalnim znanosti- 
ma« biti odsječena od življenog is- 
kustva gdje se iskazuje  bitak-u- 
-svijetu jednog subjektiviteta«. (str. 
56) 


Nakon izloženih zamjerki struk- 
turalizmu koje se uglavnom svode 
na to da je čovjek u tim sustavi- 
ma lišen svojih prava koja bi filo- 
zofijsko mišljenje moralo uvažava- 
ti, Dufrenne prelazi na izlaganje je- 
dne »filozofije čovjeka« čije se od- 
rednice već nalaze skicirane u nje- 
govim ranijim djelima, posebice u 
»Pojam apriorija«« (La notion d'ap- 
riori) i »Ono pjesničko« (Le poeti- 
que). 

Dufrenne definira čovjeka kao 
nosioca apriorija. Apriori ovdje is- 
kazuje primordijalnu vezu čovjeka 
i svijeta. Smatrajući Kantov for- 
malni apriori nedovoljnim, Dufre- 
nne razvija kategorije materijalnog 
apriorija (u smislu koji ovom da- 
je. fenomenologija), subjektivnog i 
objektivnog apriorija. Dok se »for- 
malni« i »materijalni« odnose na 
sadržaj apriorija, »subjektivni« i 
»objektivni« obuhvaćaju cjelokupan 
odnos svijeta i čovjeka. Subjektiv- 
ni apriori služi kao spoznaja svije- 
ta dok objektivni apriori konstitui- 
ra predmet. U skladu s tim »filozo- 
fija čovjeka« se mora držati svojih 
pretpostavki; nužnosti da ujedno o- 
svijetli i ono stvarno i ono subjek- 
tivno. Subjektivni apriori korespon- 
dira objektivnom aprioriju; čovjek 
korespondira svijetu i obrnuto. Pi- 
tanje jedinstva apriorija kao princi- 
pa spoznaje koji pripada virtualnom 
znanju i apriorija kao konstituensa 


objekta vodi do pitanja o njihovoj 
jedinstvenosti. Tu Dufrenne uvodi 
pojam Prirode koja rađa (Nature 
Naturante) kao apsolutnog iskona v 
kome se zbiva njihovo jedinstvo. 
»U toj bi se Prirodi čovjek pojavio 
zavjetovan da bude zrcalo u kojem 
se ona odražava kao svijet (opažen) 
i kao svemir: (shvaćen)« (str. 172). 
Po Dufrenneu to se prisustvo Pri- 
rode predosjeća u estetskom iskus- 
tvu i iskustvu svetog. 


Čovjek kao nosilac apriorija ot- 
voren je za svijet i svijet se u istom 
odnosu otvara njemu. To je.čovje- 
kova otvorenost za svijet i za bića 
s kojima obitava i on je time nužno 
u istini, on je biće-u-istini. Ta _ je 
tvrdnja moguća zato što Dufrenne 
za razliku od Heideggera određuje 
istinu kao otvorenost bića za čovje- 
ka i čovjeka prema biću. Samim 
tim što se nalazi među bićima, u svi- 
jetu, čovjek je u istini, jer stvari 
nisu te koje rađaju lažnost. Stvari 
su »iskrene«, istinite, njihova poja- 
va ne vara. Stvarima ne pristaje 
lažnost; iza svega stoji Priroda ko- 
ja progovara u stvarima i koja im 
podaruje njihovu iskrenost. 

Ako su stvari istinite i ako žive- 
ći u skladu s njima čovjek pribiva 
Istini, kako onda zabluda dolazi u 
svijet? Dufrenne nalazi porijeklo 
zablude u samom čovjeku i slijede- 
ći kartezijansku tradiciju u njego- 
vom voljnom aktu. Zabluda ne do- 
lazi od tuda što bi čovjek bio osu- 
đen na nju kao na zgodu bitka ne- 
go se ona javlja u svjesnom volj- 
nom aktu kada čovjek više ne slu- 
ša otkucaj neposredne nazočnosti 
stvari nego mu podredi predodžbu 
stvari, njihovu re-prezentaciju. Ta- 
ko lažnost prispijeva stvarima koje 
nisu apriori sposobne za nju nego 
im se ona pridaje zabunom, varkom 
u kojoj slika stvari zamjenjuje nji- 
hovu prezentnost. 

Problem zablude dovodi Dufre- 
nnea do pitanja volje i slobode. Na- 
kon kratkog razmatranja odnosa vo- 
lje i ništavila, Dufrenne  rezimira 
svoje stavove u tri temeljne teze u 
čijoj se formulaciji zamjećuje utje- 
caj francuske refleksivne tradicije 
(Nabert, Ricoeur, Le Senne). U pr- 
voj tezi volja je definirana kao in- 
tencionalni akt; volja biva svjes- 
na sebe same tek ukoliko teži pre- 
ma nekom konkretnom predmetu. 
»Željeti nemoguće znači osuditi se 

na ne-htijenje.« Druga se teza od- 
nosi na idealistički pojam volje ko- 
ja hoće samu sebe. Dufrenne supro- 
tstavlja takvom pojmu volje kon- 
cepciju po kojoj volja uvijek sebe 
hoće i ozbiljuje tek sekundarno, na- 
ime preko akata konkretnih htije- 
nja. »Moć isključuje volju za moć 
različitom intenzitetu i rasporedu 
koja bi bila volja za voljom«. Tre- 
ća se teza odnosi na univerzalnost 
volje: pojedinačno posreduje opće. 
»Htijući svoj vlastiti interes i na 
svoj način, zaboravljajući se u svom 
htijenju, svaki čovjek hoće i potvr- 
đuje čovjeka ili bolje reći ono ljud- 
sko; upravo se time svijet počovje- 
čuje, a čovjek sebe određuje i pro- 
vodi kao čovjeka«. 


Ova treća teza ukazuje na etič- 
ku dimenziju nazočnu u htijenju. 
Fenomenologija te implicitno nor- 
mativne dimenzije odgovara za Du- 
frennea etici. Aprioriji voljnih aka- 
ta sadržani su unutar samog iskus- 
tva budući da s jedne strane konsti- 
tuiraju predmet, a s druge strane 
čine u čovjeku prethodno znanje 
koje se naknadno ozbiljuje u činu i 
omogućuje neposrednu spoznaju 
svojstva objekta. Budući da su vri- 
jednosti sadržane u objektu ubra- 
jaju se u apriorije. Stoga svaki je 
etički akt konkretan i teži ispunje- 
nju svoje normativne dimenzije. E- 
tika se u užem smislu bavi pak o- 
nim slučajevima u kojima je ta no- 
rmativna dimenzija eksplicitno iz- 
ražena, što znači da teži univerzal- 
nom potvrđivanju čovjeka kao ima- 
nentnog vrijednosnog apriorija. »Ta 
je vrijednost kojom je drugi obuh- 
vaćen apsolutna; ona nije relativna 
ni spram svog statuta, ni spram 
svoje snage niti spram svog bogat- 
stva: vrijednost drugoga je u nje- 
mu samom i budući da sam ga pre- 
poznao, on je, prije svakog drugog 
određenja, jedno dobro«. »Međutim. 
možda se također ne može ne htjeti 
čovjeka ako ga već Priroda na ne- 
ki način nije htjela, ako je on taj 
kojim nešto pristiže u Prirodu i po 
kojem Priroda postaje svijet ovisno 
o njegovom pogledu i povijest ovi- 
sno o njegovom djelovanju«. 

Posljednja su dva poglavlja knji- 
ge posvećena analizi koncepcije čo- 
vjeka u ostalim društvenim znano- 
stima i pragmatičkim implikacija- 
ma te analize u sadašnjem povijes- 
nom trenutku. Dok je strukturali- 

zam htijući biti filozofija i znanost 
u isti mah ,zanemario tradicionalne 
filozofijske kategorije i izrodio se. 
po Dufrenneu u »hrpu artificijelnih 
gcometrijskih slika«, dotle huma- 
nističke znanosti unutar svog pod- 
ručja uglavnom nisu iznevjerile 
svoju koncepciju čovjeka — premda 
im izvjestan antihumanizam nije 
stran. 


Na kraju Dufrenne izlaže prilič- 
no optimističko mišljenje o poslje- 
dicama razvitka tehničke civilizrci- 
je. U konkretnim fenomenima dru- 
štva kao buntu omladine, oslobodi - 
lačkim ratovima i sl. Dufrenne na- 
lazi dokaz da čovjek nije sasvim 
mrtav. 


Knjiga Mikela Dufrennea pred- 
stavlja vrlo zanimljiv i aktualan 
doprinos analizi suvremene filozo- 
fije ,a napose francuske misli. Me- 
đutim, ona ostavlja neka pitanja 
otvorenim. 


Jean Catesson u svojem član- 
ku o Dufrenneu (Critique br. 257) 
zamjećuje da se Dufrenne u svojoj 
kritici strukturalizma isključivo ba- 
vi subjektom, dok vrlo malo prigo- 
vora i brige upućuje pojedinim kon- 
cepcijama objekta. Tako se kritika 
strukturalizma uopće, pretvara u 
krtiku izvjesnog antihumanizma. 


Jedno od pitanja odnosi se na sa- 
mu strukturu knjige koja je zami- 
šljena ujedno kao kritika struktu- 
ralističkih filozofa od Althussera do 
Lacana, kratki opis »filozofije čov- 
jeka« i sociološke analize moder- 
nog vremena s upućivanjima na fe- 
nomene mass media, vijetnamski 
rat te se ova disparatnost tematike 
odrazila kao nedostatak koherent- 
nosti i konciznosti knjige. 


Posljednje se pitanje tiče aprio- 
rija ukoliko je čovjek definiran kao 
njihov nosilac, što je osnovna teza 
Dufrenneove refleksije. Dufrenne 
definira povijesnost amririorija kao 
njihovo svojstvo daseu raznim po- 
vijesnim razdobljima javljaju u 
različitom intenzitetu i rasporedu 
(npr. apriori vjere nekad i danas | 
dr.). Suvremena (filozofija pokazala 
je da pravi problem nije povijest 
»javljanja« apriorija nego histori- 
citet samog. nijhovog bitka, prob- 
lem koji ni ranija knjiga o apriori- 
ju nije uspjela razriješiti. 


Vesna POTKOVAC 


[FILOZOFSKI ŽIVOT_| 


SAVJETOVANJE O NASTAVI FILOZOFIJE 


U Sarajevu je 14. i 15. lipnja 1971. godine održano savjetovanje Jugo- 
slavenskog udruženja za filozofiju o aktualnim problemima nastave filo- 
zofije. U raspravi je sudjelovao velik broj sveučilišnih i srednjoškolskih 
nastavnika ali i filozofa koji rade izvan nastavnih ustanova. Oni su posvje- 
dočili koliki interes postoji za ovu aktualnu temu i pridonijeli da se o njoj 
povede sadržajan dijalog. Utoliko je više šteta i veći propust organizatora 
što je relativno slabo pripremio ovo savjetovanje. Sudionici i delegacije po- 
jedinih republičkih društava doznali su tek u zadnji čas za termin i sadržaj 
rada, a velika većina nije uopće dobila na uvid one materijale koji su za 
savjetovanje bili pripremljeni. Jednako je velik propust i nedostatak savje- 
tovanja što nisu sudjelovali niti prisustvovali, što čak nisu ni pozvani bili 
neki od onih koji se bave upravo ovom problematikom. To je izrijekom 
r"ečeno odmah u Sarajevu. Uza sve spomenute i neke neizrečene nedostatke 
ovo savjetovanje možemo pozitivno ocijeniti na osnovi sadržaja, razine i 
rezultata rada. 

Naša je namjera da makar i u kraćim crtama prenesemo tok ovog raz- 
govora onakc kako se on odvijao. Ne raspolažemo autoriziranim tekstovima 
pojedinih diskusija, pa ćemo ih prenijeti većinom po sjećanju. Dnevni tisak 
ni stručni časopisi nisu sadržajno izvijestili o savjetovanju, a kako ne pos- 
toje neki drugi dostupni pismeni izvještaji, nastojat ćemo da naš prikaz 
bude što potpuniji, jer pretpostavljamo da je on baš u tom obliku intere- 
santan našoj javnosti, a posebno svim nastavnicima (filozofije. 

Uvodnu riječ dali su dosadašnji predsjednik JUF-a Ivan Focht (Sara- 
jevo) i tajnik Udruženja Kasim Prohić (Sarajevo) upućujući na raspon 
problematike obuhvaćen naslovnom temom i posebno naglašavajući neko 
akutnije probleme kao što su plan i program nastave, te neadekvatnost 
postojećih udžbenika. Focht je pri tome izrazio zahtjev da republička struč- 
na društva izbore neke nužne kompetencije. On se, naime, pitao: »Imamo 
ii mi uopće bilo kakve moći kojom bismo mogli utjecati na izdavače udžbe- 
nika, te na tvorce planova i programa«. 

(Treba ovdje istini za volju reći da isključivo od dobre volje pojedinih 
republičkih zavoda za unapređivanje stručnog školstva, odnosno pojedinih 
njihovih referenata, cvisi da li ostvaruju suradnju sa stručnim društvima. 


U Hrvatskoj je takva suradnja uglavnom postojala. Ali ne s izdavačima 
udžbenika). 


Focht je istaknuo važnost cehovskih pitanja, ali je ujedno insistirao de 
se moramo izboriti da se filozofija tretira kao filozcfija, kao čisti fenomen 
do kojega nam je stalo, a protiv toga da ona stupa i da se nju gura u kon- 
kubinate, da služi za podmirivanje, »podkusurivanje« računa, i da se isko- 
rištava njeno »afrcdizijsko« djelovanje. Sretni smo što nemamo jedinstvenu 
državnu filozofiju, ali ostaje problem kako provoditi nastavu. 


Ivo Despot (Sarajevo) u svom usmenom komentaru ograničio se na 
nekoliko cbjašnjenja uz svoj referat »Primjena udžbenika u nastavi filozo- 
fije«. To je bio jedini napisani materijal dostupan sudionicima savjetova- 
nja, ali je nastao drugom prilikom i u druge svrhe (za seminar za usavr- 
šavanje nastavnika Bosne i Hercegovine). U uvodu, raspravljajući o. meto- 

dici nastave filozofije u nas, Despot je »Priloge metodici nastave filozofije« 
Josipa Marinkovića istaknuo kao prijelomnu pojavu naše prve metodike. 
Upozorio je na specifičnost metode izvođenja u »Prilozima«, ali i na to 
da je ona primijenjena samo na najsloženije probleme, da iziskuje veliko 
znanje i veliko iskustvo, te je mogu usvojiti samo izuzetni nastavnici. Na- 
dalje da su obrade pojedinih problema relativno kratke, jer je obuhvaćen 
velik broj problema: da su metodski principi konkretizirani samo na izvjes- 
nom broju primjera — dok je veći broj sadržaja teorijske prirode; da »Pri- 
Jozi« ne obrađuju ulogu filozofske propedeutike; da se Marinković ne oba- 
zire na udžbenik po kojem se izvodi nastava; da slobodno raspolaže s vre- 
menom, odnosno ignorira stvarne vremenske okvire, jer zahtijeva da nas- 
tavnik metodom izvođenja obradi sve što je u prosjeku odjeljenja u kojem 
predaje neshvatljivo bez obzira na vrijeme koje će takav način izlaganja 
zahtijevati; konačno da je ova.metodika pisana na sličan način kao i me- 
todike drugih nastavnih predmeta, pa su filozofski sadržaji samo sporedni 
dodatak koji ilustrira praktičnu primjenu pojedinih nastavnih metoda; da 
Marinković pretpostavlja kao da se nastava odvija u skoro idealnim prili- 
kama i izgrađuje svoj tip nastave koji zasniva na pretpostavci veoma solid- 
nog znanja i nastavnika i učenika, pa uljepšava način rada koji opisuje i 
iznosi složene primjere. Iz sveg ovoga Despot izvodi tvrdnju da »Prilozi« 
i pored svojih vrijednosti ipak ne mogu pružiti nastavniku značajniju po- 
moć u konkretnom radu, da mladom nastavniku oni zbog svoje složenosti 
ne mogu biti putokaz, nego štoviše mogu čak razviti odbojnost prema me- 
todici! — Na ove zamjerke što ih je referent uputio »Prilozima« Josipa 
Marinkovića, a posebno na njegove globalne ocjene odgovorio je jedan od 
sudionika rasprave. Ali o tome kasnije. 

Despot se pita o pravcu kojim bi trebalo upraviti naša nastojanja. Nas- 
tavnicima su najkorisnije i najpotrebnije konkretne metodske obrade poje- 
dinih filozofa i filozofskih problema. Trebali bismo imati raznovrsne obrade 
istog filozofa, više varijanata obrade na osnovi istog udžbenika i istog pro- 
grama, odnosno priručnik takvih obrada uz udžbenik. Referent nadalje 
analizira odnos nastavnika prema udžbeniku u dosadašnjoj praksi nastave 
filozofije, te kritizira jednostranosti potpunog odbacivanja udžbenika ili 
pak obratno slijepog oslanjanja isključivo na udžbenik, da bi se priklonio 
srednjem stajalištu naglašavajući ujedno da je oslanjanje nastave na udž- 
benik naš temeljni zahtjev. Despot smatra da cjelokupni uspjeh nastave 
ovisi o objašnjenju i zato postupku objašnjenja posvećuje posebnu pažnju 
i nastoji ga pratiti u domeni opće metodologije, historije filozofije, opće 
didaktike i metodike nastave filozofije. Na nivou srednjoškolske nastave 
filozofije objašnjenje ne znači drugo nego ograničenu i djelomičnu primjenu 
objašnjenja koja nudi historija filozofije. Referent zaključuje jednom općom 
shemom nastavnog procesa: shemom koja se sastoji od opisa i objašnjenja. 

Referent iz Skopja, Kiril Tenkov govorio je o značenju filozofije u 
životu pojedinca i društva, i o tome da nastava filozofije, kako ona u 
srednjoj školi, tako ni ona na sveučilištu, ne može prema sadašnjim plano- 
vima i programima u potpunosti ispuniti svoju značajnu i odgovornu 
obrazovnu i odgojnu zadaću. Zato je uz povećanje tjednog broja nastavnih 
sati zagovarao i promjene nastavnih programa uz sadržajne intervencije 
posebno otklanjanjem historizma i problematskim utemeljenjem nastave 
filozofije. Ne smijemo nastavu filozofije u srednjoj školi tretirati kao pri- 
premu za studij filozofije. Njena je važnost u tome što definira onu sliku 
svijeta s kojom učenici polaze u život, neovisno o tome što će studirati. U 
tom smislu treba izmijeniti položaj nastave filozofije i u prirodnom smjer 
gimnazije, jer se filozofija svuda nameće kao bitni element povijesti kul- 
iure. Nadalje, nastavu psihologije treba odvojiti od logike, a veće značenje 
priđati industrijskoj psihologiji; u logici opet treba prevladati psihologizam, 
te prihvatiti formalizam i više insistirati na metodologiji; a u sociologiji ne 
analizirati društvene sustave, nego se orijentirati aktualnim problemima. 

Miodrag Cekić (Becgrad) suprotstavio se preoštroj kritici udžbenika i 
programa kako je ova bila izrečena u uvodnom izlaganju Kasima Prohića. 
Programi i udžbenici onakvi su kakve su mogli dati ljudi koji su ih sači- 
nili. Tko može neka napiše bolje. Ali taj mora doživjeti filozofiju, a nije 
dcvoljno da je samo prihvati. : 

U opširnijem izlaganju Boris Kalin (Zagreb) ukazao je na značenje 
teme o kojoj raspravljamo ali i na to da je ta problematika često: neoprav- 
dano zapostavljena, čak potcijenjena. Neoprostivo je takvo potcjenjivanje 
metodike nastave filozofije, jer bez nje nema niti nastave filozofije. A ona 
je osnovna djelatnost velikog broja prisutnih bili oni sveučilišni ili sred- 
njoškolski nastavnici. Zasluga je organizatora što je ovu temu konačnv 
postavio u središte pažnje, ali organizator je počinio i krupne propuste: 
nije nas obavijestio na vrijeme, a mimoišao je da kao referente pozove 
neke koji se bave upravo ovom tematikom i pišu o tome knjige, pa bi sva- 
kako bili pozvani da i ovdje kažu poneku riječ. Nezgoda i propust tim su 
veći što je u referatu Ive Despota na nekoliko stranica izrečena kritika 
nekih stavova upravo Josipa Marinkovića. Nije jasno po kojem je to kri- 
teriju djelovao organizator. 


Kalin je zatim prikazao aktivnost zagrebačkog aktiva nastavnika filo- 
zofije, a posebno »Bilten za nastavu filozofije«, koji svojom koncepcijom 
svjedoči nastojanja da se domisle i zapišu iskustva nastave filozofije u pri- 
kazima obnada konkretnih nastavnih jedinica, ali i u teorijskim rasprava- 
ma o pojedinim problemima nastave filozofije. 


Suočeni smo upravo s novom opasnošću redukcije nastave filozofije i 
uopće smanjenjem uloge humanističkog obrazovanja u najavljenoj novoj 
reformi srednjoškolskog obrazovanja, koja nastupa s novumom koncepcije 
tzv. »opće srednje škole«. Dužnost je, zato, i pravo republičkih stručnih 
društava i ovcg Udruženja da se najozbiljnije i dosljedno zauzmu kako bi 
status nastave filozofije bio u skladu s važnom ulogom što ga ona imade u 
sistemu općeg obrazovanja, kao i s odgovornošću koja proizlazi iz utjecaja 
filozofije na kulturni život određene sredine i na oblikovanje svijesti na- 
cije. I sveučilište mora uložiti svoj autoritet da spriječi promjene koje bi 
smanjile opseg i značenje filozofije u sistemu obrazovanja. 


Kalin je formulirao zahtjev da se makar informacije o najmarkantni- 
jim pojavama iz nacionalne filozofije uključe u programe srednjoškolske 
a posebno u one sveučilišne nastave filozofije. 


U onim sveučilišnim centrima koji to još do sada nisu učinili potrebno 
je pokrenuti postdiplomski studij filozofije. Neobjašnjivo je na primjer 
da Zagreb — najjače naše filozofsko središte nema trećeg stupnja nastave 
filozofije. 


Gotovo jedino studenti filozofije ne mogu steći nikakvo, a kamoli sus- 
tavno metodičko obrazovanje. Neophodno je zato uvesti kolegij metodike 
na filzofskim fakultetima, jer je metodika nastave posebna disciplina, koja 
se ne može nadoknaditi niti najodličnijom stručnom spremom. 


Kalin se suglasio sa stanovištem Ive Despota da su nam potrebne kon- 
kretne obrade pojedinih filozofa, i to raznovrsne obrade, jer ne možemo 
prihvatiti jednu jedinu ispravnu interpretaciju. Prihvatljivi su neki Des- 
potovi prigovori upućeni Marinkoviću, ali su neprihvatljive globalne nega- 
tivne ocjene što ih je Despot neobrazloženo formulirao. Odatle što Marin- 
ković daje složenije primjere, te njegov postupak zahtijeva veliko znanje 
i iskustvo ne možemo zaključiti da »Prilozi« ne koriste mladom nastav- 
niku, da ga štoviše odbijaju od metodike. 


Despotu se može prigovoriti da baš on idealno suprotstavlja moguće 
odnose nastavnika prema udžbeniku, jer ne kaže o kojem je od postojećih 
odžbenika riječ. Doista, kakav udžbenik trebamo? Obično se tvrdi da je 
udžbenik radna knjiga za rad prvenstveno kod kuće, a samo donekle u 
rezredu; da udžbenik služi ponajprije učeniku, a tek manje nastavniku; da 
uopće ima skromnu primjenu kao radna knjiga u razredu, jer da umrtvljuje 
atmosferu. Nasuprot ovom stanovištu, ako ono i vrijedi za većinu nastavnih 
predmeta — što bi tek trebalo pokazati ili opovrći, smatramo da za nas- 
tavu filozofije u srednjoj školi udžbenik može i treba da bude radna knjiga 
u razredu. Mislimo pri tome na udžbenik koji uključuje antologijski dio 
teksta, što je promišljeno probran i pripremljen za tzv. usmjereno čitanje. 
Suvremeni udžbenik mora dakle biti radni udžbenik, a ne tek puki izvor 
informacija. Čini se da ni jedan od nama poznatih postojećih udžbenika 
ne odgovara tom zahtjevu, barem ne u punoj mjeri. 

Mi nikeko ne smijemo osiromašiti shemu nastavnog procesa, kakvu 
nam shemu uz neke ograde Despot ipak preporučuje kao uzornu: I opis, 
lI objašnjenje. Neprihvatljiv je takav jednosmjerni postupak, moguć je 
svakako odmah i inverzan put. Uopće sve postupke nastavnog procesa 
moramo elastično primjenjivati. 

Na kraju Kalin je prikazao postupak nastavnog procesa koji polazi od 
enalize izvornog filozofskog teksta. Pri takozvanom usmjerenom čitanju 
učenik tekstu pristupa s određenim konkretnim zadacima, koji su usmje- 
reni boljem razumijevanju sadržaja, otkrivanju onog bitnog, razvijanju 
sposobnosti uočavanja prcblema i pokretanju kritičke refleksije. Cilj nam 
je misaono zahvaćanje teksta, doživljaj teškoće i donekle razvijanje spo- 
sobnosti filozofskog mišljenja i raspravljanja. Težište je od samog početka 
na aktivnosti učenika, koji pita, traži i iznalazi ponajprije individualno i 
samostalno, da bi to nastavio i u kolektivnom naporu i konačno posredo- 
vanjem nastavnika. 

Delegat iz Slovenije Pleško tražio je da preispitamo što je filozofija, 
da odredimo njenu ulogu i važnost u životu i tako pobudimo interes za 
filozofiju. 

Petsr Živadinović (Beograd) kritički je odbacio sva nastojanja u dosa- 
dašnjoj diskusiji. On smatra da je filozofiji kao stvaralačkom činu primje - 
rena jedino isto takva stvaralačka, izvorna nastava. Ona pretpostavlja 
«pontanost i nadahnuće, a isključuje sveko metodički usmjereno nastojanje, 
opire se svakcj shemi i racionalno planiranoj interpretaciji. Svaka meto- 
dika kao pokušaj sustavnog, racionalnog, kontroliranog postupka neprihvat- 
ljiva je u načelu. Filozofija je nešto što se ne da definirati. Svi znamo da 
nema suglasnosti čak ni u samom predmetu filozofije, kako bismo onda 
mogli izgraditi sustav metodike nastave filozofije. Živadinović nije obraz- 
ložio svcje stanovište, ali je rekao da to može uraditi ako bude potrebno. 

Voian Rus (Ljubljana) istaknuo je da moramo težiti povoljnijem mje- 
slu filozofije u našoj društvenoj zajednici, a onda isto tako i u sistemu 
nastave. Pred opasnošću parcijalizacije, atomizacije znanstvenih disciplina, 
pred opasncšću potrošačke psihologije i uopće pragmatičke orijentacije, mi 
moramo sa stanovišta principa tražiti mjesto filozofiji i nastavi filozofije. 

Za sve prisutne izvanredno je interesantan i važan bio podatak da je u 
Sloveniji na svim fakultetima koji spremaju buduće nastavnike uvedena 
filozofija kao opći predmet. 


Jonče Josifovski (Skopje) pozivao se na iskustva s makedonskim udž- 
benikom za povijest filozofije, kojim je znatno poboljšana inače veoma 
teška situacija u kojoj nastavu filozofije još uvijek većinom izvode nestruč- 
njaci, a na makedonskom jeziku jcš uvijek nije objavljeno niti jedno kla- 
sično filozofsko djelo. Josifovski smatra da ie nedostatak naših programi 
i onih srednjoškolskih i onih na sveučilištu što je zapostavljena problema- 
tika praktične filozcfije, kao što su razni problemi etike, estetike, filozofije 
politike, problemi tehnicizma, kibernetike i tako dalje. 


Ferid Muhić (Skopje) istaknuo je da je filozofija žudnja za slobodom, 
autentičnošću i izvornošću. Ono stvaralačko u filozofiji treba da bude pri- 
sutno i u nastavi filozofije. Ali premda će nastavnik slijediti svoj eros 
njegov» interpretacija ne može biti do kraja slobodna. Mi moramo odrediti, 
uokviriti ono što se može ,a ono što je izvorno filozofsko ostaje takvim, 
ako je filozof filozof, ako je nastavnik filozof. Mi moramo slijediti nagovore. 
argumente i nastojanja drugova iz Zagreba. Kako inače spriječiti navaiu 
neprofesionalnoga? Koncept metodike ne može odrediti niti garantirati ono 
stvaralačko u nastavi filozofije, ali ga ne može niti spriječiti. . 

Muhamed Filipović (Sarajevo) osporio je metodički relativizam koji je 
kcd nekih govornika bio došao do izražaja. Mi smo uvijek suočeni s izvjes- 
nom konkretnom, sasvim određenom situacijom, situacijom nastavnika di 
njegovih tridesetak učenika. Nema nikakve idealne, apstraktne situacije 
nastave filozofije. Nije istina da se ne zna što je filozofija i što je filozof- 
sko razmatranje. Filozofija ipak jest i znanost, iako je ona uvijek kada 
je filozofija ioš i nešto više od toga. Zato što smo prepustili nastavu stihiji, 
pseudostvaralačkom postupku, studenti nam i dolaze često na sveučilište a 
da ne znaju ni osnovne pojmove, čak ni značenje riječi. 

Naš program nastave filozofije implicira potpun raskorak između nas- 
teve filozofije i svih drugih predmeta, te raskorak nastave filozofije s po- 
iožajem što ga cva imade drugdje u svijetu. Filozofija uključuje u sebi 
i element znanosti i element kulture. To znači da u sustavu obrazovanja 
nastavi filozofije treba dati mjesto i ulogu u odnosu spram znanstvenoin 
aspektu, ali i u smjeru obrazovanja kulturnog profila, kao što ga ima prou- 
ćavanje literature. Neodrživ je dakle historizam u nastavi. Povijest filozu- 
fije treba samo da pokaže kako se dominantni problemi rješavaju u repre- 
zentativnim sistemima. Nastava filozofije u srednjoj školi morala bi biti 
u uskoj vezi s nestavom na sveučilištu. Potrebna je, dakle, snažna komu- 
nikacija na relaciji sveučilište—srednja škola, uz izradu niza priručnika i 
udžbenikom koji bi strogo uzevši opet bio priručnik. 

M. Filipović govorio je s tim u vezi o situaciji, iskustvima i rezultatima 
rada u Bcsni i Hercegovini. Republičko filozofsko društvo razrađuje plan i 
program jedne akcije usmjerene rješavanju svih ovih problema. U planu 
ie pokretanje biblioteke lektire priređene za školsku namjenu s termino- 
ločkim, sadržajnim i drugim uputama. Sarajevo namjerava organizirali 
treći stupanj nastave filozofije. Od bitne je naime važnosti ostvariti praksu 
permanentnog obrazovanja i tako prevladati osjećaj inferiornosti što obu- 
zima onoga koji se poslije završenog studija uključuje u idiotiju profesije, 
vdnosno u izolaciju provincije. Sveučilište je ono koje u tome treba da 
cligr- ulogu usmjerivača. 

Izjašnjavajući se za historijski, ali ne historicistički, te za »stvaralački« 
pristup nastavi filozofije, posljednji sudionik u ovoj raspravi Zlatko Posavac 
(Zagreb) odbio je kao lažnu dilemu ili stvaralački ili metodički postupak. 
Organizirano, racionalno, metodički usmjereno nastojanje u nastavi ne 
isključuje mogućnost stvaralačkog elementa u njoj. Ali bez domišljenog. 
sustavnog postupka postoji realna opasnost da često doista »mlatimo samo 
praznu slamu«. 

Uz pohvale za organizaciju savjetovanja o ovoj zanimljivoj temi Posavac 
'e korst-tirao i neoprostive propuste koji nisu samo organizacione prirode. 
nego se bitno tiču i mogućnosti razgovora o temi. Zabrinjavajuće je što 
ovdje nema čitavog niza ljudi, koji bi po svom rangu i položaju trebali da 
sudjeluju u ovoj raspravi. Ali kome nije stalo do nastave filozofije, tome 
nije stalo niti do filozofije. Ako se sveučilište ni inače ne uključuje u ova- 
kve probleme, ako na primjer ne reagira na pojave loših udžbenika, onda 
lo govori i o sveučilištu. o tome što ono hoće, odnosno neće. A i na sveu- 
čilištu ima problema u nastavi filozofije. Morali bismo, smatra konačno 
Posovac, preko sredstava javnog informiranja formulirati zahtjeve da re- 
Publička filozofska društva dobiju u nadležnost sudjelovanje pri izradbi 
progrema filozofije za srednju školu, a isto tako i neke kompetencije, prava 
i dužnosti cko cbjavljivanja udžbenika. 


* * * 


Cinjenica da zagrebački aktiv nastavnika već treću godinu objavljuje 
"Bilten za nastavu filozofije« izazvala je nepodijeljeno zanimanje pred- 
stavnika svih drugih filozofskih središta. Oni su s interesom pregledali 
nekoliko raspoloživih primjeraka Biltena, te izrazili želju da dobiju uvid 
u sve ranije objavljene brojeve (ali na žalost od deset do sada tiskanih 
brojeva jedva da još ima nekoliko primjeraka), odnosno da redovito dalje 
prate ovu publikaciju, jedinu te vrste u nas. Predstavnici zagrebačkog ak- 
“iva nastavnika pozvali su na suradnju u Biltenu sve one koji mogu i žeie 
pridonijeti unapređenju naših nastojanja. U Sarajevu se zagrebački aktiv 
uspješno predstavio i afirmirao rezultatima svoga rada, kao i tezama koje 
su naišle na puno priznanje i podršku. . 

. Zzključci što ih je na kraju formulirala Skupština Saveza filozofskih 
društava Jugoslavije konstatiraju da nastava filozofije i struktura njenog 
izveđenja nisu u punom i pravom razmjeru s opsegom i raznolikošću raz- 
slika filozofije u nas i u svijetu, pa Skupština preporučuje filozofskim druš- 
vima u republikama da taj problem razmotre u skladu s obrazovnim i 
odgojnim značenjem filozofije. Ocjenjujući nadalje da u realizaciji odgojno 
obrazovnih ciljeva filozofiji nije dana adekvatna uloga, Skupština predlaže 

filozofskim društvima u republikama iniciranje rasprave o izmjenama nas- 
tavnih planova i programa, njihovu modernizaciju i prestrukturiranje te 
adekvatno tome izradbu i publiciranje novih školskih knjiga, filozofskih 
djela, priručnika i tekstova. 

Savjetovanje u Sarajevu definiralo je mnoge probleme. Uvjereni smo 
da će ono time bitno pridonijeti unapređenju nastave filozofije. Zadatak 


je to na kojem u granicama svojih mogućnosti treba da poradi i svaki po- 
jedini od nas. 


Boris KALIN 


MEĐUNARODNI KONGRES SOCIOLOGIJE RELIGIJE 
(OPATIJA, 20. DO 24. RUJNA 1971) 


Za sunčanih dana ove jeseni održan je u Opatiji Međunarodni kongres 
za sociologiju religije. Novoizgrađeni hotel »Adriatic« bio je od 20 do 24. 
rujna 1971. domaćin ovoga skupa. Svojom dvoranom i njenom tehničkom 
opremljenošću (uređajima za simultano prevođenje i sl.), te kadrovskom 
ekipom i ostalim, pokazao se za ove svrhe veoma prikladnim. 


Ovaj je Kongres jedanaesti po redu ali je ovo prvi put da se održava 
u jednoj od zemalja »Istočne Evrope«. Održava se svake druge godine a do- 
sad je održan tri puta u Belgiji, dva puta u Italiji i jedanput u Nizozem- 
skoj, Francuskoj, Njemačkoj, Španjolskoj i Kanadi. 

Tema mu je bila »Religija i religioznost, ateizam i nevjerovanje u indus- 
trijaliziranim i urbaniziranim društvenim sredinama«. Organizirali su ga 
zajedno Institut za društvena istraživanja Sveučilišta u Zagrebu i Centar 
za koncilska istraživanja, dokumentaciju i informacije »Kršćanska sadaš- 
ujost« iz Zagreba. 


Zanimanje za ovaj kongres bilo je veliko. Iz obavijesti generalnog sek- 
retara CISR (Conference international de sociologie religieuse) saznajemo 
da je prošle godine u Rimu sudjelovalo 105 osoba (47 izvan Italije) a budu- 
ći da je ovog puta bilo 133 strana i 78 domaćih sudionika, znači da je su- 
djelovanje stranih utrostručeno. Bilo ih je sa svih kontinenata, odnosno iz 
23 zemlje svijeta. 


Od domaćih, pored već poznatog broja znanstvenih radnika koji se ba- 
ve ovom problematikom, sudjelovali su brojni studenti postidiplomskeg stu- 
dija »Teorija ateizma i religije« i još brojniji teolozi, svećenici i dopisnici 
vjerskih listova. 

Rad na Kongresu odvijao se u plenarnim zasjedanjima i sekcijama. Za 
plenarne skupove pripremljena su »Akta konferencije«, gdje su tiskani 
svi referati (na francuskom i engleskom jeziku) pa je o njima na Kongresu 
vođena diskusija. Diskusiju je poticao i izvjestilac (raporter), koji je pred 
Kongres dobio zadatak da obradi i na Kongresu referira o skupini refera- 
ta. Referati su bili podijeljeni u tri tematska dijela: empirijske studije i 
razrada hipoteza, metodologija te opći teorijski pristup. 

Za rad u sekcijama prijavljena su tzv. »slobodna saopćenja«, koja su 
referenti iznosili u cijelosti, a potom se o njima vodila diskusija. 

Kongres je obradio 32 referata i 15 »slobodnih saopćenja«. Jugoslavenski 
sudionici pripremili su četiri referata: ; 

1. Štefica Bahtijarević (Institut za društvena istraživanja Sveučilišta u 
Zagrebu), »Neke značajke religioznosti i ateizma učenika srednjih škola«; 


2. Esad _Ćimić (Filozofski fakultet u Sarajevu), »Struktura religiozne 
svijesti u seoskim i gradskim sredinama«; 


3. Zdenko Roter (Fakultet za sociologiju, političke znanosti i novinarstvo 
u Ljubljani), »Priroda i struktura religioznosti u Sloveniji«; 

4. Srđan Vrcan (Pravni fakultet u Splitu), »Sociološko-teorijske implika- 
cije religioznosti kao masovne pojave u uvjetima suvremenih socijalistič- 
i štvenih odnosa«. 2 
sa ja toga, Jugoslaveni su iznijeli i slijedeća »slobodna saopćenja«: 
Marko Oršolić (»Marksizam i religija — osvrt na istraživanja u Jugosla- 
viji«), Vjekoslav Milovan (»Religiozno-sociološka istraživanja u Katolić- 
koj crkvi Jugoslavije«), Ljudevit Plačko (»Rezultati posljednje ankete me - 
đu katoličkim klerom u Jugoslaviji«), Jože Krošl (»Struktura religioznosti 
seljačkog stanovništva u sjeverozapadnoj Sloveniji«), Marko Kerševan (»So- 
ciološka konceptualizacija religije i kategorija svetog«), Viljem Pangerl 
(»Struktura religioznosti u tipičnim župama mariborske biskupije«), JOo- 
sip Erl (»Vjerska baština, sastavni dio kulture«) i Vitomir Unković (»Te- 
izam i ateizam kao izravna funkcija društvenog angažmana čovjeka u Ju- 
goslaviji«). : ' 

Ovaj Kongres, prvi ovog roda u našoj zemlji, bio je prilika da se čuju 
mišljenja kompetentnih stručnjaka čitava svijeta o religiji i Crkvi u dru- 
štvu, da se govori o sekularizaciji iz različitih društvenih struktura i raz- 
ličitih stupnjeva industrijalizacije i urbanizacije i na osnovi različitih teo- 
rijskih pristupa. Bila je to prilika da se zapaze različiti nivoi razvoja so- 
ciologije religije u zemljama Amerike, Afrike, Azije i Evrope, prilika da se 
razmijene različita iskustva te da ne budu mimoiđena ni različita idejna 
gledanja na ovaj fenomen. Nije čudo da je upravo Jugoslavija u ovom po- 
vijesncm trenutku života Crkve interesantna za svijet, pa i za mali svijet 
sociologa religije. Jugoslavija je ne samo zemlja koja je socijalno složena 
mnogonacionalna, mnogokonfesionalna i sl.) i koja gradi nove društvene 
odncse nego i _ zemlja koja je otvorena za dijalog. Posebno je s ovog sta- 
novišta izazovna za promatranje svima onima koji se teorijski ili empi- 
rijski bave proučavanjem religije i ateizma. 

Ne bi trebalo da prođe nezapaženo da je upravo u ovom trenutku i 
na tlu Jugoslavije ovo međunarodno društvo sociologa religije (CISR) iz- 
mijenilo Statut i otvorilo se svijetu — od religijskog društva preobrazilo 
se u društvo onih koji se znanstveno bave izučavanjem problema religi- 
je bez obzira na csobno uvjerenje i svjetovni nazor. 

Skup, kao što je ovaj obogaćuje novim spoznajama, udara temelje sve- 
stranijoj suradnji i dugotrajnim poznanstvima, pospješuje organiziranija i 
sistematičnija znanstvena istraživanja i proučavanja, te, nadajmo se, daje 
poticaja svima da prihvate stanovište kako se u nastojanjima oko izgradnje 
socijalizma ne može zanemariti znanstveni pristup izučavanja svih društ- 
venih dimenzija pa ni ove o kojoj je bilo riječi na ovom Kongresu. Šteta, 


da je ostao gotovo izvan interesa jugoslavenskog tiska i ostalih sredstava 
informiranja. 


- 


Štefica BAHTIJAREVIĆ 


FILOZOFSKI SIMPOZIJ U ZWETTLU 


Ovogodišnji, osmi po redu, Filozofski simpozij u Zwettlu raspravljao je 
od 14. do 19. rujna temu MARXOVA KRITIKA RELIGIJE. Na poziv orgs- 
nizatora (Filozofski institut Bečkog sveučilišta s prof. Heintelom na čelu) 
odazvalo se pedesetak filozofa i teologa iz: BRD (Liebrucks, Holm, te teolozi 
Koch — katolički, Hahn — protestantski), DDR (Ley, Krumpel), Mađarska 
(Ketalinova), ČSR (Netopilik), Austrija (Klein, Arnold itd). Iz Jugoslavije 
na simpoziju su sudjelovali prof. Marija Brida iz Zadra, Marko Oršolić iz 
Sarajeva i Nikola Skledar iz Zagreba. 

Referirali su redom: Ley, Netopilik, Brida, Oršolić, Krumpel i Katali- 
nova. 

Netopilik je u svom referatu, ne ulazeći u njihove teorijske i povijesne 
pretpostavke, prepričavao dobro poznate Marxove izreke o religiji kao opi- 

jumu naroda u otuđenim društvenim uvjetima, u kojima je religija izraz 
bijede društvenih okvira, ali i protest protiv te bijede ,iz koje ona ne vi- 
di realnog izlaza, nego je prevladala fiktivno — vjerovanjem u transcen- 
dentno kao simbol i posrednika realizacije bolje i pravednije egzistenci- 
je u onostranosti. Kritikom društvenih okvira koji uvjetuju religiju i nji- 
hovom promjenom, realizacijom pravednog društva, smatra komotno autor. 
nestat će i potrebe za iluzornom srećom, za religijom. 

Prof. Brida je u svom saopćenju naglasila da Marx religiju sagledava 
uvijek kao otuđenje. Ona je, međutim, upozorila i na stvaralački momenat 
religije. Odnos prema apsolutnom, dakle svijest o neuvjetovanosti, neuo- 
kvirenosti fizičkem smrću upućuje čovjeka na stvaralačku djelatnost, kre- 
etivnost u ovome svijetu, a ne samo na pasivno mirenje s njim i očekiva- 
nje neba. 

U praksi, u povijesti, religija se ozbiljuje kao sinteza stvaralaštva i otu- 
denja. (Stvaralački momenti bili su prisutni naročito u ranom kršćanstvu, 
dok kasnije, institucionalizacijom sve više prevladavaju otuđujući.) Uop- 
će je praksa sinteza slobode i neslobode, a »poiesis« permanentno prevla- 
davanje neslobode. 


Marko Oršolić je Marxovu kritiku religije smjestio u kontinuitet posto- 
ječih kritika religije i naglasio njene pretpostavke u Feuerbachovoj antro- 
pologiji i Hegelovoj filozofiji religije, ali i udaljavanje od tih pretpostavki. 
Autor je apcstrofirao Marxov pristup religiji sa stanovišta njene društvene 
uvjetovanosti i naročito funkcije, u čemu je, zaključuje on, neprolazna ak- 
tualnost tog pristupa, bez obzira na njegove stavove (koji se odnose na spe- 
cifične njemačke prilike iz sredine XIX stoljeća), i bez obzira na to što 
je tc samo jedan od mogućih pristupa, odnosno samo jedan od aspekata 
kompleksnog fenomena religije, budući da ne dotiče problem religioznog 
doživljaja strukture religiozne svijesti i njenog odnosa prema svijetu. 

Katalin je također govorila o društvenoj funkciji religije i zadržala se 
naročito na više scciološkoj analizi religije kao političke činjenice i njene 
uloge kao instrumenata vlasti, a Krumpel je, govoreći o odnosu teorije i 
prakse, filozofiju shvatio isključivo kao instrument revolucionarne pro- 
mijene. 

Ley-ov referat nije prikazan, jer pisac cve notice na njega nije prispio. 

U diskusijama prisutni filozofi sa evropskog Zapada (BRD, Austrija) 
kretali su se u okvirima tradicionalne njemačke filozofije (Hegel i ostali 
klasični njemački idealizam) iz kojih nisu izišli, i pokazali malo razumije- 
vanja za novum Marxova pristupa, dok su istočnoevropski (DDR, ČSR) 
prcblem tretirali odviše  vulgarno-ekonomistički, vulgarno-marksistički, 
svodeći religiju na puki rezultat, odraz društvenih prilika, filozofiju na 
puki instrument promjene, a praksu kao »poiesis« na čisto tehničko. 

Ova mimoilaženja pokušali su prevladati sudionici iz Jugoslavije, tuma- 
čeći religiju kao univerzalnu činjenicu, a filozofiju kao misao prakse koja 
bi imale biti iskonsko svrhovito »poiesis«, osmišljeno i permanentno proiz- 
vođenje doista humanog svijeta i čovječnog čovjeka. 

Nikola SKLEDAR 


INTERNACIONALNI SASTANAK SOCIOLOGA PORODICE 


Od 19—22. listopada ove godine u Varšavi je održan prvi internacio - 
nalni sastanak sociologa porodice socijalističkih zemalja. Prisustvovali su 
predstavnici iz Bugarske (Nicolina Ilieva, Vera Oschavkova, Raina Pesze- 
va), Čehoslovačke (Vlasta Brablocova, Karl Fanta, Milada Hrda), Istočne 
Njemačke (Helga Bellman, Herta Kuhrig), Jugoslavije (Olivera Burić, Želj- 
ka Šporer), Mađarske (Agnes Babarczy, Laszlo Czeh-Szombaty, Judit Sas, 
Julija Zzalai), Poljske (Franciszek Adamski, Naum Chmielnicki, Adam Kur- 
zynowsky, Barbara Lobodzinska, Danuta Markowska, Jerzy Piotrowski, 

Zbigniew Tyszka, Maria Ziemska), te predsjednik internacionalnog društva 
sociologa porodice Gerrit Kooy (Holandija). Ba JEnKaA 

Ovaj prvi sastanak imao je izrazito informacioni, organizacioni i koor- 
dinacioni karakter. Predstavnici pojedinih zemalja pokušali su prezentirati 
razvoj sociclogije porodice kroz niz drugih naučnih i praktičnih disciplina 
te razvijenost sociologije porodice danas, u njenom teoretskom i empirij- 
skom vidu. . m 

Jednoglasno je uočen nedostatak naučne teorije o porodici sa većim 
stupnjem općenitosti. Brži proces napretka u području teorije sociologije 
porodice u neposrednoj je vezi s razvijenošću opće sociološke teorije o dru- 
štvu, a kako je sociologija kao nauka kasno priznata u socijalističkim zem- 
ljama to je i jasno zaostajanje i nedostatak opće sociološke teorije pa tako 
i jedne koherentne teorije porodice. 

Na empirijsko istraživačkom planu prezentirana je široka lepeza istra- 
živačkih problema, naročito poljskih sociologa, koji najsistematičnije, naj- 
svestranije i najbrojnije djeluju na tom području od svih drugih socijalis- 
tičkih zemalja. Istraživani uzroci promjena u porodici uglavnom su eko- 
nomske prirode tj. industrijalizacija, urbanizacija, proces vanporodičnog 
zapošljavanja žena te promjene koje oni izazivaju u strukturi i funkciii 
porodice, kulturnim materijalnim uvjetima, promjene u odnosu porodice 
i drugih strukturalnih elemenata zajednice i mnogi drugi. 

Učesnici sastanka informirali su i o institucijama koje se bave naučno 
istraživačkim radom na području sociologije porodice kao i o onima koje 
vode širu društvenu brigu za porodicu. Ovi prikazi kao i naglašavanje po- 
jedinačnih specifičnih problema koji traže svoju empirijsku verifikaciju, 
teorijsko i praktično rješenje predočili su osnovne probleme i razvijenost 
sociologije porodice u pojedinim zemljama. 

Za diskusiju koja se očekivala nakon tako prezentiranog materijala ne 
bi se moglo reći da je bila uspješna. Razlozi su bili u neujednačenosti upo- 
trebljavanih pojmova, nedostatku zajedničkog sociološkog jezika, nemoguć- 
nosti kcmparacije empirijskog materijala, a možda najviše neograničavanju 
na pokušaj osvjetljavanja jednog aspekta te široke problematike. Unatoć 
neuspjeha pokušaja da se dođe do neke zajedničke tipologije porodice i 
nemogućnosti stvaranja teorije porodice, cvaj sastanak je ukazao od kuda 
treba početi s radom da bi ubuduće uopće bilo moguće diskutirati, uoča- 
vati zajedničke trendove i donositi na temelju toga zaključke o porodici 
uopće i o specifičnostima porodice u socijalističkim društvima. 

Osim niza organizacionih pojedinosti zaključeno je da se radi na defini- 
ranju i ujednačavanju sociološke terminologije i da se pojedini detalji u 
istraživanjima rade po istim principima kako bi se omogućila komparacija 
rezultata između socijalističkih zemalja ali i sa kapitalističkim zemljama. 
Na kreju postignuta je suglasnost da sociologija mora imati svoju prak- 
tičnu primjenu, u ovom slučaju da treba razmotriti mogućnosti utjecaja i 
primjene rezultata empirijskog istraživanja u socijalnoj politici. 

Učesnici su se razišli znatno informiraniji s nadom da će se obećana 
koordinacija zaista i ostvariti. 


Željka ŠPORER 


TI PRAXIS 

| ODJECI | 


NA SKUPU U KORČULI: UTOPIJA I MARKSISTIČKA MISAO 


Ned2zvno je u Korčuli (Jugoslavija) završio VIII međunarodni marksis- 
tički filozofski skup što ga je organizirala revija PRAXIS.! Kao i prethodni 
skupovi tako je i ovaj, u atmosferi drugarstva i potpune slobođe, nastojao 
uspostaviti kritičku konfrontaciju svih teoretskih strujanja socijalizma, 
konstruktivan dijalog između filozofa zapadnih i socijalističkih zemalja.? 
Iako nažalost ni ove godine nije prisustvovala većina pozvanih filozofa 
iz socijalističkih zemalja — osim Pavela Apostola (Rumunjska) — te unatoč 
nezastupljenosti zapadnoevropskih komunističkih partija — osim Komu- 
nističke partije Italije koju je predstavljao Mario Spinella, urednik revije 
BINASCITA, tjednika KPI — valja ipak priznati da su, nakon 1968, sudio- 
nici korčulanskih skupova sve brojniji. Nisu to više samo renomirani sveu- 
čilišni profesori već i stotine studenata jugoslavenskih, evropskih i ame- 
ričkih sveučilišta, koji su došli na otok Korčulu da konfrontiraju svoja is- 
kustva i svoje teoretske stavove. 


POČAST LUKACSU 


Nakon što je odao počast Gyorgyju Lukacsu i Lucienu Goldmannu, čla- 
novima redakcijskog odbora PRAXISA, čija je iznenadna smrt izazvala 
sveopće žaljenje, Rudi Supek, predsjednik Korčulanske škole, u svom je 
govoru povodom otvorenja iznio glavnu temu debata: UTOPIJA I STVAR- 
NOST. Ne samo da je želio pokazati ulogu što su je utopisti odigrali u pos- 
tanku socijalističke i marksističke misli već je nastojao utvrditi kakvu 
ulogu još uvijek konkretno igra utopija, kako u socijalističkim tako i u 
kapitalističkim zemljama. Primijetio je da utopijska misao objašnjava pro- 
turječnosti sadašnjosti i prošlosti te da omogućava da se revolucionarnom 
akcijom dopre do stvarnosti. Kad revolucionarna aktivnost zamre, utopija 
biva potpuno odsječena od stvarnosti jer tada nedostaje jedino posredstvo 
koje bi moglo konfrontirati stvarno i nestvarno, moguće i nemoguće. Uto- 
pija i danas igra presudnu ulogu u revolucionarnoj spontanosti. 


: Dobar primjer za to pruža nam revolt omladine u kapitalističkim zem- 
ljama, ali — kao kritička svijest — on je isto tako potreban i u socijalistić- 
kim zemljama. To jamči da ideal nikada nije postignut, da se komunizam 
ne poistovjećuje ni s jednim postojećim političkim, ekonomskim i društve- 


1) Postoje dva izdanja Praxisa, hrvatskosrpsko i međunarodno. Među- 
narodno izdanje u Francuskoj raspačava Anthropos. 
2) Cf. Le Monde, 11—9—1970 i 11—6—1971. 

nim sistemom, da ideal socijalizma u svakom trenutku valja konfrontirati 
sa cjelokupnim ljudskim težnjama. Ako je dogmatizam želio birokratizirati 
utopiju, onda je to upravo zato što je odbijao tu kritičku svijest, taj zah- 
tjev za stalnim prevladavanjem u odnosu na stvarno. Utopija pravednijeg, 
humanijeg svijeta, čežnja za drugačijim životom, za potpunošću koja nikada 
nije postignuta, sve su to — kao što je pokazao Ernst Bloch — vječiti ele- 
menti revolucionarne svijesti. 


PROTIV DOGMATIZMA 


Nekolicina sudionika osvrnula se na filozofske probleme što ih je pos- 
tavila utopija, i to u stalnom dijalogu s dvojicom teoretičara, tj. s Ernstom 
Blochom i Herbertom Marcuseom, čija je misao bila prisutna iako su oni 
sami bili odsutni. Drugi su se pobliže osvrnuli na odnos utopije i politike. 


Od drugih tema o kojima se raspravljalo po radnim grupama, jedna od 
najzanimljivijih nesumnjivo je bila problem anarhije, spontanosti i orga- 
nizacije, i to kroz izlaganje Daniela Gućrina o polemici između Lenjina i 
Rose Luxemburg. Serge Mallet i Pierre Naville osobito su se osvrnuli na 
probleme modernog kapitalizma, planiranja, novih radničkih borbi, suprot- 
no Marcuseovim tezama o integraciji proletarijata. 


Treba napokon naglasiti doprinos jugoslavenskih marksista, Rudija Su- 
peka, Gaje Petrovića, Ljube Tadića, Milana Kangrge, Mihaila Markovića, 
Danka Grlića, Svetozara Stojanovića, autora Kritike i budućnosti 
socijalizma (nedavno prevedene na francuski, Editions du Seuil) 
koji su neprestano oživljavali diskusije na tom skupu, no njihova djela 
francuski čitaoci moraju nažalost tek otkriti. Takav je odjek na koji grupa 
vko PRAXISA nailazi kako u zapadnim zemljama tako i u socijalističkim 
zemljama, gdje je ta revija postala simbol borbe protiv jalovosti dogmatiz- 
ma i za obnovu marksističke misli, da su većinu stranih sudionika iznena- 
dile sudske mjere što su poduzete protiv te revije nakon objavljivanja 
jednog članka, za koji se smatralo da je suviše kritičan prema jugoslaven- 
skom socijalizmu, te nakon knjige dokumenata o studentskom pokretu go- 
dine 1968. Te su mjere utoliko paradoksalnije što država još uvijek subven- 
cionira Korčulansku školu i dopušta joj održavanje skupova. U cilju una- 
pređivanja marksističke misli i borbe protiv dogmatizma, može se samo 
poželjeti da naši jugoslavenski drugovi savladaju te teškoće, jer njihov 
pothvat bez sumnje je jedan od najhrabrijih i najznačajnijih u suvremenoj 
marksističkoj misli. 


Jean-Michel Palmier 
(Le Monde, 24-9-19T1, str. 23) 
(Preveo Karlo Budor) 

299 


JAKŠIĆ Božidar 

Jugoslovensko društvo između re- 
volucije i stabilizacije, br. 3—4, 
str. 413 


KALIN Boris 


Savjetovanje o nastavi filozofije, br. 
6, str. 961 

KANGRGA Milan 

Fenomenologija ideološko-političkog 
nastupanja jugoslavenske = sred- 
nje klase, br. 3—4, str. 425 

Knjige jugoslavenskih filozofa ob- 
javljene na stranim jezicima iz- 
van Jugoslavije, br. 6, str. 973 


KREŠIĆ Andrija 
Proizvodni princip samouprave, br. 
6, str. 827 


KUVAČIĆ Ivan 
Još jednom o odnosu sinhronije i 
dijahronije, br. 3—4, str. 397 


LEVY Zeev 
Franz Rosenzweig i Hegelova (ilo- 
zofija, br. 1, str. 67 


MARINKOVIĆ Radivoje 


Integralnost samoupravljanja i je- 
dinstvo društva, br. 3—4, str. 501 


MARKOVIĆ Mihailo 


Struktura moći u Jugoslavenskom 
društvu i dilema revolucionarne 
inteligencije, br. 6, str. 811 


MEGIL Kenneth A. 


Georg Lukacs — ortodoksni mark- 
sist, br. 2, str. 215 


MEYER Thomas 


Giinter Rohrmoser: Das Elend der 
kritischen Theorie, br. 1, str. 130 
Između filozofije i stroge znanosti: 
Jurgen Habermas, br. 2, str. 273 


MIRIĆ Milan 


Feljton o sadašnjem trenutku so- 
cijalizma, br. 6, str. 851 


MIŠČEVIĆ Nenad 


Eugen Fink: Metaphysik und Tod, 
br. 2, str. 295 

Bernard Lakebrink: Studien zur Me- 
taphysik  — Hegel's, br. 3—4, str. 

Spomenica za B. Lakebrinka, br. 5, 
str. 752 

Filozofija na raskrižju, br. 6, str. 954 

Filozofijsko promišljanje politike, 
6, str. 949 


NIKOLIĆ Milan 

br. 3—4, str. 583 

Obavijest redakcije »Praxis«, br. 1, 
str. 166 


PACI Enzo 


Fenomenologija i utemeljenje po- 
litičke ekonomije, br. 2, str. 249 


PAJNIĆ Erna 
Simone de Beauvoir, br. 2, str. 277 


PALMIER Jean-Mihael 
Živi Goldmann, br. 6, str. 867 


Na skupu u Korčuli: Utopija i mark- 
sistička misao, br. 6- str. 971 


PEŠIĆ-GOLUBOVIĆ Zagorka 


Ideje socijalizma i socijalističke 
stvarnost, br. 3—4, str. 373 


PETROVIĆ Gajo 


»Birokratski socijalizam«, br. 3—4, 
str. 483 


Kultura između elite i masa, br. 
6, str. 927 


POPOV Nebojša 

ba, br. 3—4, str. 329 

O kraju filozofije u djelu Martina 
Heideggera, br. 1, str. 17 


POTKOVAC Vesna 

Lucien Goldman: Marxisme et les 
sciences, br. 2, str. 292 
Prilog filozofiji čovjeka, br. 6, 
str. 958 

delu Luciena Goldmanna, br. 2, 
str. 189 

Filozofija politike »novog 

QUARELLO P. 

cija, br. 1, str. 95 


REI Dario 
F. Balbo i hegelovska  dijalektika 
br. 1, str. 51 


RICHTER Melita 
Giovani nuova frontinera, br. 3—4, 
str. 626 


RUS Veljko 
Participativna i reprezentativna de- 
mokratija, br. 5, str. 697 

str. 981 


SESARDIĆ Neven 


Dvije knjige o Wittgensteinu br. 5, 
str. 745 


SIMEUNOVIĆ Vojin 

und die Folgen, br. 1, str. 135 


SKLEDAR Nikola 


Filozofski simpozij u Zvettlu, br. 
6, str. 967 

Uvodna bilješka, br. 5, str. 757 

Sisak, br. 5, str. 758 

Rješenje Okružnog suda u Sisku, 
br. 5, str. 769 

br. 5, str. 776 

br. 5, str. 787 

Uvodna bilješka, br. 5, str. 790 

brana, br. 5, str. 792 

5, str. 795 

suda u Sisku, br. 5, str. 797 

»Praxis«, br. 5, str. 799 

sa«, br. 5, str. 800 

xisa«, br. 5, str. 801 

Georgs Freidmann: Moć i mudrost, 
br. 1, str. 143 


Lucien Goldmann — Čovjek, misli- 
lac i borac br. 2, str. 171 


Protivurječnosti i nedorečenosti ju- 
goslavenskog samoupravnog soci- 
jalizma br. 3—4, str. 347 


SUVIN Darko 


Brechtov »Kavkaski krug kredom« 
kao marksistički figuralizam, br. 
5, str. 733 


ŠIFLER-PREMEC Ljerka 


Pregled hermetičko-magijske tradi- 
cije, br. 5, str. 749 


ŠPORER Željka 


Internacionalni sastanak sociologa 
porodice, br. 6, str. 968 


ŠUVAR Stipe 


Tri riječi o trenutku jugoslavenskog 
socijalizma, br. 5, str. 677 


TADIĆ Ljubomir 


Radnička klasa i država, br. 3-4, 
str. 447 

Trenutak jugoslavenskog 
ma, br. 3—4, str. 306 

URBANČIĆ Ivan 


Bit nihilizma kao bit metafizike, br. 
1, str. 3 


VIDOJEVIĆ Zoran 

Emancipacija radničke klase kao 
kriterijum samoupravljanja i de- 
lovanja komunističke organizacije, 
br. 3—4, str. 523 


VOLKMANN — SCHLUCKE K. H. 


Put mišljenja u modernom svijetu, 
br. 5, str. 725 

VRANICKI Predrag 


Max Horkheimer und Theodor W. 
Adorno: Dialektik der Aufklčrung, 
br. 1, str. 146 


Ernst Fischer: Erinnerungen und 
Reflexion, br. 1, str. 146 


O ličnosti Luciena Goldmanna, br. 
2, str. 183 


Socijalizam i kriza, br. 3—4, str. 313 


Lev Davidović Bronstein Trocki, br. 
5, str. 635 


Moral i historija, br. 6, str. 917 

ZUBRINICĆ Dušan 


MEN i hijerarhija, br. 6, str. 


ŽURAWICKI Sewerin 


Stvaralački marksizam ili ljevičar- 
ski »radikalizam«, br. 1, str. 149 


ŽVAN Antun 


Ekstaza i mamurluk revolucije, br. 
3—4, str. 455 

Etatistički paternalizam ili samou- 
pravljanje, br. 6, str. 939 


Kao dvobroj 4-5 džepnog izdanja »Praxisa« izašao 
je zbornik rasprava 


Ivana Kuvačića 
OBILJE I NASILJE 


Zbornik sadrži rasprave: 
O strukturi i dinamici američkog kapitalizma 
Klase i klasna pokretljivost u američkom društvu 


Pokretačka snaga i ljudska cijena tehničkog pro- 

Smisao pobune protiv institucija društva obilja 
O radikalizaciji crnačkog pokreta u SAD 
Zaokret ka samosvijesti 

Studentski pokret i nova ljevica 

Osnovi i izgledi radikalne desnice 

O nasilju i agresiji | 

Masovne komunikacije i suvremeno društvo 


Kakvu poruku nose elektronske komunikacije | 


Prodajna cijena zbornika iznosi 25 ND. Može 
se još uvijek kupiti ili naručiti u administraciji 
»Praxisa«. 


Kao broj 6/1970. džepnog izdanja »Praxis« izašao 
je zbornik rasprava 


Milana Kangrge 
RAZMIŠLJANJA O ETICI 


Zbornik sadrži slijedeće rasprave: 
Uvod 

Misao i zbilja 

Socijalizam i etika 

Praksa i etika socijalizma 
Razgovor o etici 

Postojeći odnosi i moral 


Značenje pitanja o smislu života 


Zbornik možete još uvijek kupiti ili naručiti u 
administraciji »Praxisa«. 


Prodajna cijena zbornika iznosi 12,50 ND. 


Kao dvobroj 7-8 džepnog izdanja »Praxisa« ne- 
davno je izašao zbornik rasprava 


Milana Damnjanovića 
ESTETIKA I RAZOČARANJE 


Zbornik sadrži slijedeća poglavlja: 


I Da li nas estetika mora razočarati 
II Razlikovanja lepog od umjetničkog 


III Ideja semantičke estetike | 
Kritika teorije umjetničkih simbola u djelu 
Susane Langer 


IV Misao savremene estetičke teorije 


Zbornik još uvijek možete kupiti ili naručiti u 
administraciji »Praxisa«. 


Prodajna cijena zbornika iznosi 25 ND. 


Kao broj 9 džepnog izdanja »Praxis«, izašao je 
iz tiska zbornik rasprava 


Danka Grlića 
CONTRA DOGMATICOS 


Zbornik sadrži rasprave: 


I Živjeti umjetnički 


Literarna kritika i marksistička filozofija 
Neki temeljni problemi suvremene estetike 


II Heretici 


Smireni nemiri Blais Pascala 
Nedosljedne sumnje E. Renana 
Fenomen Freud 

Listajući Plehanova 


III Protiv apologije postojećeg 


Revolucija i teror 

Ne liberalno nego demokratski 

»Slučaj« Čehoslovačke i nove tendencije u so- 
cijalizmu 

Marginalije o problemu nacije 


Pogovor 
Zbornik možete kupiti u svim knjižarama ili na- 


ručiti u administraciji »Praxisa«. Cjena zbornika je 
12,50 ND. 


SURADNICIMA I ČITAOCIMA 


Glavni dio časopisa PRAXIS redovno donosi radove o nekoj 
značajnoj temi ili problemu (maksimalna veličina pojedinog pri- 
loga je 20 strojem pisanih strana s proredom). Naredni brojevi 
bit će posvećeni slijedećim termama 

»KRITIČKA TEORIJA DRUŠTVA « 


Svi rukopisi šalju se u dva primjerka na adresu: Redakcija 
časopisa PRAXIS, Filozofski fakultet, Zagreb, Ul. Đ. Salaja 3. 
U obzir dolaze samo rukopisi koji dosad nisu nigdje objavljeni. 
Rukopisi se ne vraćaju. Objavljeni radovi ne izražavaju nužno i 

gledište redakcije. 


A 


PRETPLATNICIMA I NARUČIOCIMA 


Časopis PRAXIS izlazi u jugoslavenskom izdanju, u džepnom izdanju 
(na hrvatskosrpskom jeziku) | u međunarodnom izdanju (na engleskom. 
francuskom i njemačkom). Jugoslavensko izdanje izlazi dvomjesečno. Džep- 

no i međunarodno izdanje izlaze tromjesečno. 


JUGOSLAVENSKO IZDANJE: Pojedini primjerak stoji 10 
novih dinara, u inozemstvu 1,25 dolara; godišnja pretplata iznosi 
48 novih dinara; za inozemstvo 6 dolara (90 novih dinara); dvo- 
godišnja pretplata iznosi 90 novih dinara, za inozemstvo 11 do- 

lara (165 novih dinara). 


DŽEPNO IZDANJE: Pojedini primjerak stoji 12,50 novih di- 
nara, za inozemstvo 1,50 dolara (22,5 novih dinara); godišnja 
pretplata iznosi 40 novih dinara, za inozemstvo 5 dolara (75 

novih dinara). 


MEĐUNARODNO IZDANJE: Pojedini primjerak stoji 2 dolara 
ili 25 novih dinara; godišnja pretplata iznosi 7 dolara ili 105 
novih dinara, dvogodišnja pretplata iznosi 13 dolara ili 195 
novih dinara; trogodišnja pretplata iznosi 18 dolara ili 270 novih 

dinara. 

PRETPLATA SE UPLAĆUJE čekovnom uplatnicom na žiro- 
račun časopisa »Praxis« broj 301—8—1086. 

ZA NARUDŽBE, INFORMACIJE I REKLAMACIJE, treba se 
obratiti na adresu: Administracija časopisa RAXIS, Filozofski 

fakultet, Zagreb, Đure Salaja 3. 

